**Πρόεδρος:** Συνάδελφοι σας παρακαλώ για να μπορέσουμε να ξεκινήσουμε.

**Προεδρείο:** Κύριοι συνάδελφοι καλημέρα. Αρχίζει η δεύτερη μέρα της συνεδρίασης του συνεδρίου της ΠΟΜΗΤΕΔΥ. Και παρευρίσκεται και θα χαιρετίσει σε λίγο στο βήμα ο Υφυπουργός Μακεδονίας-Θράκης κ. Καράογλου Θεόδωρος. Ευχαριστούμε πολύ τον κ. Υπουργό για τη τιμή, που μας έκανε να παρευρεθεί στο συνέδριό μας και μιας και είναι και τη πόλη του και τον καλούμε στο βήμα για χαιρετισμό. Ευχαριστώ πολύ.

**Καράογλου:** Καλημέρα να ζητήσω συγγνώμη για το πρωινό ξύπνημα, αλλά δεν είμαι υπεύθυνος εγώ έτσι; Το Προεδρείο μου είπε να είμαι εδώ 9:30 η ώρα, οπότε με τον Πρόεδρο οτιδήποτε παράπονο υπάρχει. Αγαπητέ Πρόεδρε της Πανελλήνιας Ομοσπονδίας Μηχανικών Τεχνολογικού Τομέα Ανώτατης Εκπαίδευσης Δημοσίων Υπαλλήλων, ΠΟΜΗΤΕΔΥ, αν το είπα σωστά, αγαπητέ συμπατριώτη κ. Κυριάκο, υψηλοί προσκεκλημένοι, φίλες και φίλοι, καταρχήν σας ευχαριστώ για τη πρόσκληση να χαιρετίσω την έναρξη των εργασιών του 10ου τακτικού εκλογοαπολογιστικού συνεδρίου της ΠΟΜΗΤΕΔΥ, γιατί χαιρετίζοντας την έναρξη του 10ου εκλογοαπολογιστικού συνεδρίου διαπιστώνω ότι με συναντήσεις και συνέδρια, όπως το σημερινό, δυναμώνεται η μεταξύ μας επικοινωνία αποδεικνύοντας ότι η σχέση πολιτείας-δημοσίων υπαλλήλων, δεν πρέπει να είναι συγκρουσιακή ούτε να έχει χαρακτηριστικά αντιπαράθεσης. Μπορεί σε ορισμένα ζητήματα να έχουμε διαφορετικό σημείο εκκίνησης, όμως οι στόχοι παραμένουν κοινοί και δεν είναι άλλοι από την προσπάθεια να διαμορφωθούν συνθήκες ανάπτυξης και ευημερίας στην πατρίδα μας, προφανώς ανάπτυξης για όλους τους πολίτες και ισόρροπης ανάπτυξης σε όλη την Ελλάδα. Με λίγα λόγια και οι δύο και οι εκπρόσωποι της πολιτείας και οι δημόσιοι υπάλληλοι βρισκόμαστε στην ίδια πλευρά του ποταμιού. Προσωπικά τρέφω απεριόριστο σεβασμό και εκτίμηση προς τους συνδικαλιστές και τα συνδικαλιστικά όργανα, γιατί όπως είναι γνωστό στους Θεσσαλονικείς πριν παραιτηθώ το 2004, για να πολιτευθώ, ήμουν ενεργός δημόσιος υπάλληλος, μάχιμος συνδικαλιστής με τη ΔΑΚΕ Εφοριακών, εκλεγμένος στην εκτελεστική επιτροπή της Ομοσπονδίας των εφοριακών. Γνωρίζω λοιπόν πολύ καλά ότι η σχέση κράτους-συνδικαλιστικών ενώσεων πρέπει να εδράζεται στην αρχή της αμοιβαιότητας και να διαπνέεται από σεβασμό των διακριτών ρόλων. Πιστεύω επίσης ότι ως κοινωνία πρέπει να αποδώσουμε στους δημοσίους υπαλλήλους το κύρος, που αξίζουν και την αξιοπρέπεια, που δικαιούνται. Οι δημόσιοι υπάλληλοι, εσείς δηλαδή, γίνεστε πολύ συχνά αποδέκτες μιας αφοριστικής απαξίωσης, η οποία κατά τη προσωπική μου άποψη είναι εντελώς άδικη. Ως κυβέρνηση πιστεύουμε ότι η ψυχή του κράτους είναι οι άνθρωποι, που το υπηρετούν και ως εκ τούτου πρέπει να σας δώσουμε τα αναγκαία εφόδια και εργαλεία, ώστε να γίνετε πιο παραγωγικοί και να προσφέρετε, να προσφέρουμε όλοι μας, καλύτερες υπηρεσίες στον πολίτη. Πως μπορεί να γίνει αυτό; Μέσα από τον επανασχεδιασμό του δημόσιου μηχανισμού προκειμένου να καταστεί πιο απλός και πιο λειτουργικός, χωρίς αλληλοσυγκρουόμενες αρμοδιότητες, που αναπαράγουν τη γραφειοκρατία. Αυτό άλλωστε είναι σήμερα ένα καθολικό αίτημα της κοινωνίας, όπως και των ίδιων των εργατικών δημοσίων υπαλλήλων, που γνωρίζουν καλύτερα από τον καθένα πόσο δύσκολη γίνεται η καθημερινότητά τους εξαιτίας της πολυνομίας και των δεκάδων χιλιάδων κανονιστικών πράξεων. Στο πλαίσιο αυτό ως κυβέρνηση δρομολογούμε την αξιοκρατική και αντικειμενική επιλογή των διευθυντικών στελεχών σε όλες τις βαθμίδες του κρατικού μηχανισμού, αποκομματικοποιώντας θέσεις ευθύνης θα επανακτήσουμε την εμπιστοσύνη, που πρέπει να έχει ο δημόσιος λειτουργός προς το κράτος και θα απελευθερώσουμε τις πραγματικές δυνατότητες του στελεχιακού δυναμικού. Τόσο ως Υπουργός Μακεδονίας και Θράκης τη διετία 2012-2014, όσο και σήμερα ως Υφυπουργός Εσωτερικών με αρμοδιότητα τη Μακεδονία και τη Θράκη είχα, αλλά και έχω τη χαρά να συνεργάζομαι με άξιους δημοσίους υπαλλήλους. Τους έδωσα ευκαιρίες, έθεσα στόχους, ζήτησα μετρήσιμα αποτελέσματα και τολμώ να πω ότι δικαιώθηκα. Και δικαιώνομαι και σήμερα. Όσον αφορά στο ευαίσθητο κομμάτι των προσλήψεων, αυτές θα γίνουν στις θέσεις, που πραγματικά έχουμε ανάγκη ως χώρα και όχι βάση πελατειακών κριτηρίων. Μπορούμε να το πετύχουμε εφαρμόζοντας ένα προγραμματισμό, ο οποίος θα γίνεται σε ετήσια βάση απ’ όλα τα Υπουργεία, αφού προηγουμένως έχουν αξιολογήσει, συγκεντρώσει και καταθέσεις τις προτάσεις τους. Ανάλογα με τις προτεραιότητες θα προκηρύσσονται οι θέσεις για το τακτικό προσωπικό πάντα μέσω διαδικασιών ΑΣΕΠ. Αυτή την τακτική στη Νέα Δημοκρατία την αποκαλούμε αποτέλεσμα συνεκτικής πολιτικής διαχείρισης ανθρώπινου δυναμικού. Και φυσικά να επαναλάβω για μια ακόμα φορά κάτι το οποίο κατά κόρον τονίζαμε και στο προεκλογικό μας αγώνα και σε επίπεδο δημόσιου διαλόγου ότι δεν πρόκειται να υπάρξει καμία απόλυση δημοσίου υπαλλήλου. Παράλληλα, βλέποντας το μέλλον, οφείλουμε ως χώρα να μεταβούμε στην εποχή της ψηφιακής διακυβέρνησης. Ασφαλώς η χώρα μας δε μπορεί από τη μια μέρα στην άλλη να γίνει hi-tech κράτος. Οφείλουμε όμως να κάνουμε το πρώτο και πιο αποφασιστικό βήμα φέρνοντας κοντά μας ανθρώπους, που έχουν τη τεχνογνωσία στη διαχείριση των λεγόμενων μεγάλων δεδομένων. Όσον αφορά στα προβλήματα του δικού σας κλάδου. Γνωρίζω ότι η ελληνική πολιτεία δεν έχει εκδώσει επαγγελματικά δικαιώματα για αρκετές, ίσως όλες, τις κατηγορίες των πτυχιούχων μηχανικών των ΤΕΙ. Είναι ένα ζήτημα για το οποίο έχω συχνά και τακτική ενημέρωση από έναν αγαπητό φίλο και πρόεδρο της Ομοσπονδίας των Μηχανικών ΤΕ τον Βαγγέλη τον Κανταρτζή. Και έχω καταθέσει και σχετικές ερωτήσεις ως βουλευτής στο Ελληνικό Κοινοβούλιο. Όπως επίσης γνωρίζω ότι η διαφορετική μοριοδότηση των βασικών τίτλων σπουδών των πτυχιούχων των Πανεπιστημίων από τα ΤΕΙ σας φράζει το δρόμο της προαγωγής ως τα ανώτατα αξιώματα. Πρόκειται για ζητήματα τα οποία θα πρέπει να επιλυθούν το ταχύτερο δυνατό μέσα από διάλογο και με μια νέα σφαιρική αντίληψη του προβλήματος. Έχετε αντιληφθεί ότι ως κυβέρνηση δεν μας χαρακτηρίζει η μονομέρεια ούτε έχουμε εμμονές. Με διάλογο, με καλή πίστη, με συναινετικές προθέσεις εκτιμώ ότι θα μπορέσουμε να καταλήξουμε σε συγκεκριμένα αποτελέσματα λύνοντας και αυτό το σημαντικό πρόβλημα του κλάδου. Με αυτές τις σκέψεις, για να μη σας κουράσω, κλείνω ευχόμενος καλή επιτυχία στο συνέδριο της ΠΟΜΗΤΕΔΥ. Σε ό,τι με αφορά να δηλώσω ξεκάθαρα ότι είμαι θιασώτης του διαλόγου και πιστεύω ακράδαντα πως όταν διεξάγεται με ανοικτά χαρτιά και με ανοιχτά αυτιά μπορεί να μας βοηθήσει στην αναμόρφωση της δομής του κράτους. Για το πώς ο δημόσιος υπάλληλος θα αμείβεται ανάλογα με την απόδοσή του και όχι με τον μπάρμπα που έχει στη Κορώνη, για το πώς ο κρατικός λειτουργός θα έχει περισσότερες και όχι λιγότερες αρμοδιότητες, για το πώς θα εξυπηρετείται καλύτερα ο πολίτης χωρίς να του ζητούνται διαρκώς τα ίδια και τα ίδια έγγραφα σπαταλώντας πολύτιμο χρόνο, για το πώς ο δημόσιος τομέας θα γίνει σε ένα πιο δημιουργικό, σε ένα πιο φιλικό για τον πολίτη, σε ένα πιο ελκυστικό για τον εργαζόμενο περιβάλλον. Καλή συνέχεια στις εργασίες του συνεδρίου σας, εύχομαι καλή επιτυχία σε όλες τις διαδικασίες, να είστε όλοι καλά και για όσους έχετε έρθει εκτός Θεσσαλονίκης στη πόλη μας στη Θεσσαλονίκη, να έχετε ένα ευχάριστο διήμερο μέσα από παραγωγικές διαδικασίες, αλλά βεβαίως και διασκέδαση στα πλαίσια του εφικτού. Να είστε όλοι καλά, ευχαριστώ.

**Προεδρείο:** Ευχαριστούμε τον κ. Υπουργό. Ελπίζουμε να είναι, όχι θιασώτης, αλλά συμπαραστάτης και ενεργός μέτοχος στα θέματα του κλάδου μιας και τα γνωρίζει και ως συνδικαλιστής και πιστεύουμε ότι η πολιτεία οφείλει κ. υπουργέ και βάση το σύνταγμα δεκαετίες τώρα να λύσει τα ζητήματα της διαχώρισης των πολιτών σε κατηγορίες. Ευχαριστούμε πολύ.

**Πρόεδρος:** κ. Υπουργέ, ευχαριστούμε πραγματικά για τη παρουσία σας, για τον ενδιαφέρον, το οποίο δείχνετε για το κλάδο μας. Άλλωστε φαίνεται ότι ο συνάδελφος μας ο Πρόεδρος της ΕΕΤΕΜ έχει κάνει εξαιρετική δουλειά. Συνεπώς η ευθύνη σας είναι μεγαλύτερη, γιατί γνωρίζετε, για να μπορέσουμε να προχωρήσουμε αυτά τα δύο ζητήματα, που έχουμε. Το ζήτημα των επαγγελματικών δικαιωμάτων, το οποίο είναι μια ντροπή για τη πολιτεία, τα ΤΕΙ δημιουργήθηκαν το 83, στην ουσία τερμάτισαν τη ζωή τους πέρσι μετά από 36 χρόνια, επαγγελματικά δικαιώματα δεν απέκτησαν. Κάτι έφταιξε. Κάτι έφταιξε διαχρονικά και απ’ όλες τις κυβερνήσεις. Είναι μια συνολική ευθύνη του πολιτικού συστήματος, είναι μια συνολική ευθύνη της πολιτείας. Μετά από αυτό, όλα αυτά, τα οποία περάσαμε ως κράτος, δεν αξίζει σε κάποιες εκατοντάδες χιλιάδες αποφοίτων ΤΕΙ, γιατί δεν είναι μόνο οι μηχανικοί των ΤΕΙ, που αντιμετωπίζουν αυτό το πρόβλημα. Είναι στο σύνολό τους σχεδόν οι απόφοιτοι των ΤΕΙ, που έχουν πρόβλημα με τα επαγγελματικά δικαιώματα. Άρα μιλάμε για εκατοντάδες χιλιάδες πολίτες Έλληνες, πτυχιούχους ανωτάτων σχολών, οι οποίοι είναι με εκκρεμότητες. Αυτοί οι άνθρωποι έχουν μεταπτυχιακούς τίτλους σπουδών, έχουν διδακτορικά, έχουν λαμπρή σταδιοδρομία στο εξωτερικό, τους αποδέχονται παντού ως επιστήμονες, απόφοιτους τριτοβάθμιας ανώτατης εκπαίδευσης και στην Ελλάδα είμαστε δυστυχώς αντιμέτωποι με διαδικασίες σαν να είμαστε ενός κατώτερου Θεού πολίτες. Δεν είναι έτσι τα πράγματα. Ζητάμε και τη συνδρομή σας για να προχωρήσουμε αυτό το θέμα. Όπως επίσης αναφερθήκατε το ζήτημα της εξέλιξης στις θέσεις ευθύνης των αποφοίτων των ΤΕΙ στο σύνολό τους, που είναι 57.000, είναι σήμερα σε εκκρεμότητα, σε σοβαρή εκκρεμότητα ειδικά οι ΟΤΑ, οι Δήμοι, προχωρούν πλέον με τις νέες διοικήσεις, που έχουν, σε τροποποιήσεις των οργανισμών και αποκλείουν στη πλειοψηφία τους στελέχη της ΤΕ κατηγορίας από τη συμμετοχή τους στη διαδικασία. Όπως και προηγουμένως μιλήσαμε εμείς δε θέλουμε σώνει και καλά να γίνουμε προϊστάμενοι. Θέλουμε να συμμετέχουμε ελεύθερα, εξίσου στη διαδικασία επιλογής προϊσταμένων. Εάν αξίζει να γίνουμε, να γίνουμε. Αυτό θα είναι μια σημαντική προσφορά στη δημόσια διοίκηση, η οποία υποστελεχωμένη πλέον σήμερα αντιμετωπίζει τεράστια προβλήματα. Δε χρειάζεται και το πρόβλημα το εξτρά ανάμεσα στις σχέσεις συναδέλφων, οι προϊστάμενοι πλέον να γίνονται υπάλληλοι. Είναι μεγάλα τα προβλήματα, τα οποία δημιουργούνται, είναι μια πρόκληση, την οποία καλείστε να αντιμετωπίσετε το συντομότερο ως κυβέρνηση και εδώ ζητάμε επίσης τη συνδρομή σας, ούτως ώστε μια και θιασώτης του διαλόγου και παλιός συνδικαλιστής με τον Υπουργό τον κ. Θεοδωρικάκο να ξεκινήσει άμεσα αυτή η διαδικασία του διαλόγου. Εμείς έχουμε απευθύνει ήδη αίτημα από τον Ιούλιο προς το Υπουργείο χωρίς ανταπόκριση μέχρι στιγμής. Τώρα, δε θέλω να αναφερθώ στη τροποποίηση του συνδικαλιστικού νόμου, γιατί ο συνδικαλιστής σίγουρα αντιλαμβάνεστε ότι κάτι εδώ ίσως πρέπει να το ξαναδεί η κυβέρνηση. Γιατί έχει σύσσωμο πλέον όλο το συνδικαλιστικό χώρο απέναντί της. Πάλι σας ευχαριστώ όμως για τη παρουσία σας και για το ενδιαφέρον που δείχνετε.

**Προεδρείο:** κ. Υπουργέ.

**Καράογλου:** Ευχαριστώ τον Πρόεδρο για την τοποθέτησή του, γιατί μου δίνεται η ευκαιρία να πω και εγώ δυο κουβέντες και να γίνει ένας διάλογος. Καταρχήν θέλω να ξέρετε ότι καταλαβαίνω τα προβλήματα, τα οποία υπάρχουν, γιατί όπως σας είπα και προηγουμένως και ονομαστικά ο Βαγγέλης ο Κανταρτζής, που είναι προσωπικός φίλος με ενημερώνει τακτικότατα για όλα τα ζητήματα, που απασχολούν και έχω κάνει και ως βουλευτής και ερωτήσεις σχετικές με το ζήτημα αυτό και των επαγγελματικών δικαιωμάτων και της εξέλιξης της υπηρεσιακής για όσους είναι μηχανικοί ή άλλες κατηγορίες στο δημόσιο τομέα. Αυτό μπορώ να πω εγώ, γιατί όπως καταλαβαίνετε δεν είναι αρμοδιότητα δική μου, αλλά εγώ είμαι ένα κομμάτι του Υπουργείου Εσωτερικών. Άρα λοιπόν μπορεί να κολλήσει η ιστορία σε σχέση με την μισθολογική εξέλιξη, με την υπηρεσιακή εξέλιξη. Αμέσως μετά με το καλό, όταν τελειώσετε τις διαδικασίες, αύριο εκλέγεται το Προεδρείο, η Εκτελεστική Επιτροπή, δε ξέρω πως το λέτε εσείς, το Γενικό Συμβούλιο και μετά θα εκλεγεί η Εκτελεστική Επιτροπή. Έτσι δεν είναι; Α, Διοικητικό Συμβούλιο εκλέγετε, ΟΚ, γιατί εγώ μιλάω με την ορολογία των εφοριακών, που είχαμε άλλα πράγματα, είχαμε Γενικό Συμβούλιο, το οποίο εξέλεγε Εκτελεστική Επιτροπή. Όταν με το καλό συγκροτηθεί το Διοικητικό Συμβούλιο και την επόμενη βδομάδα, αν θέλετε, ευχαρίστως να ‘ρθείτε από κοντά, άλλωστε κάποιοι είστε Θεσσαλονικείς, να κουβεντιάσουμε και να αναλάβω εγώ να γίνω ο αγωγός, με την καλή έννοια, του κλεισίματος των ραντεβού και της επικοινωνίας και της επαφής, που θα είμαι και εγώ μαζί σας και με το Υπουργείο Εσωτερικών και με τον κουμπάρο μου και αδερφό και καλό φίλο τον Γιάννη τον Βρούτση, μια που αναφέρθηκε στα ζητήματα στα συνδικαλιστικά, για να κουβεντιάσουμε τα ζητήματα όλα αυτά, γιατί όπως είπα και πιο πριν, εμείς η νέα αντίληψη, την οποία θέλουμε να φέρουμε ως κυβέρνηση, είναι η αντίληψη του διαλόγου. Να κουβεντιάσουμε και να καταλήξουμε σε αποφάσεις. Θεωρώ ότι υπάρχουν ζητήματα, τα οποία μπορούν να λυθούν, δεν είναι ζητήματα ιδεολογικών ταμπού, δεν υπάρχουν τέτοια ζητήματα, υπάρχουν προβλήματα, τα οποία είναι ανοικτά και πρέπει να τα δούμε. Υπάρχει και μια διαφορετική οπτική γωνία, προφανώς μέσα από το διάλογο μπορούμε να βρούμε τη καλύτερη λύση. Ζητώ συγγνώμη, γιατί πρέπει να φύγω, γιατί έχω άλλες υποχρεώσεις στο Υπουργείο, ευχαριστώ πάρα πολύ για την δυνατότητα, που μου δώσατε να απευθυνθώ στο σώμα εκ νέου.

**Προεδρείο:** Ευχαριστούμε πολύ κ. Υπουργέ.

**Πρόεδρος:** Σας ευχαριστούμε. Και επειδή πιστεύουμε πραγματικά στο διάλογο, πιστεύω ότι θα έχουμε αρκετές κουβέντες μαζί. Να είστε καλά, ευχαριστούμε.

**Προεδρείο:** Συνάδελφοι δεύτερη μέρα του συνεδρίου μας, αλλά πριν ξεκινήσουμε έχουμε μια εκκρεμότητα από χθες, ο συνάδελφος ο Παπαϊωάννου πρέπει να εισηγηθεί για την νομιμοποίηση της Χίου.

**Παπαϊωάννου:** Καλημέρα συνάδελφοι. Σύμφωνα με το καταστατικό μας, όταν ένας νέος σύλλογος ιδρύεται κάνει αίτηση στην Ομοσπονδία για να γίνει μέλος. Εισηγείται το ΔΣ στο Γενικό Συμβούλιο, για να μπορέσει ο πρωτοβάθμιος σύλλογος να αποτελέσει μέλος της ΠΟΜΗΤΕΔΥ. Επειδή η αίτηση από το πρωτοβάθμιο της Χίου έγινε πρόσφατα και δε μεσολάβησε Γενικό Συμβούλιο, το φέρνουμε ως θέμα στο συνέδριο, να εγκρίνει την εγγραφή του νέου συλλόγου στην Ομοσπονδία μας. Θεωρώ ότι είναι ένα τυπικό θέμα να πούμε όλοι ότι προφανώς, εννοείται ότι έχει φέρει όλα τα απαιτούμενα δικαιολογητικά βάση του καταστατικού, κατά συνέπεια πρέπει να δεχτούμε ότι είναι μέλος της Ομοσπονδίας και να λάβουν μέρος οι συνάδελφοι που εκλέχτηκαν ως σύνεδροι στις εργασίες του συνεδρίου μας. Αν έχει κάποιος κάποια αντίρρηση ή κάτι;

**-:** (μακριά από μικρόφωνο)

**Προεδρείο:** Κατερίνα αυτό λέγεται ρουσφέτι. Συνάδελφοι καλό αυτό θέλουμε μαστίχα. Οι συνάδελφοι δεσμεύονται ότι σε κάποια φάση, αν όχι τώρα, προφανώς θα μας φέρουν και μαστίχα. Να προχωρήσουμε στη διαδικασία έγκρισης. Πρέπει να ψηφίσουμε, εγκρίνεται, να ερωτηθεί το σώμα, εγκρίνεται η συμμετοχή των συνέδρων; Ομόφωνα εγκρίνεται. Προχωράμε. Καλωσορίζουμε το νέο σύλλογο. Ο κ. Πρόεδρος.

**Πρόεδρος:** Καλωσορίζουμε λοιπόν το σύλλογο της Χίου, ο οποίος, πραγματικά είναι δύο οι Χιώτες βέβαια για την ακρίβεια συνάδελφοι, οι οποίοι ήρθανε. Δε ξέρω αν είναι συμβολικό, τρεις εκλέχτηκαν, δύο ήρθανε. Τους καλωσορίζουμε θερμά και δεν είναι μόνο ο σύλλογος της Χίου σήμερα, ο οποίος είναι νέος σύλλογος εδώ. Ο σύλλογος της Χίου είναι ο 23ος σύλλογος, από το προηγούμενο συνέδριο έχουμε 3 νέους συλλόγους. Είναι η Χίος, είναι ο σύλλογος της Μυτιλήνης και της Λήμνου, τον οποίο επίσης καλωσορίζουμε θερμά και είχε προηγηθεί ο σύλλογος της Μεσσηνίας, τον οποίο επίσης καλωσορίζουμε εδώ μαζί μας. Είναι η πρώτη φορά, που έχουμε αυτό τον αριθμό συλλόγων, ενεργών συλλόγων, στο διάστημα, που το προηγούμενο συνέδριο ενεργοποιήθηκε ο σύλλογος της Αιτωλοακαρνανίας με τον παλιό Πρόεδρο τον δυνατό τον Νίκο τον Καχριμάνη ξανά, ευχόμαστε πραγματικά καλή επιτυχία και στις εργασίες του, στη πορεία του. Και έχουν γίνει επίσης προσπάθειες διεύρυνσης. Έχει ξεκινήσει διαδικασία και ο νομός Κυκλάδων για τη δημιουργία συλλόγου, ο οποίος δεν ολοκληρώθηκε μέχρι στιγμής, ο σύλλογος Ιωαννίνων έκανε τροποποίηση του καταστατικού του και πλέον συμπεριέλαβε και τη Θεσπρωτία και την Κέρκυρα με fast-track διαδικασίες. Συγχαρητήρια στο σύλλογο Ιωαννίνων γι’ αυτή του την κίνηση και την επιτυχία. Επίσης, προχωρά σε διαδικασία τροποποίησης καταστατικού του και ο σύλλογος της Αχαΐας προκειμένου να συμπεριλάβει μέσα εκτός από την Αχαΐα, την Κεφαλονιά και τη Ζάκυνθο. Γίνονται προσπάθειες δηλαδή για να καλυφτεί γεωγραφικά πλέον όλος ο ελλαδικός χώρος. Η Σάμος έχει και αυτή ξεκινήσει διερευνητικά τουλάχιστον τη διαδικασία και πιστεύω ότι σύντομα θα καλύπτουμε όλους τους συναδέλφους. Και αυτός είναι ένας όρος απαράβατος, ότι εάν τυχόν κάποιος συνάδελφος δεν είναι μέλος συλλόγου πρωτοβάθμιου, δε μπορεί να είναι μέλος της ΠΟΜΗΤΕΔΥ και δε μπορεί να είναι δικαιούχος του πόρου. Τώρα, για το διοικητικό απολογισμό δε θέλω να τον διαβάσω, είναι πολυσέλιδος, τον έχετε στα χέρια σας, πιστεύω ότι του ρίξατε τουλάχιστον μια ματιά. Θα προσπαθήσω να σταθώ σε συγκεκριμένα σημεία και να τα αναλύσω περισσότερο και φυσικά θα έχουμε τις ερωτήσεις σας και τις απαντήσεις πάνω σε όλα αυτά. Θεωρούμε ότι το διοικητικό συμβούλιο κινήθηκε πραγματικά σύμφωνα με το πρόγραμμα δράσης, που είχε ψηφιστεί στο 9ο συνέδριο. Με πραγματική επιμονή, υπομονή και μεθοδικότητα καταφέραμε, όπως είπαμε και χθες, να ολοκληρώσουμε μέχρι σε αυτό το τόσο προχωρημένο στάδιο τη διαδικασία του πόρου. Δηλαδή στην ουσία μάλλον ο διοικητικός απολογισμός ξεκίνησε από χθες. Για τον πόρο είπαμε πάρα πολλά πράγματα. Όπως είπαμε, ο πόρος ψηφίστηκε στις 13/5/2019 με το νόμο 4612, αναλύσαμε στην ουσία χθες κάτω από ποιες συνθήκες έγινε, δε χρειάζεται να τις επαναλάβουμε. Είναι ο 4612 είναι τροποποίηση του 4412/2016 του άρθρου δηλαδή, που περικλείει και συμπεριλαμβάνει τη συμφωνία, που είχαν υπογράψει οι συνάδελφοί μας της ΕΜΔΥΔΑΣ. Στο ίδιο άρθρο δηλαδή στο 53 συνεχίστηκε και η κράτηση 2,5‰ για τους ΤΕ Μηχανικούς. Αυτό σημαίνει ότι ό,τι ισχύσει στο μέλλον για την ΕΜΔΥΔΑΣ θα επηρεάσει και εμάς. Σήμερα τα χρήματα είπαμε ότι είναι λίγα. Αύριο μπορεί να είναι διαφορετικά. Μη ξεχνάμε ότι αυτό το 6‰, που παίρνουν σήμερα οι της ΕΜΔΥΔΑΣ και το ποσό είναι μικρό, κάποτε ήταν 120€ το δίμηνο. Και ένα πρόγραμμα δημοσίων επενδύσεων, το οποίο τα τελευταία χρόνια περικόπτεται διαρκώς, πλέον, κάποια στιγμή πρέπει να αρχίσει να ανεβαίνει. Όπως είπαμε, όλα αυτά έγιναν με τροπολογία, γιατί η ΠΕΔΜΕΔΕ αρνήθηκε να υπογράψει αυτή τη συμφωνία, την οποία υπέγραψαν οι άλλες 4 εργοληπτικές οργανώσεις. Πραγματοποιήσαμε 3 μεγάλες κινητοποιήσεις. Στις 21/6/2017 στα Υπουργεία Παιδείας και Υποδομών. Στο Υπουργείο Παιδείας, γιατί είχε ξεκινήσει η συζήτηση για το νομοσχέδιο του Υπουργείου Παιδείας και στο Υποδομών για τον πόρο. Στις 15/10/2018 μαζί με την ΕΕΤΕΜ η συγκέντρωση έγινε έξω από τη Βουλή και συνεχίσαμε στο Υπουργείο Διοικητικής Ανασυγκρότησης, καταλήξαμε στο Μέγαρο Μαξίμου. Στο Υπουργείο Διοικητικής Ανασυγκρότησης είχαμε δει τότε την Υπουργό την κα Ξενογιαννακοπούλου και στις 19/4/2019 στη Βουλή πάλι στο Υπουργείο Διοικητικής Ανασυγκρότησης και στο Μέγαρο Μαξίμου ήταν η κορυφαία κινητοποίηση του κλάδου μας, έτσι τη θεωρούμε, κίτρινα γιλέκα και κράνη. Θεωρούμε ότι αυτή η κινητοποίηση πέτυχε, γράφτηκε σαν ιστορία, άνοιξε πόρτες, εκείνη τη μέρα με τη καταλυτική παρέμβαση είπαμε του Δημήτρη του Βέτα, του Βουλευτή Φθιώτιδας και του Κώστα του Παπαχρήστου, του Προέδρου της Φθιώτιδας, μπορέσαμε, μπήκαμε στη Βουλή, μιλήσαμε με τον Υπουργό Επικρατείας τότε τον Χριστόφορο το Βερναρδάκη, ο οποίος ήδη από εκεί πήρε τηλέφωνο να μας δεχτεί το επιτελείο του στο Μαξίμου. Η πορεία μας συνεχίστηκε από τη Βουλή στο Διοικητικής Ανασυγκρότησης, καταθέσαμε ψήφισμα, εκείνη την ημέρα είδαμε τον Υπουργό, ναι, για τη διαδικασία του προβαδίσματος των κατηγοριών, συνεχίσαμε στο Μαξίμου, όπου πλέον μια αντιπροσωπεία έμεινε για πάνω από 1 ώρα. Ήταν καταλυτική πραγματικά εκείνη η κινητοποίηση, την οποία κάναμε, άνοιξε δρόμο. Όπως σας είπα και χθες καταφέραμε με τη δράση μας, με την επιμονή μας, γίναμε κυριολεκτικά όπως λέει ο λαός στενό τσιμπούρι και στο Διοικητικής Ανασυγκρότησης και στο Υποδομών. Και με τις επιστολές, που σας είπα, έφτασε το θέμα μας στα υψηλότατα κυβερνητικά κλιμάκια. Εκεί λήφθηκαν δύο αποφάσεις. Η μία απόφαση ήταν να ολοκληρωθεί το ζήτημα του πόρου, να ψηφιστεί και η άλλη απόφαση ήταν να υπάρξει τροπολογία, η οποία θα ρύθμιζε το ζήτημα του προβαδίσματος των κατηγοριών και των οργανισμών. Δε θα καταργείτο το προβάδισμα των κατηγοριών, αλλά θα υπήρχε μία τροπολογία σαν ενδιάμεση κατάσταση προκειμένου να μην αντιμετωπίζουμε πρόβλημα να είναι το ΠΕ ή ΤΕ στους οργανισμούς. Σύμφωνα με τις πληροφορίες μας κάποια κυβερνητικά στελέχη, δε ξέρω αν πάει κάπου το μυαλό σας, είχανε ενστάσεις. Ενώ υπήρχε η πιθανότητα να περάσουν και οι δύο τροπολογίες και ο πόρος και οι οργανισμοί στο ίδιο νομοσχέδιο, πέρασε μόνο ο πόρος με τις γνωστές είπαμε παρεμβάσεις, οι οποίες απαιτήθηκαν και δε πέρασε ποτέ, δε κατατέθη ποτέ τροπολογία για τους οργανισμούς γιατί προκηρύχθηκαν εν τω μεταξύ εκλογές. Πιέσεις έντονες ασκήθηκαν ούτως ώστε αυτή η τροπολογία για τους οργανισμούς να κατατεθεί στα τελευταία 2-3 νομοσχέδια, δεν απέδωσε. Δε μπορέσαμε να το πετύχουμε αυτό. Τροπολογίες οι οποίες περάσανε το τελευταίο διάστημα είχαν, περνούσαν από τη Γραμματεία της Κυβέρνησης και παίρνανε την έγκριση από εκεί. Περάσανε συγκεκριμένες τροπολογίες, τη δική μας δε μπορέσαμε να την βάλουμε μέσα σε αυτή τη λίστα των τροπολογιών. Έμεινε συνεπώς σε εκκρεμότητα. Ανέλαβαν εν τω μεταξύ οι νέες διοικήσεις των Δήμων και προχωρούν, όπως είναι πλέον γνωστό, ήδη έχουν ξεκινήσει, σε τροποποιήσεις των οργανισμών με τα γνωστά προβλήματα, τα οποία έχουμε και θα πούμε παρακάτω. Από την αρχή, μάλλον ο 4369/2016 ο νόμος του Βερναρδάκη ήταν ο πλέον εξαιρετικός νόμος, που είχαμε καταφέρει να πετύχουμε ποτέ. Είχαμε ξεκινήσει τις διαδικασίες από το προηγούμενο Διοικητικό Συμβούλιο με τον τότε Υπουργό τον Κατρούγκαλο, συνεχίσαμε με τον Βερναρδάκη, βγήκε ο νόμος του Βερναρδάκη και μας είχε πει τότε, τελείωσε, είναι ξεκάθαρο, δεν υπάρχει κανένα πρόβλημα με τους ΤΕ. Και έτσι συνεχίσαμε για όλο το 2017, όπου υπήρχε πρόβλημα οργανισμών κάναμε παρέμβαση επικαλούμενοι τον 4369, ούτως ώστε να είναι παντού το ΠΕ ή ΤΕ. Νομίζω ότι σε γενικές γραμμές ειδικά στους Δήμους και στις Περιφέρειες είχαμε σημαντικό ποσοστό επιτυχίας. Όχι όμως και τα Υπουργεία. Είχαν προηγηθεί οι οργανισμοί των Υπουργείων και εκεί κάποιοι υπουργοί κάνανε τα δικά τους. Τέλος του 2017, τις τελευταίες μέρες του 2017 όμως εκδόθηκαν οι αποφάσεις του Συμβουλίου της Επικρατείας για αιτήσεις ακύρωσης των Προεδρικών Διαταγμάτων των οργανισμών κάποιων Περιφερειών και Αποκεντρωμένων Αυτοδιοικήσεων, τις οποίες είχε υποβάλλει η ΕΜΔΥΔΑΣ το 2011. Βγήκανε αυτές οι αποφάσεις 6 χρόνια μετά, το 2017. Αυτές οι αποφάσεις αναφερόταν στο νόμο 3839/2010 το νόμο Ραγκούση. Ούτε λίγο ούτε πολύ λέγανε ότι ισχύει το άρθρο 97 ή 99 ανάλογα του υπαλληλικού ή του κοινοτικού κώδικα, που μιλάει για το προβάδισμα των κατηγοριών. Η ΕΜΔΥΔΑΣ, όπως ήταν αναμενόμενο, έκανε αυτές τις αποφάσεις σημαία. Απέστειλε παντού έγγραφα και όχι μόνο αυτό, μάλιστα στη Κοζάνη συγκεκριμένα συντονίστηκαν το Τεχνικό Επιμελητήριο, το Οικονομικό Επιμελητήριο και η ΕΜΔΥΔΑΣ και το ΓΕΩΤΕΕ και το Γεωτεχνικό Επιμελητήριο ούτως ώστε στείλανε στον Περιφερειάρχη και στις υπηρεσίες έγγραφο μη τυχόν και γίνουνε οι ΤΕ προϊστάμενοι. Πρέπει να αποκλείονται. Και σιγά-σιγά άρχισε να περνά σε όλους τους Συντονιστές ότι πρέπει να επιστρέφουν πίσω τους οργανισμούς και να προβλέπεται πλέον ΠΕ ή ΤΕ. Οι παρεμβάσεις μας ήταν ισχυρές, όπου μπορούσαμε. Όπου πληροφορούμασταν ότι κάτι πάει να γίνει, κάτι πάει να γίνει τροποποίηση οργανισμού μαζί με τους τοπικούς συλλόγους τους πρωτοβάθμιους η Ομοσπονδία έγγραφα, παραστάσεις, εφόσον χρειαζόταν και εάν τυχόν ολοκληρωνόταν η διαδικασία λήψης απόφασης από το Δημοτικό Συμβούλιο για τροποποίηση οργανισμού, κάναμε κατευθείαν αίτηση ακύρωσης προς το Συντονιστή κάτι το οποίο συνήθως δεν το ελάμβαναν υπόψη τους και στη συνέχεια στην Επιτροπή του άρθρου 152 προκειμένου να βραχυκυκλώσουμε την κατάσταση. Και εφόσον έβγαινε πλέον ΦΕΚ ή έβγαινε η απόφαση του Συντονιστή της Αποκεντρωμένης νέα προσφυγή στην επιτροπή του 152 προκειμένου να μην καταφέρει να ολοκληρωθεί η διαδικασία. Σε αρκετές περιπτώσεις τα καταφέραμε. Δε κερδίσαμε καμιά υπόθεση στην επιτροπή του 152, όμως πολλοί Δήμαρχοι, καταλαβαίνοντας πραγματικά ότι έχουμε δίκαιο, καθυστέρησαν να πάρουνε τις αποφάσεις, καθυστέρησαν να στείλουν έγκαιρα τα έγγραφα, καθυστέρησαν, καθυστέρησαν ούτως ώστε κι αν λήφθηκε απόφαση από το Δημοτικό Συμβούλιο να μην πάρει ΦΕΚ ποτέ. Κάναμε παρεμβάσεις σε πολλούς Συντονιστές και στην Αττική και στη Πελοπόννησο, Δήμο Τρίπολης, Συντονιστή Πελοποννήσου, Συντονιστή Δυτικής Μακεδονίας και Ηπείρου, Αιγαίου, Κεντρικής Μακεδονίας και Θράκης, τώρα μη διαβάζω όλη τη λίστα, η λίστα είναι τεράστια. Όπου μπορούσαμε να προσπαθήσουμε να βραχυκυκλώσουμε το σύστημα το κάναμε. Περιφέρεια Κρήτης, παρέμβαση στο Περιφερειάρχη τον κ. Αρναουτάκη. Κατάλαβε, είχε συναδέλφους από την Κρήτη, που τους εκτιμούσε ιδιαίτερα, υπαλλήλους και δεν ήθελε να τους δημιουργήσει πρόβλημα. Καθυστέρησε, καθυστέρησε όσο μπορούσε. Από την άλλη εμείς πιέζαμε ασφυκτικά το Υπουργείο. Όμως αντίστοιχα οι πιέσεις και της ΕΜΔΥΔΑΣ και του ΤΕΕ ήταν ισχυρότατες. Κάποια στιγμή βγαίνει μια εγκύκλιος από το Υπουργείο Εσωτερικών, τον Ιούνιο, πότε ήταν του 18. Βγαίνει μια εγκύκλιος του Υπουργείου Εσωτερικών, μια κατάπτυστη εγκύκλιος, μια εγκύκλιος κόλαφος για μας. Μας γυρνούσε πίσω δεκαετίες πολλές. Τότε ήταν, που αποφασίσαμε και κάναμε έκτακτο Διοικητικό Συμβούλιο στα Γιάννενα, ένα έκτακτο Διοικητικό Συμβούλιο στα Γιάννενα, γιατί ο Βασίλης ο Οικονόμου, ο Πρόεδρος των Ιωαννίνων και αντιπρόεδρος της Ομοσπονδίας είχε, μας έδωσε τη πληροφόρηση ότι υπάρχει μία δεν ήταν ημερίδα, μια εκδήλωση, στην οποία θα παρευρίσκετο, ήταν ομιλήτρια η τότε Υπουργός Διοικητικής Ανασυγκρότησης η Όλγα η Γεροβασίλη και θα ήταν επίσης και ο Γενικός Γραμματέας του Υπουργείου Εσωτερικών από το οποίο είχε εκδοθεί αυτή η εγκύκλιος ο κ. Πουλάκης. Ξεκινούμε τη διαδικασία για να γίνει το Διοικητικό Συμβούλιο εκεί και ταυτόχρονα ο Βασίλης βάζοντας ό,τι γνωριμίες είχε και δεν είχε και ό,τι μπορούσε να κάνει ήδη είχε κλειστεί ραντεβού με τον Γενικό Γραμματέα. Δυστυχώς, δεν ήρθαν σε εκείνο το Διοικητικό Συμβούλιο όλα τα μέλη του Διοικητικού Συμβουλίου. Ήταν μόνο τα μέλη της πλειοψηφίας. Από τους υπολοίπους συναδέλφους κρίθηκε ότι δεν ήταν σκόπιμο ότι θα κάναμε ταξιδάκι αναψυχής, στα mail, τα οποία ανταλλάχτηκαν, ότι έχουμε μετατρέψει την Ομοσπονδία σε ταξιδιωτικό γραφείο και ότι είναι άστοχο τελείως να πάμε στα Γιάννενα και έπρεπε να παρευρεθούμε στην Αθήνα έξω από το γραφείο του Σκουρλέτη ενώ ταυτόχρονα να κινηθούμε σε συνεργασία με την ΟΣΥΑΠΕ, η οποία μας είχε ήδη κλείσει την πόρτα σε προηγούμενο αίτημά μας για συνάντηση και με την ΠΟΕΟΤΑ, την οποία ήδη την είχαμε βρει νωρίτερα. Το αποτέλεσμα αυτής της δράσης μας και αυτού του Διοικητικού Συμβουλίου στα Γιάννενα ήταν να βρεθούμε με την Υπουργό, η οποία μας υποσχέθηκε ότι θα υπάρξει αυτή η περίφημη εγκύκλιος, την οποία μετ’ επιτάσεως την ζητούσαμε εδώ και μήνες, όπως και βγήκε η εγκύκλιος 15 μέρες μετά νομίζω. Και με τον Γενικό Γραμματέα του Εσωτερικών, ο οποίος συνοδευόταν από την Νομική του Σύμβουλο, είχε τη νομική υποστήριξη και στον οποίο όχι μόνο αναλύσαμε και εγώ δε ξέρω τι ακριβώς είπαμε για την εγκύκλιο, την άστοχη αυτή εγκύκλιο, την οποία εξέδωσε το Υπουργείο. Φυσικά η περιρρέουσα ατμόσφαιρα ήτανε ότι κάποιοι τσιρίζανε, τι δώσατε στο Σκουρλέτη να υπογράψει. Δεν έχει σημασία, αυτή η εγκύκλιος βγήκε, κάποιοι δε μας νοιάζει, αν εξαπάτησαν τον Υπουργό, έγινε, βγήκε αυτή η εγκύκλιος και ακόμα τη βρίσκουμε μπροστά μας στα έγγραφα. Η εγκύκλιος της Γεροβασίλη, που ακολούθησε, στην ουσία ακύρωνε την εγκύκλιο του Υπουργείου Εσωτερικών και το Υπουργείο Εσωτερικών προς τιμή του τότε Υπουργού του Σκουρλέτη έβγαλε νέο έγγραφο, που λέει ότι ισχύει αποκλειστικά και μόνο αυτή η εγκύκλιος του Διοικητικής Ανασυγκρότησης της Γεροβασίλη. Καλή ή κακή αυτή η εγκύκλιος της Γεροβασίλη; Τέθηκε το ερώτημα και στο Διοικητικό Συμβούλιο χθες. Όχι δεν ήταν καλή. Δεν ήταν καλή, γιατί εμείς από την αρχή ζητούσαμε τροπολογία. Μόνο με τροπολογία μπορείς να ξεπεράσεις τις αποφάσεις του Συμβουλίου της Επικρατείας. Ό,τι και να μας λέγανε από το Υπουργείο, λέγαμε, ο Δήμαρχος θα αισθάνεται με αυτή την εγκύκλιο, που θα βγάλετε, ισχυρός ούτως ώστε να βγάλει ΠΕ ή ΤΕ; Μόνο η τροπολογία ήτανε η λύση. Όμως, μας έδινε τη δυνατότητα αυτή η εγκύκλιος της Γεροβασίλη να μπορέσουμε να κινηθούμε και να λέμε να, ορίστε ακόμα και εδώ λέει ότι μπορείτε. Είναι στη βούλησή σας. Γιατί η εγκύκλιος ήτανε μία απ’ όλα. Ναι μεν αλλά, αλλά και θα δείτε αυτό και θα δείτε το άλλο και δε θα ξεφύγετε από το παρ’ άλλο. Απαράδεκτη στην ουσία η εγκύκλιος της Γεροβασίλη, δεν έλυσε το πρόβλημα. Και είμαστε εδώ και είμαστε εδώ και πρέπει να αντιδράσουμε άμεσα και δυναμικά, απόλυτα ευπρόσδεκτη η προσφορά του Υπουργού του κ. Καράογλου μαζί ως Υφυπουργός Εσωτερικών να μας βοηθήσει στην έναρξη ενός διαλόγου, τον οποίο επιζητάμε, τον οποίο θέλουμε, γιατί έχουμε θέσεις και γιατί έχουμε λόγο. Και είναι κάτι, το οποίο πρέπει να λυθεί άμεσα, έχουμε ζητήσει από τον Ιούλιο δέκα μέρες μετά τις εκλογές συνάντηση με τον Υπουργό Εσωτερικών τον κ. Θεοδωρικάκο, έχουν γίνει τηλεφωνήματα προς το γραφείο του, μέχρι στιγμής δεν έχει ανταποκριθεί και αυτό που συζητήσαμε χθες στο Διοικητικό Συμβούλιο είναι ότι το νέο Διοικητικό Συμβούλιο, που θα εκλεγεί αύριο και θα συσταθεί κατά πάσα πιθανότητα σε σώμα την επόμενη εβδομάδα, αμέσως μόλις συσταθεί σε σώμα να ανεβεί στο Υπουργείο Εσωτερικών και να κάνει παράσταση. Όπως κάναμε και τουλάχιστον στα τελευταία Διοικητικά Συμβούλια στα πολλά τελευταία Διοικητικά Συμβούλια της Ομοσπονδίας χρησιμοποιούσαμε το Διοικητικό Συμβούλιο, ακόμα και το Γενικό Συμβούλιο να κάνουμε παράσταση στα Υπουργεία ή το Εσωτερικών ή το Διοικητικής Ανασυγκρότησης ή το Υποδομών ή το Διοικητικής Ανασυγκρότησης ως το βασικό αρμόδιο για το θέμα μας Υπουργείο. Ειδικά στο Διοικητικής Ανασυγκρότησης φτάσαμε να πηγαίνουμε κάθε 15-20 μέρες, μας λέγανε πάλι εδώ είσαστε; Μας είχανε μάθει πλέον και στο υπουργείο δε ζητούσανε ούτε ταυτότητες κάτω στη ρεσεψιόν, στην είσοδο. Λοιπόν, συνάδελφοι, το κυρίαρχο θέμα πέρα από το ζήτημα του πόρου, που θεωρούμε ότι έχει δρομολογηθεί και ότι από μας περισσότερο εξαρτάται να τρέξουμε τη δημιουργία του μητρώου, το κυρίαρχο θέμα είναι οι οργανισμοί αυτή τη στιγμή. Πρέπει να τρέξει άμεσα, πρέπει να το προχωρήσουμε άμεσα. Και φυσικά θα το προχωρήσουμε. Τέλειωσαν και οι εκλογές των πρωτοβαθμίων συλλόγων, πρώτα ο Θεός τελειώνει και το συνέδριο αύριο, νέα Διοίκηση της Ομοσπονδίας, νέα δράση για τους οργανισμούς. Στο πρόγραμμα δράσης θα δούμε και θα συζητήσουμε, τι παραπάνω εκτιμούμε όλοι μαζί ότι μπορούμε να κάνουμε. Τι πρέπει να κάνουμε. Έχουμε πλέον και την εμπειρία των απεργιακών κινητοποιήσεων, έχουμε και τη πορεία αυτού του Διοικητικού Συμβουλίου, το οποίο για πρώτη φορά, για πρώτη φορά είχε τέτοια παρουσία μέσα στα γραφεία των Υπουργείων. Όταν σας γράφω στο διοικητικό απολογισμό, όταν σας γράφουμε ότι υπήρχαν δεκάδες επισκέψεις στα υπουργεία και στους γενικούς γραμματείς, είναι η πραγματικότητα, δεν είναι ψέμα. Δε μπορώ να μετρήσω πόσες ήτανε. Δες βγάζουμε άκρη, από κάποιο σημείο και ύστερα άρχισα να κρατάω προσωπικό ημερολόγιο. Και δεν είναι μόνο οι συναντήσεις, τις οποίες είχαμε. Είναι και οι επικοινωνίες, οι τηλεφωνικές, τις οποίες είχαμε για να τους τσιμπάμε συνέχεια μπας και προχωρήσει κάτι. Χθες, στο Διοικητικό Συμβούλιο, που κάναμε, θα με συγχωρήσετε, που τα μπλέκω λίγο, αλλά δε θέλω να τα διαβάσω, χθες στο Διοικητικό Συμβούλιο ειπώθηκε ότι ο πόρος ήταν προεκλογική παροχή, έτσι το χαρακτήρισε ο συνάδελφος ο Θοδωρής ο Τσίπας. Ήταν προεκλογική παροχή. Ο συνάδελφος ο Γιώργος ο Μερτινός του είπε όχι δεν ήταν προεκλογική παροχή, γιατί η κυβέρνηση δεν ήθελε να μας το δώσει. Αν ήθελε να μας το δώσει θα ήταν προεκλογική παροχή. Οπότε αντιλαμβάνεστε, τι πραγματικά συνέβη. Είναι δεδομένο, νομίζω ότι είναι στη συνείδηση όλων σας ότι κάποια στελέχη της κυβέρνησης δε θέλανε να το δώσουμε. Αναγκαστήκανε. Κι αυτό κάνει την επιτυχία μας ακόμη μεγαλύτερη. Προεκλογική παροχή; Εάν κάποιος δε θέλει πραγματικά να το δώσει, δεν είναι προεκλογική παροχή, αλλά η προεκλογική περίοδος πάντα βοηθά να χαλαρώσεις, όποιος κι αν είσαι. Και εκεί στηριχτήκαμε. Αλλά είχαμε κάνει μια επένδυση των προηγουμένων δύο ετών. Είχαμε δημιουργήσει σχέσεις πλέον με εκείνη την κυβέρνηση. Από το μηδέν. Δε διστάσαμε να χτυπήσουμε οποιαδήποτε πόρτα, δε διστάσαμε να πούμε, όχι δε θα πάμε στον Υπουργό, γιατί αυτός δεν είναι έτσι, ή στο τάδε σύμβουλο, γιατί εκείνος δεν είναι έτσι. Δεν αφήσαμε καμία συνάντηση να πάει χαμένη. Κάθε συνάντηση, που μπορούσαμε να κάνουμε την επιδιώξαμε. Και όχι μόνο εμείς και οι πρωτοβάθμιοι σύλλογοι. Στήναμε καρτέρι στην κυριολεξία. Το Χρήστο τον Σπίρτζη τον Υπουργό Υποδομών τον είχαμε δει εδώ στη Θεσσαλονίκη τουλάχιστον 4 φορές. Δεν είναι ο Ζαχαρίου εδώ, είναι έξω μιλάει. Πόσες φορές τον είχαμε δει. Έπρεπε να μας συναντούν κάθε φορά μπροστά μας. Κυνηγούσαμε στα αναπτυξιακά συνέδρια. Στο αναπτυξιακό συνέδριο της Θεσσαλονίκης, που είχε γίνει το 18 εδώ, είχαμε δει την Υπουργό τη Γεροβασίλη, το Χρήστο το Σπίρτζη, τον Υπουργό Παιδείας τον κ. Γαβρόγλου, το Γενικό Γραμματέα του Υπουργείου Παιδείας, είχαμε κάνει παρέμβαση για το ζήτημα των οργανισμών, εγώ είχα κάνει παρέμβαση από το βήμα στη Γεροβασίλη και της είπα ότι αναιρείται στην ουσία ο 4369, υπονομεύεται και η απάντησή της ήταν όχι. Όχι αλλά ναι. Στα Γιάννενα, ο Βασίλης επίσης στο αναπτυξιακό συνέδριο παρέμβαση. Ο Γιάννης ο Μπαϊκούσης στη Πάτρα παρέμβαση και στη σύνοδο των ΤΕΙ και στο αναπτυξιακό συνέδριο. Δεν αφήσαμε ευκαιρία, στην οποία να μην κάνουμε παρέμβαση. Αυτή ήταν μια συνολική και συντονισμένη δράση. Υπήρχαν βουλευτές, Θεσσαλονίκη, ο Τριαντάφυλλος ο Μηταφίδης, ο οποίος μας έβαλε μέσα στη Βουλή, όταν συζητείτο το νομοσχέδιο του Υπουργείου Παιδείας και είδαμε εκεί και τον Υπουργό τον κ. Γαβρόγλου και του κάναμε και συγκεκριμένες προτάσεις, ήταν η ιστορία με το μεταπτυχιακό, με το μάστερ. Που κάναμε πρόταση τότε με τον Γιάννη τον Παϊκούση και είπαμε, γιατί να λέγεται integrated master εφόσον θέλετε να έχει μόνο ακαδημαϊκή χροιά. Να το βγάλετε academic master. Αχ τι καλή ιδέα είναι αυτή, γιατί μου τη λέτε τώρα; Σιγά. Είχαμε κάνει ένα σωρό προτάσεις τόσο καιρό, ζητούσαμε συναντήσεις οι οποίες δε γίνανε ποτέ, τι καλή ιδέα τελευταία στιγμή τώρα δε μπορώ να κάνω κάτι. Υπήρχε μια μεθόδευση για κάποια πράγματα. Εμείς πήγαμε κόντρα σε όλα αυτά, εμείς παλέψαμε απέναντι σε όλα αυτά. Συνολικά. Ο Τριαντάφυλλος ο Μηταφίδης μας βοήθησε πάρα πολύ από τη Θεσσαλονίκη. Ο Γιάννης ο Στέφος ο Βουλευτής Ιωαννίνων σε συνεργασία με τον Βασίλη τον Οικονόμου. Πάρα πολύ. Ειδικά στη προσπάθεια κατάθεσης της δεύτερης τροπολογίας για τον πόρο. Μας είχε παραχωρήσει τον υπάλληλο του γραφείου του, τι άλλο να σας πω σχεδόν. Είχαμε άμεση επικοινωνία με το Μαξίμου μέσα σε εκείνη την χρονική περίοδο για τη διαδικασία του πόρου. Με το Γενικό Γραμματέα του Διοικητικής Ανασυγκρότησης το Γρηγόρη το Θεοδωράκη αποκτήσαμε πια μια άλλου είδους επικοινωνία και αυτή η επικοινωνία αν μη τι άλλο εκφράστηκε, όταν χρειαστήκαμε τη στήριξη για να βγει η υπουργική απόφαση. Σας είπα και χθες. Είμαστε όλοι δημόσιοι υπάλληλοι και ξέρουμε τι ακριβώς σημαίνει μία δημοσίευση, πόσος ακριβώς χρόνος χρειάζεται για να βγει ένα ΦΕΚ. Προεκλογικά με ένα τεράστιο όγκο στο Εθνικό Τυπογραφείο, το δικό μας το ΦΕΚ βγήκε σε τρείς μέρες. Και δεν ήταν προεκλογική παροχή αυτό. Βασιστήκαμε πάνω σε συγκεκριμένες πλέον γνωριμίες, που είχαμε δημιουργήσει, σε σχέσεις, που είχαμε δημιουργήσει και οι οποίες πραγματικά φέρανε αποτέλεσμα. Ήταν η συνολική δράση της Ομοσπονδίας αυτή, του Διοικητικού Συμβουλίου, που μας έφερε σε αυτό το σημείο, που είμαστε σήμερα. Επαγγελματικά δικαιώματα. Μπορεί να έχω ξεχάσει αρκετά πράγματα, θα με βοηθήσετε εσείς με τις ερωτήσεις σας και τις τοποθετήσεις σας βέβαια. Επαγγελματικά δικαιώματα, μην τα αναμασάμε ξανά. 36 χρόνια χωρίς επαγγελματικά δικαιώματα. Απίστευτη ντροπή για την ελληνική πολιτεία. Απίστευτη. Καμία δικαιολογία για κανένα πολιτικό φορέα. Συνέταξα και στείλαμε μια ανοικτή επιστολή στον Υπουργό Παιδείας τον κ. Γαβρόγλου, εφτασέλιδη είναι, εννιασέλιδη είναι, περιγράφει όλες τις προσπάθειες, οι οποίες είχανε γίνει από το 2010 και ύστερα, τη τελευταία δεκαετία μάλλον, για να εκδοθούν επαγγελματικά δικαιώματα στους ΤΕ Μηχανικούς. Ξεκινά με την προσπάθεια του Σπύρου του Ταλιαδούρου Υφυπουργού Παιδείας επί Νέας Δημοκρατίας. Συνεχίζει με τη πρωτοβουλία του Πανάρετου πλέον ως Υφυπουργού Παιδείας επί ΠΑΣΟΚ και καταλήγει στη τελευταία προσπάθεια του Υπουργού του κ. Γαβρόγλου. Οι προηγούμενες δύο προσπάθειες είχαν έναν κοινό άξονα. Ότι θα πρέπει τα επαγγελματικά δικαιώματα και γενικά τα πτυχία και των ΤΕΙ και των Πανεπιστημίων να αξιολογηθούν από ένα ανεξάρτητο φορέα. Συμφωνούσε ακόμα και το ΤΕΕ, όταν στη πρόταση του Πανάρετου. Και ο Πανάρετος έλεγε ότι πρέπει να γίνει ένα νέο Τεχνικό Επιμελητήριο. Η πρόταση του Ταλιαδούρου δε μπόρεσε να ολοκληρωθεί, γιατί μεσολαβήσανε εκλογές, η δε πρόταση του Πανάρετου, οι οποίες όλες αναγνωρίζανε τα ΤΕΙ ως Ανώτατα Εκπαιδευτικά Ιδρύματα και λέγανε ότι πρέπει να αξιολογηθούν τα πτυχία αλλά όχι από το ΤΕΕ, από ένα ανεξάρτητο φορέα, η πρόταση του Πανάρετου κόλλησε στο Συμβούλιο της Επικρατείας, γιατί η ίδρυση νέου Τεχνικού Επιμελητηρίου δε προβλεπόταν από πουθενά. Ήταν κάτι ανέφικτο. Και έτσι φτάσαμε ξανά να παραμείνουμε σε μια από τα ίδια, για να ‘ρθει ο Υπουργός ο κ. Γαβρόγλου και να κάνει αυτή τη πρόταση, την οποία έκανε, πέρασε και την οποία τη παλέψαμε όσο μπορούσαμε. Βασίστηκε σε μία, σε ένα σενάριο. Ότι θα δώσω αυτά που ζητούν οι ΠΕ, τι ζητούν; Το integrated master, αναγνώριση δηλαδή των πενταετών σπουδών τους σε επίπεδο μεταπτυχιακού και το Τεχνικό Επιμελητήριο θα βάλει πλάτη, όπως έλεγε χαρακτηριστικά, προκειμένου να δοθούν τα επαγγελματικά δικαιώματα για τους ΤΕ. Το αποτέλεσμα; Και το Τεχνικό Επιμελητήριο δεν έβαλε πλάτη, αν το πίστευε ότι τον εξαπάτησε δηλαδή αλλά και το integrated master το πήραν οι διπλωματούχοι και βρίσκονται κάποια βήματα πάλι ακόμα πιο μπροστά απ’ ότι ήταν σε σχέση με μας. Βέβαια και εδώ και εμείς δεν ήμασταν όλοι μαζί πάλι έτσι; Γιατί ο συνάδελφος ο Γιώργος ο Μερτινός με δήλωσή του έλεγε εγώ στηρίζω το άρθρο 46 του νομοσχεδίου του Υπουργείου Παιδείας και είναι ευκαιρία να καθίσουμε σε ένα τραπέζι όλοι για να κουβεντιάσουμε και να συζητήσουμε. Σε ποιο τραπέζι να κουβεντιάσουμε και να συζητήσουμε; Σε αυτό το τραπέζι, που το Υπουργείο έφτιαξε κάποιες επιτροπές για να αξιολογήσουν την ακαδημαϊκότητα των πτυχίων των ΤΕΙ και βγήκε, διέρρευσε μία πρόταση αυτής της επιτροπής, η οποία στην ουσία περιέγραφε ότι θα είχαμε επαγγελματικά, η πολιτική τουλάχιστον, επαγγελματικά δικαιώματα επιπέδου εμπειροτεχνών; Και την αποδέχτηκε στην ουσία πάλι το Υπουργείο Παιδείας; Και έφτασαν τα μέλη των επιτροπών αυτών να παραιτηθούν; Καταγγέλλοντας εξυπηρέτηση συντεχνιακών συμφερόντων;

**-:** (μακριά από μικρόφωνο)

**Πρόεδρος:** Όχι όλα. Κάποιοι παραιτήθηκαν. Έχουμε πάλι δηλαδή συνεχίζεται η μάχη των επαγγελματικών μας δικαιωμάτων. Η θέση μας ήταν ότι θέλετε να τα λύσετε, να λύσετε τα προβλήματα και των ΠΕ και των ΤΕ; Λύστε τα, τότε λέγαμε με έναν νόμο. Ένα σλόγκαν του ΣΥΡΙΖΑ ήταν, με έναν νόμο. Και εμείς με ένα νόμο λέγαμε. Σε ένα νόμο να περιγράφετε την επίλυση των πάντων, να δώσετε και με το μεταπτυχιακό και με τις προϋποθέσεις, τις οποίες όμως θα συζητήσουμε και θα συμφωνήσουμε και τα επαγγελματικά δικαιώματα με τις προϋποθέσεις, που θα συζητήσουμε και θα συμφωνήσουμε. Φυσικά δεν έγινε δεκτή και αυτή η πρότασή μας, καμία από τις προτάσεις μας δεν έγινε δεκτή. Εμείς συνεχίζουμε να ζητάμε ότι το πτυχίο, το τετραετές πτυχίο των ΤΕΙ επιπέδου bachelor, αποτελεί το βασικό τίτλο σπουδών με ελεύθερη πρόσβαση στο επάγγελμα. Μοναδική δηλαδή, μοναδική απαίτηση είναι η ύπαρξη αυτού του πτυχίου, ούτως ώστε να έχεις, αποκλειστική προϋπόθεση δηλαδή, για την άσκηση του επαγγέλματος. Και επαγγελματικά δικαιώματα επιπέδου 6 στο ευρωπαϊκό πλαίσιο προσόντων. Αυτά είναι τα οποία ζητάμε όσον αφορά τα επαγγελματικά δικαιώματα. Η πρόταση επίσης, που είχαμε κάνει τότε στο Υπουργείο Παιδείας, γιατί κάναμε παρέμβαση στην επιτροπή μορφωτικών υποθέσεων του Υπουργείου Παιδείας, αναπτύξαμε τη θέση μας στην επιτροπή της Βουλής και καταθέσαμε πρόταση. Η πρόταση ήτανε τα επαγγελματικά δικαιώματα των ΤΕ Μηχανικών να βγουν με πανομοιότυπο τρόπο αντίστοιχο ακριβώς με τον τρόπο, με τον οποίο θα έβγαιναν τα επαγγελματικά δικαιώματα των Διπλωματούχων Μηχανικών. Δηλαδή επιτροπές, στις οποίες θα συμμετείχαν και μέλη των φορέων των ΤE Μηχανικών. Και φυσικά η σύνθεση των επιτροπών δε θα ήταν μέλη του Τεχνικού Επιμελητηρίου. Γιατί πραγματικά εκείνη τη περίοδο έγινε μία προσπάθεια να καπελωθεί όλο το σύστημα και ο Πρόεδρος του Τεχνικού Επιμελητηρίου να είναι βασικό μέλος της Επιτροπής, που θα έδινε επαγγελματικά δικαιώματα στους αποφοίτους των ΤΕΙ. Κάτι που τροποποιήθηκε στη συνέχεια, αλλά η βασική δομή ήτανε τα μέλη του Τεχνικού Επιμελητηρίου. Οικονομικά. Οικονομικά θα σας τα αναπτύξει και ο ταμίας. Ταμίας. Έχει και αυτός τις δραστηριότητές του. Λοιπόν, στο προηγούμενο για τα επαγγελματικά. Συνάδελφε Ζαχαρίου, μήπως θα μιλήσουμε για τα οικονομικά;

**Προεδρείο:** Πρόεδρε ας σταματήσουμε εδώ.

**Πρόεδρος:** Εφόσον λίγο συμπληρώνοντας το προηγούμενο κομμάτι για τα επαγγελματικά, αυτό το οποίο επίσης ζητάμε είναι ότι εφόσον καταργείται ο τεχνολογικός τομέας της ανώτατης εκπαίδευσης θα πρέπει η πολιτεία να κλείσει και κάθε ζήτημα, το οποίο έχει να κάνει με τα προβλήματα των ΤΕΙ. Να μην υπάρξει καμία εκκρεμότητα. Βέβαια, τα ΤΕΙ αποφασίστηκε να κλείσουν, η κατάργηση του τεχνολογικού τομέα ολοκληρώνεται και αυτή η κατάργηση ήτανε στην ουσία άλλη μία μνημονιακή υποχρέωση. Στο 3ο μνημόνιο περιλαμβάνεται μέσα ότι στα ζητήματα της παιδείας θα ακολουθηθεί όλα όσα προβλέπονται στη μελέτη του ΟΟΣΑ. Ο ΟΟΣΑ χαρακτηρίζει τα ΤΕΙ ως μία ακαδημαϊκή παρέκκλιση. Ότι στρεβλώθηκε η όλη διαδικασία των ΤΕΙ και εξελίχθηκαν σε Πανεπιστήμια. Κάτι το οποίο δεν έπρεπε να συνεχίσει. Οι σχολές των ΤΕΙ δε μπορούσανε ως ανώτατες να υποβαθμιστούν και να γυρίσουν πίσω. Ή έπρεπε να γίνουν Πανεπιστήμια ή έπρεπε να καταργηθούν. Και έγιναν Πανεπιστήμια. Αυτή η συνέργεια, την οποία δηλαδή επικαλείται ο Γαβρόγλου είναι στην ουσία η κατάργηση του τεχνολογικού τομέα. Είναι το κλείσιμο των σχολών μας, το πρόβλημα για μας είναι τεράστιο. Χάνεται το σημείο αναφοράς, το οποίο είχαμε, γιατί όλοι εμείς οι παλιοί απόφοιτοι λέγαμε σήμερα η σχολή, η οποία αποφοιτήσαμε εξελίχθηκε και είναι αυτή, άρα θέλουμε αυτά τα χαρακτηριστικά. Χάθηκε πλέον αυτό, χάνεται η συνέχεια. Οι νέες σχολές των πανεπιστημίων δεν είναι καθαρές, όπως ήτανε οι σχολές των ΤΕΙ, είναι η Ηλεκτρονική συν κάτι άλλο. Είναι τοπογράφοι συν κάτι άλλο. Η αντιστοίχηση είναι εξαιρετικά δύσκολη, άρα εκείνο, το οποίο απομένει είναι να ξεκαθαρίσει η ακαδημαϊκότητα των πτυχίων και είπαμε τετραετές επιπέδου bachelor με απρόσκοπτη πρόσβαση στο επάγγελμα. Λοιπόν τώρα στα οικονομικά εγώ θα ξεκινήσω λίγο και θα πω τα εξής. Ότι συνεχίστηκαν και τηρήθηκαν όλες οι οικονομικές μειώσεις, οι οποίες είχανε γίνει στη προηγούμενη τριετία. Και όχι μόνο συνεχίστηκαν ευλαβικά, συνεχίστηκε δηλαδή όλη εκείνη η διαδικασία, οι μειώσεις γίνανε ακόμα μεγαλύτερες. Μειώθηκε η χιλιομετρική αποζημίωση από τα 25 λεπτά τελικά στα 15 λεπτά. Η ημερήσια αποζημίωση από τα 40€ μειώθηκε στα 25€ και για ημέρα με δράση και από 20€ σε 10€ την ημέρα αναχώρησης. Και φυσικά οι αποζημιώσεις των μετακινήσεων των μελών γινόταν με πραγματικά στοιχεία κόστους με προσκόμιση εισιτηρίου. Οι συνεδριάσεις του Διοικητικού Συμβουλίου εκτός Αθηνών γίνανε δύο φορές. Μία στην Κρήτη για να μπορέσουμε να παρευρεθούμε στις συνελεύσεις των δύο συλλόγων της Κρήτης και επειδή ήταν προγραμματισμένες τα εισιτήρια εκδόθηκαν αρκετό χρόνο νωρίτερα ούτω ώστε ήταν και απολύτως οικονομικά, δεν επιβαρύνθηκε δηλαδή η Ομοσπονδία με παραπάνω χρήματα. Και στα Γιάννενα η έκτακτη συνεδρίαση, την οποία σας περιέγραψα και για ποιο λόγο έγινε. Είναι γεγονός ότι τα χρήματα εξαντλούνται. Είναι επίσης γεγονός ότι στην ουσία μέχρι πρότινος είχαμε περίπου 900 απογραφικά, 900€ το μήνα δηλαδή από συναδέλφους μέσω της ΕΑΠ. Εδώ επίσης θα σας ενημερώσω ότι πολλά, όχι πολλά, ορισμένα μέλη του Διοικητικού Συμβουλίου κατέφυγαν συχνά στη λύση της φιλοξενίας προκειμένου να μην επιβαρυνθεί η Ομοσπονδία με έξοδα διαμονής, όπως επίσης χρησιμοποιήθηκαν από την Ομοσπονδία μια και βρισκόντουσαν στην Αθήνα για προσωπικούς ή εργασιακούς λόγους και αυτό συντονιζόταν με δράσεις της Ομοσπονδίας. Μεγάλη είναι η απογοήτευση από το σύλλογο Αττικής. Ο σύλλογος Αττικής δεν έχει ούτε ένα απογραφικό στην Ενιαία Αρχή Πληρωμών. Ούτε ένα. Χθες μας είπε ο Γιώργος ο Μερτινός ότι έχουν 400 απογραφικά, όσα ήταν. Κάποιες εκατοντάδες απογραφικά.

**-:** (μακριά από μικρόφωνο)

**Πρόεδρος:** Μπορείς να πεις ότι λίγο

**Προεδρείο:** Συνάδελφε μη διακόπτεις στις ερωτήσεις σου. Ακούστε, συνάδελφοι μισό λεπτό να βάλουμε τα πράγματα στη θέση τους. Είναι Διοικητικό Συμβούλιο, συγγνώμη Πρόεδρε, είναι Διοικητικό Συμβούλιο, συνάδελφε μάθε να ακούς σε παρακαλώ. Αν δε σου αρέσουν είναι άλλο θέμα. Ο συνάδελφος απολογείται. Συνάδελφε δε κάνουμε διάλογο. Είναι ο διοικητικός, δε βάζουμε χρόνο στην απολογία του Διοικητικού Συμβουλίου, έχουν 3 χρόνια, που έχουνε δράση. Όμως να τελειώσω ρε Ευσταθία, είμαστε στη φάση του οικονομικού απολογισμού, προφανώς και τελειώνουμε. Υπάρχουν διευκρινιστικές ερωτήσεις στην πορεία, θα ρωτήσεις συνάδελφε ό,τι θέλεις, διότι διέκοψες για να ρωτήσεις, ερώτηση έκανες πάντως. Σε κάθε περίπτωση ο χρονικός προγραμματισμός υπάρχει στο πρόγραμμα, το οποίο εγκρίναμε. Λοιπόν τελειώνει ο οικονομικός απολογισμός, υπάρχουν οι διευκρινιστικές…. Ρε συνάδελφε τώρα εσύ καθυστερείς, κρατάμε διαδικασίες, είναι Διοικητικό Συμβούλιο που απολογείται, δε μπορούμε να κόψουμε, για όνομα του Θεού συνάδελφε, θα κόψουμε την ομιλία σε αυτόν που απολογείται; Αυτή είναι η διαδικασία του συνεδρίου να απολογηθούν, να κάνουμε πρόγραμμα δράσης και να ψηφίσουμε νέο Διοικητικό Συμβούλιο. Για όνομα του Θεού. Αυτές είναι οι διαδικασίες, δε θέλουμε αυτό, αυτό προβλέπεται.

**-:** Δε λέμε το αντίθετο να υπάρχει ένα χρονοδιάγραμμα.

**Προεδρείο:** Το χρονοδιάγραμμα υπάρχει στο πρόγραμμα, βεβαίως υπάρχει στο πρόγραμμα. Προβλέπεται στο πρόγραμμα.

**Προεδρείο:** Διάβασε το ωράριο σε παρακαλώ,

**Προεδρείο:** Μη κάμνουμε διάλογο. Να ολοκληρώσουμε. Είμαστε στη φάση θα προχωρήσουμε στον οικονομικό απολογισμό. Ο συνάδελφος ο Πρόεδρος

**Πρόεδρος:** Δεν είναι οικονομικός απολογισμός. Με το κεφάλαιο.

**Προεδρείο:** Η ερώτησή σου λοιπόν ήτανε αν το θέμα της Ενιαίας Αρχής Πληρωμών συμπεριλαμβάνεται στον οικονομικό απολογισμό. Ο Πρόεδρος έχει δικαίωμα να σχολιάσει το αν υπάρχουν κατατεθειμένες συνδρομές ή όχι. Το αν υπάρχουν, όχι τα ποσά, που αναλύονται. Αυτό είναι άλλο θέμα, είναι θέμα του ταμία. Έχει λοιπόν το δικαίωμα, απολογείται και έχει τη γνώμη να πει αυτή που έχει. Συνάδελφε Πρόεδρε συνέχισε, απλά ολοκληρώστε, μη διακόπτετε όμως για να τελειώσουμε.

**Πρόεδρος:** Ολοκληρώνεται ο διοικητικός απολογισμός. Στο οικονομικό κομμάτι όπως σας είπα κάναμε αυτές τις μειώσεις, ούτως ώστε να επαρκέσουν τα χρήματα για περισσότερο διάστημα. Όμως όπως σας ξεκίνησα να λέω η μεγάλη απογοήτευση ήταν η Αττική. Κανένα απογραφικό, κλήθηκαν οι συνάδελφοι της Αττικής, το Διοικητικό Συμβούλιο να ‘ρθουν να κάνουμε κοινή συνεδρίαση ή να ‘ρθουν μεμονωμένα σε συνεδριάσεις του Διοικητικού Συμβουλίου και σε συνεδρίαση του Γενικού Συμβουλίου κλήθηκαν εγγράφως τρείς φορές. Δεν είδαμε κανέναν. Κανένας δε παρέστη, κανένας δε μας έδωσε καμία σημασία. Από τη Περιφέρεια, από τους πρωτοβάθμιους συλλόγους, πλην Αττικής, όπως σας είπα είχαμε περίπου 900 απογραφικά. Εγώ θέλω να ζητήσω από τα μέλη του Διοικητικού Συμβουλίου της Αττικής, του παλιού Διοικητικού Συμβουλίου θα ήθελα να τοποθετηθούν και να μας πουν, γιατί δεν κάνανε κανένα απογραφικό, δε καταθέσαν κανένα απογραφικό ούτε τα μέλη του συλλόγου Αττικής, που ήταν στο Διοικητικό Συμβούλιο της Ομοσπονδίας. Ενώ ήταν καταστατική υποχρέωση μέσω της ΕΑΠ να καταβάλλονται συνδρομές, δε τήρησαν ούτε αυτή τη καταστατική υποχρέωση οι ίδιοι. Για ποιο λόγο; Για ποιο λόγο το Διοικητικό Συμβούλιο της Αττικής, τα 9 άτομα του Διοικητικού Συμβουλίου της Αττικής μόνο αυτοί έστω, πες το ότι δε μπορέσανε να βρουν κανέναν άλλον, γιατί δε κάνανε τα απογραφικά στις υπηρεσίες τους; Γιατί δεν ανοίξανε κωδικό στην Ενιαία Αρχή Πληρωμών, που δεν έχουν ακόμα νομίζω ανοίξει Κωδικό στην Ενιαία Αρχή Πληρωμών, για ποιο λόγο; Θα ήθελα πραγματικά, εγώ έχω αυτή την απορία, θα ήθελα μια απάντηση σε αυτό. Μπορούν να μας πουν ότι ξέρετε δε μπορούσαμε για τους όποιους λόγους να βρούμε άλλα μέλη. Δεκτό. Αυτοί οι 9, γιατί δε κάνανε απογραφικό του 1 ευρώ να το καταθέσουν στις υπηρεσίες τους, ούτως ώστε μέσω της ΕΑΠ να γίνεται η καταβολή του 1€; Και να ανοιχθεί και με αυτό τον τρόπο κωδικός στην ΕΑΠ. Θα ήθελα μια απάντηση γι’ αυτό. Γιατί η Αττική λειτούργησε με αυτό τον τρόπο; Γιατί όχι μόνο δε συνεργάστηκε με την Ομοσπονδία, όχι δε βοήθησε σε κάτι την Ομοσπονδία, ίσα-ίσα προσπάθησε να μην πετύχει η Ομοσπονδία ίσως, για ποιο λόγο, γιατί όταν κάναμε 3 κινητοποιήσεις και μαζευτήκαμε 150 άτομα από όλη την Ελλάδα από την Αττική ήρθανε 2 ή 3 συνάδελφοι και καλά-καλά κάποιοι δε μας χαιρέτησαν και φύγανε; Για ποιο λόγο έγινε αυτό; Εμένα με ενδιαφέρει να το μάθω, να το ακούσω από το βήμα. Πιστεύω ότι το ίδιο ενδιαφέρει και σας. Τι συνέβη πραγματικά; Χθες μας είπαν οι συνάδελφοι, ο Γιώργος ο Μερτινός συγκεκριμένα, ότι η Αττική αποφάσισε, το Διοικητικό Συμβούλιο αποφάσισε λέει ότι δε θα επιτρέψει να προχωρήσει η ιστορία του πόρου, αν δεν είναι μέσα και η Αττική. Τα 1500 μέλη της Αττικής πρέπει οπωσδήποτε λέει να είναι και αυτοί δικαιούχοι και δε θα επιτρέψουμε λέει να προχωρήσει ο πόρος, εάν δε συμμετέχει και η Αττική.

**-:** Θα φάμε ξύλο.

**Προεδρείο:** Μη κάνετε διάλογο.

**Πρόεδρος:** Μου ακούγονται λίγο απίστευτα αυτά. Είναι δυνατόν ένας σύλλογος να μην επιτρέψει σε μια Ομοσπονδία Συλλόγων να προχωρήσει κάτι; Εμείς είμαστε ξεκάθαροι, η θέση η δική μου είναι ξεκάθαρη. Κάθε βοήθεια στην Αττική για να προχωρήσουμε όλοι μαζί. Είμαστε διατεθειμένοι με το νέο Διοικητικό Συμβούλιο έπρεπε να είχαμε βρεθεί χθες, όχι κυριολεκτικά χθες, ήδη να είχαμε βρεθεί και να δούμε, πως θα οργανώσουμε για να προχωρήσουμε μπροστά. Όχι πως θα καθυστερήσουμε, γιατί αυτές οι φωνές, που ακουστήκανε χθες, ότι πρέπει να δούμε τι θα κάνουμε με τον πόρο, γιατί δεν έχει ολοκληρωθεί η διαδικασία, έχουν ακουστεί και πολύ νωρίτερα. Έχουν βγει mail στην ουσία και από τον Θοδωρή τον Τσίπα, που μας έλεγε ότι για το πόρο πρέπει να δούμε νομική, ακριβώς ό,τι είπε ο συνάδελφος ο Ασημακόπουλος, πρέπει να δούμε λέει νομικά, γιατί εμείς δεν είχαμε συμφωνία και πόσο ισχυρό είναι αυτό και τι θα γίνει με αυτή τη διαδικασία. Και άλλα mail, γιατί υπήρχε μια ανταλλαγή mail, ότι γιατί αυτή η πρεμούρα να γίνει η συλλογή των απογραφικών τώρα και να γίνει μετά τα Χριστούγεννα και μετά το συνέδριο. Λοιπόν, συνάδελφοι εδώ κάποιοι δε θέλουνε να προχωρήσουμε μπροστά. Με κάθε τρόπο κάποιοι μας κουνάνε το δάκτυλο, κατηγορήθηκα επίσης ότι για ποιο λόγο λέει, δε πήραμε απόφαση στο ΤΣΜΕΔΕ να υπάρχουν σε δόσεις τα 30€.

**-:** Γιατί δε το κάνατε;

**Πρόεδρος:** Γιατί δε το κάνατε λέει. Είναι γραμμένο στα πρακτικά βέβαια η ρητή αναφορά ότι θα προσπαθήσουμε να πετύχουμε δόσεις με το ΤΣΜΕΔΕ. Αν δε θέλει το συνέδριο να έχουμε δόσεις, βεβαίως μπορούμε να το αναιρέσουμε. Γιατί όλο αυτό το πράγμα, γιατί πρέπει να έχουμε αυτή την αμφισβήτηση; Κάποιοι αμφισβητούν για το πόρο, κάποιοι δε θέλουν να συμμετέχουν οικονομικά στις δράσεις του πόρου, κάποιοι δε θέλουν να συμμετέχουν οικονομικά για να έχει η Ομοσπονδία έσοδα. Τι πραγματικά συμβαίνει συνάδελφοι; Κάποιοι θα πρέπει να μας πουν τι πραγματικά συμβαίνει. Εάν πιστεύετε ότι θα ακούσετε από μένα ότι τα έκανα όλα καλά, λάθος κάνετε. Έχω κάνει πολλά λάθη και στη διοίκηση της Ομοσπονδίας εδώ και στη ζωή μου και ξέρω ότι θα κάνω και άλλα. Άνθρωπος είμαι. Το ζήτημα είναι ότι εμείς προσπαθήσαμε. Όπως περιγράφεται στο διοικητικό απολογισμό έγινε και μια αναδιάρθρωση του Διοικητικού Συμβουλίου κάποια στιγμή. Τέλος του 17, Νοέμβρη του 17, όπως γράφω στο Διοικητικό απολογισμό 3 μέλη του Διοικητικού Συμβουλίου, ο Γιώργος ο Μερτινός, η Ειρήνη η Μπεκιάρη, ο Θοδωρής ο Τσίπας, με δηλώσεις τους αποστασιοποιήθηκαν από το ψηφοδέλτιο, με το οποίο είχαμε όλοι εκλεγεί. Εδώ θα τοποθετηθούν και άλλοι συνάδελφοι από τα μέλη του Διοικητικού Συμβουλίου για να εκφράσουν και αυτοί την εκτίμησή τους, τι πραγματικά έγινε. Αυτό έγινε αρχές Νοεμβρίου του 17. Μόλις είχαμε πάρει και την 4η υπογραφή της συμφωνίας. Τι έγινε; Κάποιοι φοβήθηκαν μη τυχόν πάρουμε και την 5η υπογραφή; Τι συνέβη; Κάποιοι άλλοι μας λέγανε ότι αν πάρετε τις 4 θα σας φέρουμε εμείς την 5η. Χλευασμός. Ότι αυτό είναι απίστευτο, ότι δε πρόκειται να γίνει. Αλλά αν πάρεις 4 εσύ, η 5η είναι δική μου. Ακριβώς έτσι μας λέγανε, μέλη του Διοικητικού Συμβουλίου. Και μόλις πήραμε τη 4η υπογραφή έπρεπε να σπάσει το ψηφοδέλτιο και να αρχίσουμε μια εσωτερική, μια εσωστρέφεια, μια εσωτερική αντιπαλότητα, κάτι που προϋπήρχε βέβαια, έτσι; Πάντα υπήρχανε κάποιοι που κουνούσανε το δάκτυλο και αυτό δεν ήταν καλό και εκείνο δεν ήταν καλό και εκείνο δε το τήρησες και το άλλο δεν το έκανες, αντί να σηκώσουμε τα μανίκια και να πάμε όλοι μαζί. Συνάδελφοι, πρέπει να ξεκαθαρίσουμε κάποια πράγματα, σας είπα, τέλεια εγώ δε τα κάνω, δεν έχω αυτό το ταλέντο. Μου αρέσει όμως να παλεύω, γι’ αυτό που πιστεύω. Και κάποιοι πιστέψαμε σε αυτό. Και είναι μοναδική ευκαιρία για την Ομοσπονδία να πάμε μπροστά, να ετοιμάσουμε τα απογραφικά μας το συντομότερο και να απαιτήσουμε όχι μόνο να γίνεται παρακράτηση, αλλά να παίρνουμε και το πόρο, το συντομότερο. Αυτή είναι η λύση την οποία έχουμε. Αυτή είναι η επόμενη κίνηση που πρέπει να αποφασίσουμε, που έχει αποφασίσει το Διοικητικό Συμβούλιο δηλαδή, εκτός αν αναιρεθεί στο συνέδριο και να προχωρήσουμε τάχιστα μπροστά. Δε ξέρω μπορεί να ξέχασα κάτι να σας πω, αλλά θα μου δοθεί η ευκαιρία πάλι να ξαναμιλήσω. Να προχωρήσουμε και στον… εντάξει γράφει ότι κάναμε τόσα Διοικητικά Συμβούλια, τόσα Γενικά Συμβούλια και είχαμε αυτές τις δράσεις. Εγώ κλείνω σε αυτή τη φάση για το διοικητικό απολογισμό, να προχωρήσουμε κατευθείαν και στον οικονομικό απολογισμό και να πάμε εφ’ όλης της ύλης μετά και στα δύο;

Είναι προτιμότερο για να συμπτύσσουμε το χρόνο. Οικονομικός απολογισμός, ερωτήσεις καθαρά διευκρινιστικές επί του διοικητικού και οικονομικού απολογισμού και στη πορεία θα εγγραφούν ομιλητές και τοποθετήσεις. Όμως θερμή παράκληση, εάν έχει συνεδριάσει η εφορευτική επιτροπή και αν είναι κάποιο από τα μέλη της εδώ να μας ανακοινώσει, τι αποφάσισαν σε σχέση με τις υποψηφιότητες. Θα ξαναρωτήσω. Πότε θα κατατεθούν οι υποψηφιότητες για να το γνωρίζουμε. Αυτό σαν ερώτηση όταν θα ‘ρθει κάποιος από την εφορευτική τα λέμε μετά. Οικονομικός απολογισμός.

**Ζαχαρίου:** Καλημέρα συνάδελφοι. Εγώ δε θα σας πω πολλά λόγια. Ο οικονομικός απολογισμός έχει μοιραστεί σε όλους σας, έχει με όλες τις λεπτομέρειες είναι στη διάθεση του καθενός μπορεί να το διαβάσει και να αντιληφθεί, τι έχει γίνει. Απλά θα σας αναφέρω ότι το 2016, όταν αναλάβαμε τη διοίκηση της Ομοσπονδίας το ποσό, το οποίο παραλάβαμε ήταν 213.242,68€ και όταν ήρθε η ελεγκτική επιτροπή, που καταφέραμε και έγινε στις 31/8/2019, δηλαδή πριν 25 μέρες για να είναι σχεδόν όλα τα χρήματα, τα οποία ξοδεύτηκαν και να τα ελέγξει η ελεγκτική επιτροπή ήταν τα έξοδά μας 201.445,10€ και τα χρήματα, τα οποία βρέθηκαν στις τράπεζες και στη κάρτα, την οποία έχουμε κάρτα prepay σαν πλαστικό χρήμα, όπως λέγεται, ήταν 43.348,38. Στις 31/8. Από εκεί και πέρα σαφώς γίνονται κάποια έξοδα, πληρώνεται το συνέδριο και όπως υπολογίζουμε θα είναι περίπου 20.000 τέλη η παραλαβή για το επόμενο Διοικητικό, η παράδοσή στο επόμενο Διοικητικό Συμβούλιο προς χρήση. Πέραν του γεγονός ότι θα σας τα διαβάσει αναλυτικά ο Πρόεδρος της Ελεγκτικής επιτροπής τον έλεγχο, τον οποίο κάνανε, πρέπει να σας ενημερώσω ότι ο έλεγχος έγινε και τα παραστατικά όλα της Ομοσπονδίας και οι αποφάσεις και τα έξοδά της βρεθήκανε ότι ήταν όπως όλα σύμφωνα με τις αποφάσεις. Υπάρχει το πρακτικό της Ελεγκτικής Επιτροπής, το οποίο τα αναφέρει αυτά εδώ. Δεν έχω να σας πω τίποτα άλλο. Καλή συνέχεια, ευχαριστώ.

**Προεδρείο:** Ο Πρόεδρος της Ελεγκτικής Επιτροπής.

**-:** Καλημέρα συνάδελφοι. Πριν σας διαβάσω το πρακτικό της Ελεγκτικής Επιτροπής ήθελα μια νομιμοποίηση από το συνέδριο σε σχέση με τη λειτουργία της Ελεγκτικής Επιτροπής. Ενώ έπρεπε να κάνουμε συνεδριάσεις μία φορά το χρόνο, παρακάμψαμε τη μεσαία, το δεύτερο χρόνο και το κάναμε όλο μαζί τη προηγούμενη βδομάδα, άρα κάναμε δύο συνεδριάσεις αντί για τρεις. Ήταν μια επιλογή για οικονομικούς λόγους. Κρίναμε η Ελεγκτική Επιτροπή ότι δε χρειάζεται ενδιάμεσα να ξοδευτούνε για την Ομοσπονδία περίπου 1.500€, γιατί τόσα είναι τα έξοδα της Ελεγκτικής Επιτροπής, μιας και τα μέλη είναι από Κρήτη, καταλαβαίνετε αεροπλάνα κλπ και από Λάρισα εγώ. Αυτό όμως είναι αντικαταστατικό. Άρα θέλω μαζί με την έγκριση ή όχι του οικονομικού απολογισμού να εγκρίνουμε και αυτή την επιλογή να μην κάνουμε ενδιάμεσα συνεδρίαση της Ελεγκτικής Επιτροπής. Ο έλεγχος είναι καθαρά τυπικός, στα πλαίσια τι καθορίζει το καταστατικό και ποιες είναι οι αρμοδιότητες της Ελεγκτικής Επιτροπής. Εμείς έπρεπε να ελέγξουμε τη νομιμότητα των εξόδων. Εάν παρθήκανε από το Διοικητικό Συμβούλιο αποφάσεις για τα έξοδα, οπότε την ευθύνη την έχει το Διοικητικό Συμβούλιο, που αποφάσισε να κάνει αυτά τα έξοδα. Εμείς ελέγχουμε μόνο, αν πάρθηκαν οι αποφάσεις. Επίσης, εάν τα έξοδα είναι περασμένα στα βιβλία των ταμείων με τα παραστατικά. Αυτά τα δύο. Και διαπιστώσαμε να μη σας κουράσω και διαβάσω τα μπλά-μπλά του πρακτικού ότι όλα ήτανε τέλεια. Ήτανε περασμένα στα βιβλία του ταμείου, μαζί με τα παραστατικά, υπήρχε μίας τάξη, η οποία πλέον είναι κεκτημένο στην Ομοσπονδία να έχουμε καλά τα οικονομικά τουλάχιστον στα χαρτιά. Να σας διαβάσω μόνο τα νούμερα. Από το προηγούμενο συνέδριο

**-:** (μακριά από μικρόφωνο)

**Πρόεδρος:** Ναι Στέφανε το τουλάχιστον στα χαρτιά αφήνει μια τεράστια μομφή.

**-:** Εντάξει νομίζω τέτοια ευαισθησία δε πρέπει να υπάρχει. Είναι καθαρά

**Πρόεδρος:** Όχι Στέφανε με συγχωρείς. Το τουλάχιστον παραπέμπει σε τελείως διαφορετικά πράγματα. Με συγχωρείς πάρα πολύ.

**-:** Εντάξει Πρόεδρε συγνώμη. Μη σηκώνεις τη φωνή δε χρειάζεται.

**Ζαχαρίου:** Στέφανε συγγνώμη. Το τουλάχιστον στα χαρτιά σημαίνει ότι ήτανε χαρτιά άνευ υλικού, άνευ αντικειμένου. Αυτό επειδή εμένα με αφορά προσωπικά σαν ταμία θέλω να ξεκαθαριστεί. Εάν ήταν έτσι, τότε κακώς υπογράψανε το πρακτικό.

**-:** Συγγνώμη Στέλιο μη προχωράτε και μη πολιτικο-συνδικολογείται.

**Ζαχαρίου:** Έγινε Στέφανε ευχαριστώ.

**-:** Εγώ ήθελα να πω ότι δεν έχουμε καμιά ευθύνη για το είδος των εξόδων, που έχει γίνει. Αυτό ήταν ευθύνη του Διοικητικού Συμβουλίου. Και είναι υποχρέωση του ταμία και του Διοικητικού Συμβουλίου να τηρεί το βιβλίο του ταμείου και να είναι περασμένα. Αυτό εννοούσα τουλάχιστον στα χαρτιά. Δεν υπονοώ τίποτα άλλο. Και εξάλλου το λέω και στο πρακτικό και το λέω και τώρα δημόσια ότι ήταν τέλεια περασμένα. Τα έξοδα και τα έσοδα της Ομοσπονδίας. Τι άλλο να πω;

**Ζαχαρίου:** Ευχαριστώ Πρόεδρε.

**-:** Παρακαλώ δεν είπα κάτι διαφορετικό πάλι. Απλά έτσι για να γίνεται κουβέντα.

**Προεδρείο:** Μη διακόπτετε, λύθηκε η παρεξήγηση, πάμε παρακάτω, μη συνεχίζουμε.

**-:** Από το προηγούμενο συνέδριο υπήρχαν διαθέσιμα γι’ αυτό το συμβούλιο 213.242€, που βέβαια εδώ είναι καθαρά. Είχανε πληρωθεί μετά από έναν μήνα και τα έξοδα του Σεπτεμβρίου και του συνεδρίου. Άρα ήταν καθαρά λεφτά, αυτά ήταν διαθέσιμα 213.000. Τα έσοδα από συνδρομές ήταν 31.545 στα 3 χρόνια. Δε κάνω σχόλια, γιατί θα κάνω τοποθέτηση μετά ως σύνεδρος για τα οικονομικά, αλλά αυτά ήτανε τα έσοδα από την ΕΑΠ. Τα έξοδα στα 3 χρόνια ήτανε 201.445€. Και τα διαθέσιμα υπόλοιπα, που θα κληρονομήσει και θα διαχειριστεί το νέο Διοικητικό Συμβούλιο είναι 43.000€, που βέβαια αυτό είναι πλασματικό. Διότι μέσα από αυτά τα χρήματα θα πρέπει να πληρωθούνε το συνέδριο, που με βάση

**Ζαχαρίου:** Συγγνώμη Πρόεδρε, νομίζω δεν είναι αρμοδιότητα της Ελεγκτικής Επιτροπής αυτά που συζητιούνται, που λέγονται, νομίζω δεν είναι αρμοδιότητα Πρόεδρε.

**-:** Συνάδελφε λίγο σεβασμό. Έλεος δηλαδή. Στο συνέδριο μιλάω, αν κάνω κάτι κακό.

**Ζαχαρίου:** Από άλλη θέση μπορείς να πεις ό,τι θέλεις Στέφανέ μου, αυτή τη στιγμή σαν Πρόεδρος της Ελεγκτικής έχεις να πεις για τα πεπραγμένα της Ελεγκτικής, που έκανε. Το αν είναι σωστές οι αποφάσεις του Διοικητικού Συμβουλίου ή όχι μπορείς να τα πεις από κάτω.

(διαλογικές συζητήσεις)

**Προεδρείο:** Συνάδελφοι νομίζω ότι είμαστε μεγάλοι και καταλαβαίνουμε ότι όταν καταχράται κάποιος την ανοχή του σώματος είναι κακό για όλους μας. Νομίζω λοιπόν ότι πρέπει να προχωρήσουμε. Μη διακόπτει κανένας παρακαλώ πολύ για να κλείσουμε να πάμε στις ερωτήσεις.

**-:** Να μην εθελοτυφλούμε. Το επόμενο συμβούλιο έχει 43.000€ και να εξοφλήσει το συνέδριο και τα έξοδα του Σεπτεμβρίου. Που εγώ υπολογίζω ότι αυτό θα μείνουν διαχειρήσιμα χρήματα περίπου 5-6.000€ για το επόμενο Διοικητικό Συμβούλιο. Οφείλουμε να το ξέρουμε αυτό ο καθένας μας. Γιατί πρέπει με βάση αυτό να λειτουργήσουμε, να δούμε τι κάνουμε. Εντάξει; Ευχαριστώ. Τα χρήματα είναι σε λογαριασμούς στην Τράπεζα υπαρκτά, τα είδαμε όλα.

**-:** (μακριά από μικρόφωνο)

(διαλογικές συζητήσεις)

**Προεδρείο:** Θα κάνεις τις ερωτήσεις μετά υπάρχουν διευκρινιστικές.

**-:** (μακριά από μικρόφωνο)

(διαλογικές συζητήσεις)

**Προεδρείο:** Αν πετάγεστε όλοι μαζί διαιωνίζετε αυτή τη κατάσταση. Λοιπόν συνάδελφοι θερμή παράκληση είμαστε αρκετά μεγάλοι να μάθουμε να σεβόμαστε.

**-:** Το πρακτικό είναι μέσα στο φάκελό σας, μπορείτε να το δείτε αναλυτικά. Ευχαριστώ πολύ.

**Προεδρείο:** Τελείωσε η έκθεση της Ελεγκτικής Επιτροπής. Ζητάει ο συνάδελφος Ζαχαρίου το λόγο επί προσωπικού συνάδελφε;

**Ζαχαρίου:** Καταρχήν θα πρέπει να ευχαριστήσω τον Πρόεδρο της Ελεγκτικής Επιτροπής και την Ελεγκτική, οι οποίοι βρεθήκαμε και έγινε αυτός ο έλεγχος και βρέθηκαν, όπως βρέθηκαν τα πράγματα και τα ανακοινώνει σε σας. Να σας ενημερώσω ότι τα χρήματα, τα οποία παραλάβαμε παρότι είναι αυτά που λέει ο Πρόεδρος της Ελεγκτικής 214.000 κλπ επί της ουσίας πληρώθηκαν και 7.000 στη συνέχεια από το Διοικητικό Συμβούλιο το παρόν, για υποχρεώσεις του προηγούμενου συνεδρίου. Τα χρήματα, όπως σας είπα προηγουμένως, τα πραγματικά θα είναι περίπου 20.000. Ο προϋπολογισμός, ο οποίος υπήρχε ο προηγούμενος ψηφισμένος από το συνέδριο ήταν ότι θα μένανε περίπου στις 55-60.000 για το επόμενο Διοικητικό Συμβούλιο μη λαμβάνοντας υπόψη του όμως το ότι υπήρξε μια θεαματική αύξηση των μελών του συνεδρίου, το οποίο αγγίζει το 50-60%, που σημαίνει εκεί ο προϋπολογισμός ήταν στις 15.000 και σήμερα τα έξοδα θα κοστίσουν περίπου 35.000, φτάνουμε άλλες 20.000. Αφαιρώντας από τα 55 πήγαμε στα 35. Υπολείπονται 15, αλλά αν αναλογιστούμε και την επιτυχία του πόρου, ο οποίος δεν ήρθε χαρισματικά, έτρεξαν κάποιοι, κάποιοι σύλλογοι, αυτό είναι παρενθετικό, που θα πω, κάποιοι σύλλογοι μηδένισαν τα κοντέρ τους ενώ είχαν κάποια χρήματα, γιατί άλλοι, που μπορούσαν δίχως έξοδα να παρευρεθούν και να στηρίξουν αυτή τη προσπάθεια του πόρου, δεν ήτανε παρόντες και αναγκαζόντουσαν σύλλογοι με τα πενιχρά έσοδα, που είχανε, να τα ξοδέψουν και να είναι σήμερα με μηδενικά έσοδα και κεφάλαια, για να κατεβαίνουν στην Αθήνα και με τη ταλαιπωρία των μελών τους. Αυτά εδώ όλα πρέπει να συνυπολογιστούνε. Η διαφορά νομίζω των 210.000, που είχε ψηφιστεί σαν προϋπολογισμός του προηγουμένου συνεδρίου με το ότι ξοδεύτηκαν τα κατά 20.000 περίπου 15-20.000 παραπάνω με όλη αυτή τη προσπάθεια, νομίζω είναι άνευ ουσίας και άνευ λόγου. Ευχαριστώ.

**Πρόεδρος:** Για τον οικονομικό απολογισμό.

**Προεδρείο:** Επί του οικονομικού

**Πρόεδρος:** Συνάδελφοι όταν αναλάβαμε την Ομοσπονδία το 2013 μαζί με το Στέφανο, Πρόεδρος ο Στέφανος, γραμματέας ήμουνα εγώ, είχαμε βάλει ένα στόχο. Τα χρήματα, τα οποία πήραμε τότε από την Ομοσπονδία, να διαρκέσουν το δυνατόν περισσότερο. Διήρκεσαν για δύο ολόκληρες θητείες. Και διήρκησαν για τόσο, γιατί βάλαμε άλλη βάση στα οικονομικά, ξεφύγαμε από κάποιες προηγούμενες καταστάσεις. Στα πρακτικά του περασμένου συνεδρίου ο Στέφανος ως Πρόεδρος έλεγε ότι πετύχαμε να μειώσουμε τις δαπάνες μας και να επαρκέσουν τα λεφτά για την επόμενη θητεία ‘16-‘19 δηλαδή και να μείνει και κάτι για την μεθεπόμενη. Είμαστε ακριβώς εδώ. Στο στόχο που είχαμε θέσει τότε. Δε ξεφύγαμε. Και σας είπα τι μειώσεις κάναμε και τι προσπάθειες κάναμε γι’ αυτό. Ο Στέφανος λέει θα μείνουν 5-6.000. Ο Ζαχαρίου ο Στέλιος, ο ταμίας ξέρει περισσότερα. Πολύ περισσότερα και λέει ότι θα μείνουν 20.000. Όμως το να μείνουν 20.000 αυτό στην ουσία ήτανε απόφαση του Γενικού Συμβουλίου, που έγινε τον Ιούνιο. Γιατί εκεί τέθηκε το ερώτημα, θα καλύψουν τα έξοδα μετακίνησης και διαμονής των συνέδρων γι’ αυτό το συνέδριο οι πρωτοβάθμιοι σύλλογοι ή η Ομοσπονδία; Γνωρίζετε πολύ καλά όλοι από τους εργασιακούς σας χώρους ότι πολύ μεγαλύτερες και ισχυρότερες Ομοσπονδίες οικονομικά από εμάς δεν παρέχουν αυτά, που παρέχουμε εμείς στους συνέδρους στο συνέδριό μας. Ήταν κοινή η απόφαση δηλαδή όλων των Προέδρων ότι τα έξοδα αυτού του συνεδρίου θα καλυφθούν από την Ομοσπονδία. Ήταν επίσης κοινή απόφαση και πολύ καλά τη πήραμε ότι θα έπρεπε να ήμασταν οι περισσότεροι δυνατοί σύνεδροι από όλους τους συλλόγους και όχι μόνο οικονομικά τακτοποιημένοι ή αυτοί, οι οποίοι θα είχαν τη δυνατότητα να συμμετέχουν με τους συνέδρους τους. Για μας είχε περισσότερη αξία, για το Γενικό Συμβούλιο μιλάω στο σύνολό του, να είμαστε το δυνατόν περισσότεροι εδώ. Ευτυχώς, που έχουμε και τον πόρο πλέον και τα πράγματα πιστεύουμε ότι θα είναι πολύ καλύτερα στο μέλλον. Στο προηγούμενο συνέδριο είχαμε περίπου 90-93 δε θυμάμαι ακριβώς 90 κάτι ήμασταν οι σύνεδροι. Σε αυτό το συνέδριο είμαστε 162. Η αύξηση είναι μεγαλύτερη του 60%. Το προηγούμενο συνέδριο στοίχισε περίπου 26.000, εάν δεν κάνω λάθος και αυτό το συνέδριο θα στοιχίσει 32.000. 35; Δε ξέρω μέχρι χθες εγώ άκουγα για 32. Με αυτή τη τεράστια αύξηση των συνέδρων. Ήταν επιλογή κοντολογίς του Γενικού Συμβουλίου ότι θα μείνουν περίπου αυτά τα χρήματα, ήταν κάτι το οποίο το γνωρίζαμε από τον Ιούνιο. Ξέραμε ότι τα χρήματα θα τελειώσουν. Ό,τι παραπάνω και να κάνουμε άντε να βγαίναμε 2 μήνες ακόμα; 3 μήνες ακόμα; 1 εξάμηνο; Είχαμε στην ουσία dead line. Μη γελιόμαστε.

**Προεδρείο:** Συνάδελφοι τέλειωσε ο διοικητικός και οικονομικός απολογισμός. Το πρόγραμμα προβλέπει στις 11:30 καφέ. Αν ξεκινήσουμε με ερωτήσεις τώρα θα χάσουμε το καφέ. Προτείνουμε λοιπόν, μάλλον εισηγούμαστε σαν Προεδρείο να προχωρήσουμε στο καφέ και αμέσως μετά να συνεχιστεί το πρόγραμμα κανονικά. Στις 12 η ώρα λοιπόν.

(διάλλειμα)

**Προεδρείο:** Λοιπόν συνάδελφοι να ξεκινήσουμε μετά από τη διακοπή του διαλλείματος. Έχουμε μια ενημέρωση σε πρώτη φάση από την εφορευτική επιτροπή, η οποία ακόμη δεν συνεδρίασε σε πλήρη ολομέλεια, γιατί μία συνάδελφος θα έρθει στις 5 το απόγευμα, απλά τα 2 από τα 3 μέλη έχουν τις εξής σκέψεις και τυπικά θα κατοχυρωθούν ή αν θα διαφοροποιηθεί σε κάτι τις στις 5η ώρα το απόγευμα, οι σκέψεις λοιπόν της εφορευτικής επιτροπής είναι ότι σε κάνα μισάωρο περίπου θα φέρουν εδώ πέρα τα υποδείγματα των αιτήσεων υποψηφιοτήτων. Θα μοιραστούν στις παρατάξεις, για να κανονίζουν τις υποψηφιότητες στη πορεία και στις 5 η ώρα το απόγευμα, που θα έρθει σε ολομέλεια η εφορευτική επιτροπή, θα ανακοινωθεί και επίσημα, εφόσον επικυρωθεί η απόφαση των δύο, η οποία λέει ότι μετά το πέρας της σημερινής συνεδρίασης, μία ώρα δηλαδή μετά από το πέρας να είναι και η λήξη των υποψηφιοτήτων. Αλλά εν τω μεταξύ οι παρατάξεις θα έχουνε το χρόνο και τα υποδείγματα των αιτήσεων υποψηφιοτήτων για να καθορίσουν τα ψηφοδέλτιά τους. Αυτά προς το παρόν. Η επίσημη ανακοίνωση θα γίνει μετά τις 5 το απόγευμα. Προχωράμε τώρα στο επόμενο. Πριν προχωρήσουμε μάλλον, συγγνώμη με ενημερώνουν, θα πρέπει να μιλήσει ο συνάδελφος ο Κωστόπουλος εκ μέρους του Ινστιτούτου. Μετά να μιλήσει και ο συνάδελφος ο Κωστόπουλος για να κλείσει όλο το πακέτο του διοικητικού.

(διαλογικές συζητήσεις)

**Προεδρείο:** Για να κάνουμε ερωτήσεις και του Ινστιτούτου. Δεν υπάρχει, αλλά έχετε κάποιο λόγο να μη μιλήσει ο συνάδελφος; Ακούστε, ακούστε. Συνάδελφοι μισό λεπτό. Τώρα να μπει στη τοποθέτησή του μετά όπως με συμβουλεύουν εδώ οι συνάδελφοι μετά κατά τη τοποθέτησή του ως μέλος της Ομοσπονδίας επί του διοικητικού και οικονομικού απολογισμού; Είναι λίγο τραβηγμένο. Νομίζω, μισό λεπτό μια παράκαμψη. Πέντε λεπτά, εδώ έχουμε ένα σωρό χαιρετισμούς. Να έχουμε από το συνάδελφο το Κωστόπουλο την ομιλία του σε ό,τι αφορά το Ινστιτούτο το τι έγινε και προχωράμε. Τυπικά δεν είναι στο διοικητικό και οικονομικό απολογισμό, έχουμε κάποιο λόγο, απλά συνάδελφε θα κάνεις όσο το δυνατόν πιο σύντομα.

**-:** (μακριά από μικρόφωνο)

**Προεδρείο:** Συνάδελφοι μισό λεπτό. Νομίζω ότι είναι τελείως άκαιρες αυτές. Δεν είναι αν θέλει ο συνάδελφος ο Κωστόπουλος, μου έκανε με το νόημα εντάξει πάω και μετά. Αλλά είναι θέμα καθαρά δεοντολογίας. Είναι ένα όργανο της Ομοσπονδίας μας το Ινστιτούτο. Βάση του καταστατικού μας υπάρχει και λειτουργεί, νομίζω θα μπορούσε να είναι κάποιος άλλος επίσημος να χαιρετίσει, τι έννοια έχει να μην του δώσουμε το λόγο τώρα; Συνάδελφε είπες την άποψή σου μη διακόπτεις. Θα μιλήσει ως μέλος του συνεδρίου, ως σύνεδρος επί όλων των θεμάτων. Εδώ θα μιλήσει μόνο για το Ινστιτούτο. Κατά πλειοψηφία λοιπόν το Προεδρείο είπε να δώσει το λόγο στον συνάδελφο τον Κωστόπουλο. Να ψηφίσουμε συνάδελφοι. Άλλο θέμα είναι, δε λέει κανένας. Αλλά δεν έχει.

(μακριά από μικρόφωνο)

**Προεδρείο:** Νομίζω ότι είναι άκαιρες. Είπαμε ότι ο συνάδελφος ο Κωστόπουλος δεν επιμένει, δε θέλει, αλλά δε θεωρούμε δεοντολογικό. Κακώς τίθεται θέμα ψηφοφορίας, εντάξει. Τελείωσε το θέμα προχωράμε. Διευκρινιστικές ερωτήσεις, καθαρά διευκρινιστικές. Πρώτον, πόσοι έχουν να ρωτήσουν. Μετράμε. (καταμέτρηση) Καθαρά διευκρινιστικές και στον διοικητικό και στον οικονομικό απολογισμό. Όχι τοποθετήσεις. Ερωτήσεις είπαμε αυστηρά. Τοποθετήσεις θα ακολουθήσουν μετά. Μη περάσει κάποιος σε τοποθέτηση μέσω της ερώτησής του, θα τον διακόψουμε. Τρείς ερωτήσεις. Συνάδελφε όνομα επώνυμο για τα πρακτικά.

(διαλογικές συζητήσεις)

**Ασημακόπουλος:** Ασημακόπουλος Ανδρέας από το σύλλογο της Ηλείας. Βλέπω στα έσοδα μία εγγραφή την οποία, όχι ότι είναι κάτι σοβαρό, αλλά θέλω, δε καταλαβαίνω από πού προέρχεται. Είναι τόκοι μεταφορών προθεσμιακής Εθνικής. Ενώ το ‘16 έχει 0, το ‘17 έχει 0, έρχεται το ‘18 και δίνει 378€ τόκους. Εκτιμώντας το ποσό εγώ καταλαβαίνω ότι τα χρήματα αυτά πρέπει να είναι κάποιες δεκάδες χιλιάδες ευρώ ας πούμε, αν σε ένα χρόνο δώσανε 378€ τόκους και θέλω να πω. Από πού προέκυψε αυτό το ποσό, αν είναι κατάθεση που έγινε το ‘18 ή αν υπήρχε πριν, γιατί από τις συνδρομές που φαίνεται ότι έχουμε μάλλον δε προέρχεται από καταθέσεις εισφορών μάλλον στην Εθνική.

**Προεδρείο:** Ο επόμενος; Μερτινός. Το μικρόφωνο λιγάκι στο Μερτινό.

**Μερτινός:** Με υποβολέα το Θωμά από πίσω. Θα ήθελα να κάνω μια ερώτηση για τον οικονομικό απολογισμό σε πρώτη φάση. Δε ξέρω, αν πρέπει να απευθυνθώ στην Ελεγκτική Επιτροπή ή στον ταμία. Βλέπω ένα, έξοδα ΔΣ 74.754€. θα ήθελα να ρωτήσω πόσο αναφέρονται αυτά στο προϋπολογισμό, που είχαμε ψηφίσει στο προηγούμενο συνέδριο, ένα το ερώτημα. Δεύτερον τα 74.000 τι αφορούνε και πως επιμερίζονται στα πρόσωπα; Βλέπω επίσης αμοιβές ελευθέρων επαγγελματιών 19.167, θα ήθελα να ρωτήσω πόσο ήταν στον προϋπολογισμό, που ψηφίσαμε στο 2016 και τώρα πού επιμερίζονται. Αναλυτικά στον καθέναν για να δούμε, γιατί υπάρχει τόση μεγάλη διαφορά. Επίσης, θα ήθελα να ρωτήσω, γιατί βλέπω στα έσοδα από συνδρομές από την Ενιαία Αρχή μάλλον 10.902 το 2017, 10.924 το 2018, 7.368 το 2019. Θα ήθελα να ρωτήσω στην Ενιαία Αρχή πόσα απογραφικά είχαμε το 2017, το 2018 και το 2019. Για να δούμε πόσο αύξηση είχε και αν τηρήθηκε πάλι ο προϋπολογισμός και με τα απογραφικά. Σε πρώτη φάση αυτά. Ευχαριστώ.

**Προεδρείο:** Ο συνάδελφος ο Κωστάκης.

**Κωστάκης:** Μια ερώτηση θέλω να κάνω για τα έξοδα. Ο Δημήτρης ο Κωστάκης είμαι. Τι αφορά τα λοιπά έξοδα, είναι όλα αυτά που περιγράφεται κάτω boldαρισμένα; Και επίσης αυτό που λέτε ότι, δαπάνες δικηγόρου για δημοσίευση καταστατικού, όχι αυτό, αντίστοιχες δαπάνες για το καταστατικό πρωτοβάθμιου συλλόγου Λέσβου. Θέλω να ρωτήσω το εξής, περιγράφεται αυτό ότι δίνουμε κάποια συνδρομή εμείς σε πρωτοβάθμιους συλλόγους για να κάνουν το καταστατικό τους; Και επίσης να με διευκρινίσετε αν οι αμοιβές και τα έξοδα προσωπικού είναι μόνο για τη Πένυ ή είναι κάτι άλλο. Αυτό σε πρώτη φάση.

**Πρόεδρος:** Ξεκινώντας για τον Δημήτρη τον Κωστάκη. Είναι πάγια, έχει καταντήσει πάγια απόφαση του Διοικητικού Συμβουλίου να χρηματοδοτούμε κάθε τροποποίηση καταστατικού, όπως πχ των Ιωαννίνων για να επεκταθεί και να περιλάβει μέσα την Θεσπρωτία και την Κέρκυρα και κάθε καταστατικό νέου συλλόγου. Το χρηματοδοτεί η Ομοσπονδία. Επειδή συνάδελφοι, οι οποίοι θα ξεκινήσουν να κάνουν έναν σύλλογο, όπως έγινε στη Χίο πχ και στη Λέσβο, δεν έχουν την οικονομική δυνατότητα, δεν έχουνε χρήματα για να χρηματοδοτήσουνε το καταστατικό, το οποίο κοστίζει περίπου 400-500€, θεωρούμε υποχρέωσή μας εφόσον θέλουμε να έχουμε συλλόγους να τους βοηθήσουμε να ξεκινήσουνε. Έτσι χρηματοδοτούμε το καταστατικό. Τώρα στη κατηγορία λοιπά έξοδα Δημήτρη είναι ακριβώς όλα αυτά, τα οποία περιλαμβάνονται. Δεν έχει κάτι διαφορετικό ας πούμε. ΚΛΠ είναι ακριβώς πάνω στην ίδια, δε μπορούμε να περιγράψουμε με απόλυτη λεπτομέρεια και αν τυχόν αγοράστηκε και μια σκούπα, ένα φαράσι τώρα. Αλλά τα βασικά έξοδα είναι αυτά. Δηλαδή καταστατικά συλλόγων, επισκευή βλαβών στον εξοπλισμό της ΠΟΜΗΤΕΔΥ υπολογιστές, κλιματιστικό, συναγερμός, δημιουργία συνδικαλιστικού υλικού, πανό, πλακάτ, πληρωμή παραβόλου προς την Ενιαία Αρχή Τηλεπικοινωνιών, για μεταβίβαση ιδιοκτησίας του site της ΠΟΜΗΤΕΔΥ, το οποίο δεν το αναφέραμε. Γράφεται βέβαια μέσα η ιδιοκτησία του site της ΠΟΜΗΤΕΔΥ, δεν ήταν στην ΠΟΜΗΤΕΔΥ, ήταν στον παλιό Πρόεδρο της ΠΟΜΗΤΕΔΥ τον Κώστα τον Αγγελίδη και με τα χίλια ζόρια και αφού απευθυνθήκαμε πλέον στην Ενιαία Αρχή Πληρωμών ότι δεν είναι δυνατόν να έχει την ιδιοκτησία ο Κώστας ο Αγγελίδης και ο οποίος δεν τη παραχωρούσε, παρά την έγγραφη επικοινωνία που είχαμε. Και αναγκαστήκαμε, απευθυνθήκαμε στην Ενιαία Αρχή Τηλεπικοινωνιών, προκειμένου να αποφασίσει ότι πρέπει να γυρίσει στην ΠΟΜΗΤΕΔΥ η ιδιοκτησία του site της ΠΟΜΗΤΕΔΥ. Αμοιβές εξόδων προσωπικού, βέβαια σε αυτά πιο αρμόδιος είναι ο ταμίας, νομίζω ότι είναι αποκλειστικά και μόνο η Πένυ, δεν υπάρχει καμία άλλη αμοιβή. Για το Γιώργο το Μερτινό, επειδή χθες έλειπε στο Διοικητικό Συμβούλιο, νομίζω ότι αναλύθηκαν ποιες είναι οι αμοιβές και έξοδα επαγγελματιών, είναι 1.250€ στη Ντούγια την Ευαγγελία τη δικηγόρο για την προσφυγή, την οποία στηρίξαμε για τον οργανισμό Πελοποννήσου. Απόφαση, η οποία είχε βγει από πολύ παλιότερο Διοικητικό Συμβούλιο της Ομοσπονδίας ήτανε για τις προσφυγές, που είχε κάνει η ΕΜΔΥΔΑΣ. Για την τροποποίηση του δικού μας του καταστατικού 279€ στο δικηγόρο Αδριανό. Στην Ευαγγελία Αμπάζη, την οποία την χρησιμοποιήσαμε για διάφορες υποθέσεις της Ομοσπονδίας και για τη Μανίκα άλλα 1.300€ σύνολο 4.500€. Δηλαδή 3.200 στην Αμπάζη και 1.300 στη Μανίκα σύνολο 4.500€. Και είναι 780€ το τρίμηνο για τον λογιστή. Για τα 3 χρόνια είναι 12Χ780 κάνει 9.360, συν 4.500 για δικηγόρους, 13.860 συν 1.250 στη Ντούγια και μετά για κάθε τέτοιο τιμολόγιο είναι ο φόρος ελευθέρων επαγγελματιών. Και κάπου εκεί μαζεύεται το ποσό των 19.000€. Έξοδα Διοικητικού Συμβουλίου. Τόκοι. Μίλα εσύ Στέλιο.

**Ζαχαρίου:** Σχετικά με τον τόκο του κλειστού λογαριασμού ήτανε λογαριασμός ο οποίος ήτανε κλεισμένος από το προηγούμενο Διοικητικό Συμβούλιο χρησιμοποιούσαμε χρήματα των ανοικτών λογαριασμών και όταν χρειάστηκε να σπάσουμε το κλειστό γραμμάτιο αυτό εδώ έληξε δεν το ξανανεώσαμε, γιατί χρειαζόμασταν τα χρήματα και είναι οι τόκοι πως προκύπτουν ξαφνικά το 18 και όχι το 17 και το 16. Εντάξει; Έξοδα Διοικητικού Συμβουλίου, είναι τα έξοδα του Διοικητικού Συμβουλίου.

**-:** (μακριά από μικρόφωνο)

**Ζαχαρίου:** Της Ομοσπονδίας ήταν κλειστός λογαριασμός, όχι από το συγκεκριμένο Διοικητικό Συμβούλιο, από το προηγούμενο Διοικητικό Συμβούλιο, ίσως και από το πρό-προηγούμενο, δε ξέρω και ήτανε στην Ομοσπονδία. Όταν τελείωσαν τα χρήματα, τα οποία ήταν σε άλλους λογαριασμούς τραπεζικούς και το ρευστό τελείωνε, σπάσαμε αυτό το λογαριασμό, έληξε το τραπεζικό γραμμάτιο αυτό εδώ και δεν το ανανεώσαμε για να μπορέσουμε να έχουμε ρευστό. Πως θα πληρώναμε όλες τις υποχρεώσεις και έχοντας ένα γραμμάτιο, το οποίο πρέπει να το σπάσεις πρώτα κλπ; Αυτό είναι. Δεν ήταν στο όνομα του Χ ταμία ή οποιουδήποτε άλλου αυτό το γραμμάτιο, για να εισπράττει ή να το σφετεριστεί ή οτιδήποτε άλλο. Ήταν στην Ομοσπονδία αυτό το γραμμάτιο και ήταν προγενέστερου Διοικητικού Συμβουλίου το τονίζω. Το βρήκαμε.

**-:** Να κάνω μια παρατήρηση σαν πρώην ταμίας; Αυτό που λέει και ο Κουνάκος που ήταν Ελεγκτική Επιτροπή η προηγούμενη. Είχαμε πάρει τότε με τα capital control μια απόφαση, και είχαμε κάνει διασπορά των χρημάτων, που είχαμε σε διάφορες τράπεζες, γιατί φοβόμασταν μήπως κάτι συμβεί. Η τράπεζα με την οποία γινόταν οι πληρωμές κυρίως ήταν η τράπεζα Πειραιώς, που ήταν αρκετά εξυπηρετική και με το web banking και σε κάποιες άλλες τράπεζες οι λογαριασμοί ήταν ακίνητοι και κλεισμένοι για να πετύχουμε και μεγαλύτερα επιτόκια χωρίς να ξέρω τώρα, εκτιμώ ότι είναι αυτή η διαδικασία.

**Ζαχαρίου:** Όσον αφορά τα έξοδα του Διοικητικού Συμβουλίου συμπεριλαμβάνω τις μετακινήσεις, τη διατροφή και μικροέξοδα, τα οποία ήτανε για το Διοικητικό Συμβούλιο. Και για τις μετακινήσεις, ναι σαφώς. Εδώ συμπεριλαμβάνονται και οι μετακινήσεις που γινόντουσαν για διάφορες παραστάσεις σε υπουργούς, σε παράγοντες κλπ στην Αθήνα και σε όλη την Ελλάδα. Ακόμη και στα Γιάννενα κυνηγούσαμε και βρήκαμε ποιος υπουργός ήταν δε θυμάμαι κιόλας, τη Γεροβασίλη, επειδή ήταν σε συνέδριο εκεί κλπ, πήγαμε εκεί, κάναμε Διοικητικό Συμβούλιο στο οποίο μάλιστα ορισμένοι από το Διοικητικό Συμβούλιο το σαμποτάρανε και αυτό ακόμη και δεν ήρθανε και ήταν μια αρχή επικοινωνίας, που είχαμε ξανά με την Υπουργό και έγινε η εγκύκλιος, η οποία διόρθωνε ορισμένα πράγματα, τα οποία είχανε προηγηθεί από κάποιες εγκυκλίους σε σχέση με τους οργανισμούς. Δεν ξέρω, αν έχουν καλυφθεί, θέλουν κάποια άλλη ερώτηση. Λέγε Γιώργο.

(διαλογικές συζητήσεις)

**Ζαχαρίου:** Τι ερώτηση θέλεις, η οποία δεν απαντήθηκε;

**Μερτινός:** (μακριά από μικρόφωνο)

**Πρόεδρος:** Πες τα μία-μία Γιώργο.

**Μερτινός:** (μακριά από μικρόφωνο)

**Ζαχαρίου:** Αυτό εδώ το αναπροσωπο καταρχήν δεν μπορεί να δοθεί αυτή τη στιγμή και το ξέρεις εσύ προσωπικά τουλάχιστον, γιατί ασχολιόσουν με τα οικονομικά. Σε απαντώ.

**Προεδρείο:** Δε θα μιλήσεις Γιώργο, θα ρωτήσεις. Είπαμε καθαρά διευκρινιστικές ερωτήσεις. Δεν έχει σημασία αυτό. Είπαμε καθαρά, θα τοποθετηθείς μετά.

**Μερτινός:** (μακριά από μικρόφωνο)

**Ζαχαρίου:** Το 16 δεν υπήρξε κάτι τέτοιο Γιώργο νομίζω. Όχι Γιώργο δεν υπήρχε.

**Προεδρείο:** Μην κάνετε διάλογο, συγγνώμη. Επειδή ξέρεις συνάδελφε, κάνεις μια συγκεκριμένη ερώτηση και παίρνεις μια συγκεκριμένη απάντηση.

**Μερτινός:** Επειδή σα μέλος του ΔΣ έχω λιγότερη ενημέρωση από τα φυσικά μέλη σε όλη την Ελλάδα βρίσκω αυτό το βήμα, για να ρωτήσω αυτά, που δε μπορούσα να μάθω τα τρία χρόνια συνάδελφε.

**Προεδρείο:** Συνάδελφε η απάντηση που σου δόθηκε, μισό λεπτό, είναι ότι δε μπορούν να δοθούν τώρα αυτά τα στοιχεία. Συνέχισε σε επόμενη.

**Μερτινός:** Συνεχίζω τις ερωτήσεις που έχω κάνει και δεν απαντηθήκανε.

**Πρόεδρος:** Περίμενε Γιώργο για να μην τα ξεχνάμε μία-μία. Σ’ αυτό το Διοικητικό Συμβούλιο δαπανήθηκαν 74.000€. Για το προηγούμενο Διοικητικό Συμβούλιο στο προϋπολογισμό, τον οποίον είχαμε, γιατί τον οικονομικό απολογισμό του προηγούμενου Διοικητικού Συμβουλίου δεν τον έχω μπροστά μου. Στο προϋπολογισμό είχαμε 36.000 για έξοδα κίνησης μελών Διοικητικού Συμβουλίου και άλλα 13.600 σαν ημερήσια αποζημίωση μελών Διοικητικού Συμβουλίου, που μας κάνει 50.000. Δηλαδή μπορούμε να πούμε ότι είχαμε μια υπέρβαση 24.000. Ορίστε;

**Μερτινός:** (μακριά από μικρόφωνο)

**Πρόεδρος:** Ναι στον προϋπολογισμό είχαμε νομίζω και έξοδα ξενοδοχείων. Έξοδα ξενοδοχείων μελών Διοικητικού Συμβουλίου άλλα 6.700, άρα πάμε 57.000 δηλαδή. Είναι ξεκάθαρο ότι οι μετακινήσεις, οι οποίες είχαμε σε αυτό το Διοικητικό Συμβούλιο, ήταν σαφώς περισσότερες από οποιαδήποτε άλλη φορά. Αυτά προέβλεπαν κόστος. Από εκεί και πέρα οι βασικές μετακινήσεις ήταν δικές μου. Ποιες μετακινήσεις και με τι μορφή. Πήγα 3 φορές στην Κρήτη από Θεσσαλονίκη αυθημερόν. Πήγαινα το πρωί και γυρνούσα το βράδυ. Μάλιστα τη μία φορά, που πήγα στη Κρήτη, αυθημερόν μετακίνηση την επόμενη μέρα στη Καβάλα, αν το θυμάσαι Κώστα εσύ στη συνέλευση τη δική σας με επίσης αυθημερόν μετακίνηση. Γνωρίζετε, τουλάχιστον οι Πρόεδροι των περισσοτέρων συλλόγων, τους οποίους επισκέφτηκα, όσους επισκέφτηκα δηλαδή ότι δεν υπήρχε ούτε καμιά διανυκτέρευση περίεργη ούτε τίποτε άλλο περίεργο σαν κόστος. Οι μετακινήσεις γινόντουσαν σε επίπεδο αστραπής. Με το δυνατόν λιγότερα έξοδα. Στο παρελθόν υπήρχε η πολυτέλεια και γινόταν με μετακινήσεις με περισσότερο από ένα άτομο και με μεγαλύτερη διάρκεια παρουσίας.

**Μερτινός:** (μακριά από μικρόφωνο)

**Πρόεδρος:** Συνάδελφε, αν χρειάζεται απόφαση Διοικητικού Συμβουλίου για να μεταβεί ο Πρόεδρος σε μία συνέλευση, νομίζω ότι αυτό είναι μία πάγια τακτική, η οποία ακολουθείται από το σύνολο. Δεν υπήρχε καμία περίεργη μετακίνηση. Και η εκπροσώπηση που να υπάρχει. Σε συνελεύσεις στις οποίες παρευρέθηκα δεν πήγα στην Αχαΐα σε καμία συνέλευση, πήγε με ημερήσια μετακίνηση ο Βασίλης ο Οικονόμου, δεν πήγα στην Άρτα στη συνέλευση, πήγε ο Βασίλης ο Οικονόμου, ο οποίος ήτανε κοντά. Και στη Λάρισα, που πήγα, ήταν με ημερήσια μετακίνηση, δεν υπήρχε κάτι περίεργο. Με συγχωρείς λίγο. Εάν τυχόν γνωρίζει κάποιος Πρόεδρος εδώ, κάποιο μέλος ότι πήγα και κάθισα εγώ με τις μετακινήσεις, τις οποίες έκανα και διανυκτέρευσα και, και, και εδώ είναι μπορεί να σηκωθεί και να πει ότι ήρθες Πρόεδρε τότε και κάθισες τρείς μέρες. Εδώ είμαστε μεταξύ μας. Όλοι γνωρίζετε. Όποιος γνωρίζει κάτι ότι είδε και εντόπισε κάτι περίεργο, μπορεί να μας τα πει. Πήγα στη Καλαμάτα στη συνέλευση, είχα υποχρέωση θεωρούσα ότι η Ομοσπονδία είχε υποχρέωση να παραστεί με τον Πρόεδρο σε ένα καινούργιο σύλλογο. Πήγα, έφτασα κάποια ώρα το μεσημέρι και ξαναέφυγα, δεν είχα διανυκτέρευση στην Καλαμάτα, που διανυκτέρευσα Αθήνα, γιατί την επόμενη μέρα είχα κάτι να κάνω. Και στην Αττική πήγα στη συνέλευση της Αττικής. Πήγα και στην συνέλευση της Αττικής και εκεί πραγματικά ας πούμε, γιατί βρέθηκα στην Αττική για άλλη δουλειά, πήγα και στη συνέλευση της Αττικής για τις εκλογές της Αττικής και κόντεψα να φάω ξύλο. Γιατί είσαι πως λέγανε Κατερίνα; Μαζί με τη Κατερίνα τη Χατζηδάκη, είστε ανεπιθύμητοι. Γιατί πήγαμε στη διάρκεια της ψηφοφορίας. Και από ποιον κόντεψα να φάω ξύλο; Από τον πρώην Πρόεδρο τον Κώστα τον Αγγελίδη. Δηλαδή απίστευτα πράγματα συνάδελφοι. Γιώργο, δε ξέρω, αν ικανοποιήθηκες από την απάντηση αυτή, όμως να καταβάλουμε προσπάθεια

**Μερτινός:** Δεν κατάλαβα καλά. Πόσο ήταν ο προϋπολογισμός, πόσο έχει γίνει υπέρβαση και πόσο αντιστοιχεί σε κάθε άτομο εγώ ρώτησα. Έχω και άλλες ερωτήσεις, που δεν απαντήσατε. Δεν τις απαντήσατε τις ερωτήσεις.

**Προεδρείο:** Συγγνώμη Πρόεδρε, αν εγώ ρωτάω και θέλω να πάρω συγκεκριμένη απάντηση.

**Μερτινός:** Όχι δε τις απαντήσανε.

**Προεδρείο:** Δε τις απάντησε. Η απάντηση είναι αυτή που δόθηκε.

**Μερτινός:** Μα δε μίλησα γι’ αυτή, για τις άλλες, ρε Σούλα μου μεγαλώνεις και μάλλον δεν ακούς καλά. Για τις άλλες ερωτήσεις.

**Προεδρείο:** Ακούω πάρα πολύ καλά. Ακούω πολύ καλά αλλά το τι εγώ γνωρίζω και θέλω να το εκφράσω.

**Πρόεδρος:** Συνάδελφοι θα αναθέσουμε.

**Προεδρείο:** Υπάρχει άλλη ερώτηση Γιώργο

**Μερτινός:** Να ρωτήσω τότε την Ελεγκτική Επιτροπή, που τα βρήκε όλα καλά.

**Προεδρείο:** Δε θα ρωτήσεις, ρώτησες.

**Πρόεδρος:** Θα καταβάλουμε προσπάθεια, θα καταβάλω προσπάθεια το συντομότερο, εάν τυχόν μπορεί με τον υπολογιστή η υπάλληλος της Ομοσπονδίας να μας βγάλει αναλυτικά ποια ήταν τα έξοδα. Τελείωσε.

**Μερτινός:** Αυτή είναι απάντηση. Η άλλη ερώτηση τώρα.

**Προεδρείο:** Υπάρχει άλλη ερώτηση Γιώργο.

**Μερτινός:** Η άλλη ερώτηση για τα έσοδα. Πόσο αύξηση στα απογραφικά ήταν από το 17 στο 18 και από το 18 στο 19.

**Πρόεδρος:** Ελάχιστη.

**Μερτινός:** Πόσο;

**Πρόεδρος:** Ανεβήκανε 100; Δε ξέρω πόσο, δε μπορώ να σου πω.

**Μερτινός:** Για να δούμε αν φταίει η Αθήνα, γι’ αυτό ρωτάω.

**Πρόεδρος:** Το ποσό, το οποίο ανέβηκε, ήταν ελάχιστο και ήταν ελάχιστο για συγκεκριμένους λόγους. Υπήρχαν και συνταξιοδοτήσεις όπως λέει ο συνάδελφος ο ταμίας, αλλά το έξοδο πραγματικά, η αύξηση πραγματικά ήταν ελάχιστη. Υπήρχαν σύλλογοι οι οποίοι δεν έδωσαν τόσο μεγάλη βαρύτητα, υπήρχαν σύλλογοι, οι οποίοι είχαν όντως κρατήσει για κάποιο διάστημα απογραφικά στο συρτάρι τους μέχρι υποτίθεται να μπορέσουν να έχουν ένα μεγάλο όγκο απογραφικών για να τα στείλουνε. Κάτι δε κάναμε καλά. Δε κάναμε καλά στο σύνολο σαν σύλλογοι;

**Ζαχαρίου:** Η Αττική τι έκανε για να αυξήσουν.

**Πρόεδρος:** Για την Αττική δε θέλω να επανέλθω. Περιμένω από την Αττική να μας πουν οι συνάδελφοι του Διοικητικού Συμβουλίου, με συγχωρείς Στέλιο, είπαμε εγώ το ζήτησα αυτό το πράγμα. Τους παρακαλώ να ανεβούν στο βήμα, όταν τοποθετηθούν και να πουν γιατί αυτά τα τρία χρόνια δεν είχαμε ούτε τα απογραφικά των μελών του Διοικητικού Συμβουλίου της Αττικής.

**-:** Συγγνώμη Πρόεδρε,

**Ζαχαρίου:** Συνάδελφοι σαφώς και δεν υπήρξε αύξηση, γιατί η πρώτη δραστηριοποίηση των απογραφικών έγινε πριν 3 χρόνια μαζί με τους υποφαινόμενους και το συνάδελφο τον Στέλιο τον Λιόντη και ήτανε το ξεκίνημα, το οποίο ήτανε πολύ δυναμικό και με μεγάλη προσπάθεια και υπομονή. Η συνέχιση από το συγκεκριμένο Διοικητικό Συμβούλιο ήτανε ακόμη πιο ισχυρή, αλλά δυστυχώς δεν έβρισκε ιδιαίτερη ανταπόκριση, διότι οι συνάδελφοι, οι κάθε Πρόεδροι δεν είχαν τη δυνατότητα δυστυχώς δίχως να φταίνε οι ίδιοι ή τα Διοικητικά τους Συμβούλια να επεκτείνουν αυτό, διότι δυστυχώς η αδράνεια των μελών μας, όλων των συλλόγων, είναι διάχυτη και γνωστή. Αυτοί, οι οποίοι θα μπορούσαν να αυξήσουν πραγματικά τους πόρους της Ομοσπονδίας και σήμερα να μην είμαστε στα 18-20.000, που θα αφήσουμε, είναι η Αττική, η οποία συνεχώς σε όλα τα Γενικά Συμβούλια ο ένας πέταγε το μπαλάκι στον άλλον. Η προηγούμενη Πρόεδρος του Διοικητικού Συμβουλίου της Αττικής έλεγε ότι εγώ τι κάνω τώρα, μη μου λέτε τι έγινε πριν. Ο κ. Μερτινός δεν ήταν εκτός και ουρανοκατέβατος, ο Μερτινός ήταν ο πρώτος Πρόεδρος της Ομοσπονδίας, όταν δημιουργήθηκε η Ομοσπονδία και επί σειρά ετών διατελεί μέλος του Διοικητικού Συμβουλίου της Ομοσπονδίας και μέλος του Διοικητικού Συμβουλίου της Αττικής σε διάφορες θέσεις. Δε μπορεί να λέγονται αυτά τα πράγματα από τον Μερτινό για να δημιουργούμε εντυπώσεις εδώ πέρα ή οτιδήποτε άλλο θέλει να παίξει παιχνιδάκια. Αν αυτή τη στιγμή στο συρτάρι τους έχουν επί 6 χρόνια 400 απογραφικά, αυτά εδώ έπρεπε να ήταν μέσα στην Ομοσπονδία και να επιφέρουν επί 6 χρόνια τα αντίστοιχα ποσά. Και θα τους λέγαμε και μπράβο. Γιατί πραγματικά ήταν αδύνατο να φτάσουμε στα 1.500 της Αττικής με τις συνθήκες και την αδιαφορία των συναδέλφων. Σήμερα όμως που ήταν ο πόρος μπορούμε μέσα σε εύλογο χρονικό διάστημα, εάν υπάρχει διάθεση από το νέο Διοικητικό Συμβούλιο, γιατί ως τώρα δυστυχώς τα προηγούμενα Διοικητικά Συμβούλια δεν είχαν τέτοια διάθεση, είχαν τη διάθεση του να ψηφίζουν 110 και να εκλέγονται οι συγκεκριμένοι. Στη Κεντρική Μακεδονία ξεκινήσαμε με 272 στις περασμένες εκλογές, υπήρξε μια μεγάλη ανανέωση σε όλο το Διοικητικό Συμβούλιο και στα μέλη του και σήμερα καταφέραμε και φτάσαμε στους 490 ψηφίσαντες και σήμερα είναι 41 συνάδελφοι εκ των οποίων οι 30 και πλέον είναι νέοι άνθρωποι, δε ξέρουν και ακούν εδώ πέρα και φρικάρουν με αυτά, που ακούν εδώ μέσα. Αυτές είναι οι διαθέσεις των Διοικητικών Συμβουλίων, που πρέπει να γίνονται και όχι να έχουμε τη καρέκλα, γιατί μας βολεύει να έχουμε και να λέμε το τίτλο και να βολευόμαστε ή τις υπηρεσίες με άδειες ή οτιδήποτε άλλο και παιχνιδάκια με τους Δημάρχους ή οτιδήποτε και να βολεύεται ο καθένας από τους «διοικούντες». Αυτά εδώ είναι παιχνίδια, που παίζονται από ορισμένους.

**Προεδρείο:** Λοιπόν, λοιπόν μισό λεπτό ο συνάδελφος ο Στέλιος είχε θέσει θέμα. Γιώργο δεν έχεις το λόγο επί της διαδικασίας έχει ο συνάδελφος πριν.

(διαλογικές συζητήσεις)

**Προεδρείο:** Δεν έχεις το λόγο συνάδελφε.

**Μερτινός:** Κάνω έκκληση στο Προεδρείο. Εγώ αντέχω είμαι 7ψυχος. Το είπε και μόνος του. Είμαι από το 10ο συνέδριο εδώ πέρα παρών αντέχω. Παρακαλώ όμως για το συνέδριο να μη το κουράζουμε (μακριά από μικρόφωνο) ο Μερτινός δε φταίει για όλα. Ούτε για το ΣΥΡΙΖΑ ούτε για τη κυβέρνηση, που έπεσε ούτε για τη Νέα Δημοκρατία, που είναι κυβέρνηση. Εντάξει;

**Προεδρείο:** Συνάδελφε επί της διαδικασίας, που είχες ζητήσει. Μισό λεπτό.

(διαλογικές συζητήσεις)

**Κουνάκος:** Κουνάκος λέγομαι, είμαι ο Πρόεδρος της Καβάλας-Δράμας-Ξάνθης του συλλόγου της Καβάλας-Δράμας-Ξάνθης και μέσω ημών στο Προεδρείο ήθελα να μεταφέρω και σε όλους τους συναδέλφους ότι πρέπει να πάμε παραπέρα να κοιτάξουμε το αύριο να κοιτάξουμε την επόμενη μέρα. Η εσωστρέφεια, η πολύ εσωστρέφεια, δημιουργεί πρόβλημα. Ήμασταν, υπολογίζαμε να είμαστε περίπου σήμερα 100 άτομα, ήρθαν 160. Στο χώρο παραμένουν 80. Το 70% των συναδέλφων είναι νέοι συνάδελφοι, βλέπουν, είπαμε να κάνουμε ερωτήσεις, ναι, να κάνουμε ερωτήσεις, αλλά να προχωρήσουμε, να μείνει χρόνος για να συζητήσουμε. Να βάλουμε τα θέματα. Αυτή είναι η ουσία. Και όχι οι αντιπαραθέσεις. Καταφέραμε και καταφέρατε, όλοι μας καταφέραμε να πάμε από τον πόρο, που είχαμε και τότε τις εποχές τις καλές, των 750.000€ στη τριετία και το κατεβάσαμε στα 200.000 και η προηγούμενη διοίκηση, συγχαρητήρια στο Διοικητικό Συμβούλιο του Στέφανου του Λιόντη, συγχαρητήρια και σε αυτή τη Διοίκηση, γιατί πετύχαμε το στόχο, που είχαμε βάλει από την αρχή, αυτό είναι συνάδελφοι, εκεί είμαστε, θέλουμε για να λειτουργήσουμε το χρόνο 70.000 και πρέπει να τις βρούμε, αλλά με την αντιπαράθεση δε κάνουμε τίποτα. Θέλω το Προεδρείο να κρατήσει λίγο τις διαδικασίες, να είμαστε σύντομοι, ουσιαστικοί για να είναι γόνιμο και αυτό το συνέδριο. Κάνω αυτή την έκκληση. Δε μίλησα μέχρι σήμερα, παρατηρώ, αλλά δε μου αρέσει η τροπή, που έχουν πάρει τα πράγματα. Λοιπόν, χαμηλά λίγο τους τόνους, να ρίξουμε τις γέφυρες και να πάμε όλοι μαζί μπροστά. Αυτό θέλω. Ευχαριστώ.

**Προεδρείο:** Ευχαριστούμε το συνάδελφο. Περνάμε στο επόμενο, πρέπει να γραφτούν οι ομιλητές. Να ανοίξει ο κατάλογος των ομιλητών, έτσι ώστε να επιμερίσουμε το χρόνο, ο χρόνος θα είναι συγκεκριμένος. Ξεκινάμε. Για όλα τα θέματα, δε θα μιλήσουμε. Για διοικητικό και οικονομικό απολογισμό, προτάσεις κλπ. Είναι άλλο για το πρόγραμμα δράσης, άλλο. Μιλάμε για τον διοικητικό και οικονομικό απολογισμό. Ποιοι θα μιλήσουν, αριθμό και φέρτε μου μετά τα χαρτάκια. (Αρίθμηση ομιλητών) Για να αθροίσουμε το χρόνο να διαιρέσουμε το χρόνο. Είναι απερχόμενο Διοικητικό Συμβούλιο, δε πρέπει να τοποθετηθεί συνάδελφε;

**-:** (μακριά από μικρόφωνο)

**Προεδρείο:** Πως δε μπορεί; Το απερχόμενο Διοικητικό.

**-:** (μακριά από μικρόφωνο)

**Πρόεδρος:** Φυσικά σαν απερχόμενο. Θέλεις δύο τοποθετήσεις.

**Προεδρείο:** Δυστυχώς το πρόγραμμα δεν προβλέπει πριν και μετά. Ο χρόνος, που έχουμε, θα τον διαιρέσουμε για όλους. Λοιπόν 15 τον αριθμό; 16; 16. Σύνολο, δώστε μου. 17+4=21. Θα δούμε ποιος θα είναι τελευταίος. 21 άτομα. Κάνε τη διαίρεση. Τα ονόματα θα ‘ρθείτε να μου τα δώσετε εδώ πέρα. Θα ανοίξουμε κατάλογο. Να δούμε λιγάκι το χρόνο.

(διακοπή μαγνητοφώνησης)

**Προεδρείο:** Ο χρόνος που απομένει για τις τοποθετήσεις είναι για 21 άτομα είναι 5 λεπτά ο καθένας. Είναι άλλο είναι για το διεκδικητικό πλαίσιο. Ακούστε, έχει διεκδικητικό πλαίσιο, ερωτήσεις-απαντήσεις-τοποθετήσεις. Είναι άλλο πράγμα αυτό. Μετρήσαμε λοιπόν 1,5 ώρα για τον διοικητικό, οικονομικό απολογισμό και 1 ώρα τώρα το πρωινό. Αθροίσαμε το πρωί και το απόγευμα τις ώρες, που αφορούν. Μένουν 5 λεπτά για τον κάθε έναν τοποθέτηση για διοικητικό και οικονομικό απολογισμό, πρωί και απόγευμα.

**-:** (μακριά από μικρόφωνο)

**Προεδρείο:** Αυτό θα γίνει μετά είναι άλλος χρόνος, επαναλαμβάνω, άλλος χρόνος εκείνος. Μόνο για διοικητικό και οικονομικό απολογισμό. Απλά, δεοντολογικά επειδή δεν επιτρέψαμε στο συνάδελφο τον Κωστόπουλο να μιλήσει νωρίτερα να προηγηθεί της τοποθέτησής του, έτσι ώστε οι επόμενοι ομιλητές να σταθούν και στα θέματα του. Εμείς θα παρακαλούσαμε. Όχι δεν υπάρχει αντίρρηση, λέμε ότι θα προηγηθεί στις τοποθετήσεις προκειμένου και οι επόμενοι ομιλητές, εφόσον θέλουν να σταθούν κλπ. Εν τω μεταξύ θέλω κατάλογο ομιλητών.

(διακοπή μαγνητοφώνησης)

**Προεδρείο:** Ναι συνάδελφε ξεκίνα

**Κωστόπουλος:** Είμαι ο Κωστόπουλος ο Γιώργος, πρώην συνάδελφός σας και έχω την τιμή έπειτα από πρόσκληση του Διοικητικού Συμβουλίου της Ομοσπονδίας να παρευρίσκομαι στις εργασίες σας και να σας ενημερώσω για τα θέματα του Ινστιτούτου, για το Ινστιτούτο Έρευνας και Επιμόρφωσης, το οποίο με πολύ κόπο δημιουργήθηκε το 2010 και είχε μία πορεία, η οποία είναι σχετική και επηρεασμένη από τα οικονομικά, τα οποία έχει να αντιμετωπίσει η Ομοσπονδία. Καταστατικά το Ινστιτούτο έχει αυτή τη στιγμή έναν μεγαλομέτοχο την Ομοσπονδία, που έχει το 70% των μετοχών και για την απόφαση και το υπόλοιπο είναι στους 11 συλλόγους μέλη του Ινστιτούτου. Θα μπορούσε βέβαια και είναι ευχής έργον στο μέλλον να είναι και οι υπόλοιποι σύλλογοι εταίροι, μέτοχοι στο Ινστιτούτο αυτό. Τι κάνει το Ινστιτούτο. Το Ινστιτούτο κανονικά πρέπει να αναδείξει όλες τις πτυχές του Μηχανικού ΤΕ μέσα από έρευνες, μέσα από μελέτες και το άλλο το κομμάτι είναι της κατάρτισης και της εκπαίδευσης μέσα από σεμινάρια, από ημερίδες ή συνέδρια. Είχαμε αρκετές δυσκολίες, γιατί πέρα από το καταστατικό δεν υπήρχε τίποτα άλλο. Ήδη με τη προηγούμενη διοίκηση του Ινστιτούτου είχαμε κάνει έναν κανονισμό λειτουργίας, για να υπάρχει ένα έδαφος, που να μπορεί να κινηθεί το οποιοδήποτε Διοικητικό Συμβούλιο, δεν καταφέραμε να λειτουργήσουμε σύμφωνα με τις διατάξεις και το καταστατικό. Σας είπα ότι χωρίς χρήμα δε μπορεί να κινηθεί και να λειτουργήσει τίποτα. Παρ’ όλα αυτά, όταν προσκληθήκαμε να συνδράμουμε στο Γενικό Συμβούλιο, το οποίο θα κάνατε το Φεβρουάριο μήνα να κοιτάξουμε να σας οργανώσουμε μία ημερίδα για να μπορέσουμε να μειώσουμε τις δαπάνες του Γενικού Συμβουλίου, λόγω αλλαγής των ημερομηνιών, που είχανε ακολουθήσει, δε κατέστη δυνατή η υλοποίηση αυτής της ημερίδας, διότι ενώ είχε γίνει διερεύνηση από ιδιωτικούς φορείς για χρηματοδότηση της ημερίδας αυτής, δεν είχαμε ένα στοιχείο εμείς απτό στα χέρια μας καθορισμένης ημερομηνίας, τόπου, χρόνου κλπ για να τους δώσουμε να γίνει αυτή η συνεισφορά του Ινστιτούτου προς την Ομοσπονδία. Παρόλα αυτά σεβόμενοι τα προβλήματα, που είχατε και υπάρχουν και είναι διακριτά μέχρι σήμερα, έχουνε προηγηθεί και ήταν πιο σοβαρά από την οποιαδήποτε υλοποίηση κάποιων πραγμάτων στο Ινστιτούτο, ήταν προτιμότερο δηλαδή να χρησιμοποιηθεί μια δαπάνη για μια συνάντηση του Διοικητικού σας Συμβουλίου με τους πολιτικούς φορείς για υλοποιήσετε την επίτευξη του πόρου, που θα σας δώσει ώθηση να λειτουργήσετε μεθαύριο και σε άλλα επίπεδα. Αυτό έχει ένα ανασταλτικό αποτέλεσμα στη λειτουργία του Ινστιτούτου, παρόλα αυτά με μία δική μας κίνηση έχουμε κάνει πρόταση στα ΙΕΚ της Αθήνας, της Αττικής, να μπορέσουμε να απασχολήσουμε για πρακτική άσκηση δύο σπουδαστές από τα τμήματα Διοίκησης Επιχειρήσεων και Πληροφορικής, να σας βοηθήσουν στο έργο, που θα έχετε μεθαύριο για την διεκπεραίωση του μητρώου και τη γραμματειακή υποστήριξη στην Ομοσπονδία και να είναι υπό την εποπτεία της κας Αντωνοπούλου. Ελπίζω αυτό εδώ πέρα να αποδώσει στο αμέσως προσεχές διάστημα μέχρι τέλη Οκτωβρίου, που είναι οι διαδικασίες της δήλωσης πρακτικής άσκησης των σπουδαστών και θα προσπαθήσουμε να κατευθύνουμε και να πιέσουμε σε εισαγωγικά δηλαδή τις γραμματείες, που ασχολούνται με αυτό το τομέα, να προτιμήσουνε δύο σπουδαστές, το project αυτό εδώ πέρα, που έχει η Ομοσπονδία για το μητρώο. Δε θέλω να σας κουράσω, γιατί ούτως ή άλλως βλέπω ότι έχετε πολύ σοβαρότερα θέματα να επιλύσετε, είναι ένα κομμάτι, το οποίο το Ινστιτούτο μπορεί, είναι ένα εργαλείο, που μπορεί να σας βοηθήσει. Αρκεί να ξέρετε να το χρησιμοποιήσετε σωστά. Δεν έχει σημασία το αν βρίσκομαι εγώ σήμερα στα ινία αυτού του Ινστιτούτου, δεν είναι ούτως ή άλλως μία θέση, η οποία είναι και παντοτινής διάρκειας για το πρόσωπο το φυσικό, θα έχει εναλλαγές, ελπίζω να πετυχαίνετε πάντοτε να έχετε συνεργασίες με τα καλύτερα δυνατά πρόσωπα, που να μπορούν να σας παρέχουνε από τις δεξιότητές τους αυτά, τα οποία επιζητείτε. Αυτά τα λίγα ήθελα να σας πω, καλή επιτυχία στις εργασίες σας, να έχετε μια αυτοσυγκράτηση σαν συμβουλή παλαιοτέρου και να παίρνετε μια βαθιά ανάσα πριν τοποθετηθείτε για να είσαστε λίγο πιο επικοινωνιακοί και πιο χαλαροί και αποδοτικοί. Ευχαριστώ πολύ, καλή επιτυχία.

**Προεδρείο:** Ευχαριστούμε τον συνάδελφο Κωστόπουλο. Η σειρά είναι του συναδέλφου Χριστόπουλος Θανάσης και να ετοιμάζεται ο συνάδελφος ο Λιόντης ο Στέφανος. Ο συνάδελφος ο Χριστόπουλος έχει το λόγο.

**Χριστόπουλος:** Καλησπέρα συνάδελφοι, πρωτάρης και εγώ εδώ πέρα σε συνέδριο, πρώτη φορά. Καταρχήν αυτή η αντιπαράθεση, που παρακολούθησα και χτες και σήμερα, τη θεωρώ γόνιμη. Αύριο έχουμε και εκλογές θα προκύψει η καινούργια Γραμματεία, το καινούργιο Διοικητικό Συμβούλιο, ελπίζω και εύχομαι να είμαστε όλοι ενωμένοι στον αγώνα. Και ποιος είναι ο αγώνας; Καλό το 2,5‰, που πήραμε, θα πάρουμε 10€, όπως παίρνουν και οι ΠΕ μηνιαίως, αλλά το κατόρθωμα δεν είναι τόσο το οικονομικό. Είναι το ηθικό. Δηλαδή η αναγνώριση της δουλειάς μας, της επιστήμης μας, των υπογραφών μας, είτε σε μελέτες είτε σε διαγωνισμούς, αλλά από την άλλη μεριά έχει σημασία και το γεγονός ότι το ποσό, το οποίο θα μας αποδοθεί, θα είναι περίπου ίδιο με των ΠΕ. Έχει σημασία. Άρα σημειώνω. Ηθική νίκη έστω και μέχρι εδώ. Στη συνέχεια θα ήθελα να πω για τη μετεξέλιξη των ιδρυμάτων μας των ΤΕΙ, παλιών ΚΑΤΕ, παλιό μικρό πολυτεχνείο κλπ. Γίνανε πια Πανεπιστήμια είτε συγχωνεύτηκαν με άλλα ιδρύματα πανεπιστημιακά είτε συνενώθηκαν ΤΕΙ και γίνανε, όπως το Πανεπιστήμιο Δυτικής Αττικής. Πολύς κόσμος νομίζει ότι η μετεξέλιξη υπήρχε και σε μας και στα πτυχία μας ο απλός ο κόσμος, ο οποίος δεν έχει στη οικογένεια του στο φιλικό του περιβάλλον ανθρώπους, οι οποίοι είναι πτυχιούχοι ΤΕΙ και δεν είναι ΠΕ, όπως μετεξελίχθηκαν τα ιδρύματά τους. Αυτό τι σημαίνει για μας και όχι μόνο σαν Μηχανικούς ΤΕ, αλλά γενικότερα σαν αποφοίτους ΤΕΙ. Ότι η μήτρα μας καταργήθηκε. Δε γεννιούνται πια νέοι συνάδελφοι. Αυτό σημαίνει ότι σε 10 χρόνια θα είμαστε πολύ λιγότεροι σύνεδροι, αν υπάρχει κάποιο συνέδριο και στη καλύτερη περίπτωση, λοιπόν, να μας πετάξουν ένα κομμάτι, να μας πουν στις δουλειές μας ότι δεν είστε πλέον ΤΕ, είστε ΠΕ0, έχει συμβεί με τους εργοδηγούς της Μέσης Εκπαίδευσης οι οποίοι γίνανε ΤΕ0. Και επειδή είχα μια συζήτηση με το Δημήτρη με έναν καλό συνάδελφο, θυμάμαι το εξής και λέω. Οι απόφοιτοι των μέσων σχολών, οι οποίοι ήταν και αριθμητικά λιγότεροι και δεν είχαν συλλόγους κλπ έγιναν ΤΕ0 με ό,τι σημαίνει αυτό. Λοιπόν, είχαν την ισχύ; Όχι, δεν την είχαν. Την είχαν κάποιοι άλλοι την ισχύ, που ήθελαν να μειώσουν τη δική μας κατηγορία και το πέτυχαν. Τώρα υπάρχει το καινούργιο σχέδιο και ο Γαβρόγλου το είχε πει προεκλογικά και τώρα η κα Κεραμέως λέει το εξής, λέει, οι πτυχιούχοι ΤΕΙ θα ισοτιμούν τα πτυχία τους με τα αντίστοιχα πανεπιστημιακά με τη προϋπόθεση ότι θα δίνουνε εξετάσεις. Λοιπόν, αυτό εγώ καταρχήν δε πιστεύω ότι ούτε θα λειτουργήσει ούτε θα γίνει στη πράξη. Μπορεί να πούμε ότι θα νομοθετηθεί αλλά δε θα λειτουργήσει στη πράξη. Τώρα ακόμα και αυτές οι ιδέες, οι οποίες είναι έγγραφες, είναι προτάσεις, οι οποίες περνάνε στη κοινή γνώμη. Μας λένε τι; Ότι πρέπει να αποδείξουμε ότι είμαστε και επαγγελματίες και επιστήμονες για 2η και 3η φορά και 4η και 5η. Λοιπόν αυτό είναι απαράδεκτο. Είναι απαράδεκτο. Μας προσβάλλει την αξιοπρέπειά μας. Δηλαδή αν υποθέσουμε ότι όσοι συνάδελφοι είμαστε έργων υποδομής, γιατί αυτά ξέρω να πω, τι πρέπει να κάνουμε. Πρέπει να ξαναπάμε να διδαχτούμε κάποια νέα μαθήματα και αν διδαχτούμε κάποια νέα μαθήματα της σύγχρονης επιστήμης μήπως πρέπει να ξαναπάμε να κάνουμε τοπογραφία γιατί πλέον τα ταχύμετρα δεν είναι …(2:22:17) τα μηχανικά και δεν οριζοντιώνονται με τις ιστορίες που είχαμε εκεί πέρα με…

**Προεδρείο:** Συνάδελφε συντόμευε γιατί έχει τελειώσει ο χρόνος.

**Χριστόπουλος:** Εντάξει. Το ίδιο και με το σχέδιο. Το άλλο διεκδικητικό που το είπε και ο Πρόεδρος είναι ότι ενώ υπήρχε σχέδιο να είμαστε Πρόεδροι των Επιτροπών Διαγωνισμών ο τελικός νόμος μας απορρίπτει. Το ίδιο και ως πραγματογνώμονες. Δεν είμαστε. Λοιπόν, εγώ τελειώνοντας λέω για την ενότητα, θεωρώ ότι η Αθήνα μπορεί να παίξει πολύ μεγάλο ρόλο, γιατί έχει πολύ κόσμο και είναι στο κέντρο των εξελίξεων και μία πρόταση, επειδή είμαστε όλοι εδώ πέρα, καλό θα ήταν είτε σήμερα το απόγευμα είτε αύριο να δοθούν τα στοιχεία σε όλους τους συνέδρους όλων των συνέδρων, δηλαδή όνομα, τηλέφωνο, υπηρεσία, email κλπ είναι πολύ χρηστικό, όχι μόνο για τα συνδικαλιστικά μας, αλλά και για τη δουλειά μας. Ευχαριστώ.

**Προεδρείο:** Ευχαριστούμε το συνάδελφο Χριστόπουλο. Ο Στέφανος ο Λιόντης και να ετοιμάζεται ο συνάδελφος Προϊμάκης Δημήτρης.

**Λιόντης:** Θέλω να κάνω μια καταγγελία, γιατί ο Θανάσης ο Χριστόπουλος μου υπέκλεψε όλη τη σκέψη μου χτες το βράδυ στον ύπνο μου. Και ξαφνικά βλέπω μοιρασμένο αυτό το χαρτί, που αποτυπώνει όλα όσα σκεφτόμουν να τοποθετηθώ για την εξέλιξη των ΤΕΙ. Συνάδελφοι νομίζω ότι, είναι εδώ ο Θανάσης; Θανάση έχω την εντύπωση ότι έχεις πιάσει το νόημα και που πρέπει να καταλήξει και με τι πρέπει να ασχοληθεί το συνέδριο αυτό. Θα μου επιτρέψετε, επειδή είναι πολλά τα θέματα να τα πιάνω ένα-ένα και χωρίς να συνδέεται το ένα με το άλλο. Παίρνω τη μπάλα από το συνάδελφο τον Κωστόπουλο τον Γιώργο για το Ινστιτούτο. Γιώργο ειλικρινά είμαι ο τελευταίος, που θα αμφισβητήσω τη προσφορά σου στον κλάδο. Πάντα σεβόμουνα και πάντα πίστευα και πιστεύω ότι σε κρίσιμες στιγμές έχεις βάλει πλάτη σε επίπεδο πολύ υψηλό, που η Ομοσπονδία δε θα μπορούσε να διαχειριστεί εκείνες τις επαφές εκείνες τις εποχές. Άρα στο πρόσωπό σου και στο πρόσωπό μου είσαι πολύ ψηλά. Και ειλικρινά απογοητεύομαι σήμερα και θα περίμενα ο Γιώργος ο Κωστόπουλος να ανεβεί στο βήμα και να πει. Συνάδελφοι, Ινστιτούτο τέλος. Αυτό είναι, αυτό θα περίμενα να πει. Μέσα από την εμπειρία του και μέσα από το δια ταύτα, η ζωή το απέδειξε. Ότι από την αναστολή, που είχε κάνει ο παλιός ο Πρόεδρος ο Κώστας ο Αγγελίδης του Ινστιτούτου, που το δημιούργησε, μετά στη δική μας θητεία, τη προηγούμενη θητεία, είπαμε να το ενεργοποιήσουμε, να το ξαναζωντανέψουμε, κάναμε μια προσπάθεια, σε αυτή τη θητεία πάλι ήταν σε αδράνεια το Ινστιτούτο πέρα από μια εισήγηση, που έκανε, για να μην το κουράσω θα πιαστώ από δύο θέματα, που τα έβαλε ο Κωστόπουλος. Ο στόχος του Ινστιτούτου λέει είναι να δείξουμε το ρόλο του Μηχανικού ΤΕ. Αυτός ο ρόλος τέλος Γιώργο. Οι σχολές μας καταργηθήκανε. Άρα θα μιλάμε ένα Ινστιτούτο, που θα ασχοληθεί με τη διαχείριση των τέως, του παρελθόντος. Δεν υπάρχει μέλλον, δεν υπάρχουν σχολές ΣΤΕΦ πλέον να μπορούμε να δούμε τη θέση του αποφοίτου στη παραγωγική διαδικασία ή στην ανάπτυξη της χώρας κλπ, κλπ. Ένα είναι αυτό. Το δεύτερο, επιμόρφωση,. Συνάδελφοι μη γελιόμαστε. Είμαστε δημόσιοι υπάλληλοι δεν απευθυνόμαστε στον ιδιωτικό τομέα να πάρουμε ανέργους συναδέλφους κλπ να τους επιμορφώσουμε. Και δόξα τω Θεώ το Ινστιτούτο, όσοι ασχολείστε, το ΙΝΕΠ, το Εθνικό κέντρο Δημόσιας Διοίκησης κάνει σεμινάρια για την επιμόρφωσή μας και μάλιστα μας αποδέχεται σε κάθε προγραμματισμό δε μας απορρίπτει κλπ. Εγώ έχω ξεσκιστεί να πηγαίνω σε ένα σωρό σεμινάρια με μια απλή αίτηση. Αύριο μετά από εδώ φεύγω στη Λάρισα σε σεμινάριο για προϊσταμένους στο ΙΝΕΠ. Άρα και αυτό το κομμάτι ο δεύτερος ρόλος έχει αναιρεθεί στη πράξη. Άρα ποιος λόγος να υπάρχει; Και δε σας κρύβω όταν κάναμε έλεγχο τα οικονομικά της Ομοσπονδίας σαν ελεγκτική, ο Ηλίας το θυμάται, οι συνάδελφοι, αυτό που με παραξένευσε και σημείωσα είναι τα έξοδα του Ινστιτούτου. Γιώργο με πόνεσε η ψυχή όταν βλέπω 1.500, 1.300 € να ξοδεύεται για μια χαμένη υπόθεση. Αυτή είναι η άποψή μου. Δε ζητώ να την υιοθετήσετε, όμως θα ζητήσω από το συνέδριο και Πρόεδρε θα πρέπει να μπει σε ψηφοφορία, γιατί και στο προηγούμενο συνέδριο περίπου εκεί καταλήξαμε, πάντα βάζαμε ερωτηματικό για το μέλλον του Ινστιτούτου, να μπει ερώτημα στο συνέδριο, αυτό είναι το σώμα, που θα αποφασίσει, εάν ο βασικός μέτοχος, η ΠΟΜΗΤΕΔΥ θα πρέπει να συμμετέχει ή να αποχωρήσετε από το Ινστιτούτο. Δε μπορεί το συνέδριο να αποφασίσει για τους συλλόγους που είναι μέλη.

**Προεδρείο:** Συνάδελφε έχει λήξει ο χρόνος, τέλειωνε.

**Λιόντης:** Εντάξει ρε συναδέλφισα.

**Προεδρείο:** Πρέπει να επισπεύσεις. Μάζεψέ το όσο μπορείς περισσότερο.

**Λιόντης:** Πάμε για τον πόρο. Νομίζω ότι σαφώς και είναι κατάκτηση, ο συνάδελφος ο Τζιόμπρας ο Γιώργος, δε ξέρω αν είναι εδώ, δε κατάλαβε χθες τι είπα και επειδή λίγο μου θυμίζει τη παιδική μου ηλικία, όταν κάναμε ψευτοσυνδικαλισμό, εγώ δεν είπα να μειώσω τις ενέργειες του Προεδρείου του Διοικητικού Συμβουλίου, που έκανε για τον πόρο. Κάθε άλλο, ξεπατώθηκε πάνω-κάτω ο Φίλιππος κλπ εντάξει Γιώργο; Όλα τα άλλα ήτανε περιττά που είπες. Με στεναχωρέσανε, διότι τα άκουσα από σένα, μια τέτοια τοποθέτηση. Εγώ δεν έκανα ψευτοσυνδικαλισμό και δεν το επιτρέπει και η ιστορία μου και η ηλικία μου να κάνω ψευτοσυνδικαλισμό εδώ πέρα μέσα. Αγωνία εκφράζω. Για το πόρο. Νομίζω ότι είμαστε σε καλό δρόμο. Έκανα δυο ερωτήσεις, γιατί ήθελα οι διευκρινήσεις αυτές να τεκμηριώσω ότι δεν υπάρχει κανένας κίνδυνος. Ποια είναι η πρότασή μου; Και το κάνω και το κάνω πρόταση στο συνέδριο να πάρει απόφαση το συνέδριο. Αυτό το τελευταίο το έγγραφο Φίλιππα είναι πολύ σωστό. Νομίζω το πιάσατε και έτσι πρέπει να κινηθούμε. Μέσα από τη διαδικασία του πόρου θα πρέπει να σώσουμε και την Ομοσπονδία. Και θα πρέπει κάποιοι τύποι, είναι δύο κατηγορίες συναδέλφων, κάποιοι πονηροί, που δε συμμετέχουν για τους δικούς τους λόγους στα κοινά, στους συλλόγους μας κλπ, στο οργανωμένο κίνημα το συνδικαλιστικό του κλάδου, σου λέει, ας τρέχουν τα κορόιδα, είναι μια κατηγορία αυτοί. Και μια κατηγορία που θα ήθελαν να ασχοληθούν, αλλά δεν έχουν συλλόγους ή έχουν διαλυμένους συλλόγους. Άρα πολύ σωστά πήρε απόφαση το Διοικητικό Συμβούλιο και λέει. 30€ και παραγράφονται όλα τα άλλα, η συμμετοχή.

**Προεδρείο:** Είπα να επισπεύσεις

(διαλογικές συζητήσεις)

**Προεδρείο:** Συνάδελφε είμαστε ανεκτικοί απλά προσπαθούμε, να επισπεύσεις.

**Λιόντης:** Σούλα ανέχτηκες ένα συνέδριο, το οποίο απαντούσε ο καθένας στον κάθε ένα που μιλούσε και τώρα

**Προεδρείο:** Είπαμε είμαστε ανεκτικοί, απλά σου ζητάμε να επισπεύσεις.

**Λιόντης:** Εντάξει. Η πρότασή μου είναι συνάδελφοι του επόμενου Διοικητικού Συμβουλίου να μην υπάρχει και να σταματήσουμε κάθε προσπάθεια με το ταμείο που θα διαχειριστεί τον πόρο για δόσεις. Όχι, θα καταβάλλει ο συνάδελφος αυτός 30€ εφάπαξ. Εντάξει; Διότι δε μπορεί να θεωρεί την Έφη κορόιδο, που συμμετέχει τόσα χρόνια και πληρώνει κλπ, ο τύπος, που το έπαιζε απ’ το απ’ έξω. Όχι θα πληρώσει. Το που θα καταλήξει, θα δούμε, αλλά τώρα θα πληρώσει όμως. Και η δεύτερη διευκρίνηση είναι θα τα καταθέσει, θα ανοίξουνε, η πρόταση μου είναι θα ανοίξουμε ειδικό λογαριασμό, έναν λογαριασμό, που θα πηγαίνουν μόνο αυτά τα 30αρια στην Ομοσπονδία. Επίσης και κλείνω δύο πραγματάκια. Οι σύλλογοι θα πρέπει να επιταχύνουνε τη διαδικασία για να φτιάξουμε το μητρώο να είμαστε πανέτοιμοι, αλλά παράλληλα όμως το νέο Διοικητικό Συμβούλιο θα πρέπει να διασφαλίσει και να επιταχυνθούν οι διαδικασίες σε κυβερνητικό επίπεδο ώστε να βγουν οι όποιες υπουργικές αποφάσεις χρειάζονται για την επιτροπή διαχείρισης του πόρου κλπ. Εδώ είμαστε στον αέρα, δε ξέρουμε τις προθέσεις της πολιτικής ηγεσίας, αν δεν άλλαζε η κυβέρνηση τις ξέραμε, ήμασταν σίγουροι ότι θα υλοποιηθεί. Σήμερα είναι θολά νερά. ‘Άρα το νέο Συμβούλιο θα πρέπει άμεσα να κλείσει ραντεβού με τον Καραμανλή, ΥΠΕΧΩΔΕ να διασφαλίσουμε τη διαδικασία μη στραβώσει τίποτα. Σε σχέση με τον οικονομικό απολογισμό, σαφώς και δεν έχω αντιρρήσεις. Η Ομοσπονδία έπρεπε να λειτουργήσει. Υπάρχουν έξοδα ανελαστικά, ενοίκια κλπ, κλπ, που αυτά δεν τα αμφισβητεί κανένας εκεί εγώ εντάξει είναι μια ψύχωση, που πάντα είχα, θα πρέπει, μέχρι να αρχίσουν να ρέουν χρήματα από τον πόρο στην Ομοσπονδία και παρένθεση προϋπόθεση για να μπει ο άλλος στο μητρώο είναι να πάει στην ΕΑΠ, αν είναι να μην εγγραφεί στην ΕΑΠ, δε θα μπει στο μητρώο δικαιούχων του πόρου, ΕΑΠ και 30αρι, τέλος μη το συζητάμε. Νομίζω ότι τα 100.000€ έξοδα του Διοικητικού Συμβουλίου, γιατί τα άλλα είναι ανελαστικά, ανελαστικές δαπάνες, εκεί θα μιλήσουμε για τον όποιο περιορισμό σε συνθήκες κρίσης παίρνει. Δε θα σας θυμίσω τι έκανε η ΕΜΔΥΔΑΣ στην ανάλογη περίπτωση, που έζησε σαν εμάς. Δεν έκανε συνέδριο συνάδελφοι σε ένα χλιδάτο ξενοδοχείο με γεύματα σαν το χθεσινό. Έκανε συνέδριο στην Αθήνα, στο υπόγειο του ΥΠΕΧΩΔΕ, πριν 3 χρόνια και κοιμηθήκανε οι σύνεδροι σε συγγενείς και φίλους. Αυτά ήταν τα μέτρα, γιατί κινδύνευε η ΕΜΔΥΔΑΣ. Βέβαια εγώ θα κατανοήσω τις όποιες αποφάσεις, να μη βάλουμε τους συλλόγους στο τζόγο να πληρώνουνε μετακινήσεις κλπ, διότι υπάρχει μια μεγάλη χαραμάδα, εγώ θα το πω βεβαιότητα 100% ότι η Ομοσπονδία θα σωθεί μέσα από τον πόρο. Για την κατάργηση των ΤΕΙ. Συνάδελφοι και τελειώνω νομίζω ότι από εδώ και πέρα

**Προεδρείο:** Συνάδελφε έχεις ξεπεράσει το διπλάσιο του χρόνου. Παρακαλώ σεβαστείτε…

**Λιόντης:** Για τη κατάργηση του ΤΕΙ νομίζω συνάδελφοι ότι εδώ έχουμε ένα μνημόσυνο σήμερα. Δεν υπάρχουμε, τέλος, πολύ σωστά το λέει, όταν δεν υπάρχει παραγωγική σχολή, που να βγάζει αποφοίτους, όταν βγαίνουμε στη σύνταξη κλπ, υπάρχει και το τέλος το βιολογικό. Τελειώνουμε. Και με εκπλήσσει και θα ήθελα και καλά είχε κάνει ο Γιάννης ο Μπαϊκούσης και θα μιλήσει στο τέλος, γιατί ήταν ο άνθρωπος, που το είχε πιάσει το θέμα τεχνολογικό χαρακτήρα, τεχνολογικά ιδρύματα κλπ, κλπ έχει την ιστορία του υπομηχανικοί, πορείες κλπ, μια ολόκληρη ιστορία, πως αποδέχτηκε χωρίς να διαμαρτυρηθεί, να διαμαρτυρηθεί, διαμαρτύρεται, αλλά μέσα από μια βροντερή παραίτηση, δε ξέρω τι, χαρακίρι, θα πάει στη Βουλή, θα κάνει σκοινάκια κλπ, κλπ, αυτό το περίμενα να διαμαρτυρηθεί ο Γιάννης ο Μπαϊκούσης. Εχθές άλλη μια φορά απογοητεύτηκα απ’ τον Πρόεδρο της ΕΕΤΕΜ, που ήρθε εδώ ο συνάδελφος ο Πρόεδρος και περιέγραψε ειδησεογραφικά, έγινε αυτό, αυτό και αυτό. Ρε Πρόεδρε, εκπροσωπείς κάποιες χιλιάδες ελεύθερους επαγγελματίες, νέους ανθρώπους, εσύ σαν ΕΕΤΕΜ τι έκανες για να αποτρέψουμε αυτό το έγκλημα; Και κλείνω με ένα πράγμα, πραγματικά θλίβομαι και λυπάμαι και στεναχωριέμαι, γιατί πολύ έγκαιρα με προειδοποίησε ένας συνάδελφος απ’ την Κω, συνάδελφος μηχανικός, που με παίρνει τηλέφωνο, μου λέει Στέφανε κοίτα μη ψηφίσεις ΣΥΡΙΖΑ. Του λέω γιατί ρε Μιχάλη; Εγώ λέει, ήξερε, το είχαμε κουβεντιάσει, ψήφισα τη πρώτη φορά, γιατί θα μας καταστρέψει, θα μας τελειώσει. Νομίζω μόνο ο Γαβρόγλου και η κυβέρνηση του ΣΥΡΙΖΑ θα μπορούσε να περάσει έτσι τη κατάργησή μας χωρίς να ανοίξει μύτη. Είναι τρομερό αυτό που έγινε παιδιά. Και εμείς μην ασχολούμαστε πλέον ούτε για τον πόρο ούτε τίποτα. Πήρε το δρόμο του. Νομίζω αυτό, αυτό πρέπει να μας απασχολήσει είναι η επόμενη μέρα, τι γίνεται με καταργημένα τα ΤΕΙ. Και επίσης αργήσαμε και πρέπει αύριο το πρωί να αρχίσουν οι επαφές με τη νέα κυβέρνηση, που είναι μια πραγματικότητα, να δούμε που το πάει. Εάν συμφωνεί με τη πολιτική του ΣΥΡΙΖΑ, τότε και εμείς θα πρέπει να αλλάξουμε πορεία να διαπραγματευτούμε και ό,τι κερδίσουμε. Εντάξει, ευχαριστώ πολύ.

**Προεδρείο:** Ευχαριστούμε το συνάδελφο το Λιόντη. Αν και ήταν ιδιαίτερα, υπερέβη πολύ ο χρόνο. Ο συνάδελφος ο Προϊμάκης Δημήτρης και να ετοιμάζεται ο Τσίπας ο Θοδωρής. Απλά έκλεισε. Δεν είναι ο συνάδελφος εδώ; Παρακαλώ πολύ το συνάδελφο και όλους τους επόμενους ομιλητές να σεβαστούν το χρόνο για να μπορέσουν να μιλήσει το σύνολο των εγγεγραμμένων.

**Προϊμάκης:** Λοιπόν συνάδελφοι όταν είμαστε σε ένα συνέδριο είναι 160 σύνεδροι και ακούμε ένα Προεδρείο όλη την ώρα να λέει για τις συναντήσεις με τους Υπουργούς για το πόσο ωραίες ήταν οι συναντήσεις και με ελικόπτερα κυνήγαγαν συναντήσεις σε Γιάννενα και από εδώ και από εκεί και λέτε μετά στο τέλος ότι για τους συνέδρους έχουν να μιλήσουν να δούμε πόσος χρόνος περισσεύει μέχρι το φαγητό 5 λεπτά, αυτό δείχνει και πολλά πράγματα για το πώς το Προεδρείο της ΠΟΜΗΤΕΔΥ θα δει και στο επόμενο διάστημα τα πράγματα. Καταρχήν δε μιλάμε για το πρόγραμμα δράσης, το οποίο θα συζητηθεί στο επόμενο διάστημα, πρώτον να σας παρουσιαστώ λέγομαι Προϊμάκης Δημήτρης, είμαι εκπρόσωπος της ΔΑΣ και δουλεύω στο Υπουργείο Περιβάλλοντος και Ενέργειας. Θα μιλήσουμε όχι για τον προγραμματισμό δράσης, που θα είναι στο επόμενο διάστημα στη κουβέντα που θα γίνει μετά, αλλά όμως θα μιλήσουμε τώρα για την εκλογοαπολογιστική διαδικασία για το τι έγινε στο προηγούμενο διάστημα από την ΠΟΜΗΤΕΔΥ. Αυτά που βγαίνουν μέσα από το διοικητικό απολογισμό και πραγματικά αυτό το πράγμα για διοικητικός απολογισμός Ομοσπονδίας συνάδελφοι θα πρέπει όχι εγώ να το θεωρώ κατάπτυστο και να μείνω εκεί, αλλά θα πρέπει πραγματικά να το δούμε, οι σύνεδροι να το δούνε, οι σύλλογοι να το δούνε και να προβληματιστούνε. Τι γράφει εδώ μέσα; Τι ειπώθηκε εδώ μέσα; Αναφέραμε γενικά και αόριστα και εγώ θα το βάλω πολύ επιγραμματικά. Τις λέξεις τώρα. Κίτρινα γιλέκα. Συναντήσεις με τους Υπουργούς. Τρέχαμε στα Γιάννενα βρούμε τη Γεροβασίλη. Εγώ ξέρω ότι αν ήθελε μια Ομοσπονδία να κλείσει ένα ραντεβού με τη Γεροβασίλη και τον οποιοδήποτε Υπουργό υπάρχει μια διαδικασία, δε τη κυνηγάς στα Γιάννενα. Δε μπορείς να δικαιολογείς μες στον οικονομικό απολογισμό με 10.000€ ετήσια έσοδα τα έξοδα μόνο του ΔΣ των επαγγελματιών των δικηγόρων δηλαδή και του προσωπικού είναι πάνω από 30.000€. Τι 30, 40.000€ το χρόνο. Και τα έσοδά σου είναι 10. Και μου λες ότι πάει κατά διόλου η Ομοσπονδία. Φυσιολογικά και θα πάει κατά διαόλου. Τα έξοδα του συνεδρίου. Πεντάστερο ξενοδοχείο. Αυτό εδώ αναφέρει για έξοδα μέχρι τον Αύγουστο και μέχρι τον Αύγουστο δε ξέραμε πόσο κοστίζει ή εν πάση περιπτώσει δεν είχε μπει μες στον προϋπολογισμό ότι θα μπει ένα κεφάλαιο για ένα πεντάστερο ξενοδοχείο; Και λέτε μετά ότι το μόνο μέλλον της Ομοσπονδίας είναι να δοθεί, προσέχτε, από την επόμενη κυβέρνηση, που θα μιλήσουμε για το ποια είναι η επόμενη κυβέρνηση και το τι στόχο έχει στο δημόσιο, εντάξει, να μας δώσει έναν πόρο. Γιατί αν δε μας δώσει το πόρο, δε θα υπάρχουμε. Συνάδελφοι, να το θέσουμε απλά. Μήπως το προεδρείο και οι σύνεδροι θα έπρεπε να δούνε το ρόλο της Ομοσπονδίας, αν θα υπάρχει και τι θα λέει και πριν και μετά; Και τι εξυπηρετεί στο κάτω-κάτω της γραφής συνάδελφοι; Εγώ πραγματικά θλίβομαι όταν ακούω ότι ναι η ομοσπονδία παλεύει για την οικονομική κατάσταση των ΤΕ, για τον πόρο, αλλά όμως δεν το παλεύει για το ΤΕ Μηχανικού, καταρχήν όχι για όλους τους ΤΕ. Η Ομοσπονδία σε καμία ανακοίνωσή της δεν μιλάει γενικότερα για την κατάσταση των ΤΕ στο δημόσιο. Γενικότερα δε θα δώσει τον πόρο στους ΤΕ Μηχανικούς στο δημόσιο. Θα το δώσει μόνο στα μέλη της. Άρα η Ομοσπονδία παλεύει για κάτι, το οποίο αφορά τα μέλη και πάει μάλιστα και ρουσφετολογικά. Εγώ έχω συνάδελφό μου στη δουλειά, ο οποίος είναι ΤΕ Μηχανικών. Θα μου πει θα πάρεις από αυτό; Του λέω ναι, για να το πάρεις όμως και εσύ δεν είναι θέμα συνολικής διεκδίκησης Ομοσπονδίας, πρέπει να πάς να γραφτείς στην Ομοσπονδία. Αυτό συνάδελφοι είναι ωραίο; Μιλάμε, λέτε στο τέλος στο κείμενο και το έχω σημειώσει, γιατί πραγματικά εγώ διασκεδάζω με αυτά τα κείμενα, η Ομοσπονδία πιστεύουμε στάθηκε υπεύθυνα και δυναμικά στα Υπουργικά γραφεία, αυτός ήταν ο αγώνας της Ομοσπονδίας συνάδελφοι και όταν απαιτήθηκε αγωνιστικά στο δρόμο. Τα κίτρινα γιλέκα, τα οποία εγώ πραγματικά κίτρινα γιλέκα είδα στη Γαλλία και μάλιστα μια χαρά τους διαχειρίστηκε και ο Γάλλος Πρόεδρος εκεί πέρα. Ένα αφηρημένο πράγμα. Τι ψάχνουμε, οικονομική κρίση; Κάτι αφηρημένο ψάχνουν, όπως και η Ομοσπονδία, κάτι αφηρημένο ψάχνει. Και μετά λέει, αντιμετωπίσαμε προσπάθειες δημιουργίας φαινομένων εσωστρέφειας και αποπροσανατολισμού. Απαρχαιωμένες και μίζερες συνδικαλιστικές πρακτικές. Συνάδελφοι, αυτό είναι η λειτουργία της Ομοσπονδίας. Δεν αντιμετωπίσανε, αυτή είναι η λειτουργία της Ομοσπονδίας. Μίζερη πολιτική, εσωστρέφεια, λέτε ότι θα κάνετε λέει συναντήσεις με συλλόγους αποφοίτων. Και εγώ θα ρωτήσω, συλλόγους αποφοίτων; Να τους πείτε τι; Εγώ μια ζωή θυμάμαι, τι μας λέγανε στο ΤΕΙ; Σούπα λέει φτιάχνουμε στην παιδεία, σούπα θα φτιάξουμε στην εργασία. Εσείς πως θα βοηθήσετε σε όλο αυτό; Θα μπείτε με περισσότερο διχαστικά διλλήματα ότι πρέπει να βοηθήσουμε τους ΤΕ Μηχανικούς και οι ΤΕ Μηχανικοί με τους Υπομηχανικούς και το ένα το άλλο. Τα ζητήματα που αντιμετωπίζουμε στους χώρους μας συνάδελφοι είναι ενιαία. Και οι παλιές συνδικαλιστικές πρακτικές είναι πώς να παίρνεις ένα θέμα, να το εξειδικεύεις, να λες εμείς γι’ αυτό εδώ μόνο θα ασχοληθούμε, δε μας ενδιαφέρει τίποτα άλλο. Και αυτό. Ισχυρή διοίκηση. Συνάδελφε μίλησαν εδώ πέρα ώρες και ώρες. Και πάνω στο βήμα και πραγματικά τι να σας πω; Αν πιστεύετε ότι λέω κάτι διαφορετικό τουλάχιστον εντάξει δε θέλω να κατέβω κάτω και να ακούσω μετά άλλες 5 ώρες τους ίδιους μονολόγους.

**Προεδρείο:** Συνάδελφε επίσπευσε όσο μπορείς, σε παρακαλούμε πολύ, είμαστε ανεκτικοί, αλλά θέλουμε να επισπεύσεις.

**Προϊμάκης:** Μια ισχυρή διοίκηση που και ο απολογισμός δράσης. Πως θα μας πει η Ομοσπονδία εδώ πέρα, ο ΣΕΒ, η κυβέρνηση που όλοι ξέρουμε τι θα φέρει στο δημόσιο, τα βάζει πολύ ξεκάθαρα. Διχαστικές επιλογές μες στο δημόσιο υπάρχουνε. Το μικρό, εγώ ξέρω για παράδειγμα ότι ο σύλλογος μπορεί να παλεύει για κάποια θέματα σε χώρους δουλειάς, έχει άμεση επαφή με χώρους δουλειάς, με συναδέλφους, η Ομοσπονδία συνάδελφοι υποτίθεται κάνει κάτι πιο γενικό. Γενικεύει την εικόνα, βλέπει νομοσχέδια, τα οποία έρχονται, κάνει επεξεργασίες, ενημερώνει. Δε συζητάει με Υπουργούς για το τι θα πάρουν και τι θα δώσουν. Αλλά βλέπει τα νομοσχέδια, βλέπει αυτό που έρχεται. Και εσείς μου λέτε, μικρό και ευέλικτο επιτελικό κράτος. Αυτό έχουν πει, αυτό θα κάνουν, outsourcing, όπου υπάρχουν ελλείψεις θα κάνουν, ΠΕ και ΤΕ υπάρχουν συνάδελφοι μας που έρχονται με ελαστικές μορφές εργασίας στο δημόσιο, εγώ θέλω να ξέρω η Ομοσπονδία τι λέει για όλα αυτά; Γιατί να μιλάει για έναν οικονομικό πόρο, ο οποίος δόθηκε. Να μιλάει για τις θέσεις ευθύνης, μπορεί και κάθεται και μιλάει. Για γενικότερα το δημόσιο, το επιτελικό δημόσιο, τη ταφόπλακα, που θα δούμε και θα ζήσουμε στο επόμενο διάστημα σαν Ομοσπονδία, έχει να μας βοηθήσει σε κάτι; Κάνει καμιά δράση; Οι σύνεδροι εδώ πέρα, που θα πάνε αύριο μεθαύριο πάλι στο γραφείο τους, προβληματίζονται πάνω σε αυτά; Ότι ποια είναι η θέση εν πάση περιπτώσει του ΤΕ Μηχανικού να το πούμε και έτσι στο μικρό, ευέλικτο, επιτελικό δημόσιο, το οποίο ξέρουμε ότι είναι υποστελεχωμένο, ξέρουμε ότι το outsourcing είναι κάποια στελέχη τα οποία πληρώνονται αδρά από το δημόσιο και ξέρουμε βέβαια και ο συνάδελφος που έχουμε δίπλα μας ότι είναι με τις ελαστικές μορφές εργασίας. Και ΤΕ να είναι και Μηχανικός να είναι η Ομοσπονδία τι λέει γι’ αυτά; Εγώ δε κατάλαβα πραγματικά από τον απολογισμό δράσης

**Προεδρείο:** Συνάδελφε επίσπευσε σε παρακαλούμε πολύ.

**Προϊμάκης:** Επισπεύδω με αυτή τη κουβέντα δε καταλαβαίνω από τον απολογισμό δράσης εκτός από ένα ΔΣ και δε μιλάμε ούτε για συλλόγους, δε μιλάμε για μέλη, δε μιλάμε γι’ αυτούς τους 3.000, πόσα είναι τα μέλη της Ομοσπονδίας, μιλάμε για ένα ΔΣ, το οποίο ο απολογισμός που μας έφερε είναι ότι όλη την ώρα έτρεχε πίσω από Υπουργούς και έπαιρνε υποσχέσεις. Κάποιες βγήκανε, κάποιες ήτανε η αίσθηση του χρόνου, που είχε και η κυβέρνηση ότι καταρρέει και σου λέει σε μια μέρα ψήφιζε ο Σπίρτζης τα πάντα και δεν ήταν αυτό που βέβαια εδώ πέρα λέει το Προεδρείο ότι ήταν πολύ σημαντική λέει η παρουσία μας την ημέρα της Βουλής. Λυμένο το είχε η κυβέρνηση, μιλημένα ήτανε, ψηφίσανε, εκεί που είχαν 100 τροπολογίες ήταν και 1 τροπολογία μέσα. Δηλαδή η παρουσία που αποτυπώνεται στον οικονομικό απολογισμό του ΔΣ, η παρουσία δηλαδή του ΔΣ ήταν αυτή που έφερε την επιτυχία; Συνάδελφοι, δε ξέρω το ΔΣ θα έπρεπε να δεχτεί πολύ σκληρή κριτική απ’ τους συνέδρους. Και περιμένω από τους συνέδρους να ανέβουν πάνω και να μιλήσουν για τους προβληματισμούς, που έχουν στους χώρους τους, το τι βλέπουνε να έρχεται και μιλάμε για νομοσχέδια, τα οποία έχουν ήδη ψηφιστεί. Και να πούνε ότι το ΔΣ εντάξει μπορεί να μην έχει άποψη για όλα αυτά. Ίσως δεν είναι τόσο ικανό τελικά. Ευχαριστώ.

**Προεδρείο:** Ευχαριστούμε τον συνάδελφο τον Προϊμάκη. Ο συνάδελφος ο Τσίπας ο Θοδωρής και να ετοιμάζεται η συνάδελφος Παπαλεξίου.

**Τσίπας:** Συναδέλφισες και συνάδελφοι καλησπέρα σας. Είμαι ο Θοδωρής ο Τσίπας, είμαι Πρόεδρος του συλλόγου υπαλλήλων του συλλόγου της Ηλείας και είμαι μέλος του απερχόμενου Διοικητικού Συμβουλίου. Το 2016 ήμουνα πρώτη φορά σύνεδρος, εκλέχτηκα με την παράταξη Ενότητα Αγωνιστική πτυχιούχων μηχανικών, ήμουν εδώ που είναι ο Πρόεδρος με την παράταξη του Προέδρου. Θεώρησα ότι θα πετύχουμε κάποια πράγματα. Πολύ σύντομα φάνηκαν οι διαφορές, που είχαμε μεταξύ μας και διαχωρίσαμε τη θέση μας κάποιοι άνθρωποι, μέσα σε αυτούς και εγώ, μετά από έναν χρόνο. Ζητούσα εξαρχής καθαρά πράγματα. Είχα κλείσει τη προηγούμενη ομιλία μου στο συνέδριο λέγοντας ότι η παράταξη είναι μία, είναι η ΠΟΜΗΤΕΔΥ και ότι πρέπει να τρέξουμε στους πρωτοβάθμιους συλλόγους να τους ενεργοποιήσουμε να μαζέψουμε απογραφικά. Δυστυχώς, άφησα το χρονικό διάστημα να περάσει, προσπαθήσαμε, δεν έγινε τίποτα. Είχαμε διαφορετική αντίληψη σε όλα τα πράγματα. Δε θα σταθώ άλλο σε αυτό, γιατί είναι οικονομικός, διοικητικός απολογισμός και επειδή ο χρόνος είναι πάρα πολύ μικρός θέλω να πω, να δικαιολογήσω ότι η στάση μου σε ορισμένα πράγματα για τον διοικητικό και οικονομικό απολογισμό. Καταρχάς να συμφωνήσω με τον προηγούμενο συνάδελφο, ήθελα να το πω και εγώ ότι είναι πολύ μεγάλο λάθος αυτό που έγινε, το είχα ζητήσει και στο Διοικητικό Συμβούλιο στα mail, που ανταλλάξαμε, ότι στο πρόγραμμα του συνεδρίου, αφού θα είναι 160 σύνεδροι έπρεπε να δοθεί χρόνος να μιλήσουν όλοι οι σύνεδροι. Δηλαδή δεν είχε νόημα το χτεσινό να είμαστε, έπρεπε το συνέδριο να ξεκινήσει από τις 3 η ώρα το μεσημέρι, να δοθεί χρόνος και σήμερα να μη συμπιεστεί τόσο πολύ ο χρόνος. 5 λεπτά μόνο. Να μιλήσουν όλοι οι σύνεδροι όσο το δυνατόν, αυτό είναι το συνέδριο. Δεν είναι να μιλάω εγώ, αυτοί που είναι στο Διοικητικό Συμβούλιο μόνο. Να μιλήσουν όλοι. Αυτός ήταν ο λόγος. Πόρος. Εγώ επιμένω ότι ήταν ένα καθαρά προεκλογικό επίδομα. Δε σημαίνει αυτό όμως ότι δε πανηγυρίζουμε που το πήραμε. Μπράβο. Δε πιστεύω να πιστεύει κανένας ότι δε θέλαμε τον πόρο. Να με κατηγορήσει κάποιος, γιατί έτσι αφήσατε να εννοηθεί ο Πρόεδρος νωρίτερα ότι κάποιοι δεν ήθελαν τον πόρο, κάποιοι δεν ήθελαν να προχωρήσει. Γιατί; Να του θυμίσω το 2017 στα γραφεία της Ομοσπονδίας ότι «λογοφέραμε» σε εισαγωγικά και τον πιέσαμε να σταματήσουμε τις αλλεπάλληλες, τα αλλεπάλληλα πέρα δώθε στο Υπουργείο Υποδομών με τους απίθανους Γενικούς Γραμματείς και Διευθυντές, που μας έστελνε συνέχεια ο Σπίρτζης, τρία χρόνια δε μας συνάντησε πουθενά και να κατεβούμε σε κινητοποίηση. Με μεγάλη πίεση τότε στον Πρόεδρο και έτσι ξεκίνησε η πρώτη κινητοποίηση, αν το θυμάται. Ποιος είναι αυτός που δεν αγωνίστηκε για τον πόρο; Σαν πρωτοβάθμιος Ηλείας κάναμε δέκα έγγραφα στο Υπουργείο Υποδομών. Δε παρουσιαστήκαμε δηλαδή στις απεργίες, που έκανε η ΠΟΜΗΤΕΔΥ, στις πορείες, δεν εμφανιστήκαμε; Ποιος έβαλε εμπόδια; Και το γεγονός δηλαδή ότι ζητάω και λέω μια νομική κάλυψη εφόσον ο Δακτυλίδης έστειλε αυτό το έγγραφο, σημαίνει βάζω εμπόδια στον πόρο; Δε το καταλαβαίνω αυτό το πράγμα. Να διασφαλίσω θέλω, να βοηθήσουμε να είναι η ομοσπονδία έτοιμη σε ό,τι συμβεί. Προβάδισμα. Η εγκύκλιος της Γεροβασίλη δε βγήκε μετά, μην είμαστε αφελείς, δε βγήκε μετά από τη παρέμβαση της ΠΟΜΗΤΕΔΥ. Είχε ανακοινωθεί στο Διοικητικό Συμβούλιο πριν από τα Γιάννενα ότι ετοιμάζεται εγκύκλιος. Και όσοι συμμετέχουν και σε άλλα όργανα και σωματεία ξέρουν ότι υπήρχε έτοιμη εγκύκλιος με τα συγκεκριμένα πράγματα να βγει. Προετοιμαζότανε. Το γνωρίζαμε, το είχαμε συζητήσει στο Διοικητικό Συμβούλιο πριν από τα Γιάννενα. Και διαφωνήσαμε τότε και δε πήγαμε στα Γιάννενα, τα 5 μέλη του Διοικητικού Συμβουλίου, γιατί θεωρούσαμε ότι το κέντρο είναι η Αθήνα, έπρεπε να πάμε να κλείσουμε το γραφείο της Υπουργού. Αν είναι δυνατόν να πιστεύουμε δηλαδή ότι έγινε αυτή όλη η ιστορία επειδή πήγαμε και κυνηγάγαμε τη Γεροβασίλη στα Γιάννενα. Και μάλιστα τότε βγήκε και μια ανακοίνωση καταγγέλλοντας τα 5 μέλη του Διοικητικού Συμβουλίου, πανηγυρίζοντας για την εγκύκλιο αυτή, ότι να πήγαμε εκεί και βγήκε αυτή η εγκύκλιος και σήμερα η εγκύκλιος αυτή είναι άστοχη. Ας αποφασίσουμε, τότε ήτανε καλή και μας βόλευε; Τώρα είναι άστοχη; Τα 3 χρόνια που περάσαμε μεγαλύτερος φόβος στην Ομοσπονδία ήταν να μη χαρακτηριστούμε αντικυβερνητικοί. Υπήρχε διαγωνισμός, ποιος είναι ο καλύτερος κυβερνητικός. Κακά τα ψέματα. Δε βγάλαμε μια ανακοίνωση για την αξιολόγηση σαν Ομοσπονδία. Δε βγάλαμε μία ανακοίνωση για τις απεργίες. Οποτεδήποτε το έβαζες στο Διοικητικό Συμβούλιο μου λέγανε ότι αναβάλαμε στο blog της Ομοσπονδίας βάλαμε την ανακοίνωση της ΑΔΕΔΥ. Σαν Ομοσπονδία είχαμε θέση; Φοβόμασταν μη τυχόν τα πρώρα χρόνια δε θέλαμε να ανακοινώσουμε τίποτα για τον πόρο σε κανένα συνάδελφο το πρώτο χρόνο μην ακουστεί τίποτα και το μάθει το Υπουργείο και δε μας δώσει τον πόρο. Μη μας κάνουνε ντα από το Υπουργείο. Λυπάμαι συνάδελφοι αλλά εμένα αυτή την αίσθηση μου έδωσε η Ομοσπονδία 3 χρόνια. Φοβόμασταν μη τυχόν και πειράξουμε το αυτί του Σπίρτζη ή της Γεροβασίλη ή των κυβερνητικών. Εμένα αυτή είναι η εντύπωσή μου. Μπορεί να κάνω λάθος. Αντίστοιχα η ΕΜΔΥΔΑΣ, που τα είχε πάρει όλα, δείτε λίγο τις ανακοινώσεις της και με τι τρόπο μίλαγε η ΕΜΔΥΔΑΣ απέναντι στους συναδέλφους, απέναντι στο Υπουργείο και απέναντι σε όλη τη κυβέρνηση. Με τι γλώσσα χρησιμοποιούσε και τα είχανε πάρει όλα. Σε κανένα Διοικητικό Συμβούλιο δε κατέβηκα χωρίς πρόταση, χωρίς θέση, χωρίς να ψηφίσω. Πάντα αιτιολογούσα τη θέση μου και πάντα υπήρχε πρόταση.

**Προεδρείο:** Συνάδελφε επίσπευσε, γιατί έχει τελειώσει ο χρόνος.

**Τσίπας:** Ωραία. Να πω, δε προλαβαίνω να πω άλλα για το Διοικητικό απολογισμό. Να πω δυο πράγματα για τον οικονομικό απολογισμό. Ο προϋπολογισμός, που είχε γίνει το 2016, έπεσε τελείως έξω. Τα έξοδα κίνησης και η ημερήσια αποζημίωση και τα ξενοδοχεία υπερβήκανε σύμφωνα με τον προϋπολογισμό και σύμφωνα με τον απολογισμό, που δόθηκε, κατά 35 με 40.000€ υπερβήκανε το προϋπολογισμό. Τα απογραφικά παράλληλα που συγκεντρώθηκαν ήτανε περίπου 900. Εξαρχής είχα τονίσει ότι δε πρέπει να είναι ο πόρος αυτός, που θα βασίζεται η Ομοσπονδία για να ζήσει. Έπρεπε να είμαστε όσα μαζεύουμε τόσα χαλάμε. Δυστυχώς τα νούμερα έτσι λένε. Ο πόρος μπορεί να έρθει σήμερα, σε 6 μήνες μπορεί να φύγει. Μην έχουμε αυταπάτες. Έτσι ήρθε και τη προηγούμενη φορά και έφυγε. Δε πρέπει η Ομοσπονδία να στηρίζεται στο πόρο. Πρέπει να βρει άλλο τρόπο, μες από τις συνδρομές, μες από τα απογραφικά, πολύ κακώς, που δεν έγινε αυτό που έγινε με τα απογραφικά, να έχουμε σήμερα 2.000 απογραφικά για να μπορούμε να μιλάμε διαφορετικά. Και να μπορούμε να κάνουμε το προϋπολογισμό μας σύμφωνα με τα έσοδά μας. Τώρα προϋπολογισμός δε σας έχει μοιραστεί, γιατί υποτίθεται ότι θα πάρουμε το πόρο. Και αν δε πάρουμε το πόρο ή αν αργήσει να τον πάρουμε το πόρο; Πρέπει να τα έχουμε όλα στο μυαλό μας συνάδελφοι. Να μην είμαστε σε κάνα συννεφάκι. Έγινε πρόταση από το 2017, κατέθεσα πρόταση οικονομική στο Διοικητικό Συμβούλιο για να μπούμε σε περαιτέρω μειώσεις. Βέβαια εντάξει χαρακτηρίστηκα λαϊκιστής, χαρακτηρίστηκα πολλά πράγματα, εντάξει είχα και προπηλακισμούς, αλλά εν πάση περιπτώσει, ζήτησα να χρεώνεται, να μειωθεί η ημερήσια αποζημίωση και άλλο, για τα μέλη του Διοικητικού Συμβουλίου. Ζήτησα τα μέλη του Διοικητικού Συμβουλίου να παίρνουν το φτηνότερο μεταφορικό μέσο, την αποζημίωση του φτηνότερου μεταφορικού μέσου. Είναι κάτι που και η ΕΜΔΥΔΑΣ μέχρι το 2018, άμα δείτε τα Διοικητικά Συμβούλια τις ανακοινώσεις τους, γράφανε από κάτω το φτηνότερο, λεωφορείο, τρένο αποζημιώνεται. Δεν είναι δυνατό να παίρνουμε ακόμη το αυτοκίνητό. Βλέπουμε ότι η Ομοσπονδία τελειώνει, τελείωσε. 15.000 μείνανε. Δύο μήνες τελείωσε.

**Προεδρείο:** Συνάδελφε επίσπευσε.

**Τσίπας:** Τελείωσα. Ζήτησα στη πρόταση αυτή να σταματήσει η λειτουργία του Ινστιτούτου. 3 χιλιάρικα συνάδελφοι τα 3 χρόνια. 3 χιλιάρικα. 3 χιλιάρικα βάλτε με 1 ευρώ το μήνα πόσοι σύνεδροι πληρώνουν για το Ινστιτούτο, που είναι ανενεργό. Ζήτησα να κάνουμε αναστολή λειτουργίας, να μη κλείσει, να μη πληρώνουμε ούτε εφορίες. Να ερευνηθεί. Αντί αυτού βάλαμε δύο καινούργια μέλη στο Γενικό Συμβούλιο. Ζήτησα για να κοιτάξουμε να αλλάξουμε λογιστή. Δεν έγινε αυτό. Ζήτησα να καταργηθούν οι αποζημιώσεις των κινητών τηλεφώνων στο Διοικητικό Συμβούλιο, που κάποτε ήταν 80€. Αυτά να τα ξέρετε, μετά πήγε 40€. Μειώθηκε. Τώρα στο Προεδρείο υπάρχει απόφαση που παίρνει ένα μικρό ποσό και χαρακτηρίζεται μικροέξοδα. Όλα τα 10€, όσοι το παίρνουν εν πάση περιπτώσει, ζήτησα αυτό το πράγμα να μειωθεί. Χαρακτηρίστηκα πάλι λαϊκιστής. Ζήτησα τα Διοικητικά Συμβούλια να γίνονται, να κανονίζονται 20 μέρες πριν, ώστε να μπορούν να εξασφαλίζουν φτηνότερα αεροπορικά εισιτήρια οι άνθρωποι, οι συνάδελφοι, που έρχονται από τα νησιά. Ούτε αυτό ήταν εφικτό. 3 μέρες πριν το Διοικητικό Συμβούλιο κάθε φορά. Ε, όταν θα κλείσεις εισιτήριο 3 μέρες πριν το αεροπορικό τι θα σου κάνει το εισιτήριο.

**Προεδρείο:** Συνάδελφε τελείωνε.

**Τσίπας:** Απλά τελειώνοντας να σας πω ότι γι’ αυτούς τους λόγους, εγώ προσωπικά καταψηφίζω το διοικητικό, θα καταψηφίσω τον διοικητικό απολογισμό και τον οικονομικό απολογισμό κάνοντας, βάζοντας έναν αστερίσκο απέναντι στο ταμία. Ότι δεν αμφισβητώ ότι με τη καταψήφιση, που θα κάνω στον οικονομικό απολογισμό, δεν αμφισβητώ και δεν υπονοώ ότι έγιναν παρασπονδίες, γιατί κάτι τέτοιο ακούστηκε χτες, να το αποσαφηνίσω αυτό, ούτε ότι έγιναν, ότι φαγώθηκαν λεφτά ή οτιδήποτε άλλο, απλά διαφωνώ με τη λογική, που στήθηκε όλο το οικονομικό πλαίσιο. Είχα ζητήσει μεγαλύτερες μειώσεις, γιατί τελείωνε η Ομοσπονδία. Με αυτή τη λογική καταψηφίζω, όχι ότι θεωρώ ότι κάποιος έχει κάνει κάποια παρασπονδία. Σας ευχαριστώ πολύ.

**Προεδρείο:** Ευχαριστούμε το συνάδελφο τον Θοδωρή τον Τσίπα. Το λόγο έχει η συναδέλφισα η Παπαλεξίου Αφεντούλα και να ετοιμάζεται η Ευσταθία η Τσιλίρη.

**Παπαλεξίου:** Συνάδελφοι καλημέρα και από μένα. Είμαι από τη ΣΥΜΥΔΥΠΑΣ Κεντρικής Μακεδονίας, πρώτη φορά στο συνέδριο. Θα αρχίσω λέγοντας απλά ότι δεν αισθάνομαι καθόλου ότι είμαι συνάδελφος Στέφανε Λιόντη σε μνημόσυνο, σε καμία περίπτωση, γιατί αυτό είναι ένα πολύ δυσοίωνο μήνυμα που περνάει στους νέους συναδέλφους. Είναι πολλοί νέοι συνάδελφοι, οι οποίοι έχουν ακόμα 20 και παραπάνω χρόνια να κάνουν μπροστά τους, όπως όταν καταργήθηκαν τα ΚΑΤΕΕ δεν είχαμε μνημόσυνο και τα ΤΕΙ περπάτησαν με όποιον τρόπο περπάτησαν κάποια χρόνια, έτσι και τώρα θα περπατήσουμε, θα είμαστε εδώ και θα λύσουμε προβλήματα. Λοιπόν, θέλω να το πάω λοιπόν εγώ αισιόδοξα, γιατί πάντα έχω μάθει να συνθέτω και να έχω λίγο χαρούμενο προσανατολισμό, γι’ αυτό ασχολούμαι και με τον συνδικαλισμό, χωρίς να έχω πέσει στα ψυχοφάρμακα τα βαριά τόσα χρόνια. Λοιπόν, καταρχάς σε σχέση με τον διοικητικό απολογισμό έχουμε εδώ έναν απολογισμό, στον οποίο φαίνεται ότι οι σύνεδροι αυξήθηκαν, οι σύλλογοι ενεργοποιήθηκαν, επετεύχθητε ο πόρος, που μπορεί να μην είναι κάτι πολύ μεγάλο, αλλά ηθικά είναι κάτι μεγάλο πέρα από το ότι θα μπορέσουμε να έχουμε τέλος πάντων και κάποιο πόρο κυρίως να υπάρχει Ομοσπονδία, η οποία προφανώς και χρειάζεται και όπως όλα τα συνδικαλιστικά όργανα έπαιξε το ρόλο της και τον έπαιξε όσο καλύτερα μπορούσε. Εγώ θα ήθελα ίσα-ίσα όλο το Διοικητικό Συμβούλιο και το συνάδελφο τον Τσίπα και όλα τα παιδιά, που ήταν στο Διοικητικό Συμβούλιο άσχετα αν είχαν τις διαφωνίες και τους διαχωρισμούς να τους συγχαρώ για το αποτέλεσμα, γιατί το αποτέλεσμα ήταν η σύνθεση όλων αυτών, προφανώς αν δεν αντιδρούσαν τα παιδιά, δε θα αντιδρούσαν αλλιώτικα και η πλειοψηφία και θα είχαμε άλλους συσχετισμούς και άλλα αποτελέσματα. Το αποτέλεσμα θεωρώ ότι ήταν καλό πέραν από το ότι μπορεί να υπάρχουν διαφωνίες ας μην επικεντρωθούμε σε αυτό, έχουμε μπροστά μας να αντιμετωπίσουμε κυρίως το ζήτημα το ακαδημαϊκό, γιατί εμείς είμαστε η Ομοσπονδία, που ασχολείται με τα ακαδημαϊκά προβλήματα, υπάρχει η ΕΕΤΕΜ, για την οποία ας μην ανοίξουμε τη κουβέντα αυτή τη στιγμή, επιφυλάσσομαι και στον προγραμματισμό δράσης, αν μπορέσω να πω κάποια λόγια, να επικεντρωθούμε λοιπόν σε αυτό. Διοικητικά, θεωρώ πως κάναμε ό,τι καλύτερο μπορούσαμε, πολύ καλά έκανε και υπήρχανε διαφωνίες, πολύ καλά κάνουν και υπάρχουν προβληματισμοί, μες στα διοικητικά Συμβούλια πρέπει να ζυμωνόμαστε και ενδεχομένως να πλακωνόμαστε αλλά έξω να μην το βγάλουμε. Έχουμε κάτι καλό, όχι μνημόσυνο, θα προσπαθήσουμε να κάνουμε το καλύτερο δυνατό, αρχής γενομένης από τον πόρο. Αυτό που με στεναχωρεί είναι ότι βλέπω και το έχω σχολιάσει πολλές φορές και δεν έχω κάτι με το σύλλογο της Αττικής σε καμία περίπτωση, αλλά θεωρώ επειδή σε όλους τους συλλόγους και σε όλα τα συνέδρια η Αττική έχει πάντα κυρίαρχο ρόλο, γιατί είναι τεράστια και έχει μεγάλο εργατικό δυναμικό, απαράδεκτο το να μην έχει κινητοποιηθεί ο σύλλογος, το να μην έχουν εγγραφεί τα μέλη, το να είμαστε κάτω στη διαμαρτυρία και τα μέλη να λένε, ρε παιδιά, γιατί δεν μας ειδοποίησαν και τι γίνεται εδώ πέρα. Αυτά τα πράγματα δε πρέπει να τα αφήσουμε έτσι, αν χρειάζονται βοήθεια θα βοηθήσουμε, όλοι μαζί, για να μπορέσουν να γραφτούνε όλοι, να έχουμε και έσοδα, να έχουμε και συναδέλφους, να έχουμε και φωνή. 1.500 μέλη είναι πάρα πολλά μέλη, τα οποία είναι ανενεργά και 400 απογραφικά είναι σκάνδαλο να έχουν μείνει σε συρτάρια. Λυπάμαι συνάδελφοι που τα βάζω έτσι, δεν είμαι ενάντια σε κανένα σύλλογο, το ξεκαθαρίζω. Πρέπει όμως να δούμε αυτά τα λειτουργικά ζητήματα σε κάθε περίπτωση. Οπωσδήποτε θα ήθελα να είχαν κάνει και άλλα πράγματα στο Διοικητικό Συμβούλιο, προφανώς και θεωρώ και εγώ ότι θα ήθελα να είχε λυθεί επιτέλους μετά από 19 χρόνια ψηφισμένου νόμου το θέμα των ΠΕ-ΤΕ, θα ήθελα οπωσδήποτε να ξέρουν όλοι ότι είμαι ανώτατης βαθμίδας συνάδελφος και όχι συνάδελφε Χριστόπουλε θαρρώ, που μου ανέφερες τους ΤΕ0 και τους συνδύασες με μας, αυτό που συνέβη με τους ΤΕ0 ήταν ότι συνάδελφοι που είχαν τελειώσει τεχνικές σχολές μετά από το λύκειο, ξαφνικά γίνανε ΤΕ0 έναντι άλλων εργοδηγών, οι οποίοι μείνανε στη τύχη τους και ήταν ένα τεράστιο σκάνδαλο για μας και ένα μεγάλο χτύπημα για μας και δε ξέρω ούτε πως έγινε ούτε γιατί. Και απέναντι σε αυτό το σκάνδαλο εμείς 19 χρόνια με ψηφισμένο νόμο ακόμα τους λέμε, γεια σας είμαστε ανώτατοι και μας γράφουνε εκεί, που δε πιάνει μελάνι. Και ξέρετε κάτι; Αν το ΠΕ-ΤΕ είχε λυθεί ούτε για τους οργανισμούς θα μαλώναμε ούτε για θέσεις ευθύνης θα μαλώναμε ούτε για τίποτα δε θα μαλώναμε. Και ούτε καν με το ΤΕΕ μπορεί να μη μαλώναμε, που θα έπρεπε ακόμα και τους υδραυλικούς να είχε βάλει μέσα αλλά ας το δούμε ξεκάθαρα όλοι οι υπόλοιποι ΤΕ του δημόσιου τομέα εμάς έπρεπε να μας είχαν σταυρώσει. Γιατί εξαιτίας των ΤΕ Μηχανικών δε γίνανε ποτέ όλοι οι ΤΕ-ΠΕ. Γιατί υπάρχει αντίπαλο δέος ένα ΤΕΕ πανίσχυρο και τώρα τελευταία λίγο και το ΓΕΩΤΕΕ ξυπνάει και πάντα βάζουνε το διαχωρισμό και πάντα θεωρούνε ότι είναι καλύτεροι, γιατί είναι 5ετείς και ας πήραν και το μάστερ πάλι θεωρούν ότι είναι κάτι χωριστό και μας βάζουν ψευτοδιλήμματα αλλά γι’ αυτά θα ήθελα να τοποθετηθώ στο προγραμματισμό δράσης. Όσον αφορά λοιπόν τον απολογισμό θεωρώ ότι καλώς έγινε και συγχαρητήρια σε όλους, με ό,τι παθογένειες είχε και ό,τι προβλήματα μπορεί να είδαμε και ρε συνάδελφοι αυτά με την αξιολόγηση και τις απεργίες τα αναλαμβάνουν οι εργασιακοί σύλλογοι και ως μέλος του εργασιακού και εργασιακής Ομοσπονδίας να σας πω ότι αυτά είναι θέματα, τα οποία τα αναλαμβάνουν άλλοι. Εδώ η Ομοσπονδία δε μπόρεσε να λύσει τα δικά μας τα δυο τα βασικά, τα επικεντρωμένα, θα ασχοληθεί με την αξιολόγηση; Αν και βγάλαμε κάτι, βγάλαμε κάτι νομίζω, αν θυμάμαι καλώς. Εν πάση περιπτώσει η Ομοσπονδία πέρα από αυτά μας έστειλε ενημέρωση σε βαθμό καταιγιστικό έως ενοχλητικό μερικές φορές, γιατί ερχόταν από τους δικούς μας συλλόγους από τους ΤΕ Μηχανικούς συνεχείς ενημερώσεις, γίνονταν πράγματα, που δεν είχαμε ξαναδεί ποτέ, εγώ προσωπικά, πρόσφατα, τελευταία γράφτηκα, γιατί με ενόχλησαν συνάδελφοι και μου είπαν, ξέρεις κάτι, υπάρχουν και κάποιοι σύλλογοι κλαδικοί, μήπως θέλεις, μήπως πρέπει, θα κάνουμε κάτι, δε μπορώ να μηδενίσω αυτό το έργο και να πω, α δε μ’ αρέσουν όλα αυτά που γίνανε. Συνεπώς θεωρώ πως ό,τι μπορούσαμε κάναμε, θα τα κάνουμε και καλύτερα, να μην έχουμε παλινδρομήσεις και να μην ανησυχούμε ότι θα μας πάρουν πίσω τίποτα, τίποτα δε θα μας πάρουν, ίσα-ίσα θα μας δώσουν και τα άλλα και είναι υποχρεωμένοι να μας τα δώσουνε. Όσον αφορά τον οικονομικό απολογισμό, προφανώς και πρέπει να απαλλάξουμε τον ταμία, μπορεί να γίνουνε διορθώσεις, αν θεωρούμε ότι δεν έχουμε λεφτά, αλλά ρε συνάδελφοι, αν θέλουμε να εκπροσωπούμαστε όλοι και όχι μόνο η Αθήνα, θα έχουμε έξοδα. Συγγνώμη κιόλας αλλά κάπως θα πρέπει να πηγαινοερχόμαστε και να πω ας ήταν και από την Αθήνα πολλοί, αλλά βλέπω ότι η Αθήνα είναι αδύναμη οργανωτικά. Συνεπώς τα ταξίδια είναι αναπόφευκτα και τα έξοδα.

**Προεδρείο:** Συναδέλφισα τελείωσε ο χρόνος.

**Παπαλεξίου:** Τελειώνω τώρα. Εάν λοιπόν μπορούμε να κάνουμε κάτι και αργότερα να έχουμε χρήματα εγώ θα πρότεινα να πηγαίνουν και οι παρατάξεις στις Γενικές Συνελεύσεις και όχι μόνο, γιατί θα υπάρχουν διακριτές παρατάξεις εξ’ όσων φαίνεται. Συνεπώς θεωρώ ότι μπορούμε, εγώ προσωπικά θα υπερψηφίσω και τον οικονομικό και τον διοικητικό απολογισμό και θα επιφυλάσσομαι για τον προγραμματισμό δράσης για τα υπόλοιπα. Σας ευχαριστώ για το χρόνο και την υπομονή σας.

**Προεδρείο:** Ευχαριστούμε τη συναδέλφισα την Παπαλεξίου. Η συναδέλφισα η Τσιλίρη Ευσταθία και να ετοιμάζεται ο συνάδελφος ο Στεφανής. Μισό λεπτό πριν ξεκινήσεις Ευσταθία μου. Τι θέλεις συνάδελφε;

**-:** (μακριά από μικρόφωνο) παιδαγωγικές ακαδημίες, διετείς, τετραετείς, πανεπιστήμια, με σεμινάρια οι δάσκαλοι γίνανε…

**Προεδρείο:** Συνάδελφε κάνεις δευτερομιλία όμως τώρα. Εντάξει. Η συναδέλφισα η Τσιλίρη η Ευσταθία.

**Τσιλίρη:** Με σεμινάρια οι δάσκαλοι δώσανε μαθήματα. Λοιπόν γεια σας, σας καλωσορίζω, χαίρομαι που πραγματικά υπάρχει μια ανανέωση στο συνέδριο, αυτό δίνει μια συσπείρωση, μια αυτή των συναδέλφων και αυτό είναι καλό. Θέλω να σας πω ότι θεωρούμαι, δε ξέρω τώρα αν είναι και κάνα δυο ακόμα, από τους πιο παλιούς στην Ομοσπονδία, για να καταλάβετε συμμετείχα από το 1ο συνέδριο της Ομοσπονδίας, που έγινε και πάλι Θεσσαλονίκη, αν θυμάμαι καλά, μέχρι και το 10ο, δηλαδή είμαι ανελλιπώς σε όλα τα συνέδρια της Ομοσπονδίας. Και αυτό σημαίνει ότι έχω και μια γενικότερη εικόνα του κλάδου και του επιπέδου του συνδικαλιστικού, που έχει και του επιπέδου συνείδησης, που έχει και αυτά που έχει κερδίσει και πως τα έχει κερδίσει κλπ. Κοιτάξτε συνάδελφοι να δείτε. Οι Μηχανικοί ΤΕ είναι ένα κομμάτι της ελληνικής κοινωνίας και ελπίζω ότι το βλέπετε όλοι αυτό. Δηλαδή δεν είμαστε κάτι άλλο. Αυτό έχει σαν συνέπεια να έχουμε τις επιπτώσεις που έχει όλη η ελληνική κοινωνία από το θέμα της κρίσης, που αυτοί δημιούργησαν, γιατί δε το δημιούργησαν ούτε οι εργαζόμενοι ούτε πολύ περισσότερο εμείς και να έχουμε όλα τα προβλήματα, τα οποία προέρχονται από αυτήν και που τα έχουμε δεχτεί σαν δημόσιοι υπάλληλοι. Τη μείωση των μισθών μας, τη περικοπή του πόρου του 3‰, το 13ο και το 14ο μισθό, την αξιολόγηση σε πρώτη φάση του Μητσοτάκη, την αξιολόγηση σε 2η φάση του ΣΥΡΙΖΑ. Όταν λοιπόν μιλάμε πρέπει να μιλάμε να λέμε τα πράγματα με το όνομά τους. Και πρέπει να πούμε και ο Θόδωρος έχει δίκαιο, πρέπει να πούμε ότι οι κυβερνήσεις και αυτή του ΣΥΡΙΖΑ, που πέρασε και ΑΝΕΛ μη ξεχνάμε, του ΣΥΡΙΖΑ-ΑΝΕΛ και η σημερινή της Νέας Δημοκρατίας, έχουν πολύ συγκεκριμένο και είχανε στόχο πολύ συγκεκριμένο. Ήτανε η ανάκαμψη της ελληνικής οικονομίας, η ανάκαμψη των επιχειρηματικών ομίλων εις βάρος του ελληνικού λαού. Και αν αυτά δεν τα λέμε, δεν πρόκειται να σηκώσουμε κεφάλι ποτέ. Κρυβόμαστε πίσω από το δάκτυλό μας, λέμε τα αποτελέσματα αυτής της πολιτικής, χωρίς ποτέ να αναφέρουμε τις αιτίες, χωρίς ποτέ να πούμε τι πρέπει να κάνουμε, για να χτυπήσουμε τις αιτίες. Λοιπόν, θεωρώ ότι όλοι κρατάμε το πήχη χαμηλά, δε ξέρω για ποιο λόγο, μπορεί ο άλλος να φταίει, γιατί δεν το έχει καταλάβει, ο άλλος γιατί θεωρεί ότι θα καταφέρουμε περισσότερα. Αλλά η ουσία είναι αυτή. Όσο κρατάμε το πήχη χαμηλά και δεν αναδεικνύουμε τις αιτίες, δε πρόκειται να κερδίσουμε τίποτα, ούτε εμείς σα κλάδος αλλά πολύ περισσότερο ολόκληρος ο εργαζόμενος ελληνικός λαός. Πάμε παρακάτω τώρα. Κλείσανε τα ΤΕΙ, κλείσανε συνάδελφοι, δεν αναβαθμιστήκανε. Όποιος έχει την αυταπάτη και την έχουνε πολύ περισσότερο οι φοιτητές των ΤΕΙ, περισσότερο από μας, θα το βρει μπροστά του. Και τι κάνανε; Συγχωνεύσεις. Θα σας πω χαρακτηριστικό παράδειγμα, δουλεύω στο Πανεπιστήμιο της Πάτρας, το Πολυτεχνείο της Πάτρας δεν την ήθελε τη ΣΤΕΦ του ΤΕΙ Δυτικής Ελλάδας. Που βρέθηκε; Στο Πανεπιστήμιο Πελοποννήσου. Καταλαβαίνετε τώρα; Με έδρα την Πάτρα ανήκει στο Πανεπιστήμιο Πελοποννήσου. Υποτίθεται ότι είναι πολυτεχνικές σχολές 4ετούς φοίτησης. Αν δείτε και διαβάσετε το τι έχει στο μυαλό της η κυβέρνηση Μητσοτάκη και όχι Κεραμέως, η λέσχη Μπίλντεμπεργκ ας πούμε ο ΟΟΣΑ, η εργαλειοθήκη του ΟΟΣΑ, θα δείτε ότι αυτά τα τμήματα πάνε για κλείσιμο. Σηκώνει συνάδελφοι η ελληνική κοινωνία 100 τμήματα μηχανικών, που υπάρχουν αυτή τη στιγμή στην Ελλάδα; Και οι ΠΕ και εμείς και οι αυτοί σηκώνει; Πιστεύετε δηλαδή εσείς ότι η ανάπτυξη της ελληνικής οικονομίας θα είναι τέτοια, που θα μπορεί να απορροφήσει το σύνολο των μηχανικών είτε αυτοί είναι 4ετους είτε 5ετούς; Που πάμε λοιπόν; Βάση στις εισαγωγικές, γιατί δε μπορεί να μπαίνει μηχανικός, που ρίχνει το κύρος του Πανεπιστημίου της Πάτρας ή του ΠΑΠΕΛ με 6.000 μόρια ούτε με 8.000 μόρια. Άρα θα βάλουμε τη βάση του 10, θα αρχίσουμε να περικόπτουμε από εκεί, τα Πανεπιστήμια θα λένε εφόσον δεν έχουμε χρηματοδοτήσεις δε μπορούμε κύριε εμείς να συντηρήσουμε αυτές τις σχολές, που δεν έχουν και προοπτική, δεν έχουν και έτσι δεν έχουνε κι αλλιώς. Μείωση λοιπόν και των εισαγομένων κλπ. Τι θέλουνε να κάνουνε; Και το κράτος και τη παιδεία και όλα τα υπόλοιπα να είναι πιστοί υπηρέτες των κερδών των μονοπωλίων και σας φαίνεται κλισέ και των μεγαλοεπιχειρηματιών. Αυτή είναι η πραγματικότητα. Θα τη παλέψουμε αυτή τη πραγματικότητα; Βεβαίως, στους δρόμους. Αυτή η πραγματικότητα αντιπαλεύεται στους δρόμους. Ούτε στους διαδρόμους των Υπουργείων, ούτε στο γλείψιμο των Συριζαίων ούτε στο… είναι νομοτέλεια, δεν μπορείς να τα ανατρέψεις αλλιώς. Ο πόρος ήτανε, εγώ δε θα πω προεκλογικό, μετεκλογικό, ήτανε ένα χάρισμα. Και κατά τη άποψή μου είναι και λάθος δομημένος και είναι και λάθος δομημένος από την ΕΜΔΥΔΑΣ, όχι από μας. Είναι απαράδεκτο

**Προεδρείο:** Συναδέλφισα έχει τελειώσει ο χρόνος επίσπευσε.

**Τσιλίρη:** Τι να κάνω τώρα, χάρισες σε όλους τους άλλους, χάρισε και σε μένα κάτι.

**Προεδρείο:** Είμαστε ανεκτικοί το είπαμε αλλά θέλω να επισπεύσεις.

**Τσιλίρη:** Προσέχετε, ο πόρος δε μπορεί να δίνεται μόνο στα μέλη των συλλόγων της ΠΟΜΗΤΕΔΥ. Όπως δε μπορεί να δίνεται και μόνο στα μέλη της ΕΜΔΥΔΑΣ που τέλος πάντων ας κόψουν το σβέρκο τους. Τι πράγμα είναι αυτό; Οι συνάδελφοι οι ίδιοι, όταν παίρνανε το 3‰, ανεξάρτητα αν ήτανε μέλη των συλλόγων και της ΠΟΜΗΤΕΔΥ. Δίνανε από τα λεφτά που έπαιρναν τότε κανονικά στην Ομοσπονδία, τότε τη στηρίζανε. Σήμερα ερχόμαστε εμείς και θεωρούμε ότι θα ανεβάσουμε τη συνδικαλιστική συνείδηση των εργαζομένων βάζοντας τους το χαράτσι των 30€ στο καινούργιο συνάδελφο, που ήρθε να γραφτεί, έστω και με κίνητρο τον πόρο. Το 10αρικο δηλαδή γιατί παραπάνω δε θα είναι, ένα δεκάρικο αν μπαίνει στη τσέπη μας είναι ζήτημα, να του βάλω το χαράτσι των 30€. Μα είναι σοβαρά πράγματα αυτά; Ανεβαίνει η συνδικαλιστική, η πολιτική συνείδηση, βάζοντας το χαράτσι, γιατί η Ευσταθία, που είναι μέλος από το 1996, έχει πληρώσει τα μαλλιοκέφαλά της για την Ομοσπονδία; Ας πρόσεχε, πρώτον εδώ, ή αυτό είναι το επίπεδο του ενός και αυτό το επίπεδο του άλλου. Δεν το ανεβάζεις το επίπεδο με τα χαράτσια. Εμείς κάνουμε πολύ συγκεκριμένη πρόταση, οι συνάδελφοι, που θα εγγραφούν τώρα στους συλλόγους, να πληρώσουν τη συνδρομή τους στο σύλλογο, την εγγραφή στο σύλλογο και από εκεί και πέρα την συνδρομή τους στην Ομοσπονδία και από τον πόρο κανονικά.

**Προεδρείο:** Συναδέλφισα επίσπευσε.

**Τσιλίρη:** Και το τελευταίο, που θέλω να πω με δυο κουβέντες, είναι ότι πρέπει πάρα πολύ σοβαρά να δούμε την αποδυνάμωση των τεχνικών υπηρεσιών σε όλα τα επίπεδα, στο δημόσιο τομέα, στα πανεπιστήμια, στις περιφέρειες, στους δήμους κλπ, παντού, δε γίνονται καινούργιες προσλήψεις, έχουμε συνεχή μείωση με μοναδικό στόχο τη παραπέρα ιδιωτικοποίηση και των τεχνικών υπηρεσιών. Θα σας πω ένα παράδειγμα. Στη σύνοδο των πρυτάνεων αποφασίσανε τις οικονομικές υπηρεσίες των πανεπιστημίων και τις τεχνικές υπηρεσίες να δουν, πως φτιάχνοντας ένα Νομικό Πρόσωπο Ιδιωτικού Δικαίου, προσέχετε, Νομικό Πρόσωπο Ιδιωτικού Δικαίου, να αποχτήσουν συμβούλους οικονομικούς και τεχνικούς. Καταλαβαίνετε για πού πάει αυτό. Πλήρη ιδιωτικοποίηση ολόκληρων τομέων ας πούμε της δουλειάς μας. Και εμείς συζητάμε τώρα τέλος πάντων. Ευχαριστώ.

**Προεδρείο:** Ευχαριστούμε τη συναδέλφισα την Ευσταθία τη Τσιλίρη. Ο συνάδελφος ο Στεφανής ο Κώστας και να ετοιμάζεται η συναδέλφισα η Μπεκιάρη η Ειρήνη.

**Στεφανής:** Κα Πρόεδρος σε προειδοποιώ από τώρα θα είμαι σύντομος θα είμαι μέσα στο χρόνο, δε θέλω να με διακόψεις. Είμαι ο Στεφανής ο Κώστας για όσους δε με ξέρουν, γραμματέας του πρωτοβάθμιου συλλόγου Φθιώτιδας-Ευρυτανίας και Φωκίδας και μέλος του Διοικητικού Συμβουλίου της Ομοσπονδίας του απερχόμενου από το 2004 έως σήμερα με το ψηφοδέλτιο της Ενωτικής Κίνησης Μηχανικών ΤΕ του επί 17 χρόνια Προέδρου, πρώην Προέδρου μάλλον να το πω, του Κώστα Αγγελίδη. Εδώ μια παρένθεση για τον φίλο μου τον Πρόεδρο, αν και προκλήθηκα, θα το αγνοήσω, δε θέλω να μπω σε αντιπαραθέσεις, γιατί ποτέ δεν το έκανα στη διαδρομή μου. Και αυτό αφορά τα λεγόμενά του για τον πρώην Πρόεδρο τον Κώστα τον Αγγελίδη, του οποίου την προσφορά οι περισσότεροι από εδώ μέσα τη ξέρουν για την Ομοσπονδία. Αισθάνομαι ευτυχής, που συμμετείχα σε αυτή την ομάδα και νιώθω ότι η παρουσία μου όλα αυτά τα χρόνια στη συγκεκριμένη ομάδα της Ενωτικής Κίνησης Μηχανικών ήτανε πετυχημένη. Αξιολογώντας τα 15 χρόνια αυτά τη συμμετοχή μου στο ΔΣ της Ομοσπονδίας θα κάνω μια μικρή αναφορά στο τι πετύχαμε όλα αυτά τα χρόνια με την Ενωτική Κίνηση και τι τώρα τελευταία. Επιγραμματικά δυο τρία πράγματα θέλω. Το επίδομα 3‰, το οποίο το απαξιώσαμε, γιατί το πήραμε μετά από 7 χρόνια ειπώθηκε, αλλά τότε ήμασταν άγνωστοι τελείως. Τώρα εδώ έχει ψηφιστεί ένα και είχαμε παραληφθεί, έχει σημασία. Μετονομάσαμε τον κλάδο μας από τεχνολογικών εφαρμογών σε Μηχανικούς ΤΕ. Και αυτό είναι κατάκτηση και νομίζω το ότι σήμερα λεγόμαστε Μηχανικοί ΤΕ πρέπει να καμαρώνουμε. Γιατί έτσι είναι. Με το νόμο 3839 επί Ραγκούση καταφέραμε να είμαστε στο ίδιο, με τα ίδια κριτήρια να αξιολογούμαστε με τους ΠΕ, γιατί είχε ξεκινήσει διαφορετικά και το ανατρέψαμε. Και με τον 4339 έγινε αυτό, πλην όμως αμέσως μετά βγήκανε οι περίφημες εγκύκλιοι, που μας ισοπεδώσανε τελείως τις υπηρεσίες. Τώρα να αναφέρω, τι δεν έγινε αυτά τα τελευταία χρόνια, τα 6 χρόνια τελευταία μετά που άλλαξε η πλειοψηφία του Διοικητικού Συμβουλίου. Μείναμε απ’ έξω από το 6‰ από το 2016 και ήρθαμε στο 2019 να το καταφέρουμε και πανηγυρίζουμε γι’ αυτό. Δε κατορθώσαμε να αποτρέψουμε τις περίφημες εγκυκλίους Σκουρλέτη και Γεροβασίλη για το προβάδισμα των κατηγοριών, με συνέπεια σήμερα οι περισσότεροι ΟΕΥ, Οργανισμοί Εσωτερικών Υπηρεσιών, να μας αποκλείουν από το δικαίωμα στη κρίση για θέσεις ευθύνης, με τον απεχθή όρο ΠΕ και εν ελλείψει ΤΕ. Επειδή συμμετέχω ως αιρετό μέλος και στο υπηρεσιακό συμβούλιο των ΟΤΑ του Νομού Φθιώτιδας από το 2003, σήμερα το υπηρεσιακό συμβούλιο απαρτίζεται από 5 μέλη, εκ των οποίων οι 2 είμαστε αιρετοί και 3 διευθυντές. Η πλειοψηφία στη καλύτερη περίπτωση είναι 4-1. 4 ΠΕ, 1 ΤΕ στο νομό τουλάχιστον το δικό μας αυτό επικρατεί. Άντε εκεί έχοντας τις εγκυκλίους, έχοντας τις αποφάσεις του ΣτΕ, που βγήκαν το 2017, να επιχειρηματολογήσεις για να κριθεί συνάδελφος ΤΕ προϊστάμενος-διευθυντής. Στο Νομό Φθιώτιδας, που τον γνωρίζω καλά έχουμε 7 Δήμους. Πριν την εγκύκλιο Σκουρλέτη σε όλους τους Δήμους ήταν ΠΕ ή ΤΕ και αυτό είχε ως συνέπεια να υπάρχουν διευθυντές τμηματάρχες σχεδόν σε όλους τους δήμους προϊστάμενοι υπηρεσιών, οι οποίοι είναι μέχρι σήμερα. Έχω κριθεί από το υπηρεσιακό συμβούλιο και έχω τοποθετηθεί από το 2004 σε θέσεις ευθύνης, σήμερα είμαι διευθυντής στο Δήμο μου και με τον οργανισμό, που ψηφίσαμε τον Ιούνιο, αύριο θα γίνω απλώς υπάλληλος. Αν εφαρμοστεί ο οργανισμός τον έχουν ψηφίσει απλά ο προηγούμενος Δήμαρχος δεν τον εφήρμοσε, γιατί ήταν προεκλογικό το έτος, ο νέος Δήμαρχος σε κάποιες συναντήσεις, που είχαμε με τη Γενική Γραμματέα και τέτοια, η πρόθεσή τους ήταν να προχωρήσει, να κάνουν κρίσεις νέους. Οπότε μετά από 15 χρόνια σε θέση ευθύνης θα βρεθώ ξαφνικά να είμαι απλός υπάλληλος και αυτό το περνάμε στο ντούκου, δεν το έχουμε, που έπρεπε να είναι σημαία για να το… Κατά την άποψή μου το νούμερο ένα στο επόμενο Διοικητικό Συμβούλιο, όποιο και αν προκύψει, θα πρέπει να είναι αυτό. Να στοχεύσουμε, ώστε με νόμο να καταργηθούν αυτές οι εγκύκλιοι και δε ζητάμε κάτι παράλογο, δικαίωμα στις κρίσεις, δικαίωμα στις κρίσεις, να μπορούμε, γιατί δίνουμε αγώνα στα υπηρεσιακά συμβούλια, γιατί έρχονται συνάδελφοι με 3 και 4 χρόνια προϋπηρεσίας και επειδή είναι ΠΕ καπελώνουν συναδέλφους με 30 χρόνια προϋπηρεσία. Και τους λέμε ρε συνάδελφε αφού είστε καλοί μηχανικοί εσείς, γιατί δε θέλετε να κριθούμε μαζί, να μπούμε δίπλα-δίπλα με κριτήρια, που βάλτε τα εσείς. Γιατί και οι συνάδελφοι οι δικοί μας τώρα όλοι οι περισσότεροι είναι με μεταπτυχιακά. Ήρθε τις προάλλες ένας συνάδελφος ΤΕ και με ρωτάει, Κώστα ξέρεις λέει σκέφτομαι να κάνω ένα μεταπτυχιακό. Τι λες; Του λέω συνάδελφε να πας να το κάνεις, είναι καλό για επιμόρφωση, αλλά να ξέρεις θα είσαι ένας μηχανικός ΤΕ με μεταπτυχιακά, ο οποίος δε θα μπορείς να κριθείς για το ένα, δε θα μπορείς να κριθείς στο άλλο, αν θέλεις λέω να με ακούσεις, πήγαινε στο ΕΚΠΑ, βρες μια σχολή της πλάκας και πάρε ένα πτυχίο ΠΕ. Γιατί είσαι νέος υπάλληλος, έχεις 7 χρόνια και στα υπόλοιπα 30, που θα χρειαστείς για να φύγεις στη σύνταξη, θα μπορείς κάποια στιγμή να γίνεις, γιατί αν αυτό συνεχιστεί θα είσαι απ’ έξω απ’ όλα. Με κοίταξε έτσι και προβληματίστηκε, εγώ λέω στο είπα, επειδή το ζω στα υπηρεσιακά συμβούλια δες το και κάνε ό,τι θέλεις. Πανηγυρίζουμε για το 2,5‰. Είναι καλό, γιατί θα δώσει ζωή στην Ομοσπονδία και θα συσπειρώσει τους συλλόγους. Εμείς είχαμε την ατυχία και κάναμε εκλογές πριν τη ψήφιση του πόρου, τον Απρίλιο, παρόλα αυτά, επειδή είμαστε ενεργός σύλλογος, ενημερώνουμε τους συναδέλφους από τους 83 ήρθαν και ψήφισαν 67. Και έχουμε 6 συνέδρους στο συμβούλιο, πριν τον πόρο όμως. Γιατί κάναμε στην ώρα τους εκλογές στις 20 Απριλίου. Γιατί κάποιοι εκμεταλλευόμενοι αυτό καθυστέρησαν, καθυστέρησαν τις εκλογές και τώρα λένε ότι αύξησαν τη δύναμη. Ναι με το καλό να ‘ρθουν νέοι συνάδελφοι, αλλά που ήταν όλα αυτά τα χρόνια οι συνάδελφοι αυτοί;

**Προεδρείο:** Συνάδελφε ήδη όμως έχει λήξει ο χρόνος σου, επίσπευσε.

**Στεφανής:** Τελειώνω συναδέλφισα, δε θα απασχολήσω το συνέδριο άλλο. Τέλος, ήθελα να ενημερώσω το Διοικητικό Συμβούλιο, τα μέλη του συνεδρίου, ως μέλος της ελάσσονος μειοψηφίας, που είχα κατεβεί με την Ενωτική Κίνηση, ευχαριστώ από καρδιάς όλους σας, που όλα αυτά τα χρόνια μου δώσατε την ευκαιρία να προσφέρω ό,τι μπορούσα, κάνοντας και βάζοντας πλάτη σε όλα τα θέματα σχεδόν και όχι κάνοντας αντιπαράθεση για την αντιπαράθεση. Εκτιμώ ότι το πέρασμά μου από αυτά όλα αυτά τα χρόνια, συγχωρέστε με για τη συγκίνηση, γνώρισα φίλους από όλη την Ελλάδα και αυτό είναι μια… Δεν θα είμαι υποψήφιος για μέλος του Διοικητικού Συμβουλίου, ο σύλλογος μας όμως θα είναι παρών με άλλα ενεργά μέλη μας και θα έχει τη συνέχεια. Σας ευχαριστώ από καρδιάς όλους.

**Προεδρείο:** Ευχαριστούμε το συνάδελφο τον Στεφανή τον Κώστα. Η συναδέλφισα η Ειρήνη η Μπεκιάρη, να ετοιμάζεται ο συνάδελφος ο Λαζαρίδης ο Γιώργος. Μισό λεπτό Ειρήνη.

**-:** (μακριά από μικρόφωνο)

**Προεδρείο:** Συνάδελφε, αν είναι κάποιο θέμα, δε καταλαβαίνουμε, αλλά δεν έχεις το λόγο. Έπρεπε να ζητήσεις, συνάδελφοι δε μπορούμε να ανοίγουμε άλλο κύκλο. Έπρεπε να ζητήσεις χρόνο ομιλίας, δε μπορούμε ούτε να διευκρινίσουμε τίποτα ούτε μην κάνετε ερωτήσεις επ’ αυτού, ως να μην έγινε τοποθέτηση. Η συναδέλφισα Ειρήνη Μπεκιάρη.

**Μπεκιάρη:** Καλησπέρα Ειρήνη Μπεκιάρη, Πρόεδρος του συλλόγου Λάρισας-Μαγνησίας. Είναι η 2η θητεία ως Πρόεδρος σε αυτό το σύλλογο και μία θητεία στο ΔΣ της Ομοσπονδίας. Καταρχήν χαίρομαι πάρα πολύ για τους 160 συνέδρους, νομίζω αυτό τον αριθμό δεν τον είχαμε πετύχει ποτέ. Προφανώς κάποιοι μηχανισμοί δούλεψαν και φτάσαμε αυτό τον αξιόλογο αριθμό. Καλό θα ήταν να ήταν και εδώ οι σύνεδροι, ίσως επειδή όμως δόθηκε μεγάλη βαρύτητα στο πόρο, ότι πετύχαμε το 2,5‰ και αυτό ήταν κάτι, το οποίο αναλύθηκε ιδιαιτέρως χθες, να θεώρησαν ότι σήμερα να μην είναι τόσο σοβαρά τα πράγματα, τα οποία θα ειπωθούν και να θεώρησαν ότι θα ήταν καλό να πάνε για μια βόλτα. Παρά ταύτα θα πάρω λίγο τη πάσα από το συνάδελφο το Στεφανή, ο οποίος έχει φυσικά μια σταθερή και αξιόλογη πορεία στο χώρο και είναι απόλυτα δικαιολογημένη αυτή του η συγκίνηση, ήταν συνεπέστατος, οπότε σε αυτό το κομμάτι, επειδή ακούστηκαν πάρα πολλά και αφέθηκαν πάρα πολλά να υπονοηθούνε για συναδέλφους, που δε στήριξαν το Προεδρείο, που δεν ήθελαν το πόρο, που δε βοήθησαν για το προβάδισμα και μέσα σε αυτούς φυσικά δεν ήθελα να απαντήσω ο συνάδελφος, μέσα σε αυτούς φυσικά ήταν και ο συνάδελφος ο Στεφανής, γιατί μιλούσαν συνεχώς για τους 5 συναδέλφους, μέσα σ’ αυτούς τους 5 ήταν και ο Στεφανής και εγώ. Έναν άνθρωπο, που τον χαρακτηρίζει η συνέπεια τόσα χρόνια θεωρώ ότι δεν έπαψε να τον χαρακτηρίζει η συνέπεια απλά και μόνο επειδή δεν είναι στην ομάδα του Προεδρείου. Το ίδιο ισχύει και για μένα φυσικά. Υπήρχε μπόλικη φαντασία, ακούστηκε ότι στα μηνύματα, που ανταλλάξαμε για το Συμβούλιο στα Γιάννενα μιλήσαμε για ταξιδιωτικά πρακτορεία, ταξιδάκια αναψυχής κλπ. Φυσικά μπορώ να σας δείξω τα μηνύματα, μπορώ να τα δείξω και στον Πρόεδρο, γιατί μπορεί να τα έχει ξεχάσει, είναι όλα πάρα πολύ στοχοθετημένα, με επιχειρηματολογία, πως πρέπει να κινηθούμε, τι πιστεύει ο καθένας και εν πάση περιπτώσει πάρθηκε μία απόφαση άλλοι μπορούσανε να ‘ρθούνε, άλλοι όχι, το γεγονός ότι κάποιοι δε παρέστησαν σε ένα Διοικητικό Συμβούλιο, δεν αποτελεί λόγο για να βγάλει η Ομοσπονδία καταγγελία για συναδέλφους. Είναι κάτι πρωτοφανές. Βγάζουμε μετά από όλα όσα έχουν συμβεί μια μετριοπαθή καταγγελία για τον Σκουρλέτη και τη Γεροβασίλη και βγάζουμε μια τρελή καταγγελία για τα 5 μέλη, που δε βρέθηκαν σε ένα ΔΣ. Επειδή είχαν μία διαφορετική άποψη. Πότε ποινικοποιήθηκε η διαφορετική άποψη; Και από ποιους και με ποιο δικαίωμα; Παρακάτω. Μιλήσανε λοιπόν για τις διάφορες καλές συναντήσεις, παρουσίες, σε περιφερειακά συνέδρια κλπ. Στοχευμένες των μελών του προεδρείου. Και έχω σε αυτό το σημείο να πω. Το πρώτο περιφερειακό συνέδριο, το οποίο έγινε, έγινε στη Λάρισα. Ήταν 10 με 11 Οκτωβρίου του 2017. Αρκετές μέρες πριν απέστειλα ηλεκτρονικό μήνυμα στην Ομοσπονδία και είπα ότι θα παρευρεθώ. Συγχρόνως υπήρχαν και Γενική Συνέλευση και εκλογές στο σύλλογο της Αιτωλοακαρνανίας. Ειδοποίησε ο συνάδελφος ο Τσίπας ότι θα παρευρεθεί. Σημειωτέον τότε ήμουνα αντιπρόεδρος και ο συνάδελφος ο Τσίπας ήταν οργανωτικός γραμματέας. Ο Πρόεδρος λοιπόν έκρινε, πήγα με τον παλιό τον Πρόεδρο το Στέφανο το Λιόντη, γιατί είμαστε από την ίδια περιοχή στη Λάρισα και ο Στέφανος. Καθίσαμε 5-6 ώρες, ήταν όλοι εκεί. Ο Σπίρτζης, ο Δέδες και πόσοι ακόμη, ξεροσταλιάζαμε με τον Στέφανο, για να μπορέσουμε να τους μιλήσουμε για τον πόρο, τον οποίο κατά τα λεγόμενα του Προεδρείου δεν τον θέλαμε. Είχαμε σημαντικές επαφές. Βάλαμε τους Δημάρχους από όλη την περιοχή να τους πιάσουν. Ήταν η πρώτη φορά που εντοπίστηκε η δυνατότητα να κάνει κάποιος σύλλογος τέτοιες παρεμβάσεις. Ο Πρόεδρος που ήταν; Πήγε να κάνει παρουσία στη Γενική Συνέλευση της Αιτωλοακαρνανίας. Μαζί με το συνάδελφο από τα Γιάννενα με διανυκτέρευση στα Γιάννενα, χωρίς να έχει ενημερώσει κανένα μέλος του ΔΣ. Και αυτή η έλλειψη ενημέρωσης συνεχίστηκε και συνεχίστηκε και έγινε ακόμα χειρότερη μετά που εμείς οι 3 παραιτηθήκαμε από την πλειοψηφική ομάδα. Δε παραιτηθήκαμε μη γνωρίζοντας ότι θα χάσουμε τις θέσεις μας. Προφανώς και το γνωρίζαμε. Αυτό δηλαδή για σας δείχνει ότι εμείς κινηθήκαμε με βάση και κριτήριο το προσωπικό μας όφελος τη στιγμή που γνωρίζαμε ότι με τον έναν ή με τον άλλο τρόπο θα σταματήσουμε να έχουμε αυτές τις θέσεις και θα είμαστε απλά μέλη ΔΣ; Το μόνο εύκολο θα ήταν να παραμείνουμε μέσα στο μαντρί. Αλλά είμαστε συνεπείς απέναντι σε αυτά, που ήρθαμε στο προηγούμενο συνέδριο και δεσμευτήκαμε ενώπιον των λιγοστών, λιγοτέρων συνέδρων από αυτούς, που είναι παρόντες εδώ σήμερα. Τι να μιλήσω; Για το σύλλογο της περιοχής μου; Δώστε μου ένα δευτερόλεπτο να σας πω. Είμαστε 130 άτομα, 115 ήρθαν και ψήφισαν, αυτή τη στιγμή και οι 115 είναι στην ΕΑΠ, τους έχουμε βάλει μέσα σταδιακά το 2014, μιλάμε άρα λοιπόν και η δική μου η συνέπεια και η συνέπεια των δικών μου συναδέλφων είναι κάτι, το οποίο είναι μετρήσιμο και δεν είναι της τελευταίας στιγμής. Οι εκλογές έγιναν, όπως είπε και ο συνάδελφος ο Στεφανής, πριν την επίτευξη του πόρου. Άρα ο συνάδελφος που έρχεται και ψηφίζει δεν έρχεται με ένα τυράκι, που το κουνάμε. Έρχεται, γιατί αντιλαμβάνεται την αναγκαιότητα να είναι μέλος σε ένα σύλλογο, ο οποίος είναι υπαρκτός, δυνατός και πετυχαίνει πράγματα. Τι πέτυχε ο σύλλογος; Ας πάμε από τα απλά πράγματα. Πέτυχε ημερίδες, πέτυχε σεμινάρια, αγγλικών, που δίνουνε μόρια στους συναδέλφους, που θέλουν να κριθούνε για τις θέσεις προϊσταμένων. Προγραμματίζουμε σεμινάρια gis, έχουμε υποβάλλει προτάσεις για ευρωπαϊκά προγράμματα, για ανταλλαγή καλών πρακτικών, συγκεκριμένα θα σας πω και το όνομα, για να μην αμφισβητηθώ. Ονομάζεται πολιτιστικές διαδρομές βιομηχανικής ιστορίας. Με ετέρους την Ένωση Φυσικών, το Πανεπιστήμιο Αιγαίου και διάφορες άλλες χώρες και οργανισμούς. Πετύχαμε όσο κι αν φαίνεται τρελό μετά τις αποφάσεις του ΣτΕ, πετύχαμε ωραίους οργανισμούς. Δήμος Λάρισας ΠΕ-ΤΕ παντού. Καμία διάκριση, κανένας αποκλεισμός. Το τρελό τώρα. Πανεπιστήμιο Θεσσαλίας μετά τη συγχώνευση, το πανεπιστήμιο αναγνωρίζει την ακαδημαϊκότητα των μελών μας και έχει βγάλει οργανισμό ΠΕ-ΤΕ παντού. Δεν πήρε είδηση η ΕΜΔΥΔΑΣ. Άρα τι κάνουμε πέρα από το να πετυχαίνουμε; Είμαστε πρωτοπόροι. Όλα αυτά τα χρόνια, που είμαστε στη Θεσσαλία, είμαστε πρωτοπόροι με τον Δημήτρη τον Κωστάκη, κυνηγάμε τα πάντα, δεν αφήνουμε τίποτα και η ΕΜΔΥΔΑΣ έπεται. Το αποτέλεσμα είναι ότι η ΕΜΔΥΔΑΣ έκανε εκλογές και η Πρόεδρος που ήταν κατά την ίδια θητεία που είχαμε και εμείς δεν ξαναβγήκε, γιατί απλά εξαφανίστηκε με τη δική μας θητεία. Περιφέρεια Θεσσαλίας.

**Προεδρείο:** Έχει τελειώσει ο χρόνος να επισπεύσεις σε παρακαλούμε πολύ.

**Μπεκιάρη:** Συγγνώμη επειδή είμαι και μέλος του ΔΣ και δεν έχω πάρει το λόγο σας ζητώ λίγο χρόνο.

**Προεδρείο:** Είμαστε ανεκτικοί απλά θέλουμε να επισπεύσεις.

**Μπεκιάρη:** Περιφέρεια Θεσσαλίας. Ένας πάρα πολύ καλός οργανισμός, τον οποίο τον δουλέψαμε συγκεκριμένοι άνθρωποι, είναι η περιγραφή σύμφωνα με τα περιγράμματα εργασίας, συγκεκριμένα στις θέσεις και στα τμήματα, σε κάθε τμήμα ποιος υπάλληλος μπορεί να προΐσταται ανάλογα με το πτυχίο του και την ειδικότητά του. Βγαίνει η υπέροχη εγκύκλιος, για την οποία πανηγύριζε η Ομοσπονδία της Γεροβασίλη. Και αναγκαζόμαστε λοιπόν με την νομική υπηρεσία της περιφέρειας, γιατί μας το γύρισε πίσω η Αποκεντρωμένη να προσθέσουμε μία παράγραφο στο τέλος ήξεις αφίξεις. Η οποία τι είναι αυτή η παράγραφος; Θολώνει λίγο τα νερά. Παρόλα αυτά από τότε έχουν γίνει 13 προϊστάμενοι ΤΕ και διευθυντές. 2 διευθυντές. Δέχτηκα σφοδρή κριτική γι’ αυτό. Θεωρώ ότι είναι χαιρεκακία από πλευράς μελών του ΔΣ. Θεωρώ ότι περίμεναν να αποτύχω για να μου το κουνήσουν αυτό το χαρτί. Περίμενα λοιπόν το γεγονός ότι μπήκε αυτή η παράγραφος ήταν αποτυχία από πλευράς μας. Το αποτέλεσμα, οι προϊστάμενοι, που έχουνε γίνει, μιλάει από μόνο του. Σ’ αυτό λοιπόν τον οργανισμό της Περιφέρειας Θεσσαλίας βοήθησαν πολλοί άνθρωποι. Και έλεγα νωρίτερα και σε ένα φίλο ότι έχουμε αυτή τη στιγμή την ευτυχή συγκυρία ένας από αυτούς, που βοήθησε, να είναι και ο μοναδικός εκλεγμένος περιφερειακός σύμβουλος μηχανικός και είναι ο μοναδικός μηχανικός, δεν υπάρχει Μηχανικός ΠΕ. Και θα είναι και ο επόμενος αντιπεριφερειάρχης τεχνικών έργων.

**Προεδρείο:** Συνάδελφε μην διακόπτεις. Συναδέλφισα επίσπευσε σε παρακαλούμε πάρα πολύ.

**Μπεκιάρη:** Θα επισπεύσω. Αυτός λοιπόν ο οργανισμός λοιδορήθηκε και στάλθηκαν μηνύματα, τα οποία είναι απίστευτο τι έχει γραφτεί, εν ελλείψει έγραφε κάποιος συνάδελφος ότι έπρεπε να γράφει ο οργανισμός, γιατί έτσι θα είχαν περισσότερες ευκαιρίες κάποιοι συνάδελφοι να γίνουν προϊστάμενοι. Προβοκατόρισσα με ονόμαζε ο συνάδελφος, γιατί εγώ απάντησα ότι ευχαριστώ πολύ λοιπόν γι’ αυτή σου την θέση, ότι έπρεπε ο οργανισμός να γράψει εν ελλείψει θα φροντίσω να την κοινοποιήσω σε όλους τους συναδέλφους. Προβοκατόρισσα με ονόμασε. Να μη πω άλλες λέξεις, οι οποίες είναι ντροπή να ακουστούν εδώ μέσα. Όποιος θέλει να τα δει τα έχω τυπωμένα. Γιατί μιλάω με στοιχεία, όχι με φαντασία. Λοιπόν, πρόταση για επαφές. Πριν τις εκλογές, τον Ιούλιο, είχα ζητήσει σε ΔΣ να κάνουμε, όπως έγινε και στο παρελθόν με τη θητεία Λιόντη, να κάνουμε επαφές με τους τομεάρχες παιδείας, εργασίας, υποδομών κλπ της Νέας Δημοκρατίας, επειδή φαινόταν, όπως ήταν το κλίμα, ότι θα πάρει την κυβέρνηση, θα κερδίσει τις εκλογές. Η απάντηση λοιπόν η οποία δόθηκε ήταν, ότι ούτε να το διανοηθούμε. Αυτή τη στιγμή δεν έχουμε κάνει καμία επαφή. Θεωρώ ότι έπρεπε να έχουν γίνει πριν, να έχουμε δημιουργήσει διαύλους επικοινωνίας, για να μπορέσουμε να έχουμε αυτή τη στιγμή κάποιον να μας ανοίξει μία πόρτα.

**Προεδρείο:** Συναδέλφισα, θεωρώ ότι θα πρέπει να ολοκληρώσεις, θέλουμε και ακόμη μια ομιλία τουλάχιστον.

**Μπεκιάρη:** Για τον οικονομικό απολογισμό δυο λέξεις. Δύο λέξεις. 2016-2019. Ξοδεύτηκαν για τις μετακινήσεις τα έξοδα τις ημερήσιες αποζημιώσεις και τα ξενοδοχεία 92.729 έκανα το άθροισμα. Το 2013-2016 το αντίστοιχο ποσό ήτανε 59.880. Ο προϋπολογισμός, που είχε ψηφιστεί, μιλούσε για 57.000 άρα έχουμε μια τρελή υπέρβαση. Σε αυτό θέλω να τονίσω ότι δεν ήτανε έξοδα της συνεδρίασης του ΔΣ, τα ΔΣ μειώθηκαν και γινόταν ανά δίμηνο, ήταν έξοδα μελών ΔΣ, που σημαίνει ότι μέλη του ΔΣ, κατά κύριο λόγο χωρίς να έχουν ενημερώσει τα υπόλοιπα μέλη του ΔΣ μετακινούνταν για διάφορες επαφές και συναντήσεις. Οικονομικός προϋπολογισμός, ο οποίος λοιπόν δε θα μας δοθεί, γιατί δεν υπάρχουν χρήματα. Και βασίζεται σε ευχολόγια, εκεί βασίζεται, στην ευχή να ολοκληρωθεί η διαδικασία του πόρου. Μη υπαρκτός, με άδεια ταμεία, με ίδια μεγάλα-μεγάλα έξοδα, αυτό. Γεια σας.

**Προεδρείο:** Συναδέλφισα τελείωσες, γιατί έχεις ξεπεράσει πολύ. Ευχαριστούμε πολύ τη συναδέλφισα την Ειρήνη τη Μπεκιάρη. Συνάδελφοι θα μιλήσει ο συνάδελφος ο Λαζαρίδης ο Γιώργος, θα διακόψουμε μετά από την ομιλία για το μεσημεριανό φαγητό, στην έναρξη, το λέω για να προετοιμάζονται οι επόμενοι συνάδελφοι, θα είναι πρώτος ομιλητής ο συνάδελφος Φωκίδης και δεύτερη ομιλήτρια η Μουντράκη η Έλλη. Για το απόγευμα ο συνάδελφος Φωκίδης και η Μουντράκη θα ετοιμάζονται για το απόγευμα. Τελευταίος ομιλητής για σήμερα ο συνάδελφος ο Λαζαρίδης ο Γιώργος. Συνάδελφοι κάντε υπομονή.

**Λαζαρίδης:** Συνάδελφοι να σας καλωσορίσω στη Θεσσαλονίκη. Είμαι ο Λαζαρίδης ο Γιώργος αντιπρόεδρος του συλλόγου της ΜΗΔΥΠΑΣ Κεντρικής Μακεδονίας. Βέβαια, έχουμε πετύχει και εμείς πολλά αλλά δε θέλω να πω τι πετύχαμε και εμείς σαν σύλλογος, εντάξει και εγώ προσωπικά στο Κιλκίς δε πέρασα τον ΕΥ, αλλά δε θέλω να το λέω, δε νομίζω ότι είναι. Εγώ θέλω να μιλήσω μόνο για τον απολογισμό. Βασικά να συγχαρώ το απερχόμενο

**Προεδρείο:** Συνάδελφοι ησυχία να τελειώσουμε.

**Λαζαρίδης:** Να συγχαρώ το απερχόμενο ΔΣ και το Προεδρείο για όλα όσα έκανε και προσπάθησαν να κάνουν πιθανόν μη πετυχαίνοντας, γιατί δεν είναι όλα στο χέρι μας. Στους απολογισμούς. Ο πόρος συνάδελφοι είναι γεγονός. Είναι νόμος όπως και το Β. Άρα επομένως δε χρειάζεται ούτε να ξανασυζητήσουμε γι’ αυτό το πράγμα, ούτε να έχουμε καμιά αγωνία. Είναι νόμος. Είναι μια μεγάλη επιτυχία, που έκανε η Ομοσπονδία. Και πιθανόν, όταν θα ξεκινήσουμε και θα πληρωνόμαστε, θα νιώσουμε όχι τόσο οικονομικά, όσο ηθικά δικαιωμένοι απέναντι στους συναδέλφους ΠΕ, που είμαστε μέσα στο ίδιο γραφείο. Επίσης, ήθελα να τονίσω ότι η συμβολή τόσο της Ομοσπονδίας τόσο στα έγγραφα σε αυτά αλλά και φυσικά στις παρενοχλήσεις, που κάναμε, στις επαφές που είχαμε με τον Συντονιστή της Περιφέρειας, πάρα πολλές, έπαιξε καθοριστικό ρόλο, γιατί είναι διαφορετικό να πάει ένας πρωτοβάθμιος και διαφορετικά να εκπροσωπεί και ο Πρόεδρος της Ομοσπονδίας. Αυτό το λέω σε σχέση και για το οικονομικό σκέλος για τα έξοδα, που πιθανόν είναι λίγο παραπάνω. Εδώ επίσης θα ήθελα να τονίσω σε όλους μας ότι τα αυτιά και τα μάτια της Ομοσπονδίας και των πρωτοβαθμίων είμαστε εμείς. Άρα θα πρέπει ο κάθε ένας, που θα αντιλαμβάνεται ότι πάει να γίνει κάποια τροποποίηση ΟΕΥ, με κάποιο τρόπο να ριχτεί ένας συνάδελφος ΤΕ, παιδιά δεν υπάρχει άλλη περίπτωση να το μάθουμε, είμαστε δόξα τω Θεώ καλά να είμαστε 160 να γίνουμε 200. Εάν δε μπορούμε 160 να μάθουμε που γίνεται μια τροποποίηση, που προσπαθούν να ρίξουν έναν συνάδελφο, πού οι ΠΕ προσπαθούνε να μας χαντακώσουν, τι να πω άλλο, είναι η μοίρα μας τέτοια τότε. Δεν μπορώ να μην αναφερθώ και στις κινητοποιήσεις. Κάναμε δύο κινητοποιήσεις εμείς από εδώ στην Αθήνα. Ήμασταν το 1/3, το ¼ των συγκεντρωμένων. Ξεκινήσαμε 12 το βράδυ για να γυρίσουμε την άλλη μέρα 2 τα ξημερώματα. Μεγάλη ταλαιπωρία. Έξοδα συλλόγου πρωτοβαθμίου; 5.000. Αποτέλεσμα; Μεγάλο. Άρα μερικές φορές θέλω να τονίσω ότι τα έξοδα πιθανόν να είναι αντιστρόφως ανάλογα με τα αποτελέσματα, που θέλουμε να πετύχουμε. Και όπως με πρόλαβε και η συναδέλφισα η Παπαλεξίου η Έφη έχουμε ένα ΔΣ, το οποίο αποτελείται από άτομα, τα οποία είναι εκτός Αθηνών, ως επί το πλείστον. Γιατί δυστυχώς η Αθήνα δεν είναι τόσο ενεργοποιημένη. Άρα τα έξοδα λογικά θα υπάρχουν. Και εδώ ήθελα να ρωτήσω και εγώ λίγο τους συναδέλφους απ’ την Αθήνα, γιατί τόσα χρόνια αφού όλοι λέμε και το προηγούμενο συνέδριο και το συνάδελφο το Στέφανο τον προηγούμενο Πρόεδρο είχα ακούσει που λέγανε ότι για να υπάρχει συνέχεια στην Ομοσπονδία τα απογραφικά να προσπαθήσουμε να υπάρχει μία φυσική ροή, εισροή από τα μέλη, γιατί δεν έχουν καταθέσει ούτε ένα απογραφικό; Και επίσης είναι αυτό που ειπώθηκε ότι εάν δεν γίνει απογραφικό στην ΕΑΠ, δε θα πάρει κανείς τον πόρο. Αυτό είναι λογικό. Δε θέλουνε; Εάν δε θέλουνε, να μας το πούνε. Αλλά δε μπορούνε να πούνε όμως, δε ξέρω αν είναι σωστό, εάν τυχόν δε μπούνε αυτοί μέσα δε θα πάρουμε και εμείς το πόρο. Δε ξέρω αν είναι σωστό αυτό. Το λέω με επιφύλαξη. Τώρα, όσον αφορά τον οικονομικό απολογισμό τοποθετήθηκα νομίζω και νωρίτερα ότι από τη στιγμή, που έχουμε πολλά μέλη σίγουρα θα έχουμε και πολλά έξοδα. Σκοπός είναι να πετυχαίνουμε τα πάντα. Ο ρόλος της Ομοσπονδίας είναι πέρα από τις πρωτοβάθμιες ομοσπονδίες είναι να τρέχει και να πετυχαίνει ό,τι το δυνατόν ή να αποτρέπει ό,τι το χειρότερο. Αυτό τουλάχιστον κάναμε εμείς με τους ΟΕΥ. Αυτό το καταφέραμε. Σχεδόν σε όλους τους ΟΕΥ στην Κεντρική Μακεδονία δε περάσανε. Τέλος, ήθελα να πω ότι η ΕΜΔΥΔΑΣ οι συνάδελφοι μπορεί να πήραν τα πάντα, αλλά γιατί; Γιατί ήταν ο Σπίρτζης Πρόεδρος του ΤΕΕ. Άρα επομένως μην βλέπουμε την ΕΜΔΥΔΑΣ ότι ήξερε, δε ξέρω πως αναφέρθηκε, να διεκδικεί καλύτερα από μας ή χρησιμοποίησε καλύτερες γνωριμίες. Αν είχαμε και εμείς Υπουργό, Πρόεδρο, έναν πρώην Πρόεδρο της ΠΟΜΗΤΕΔΥ, ε πιστέψτε με θα τα παίρναμε σίγουρα και εμείς τον πόρο νωρίτερα. Τελειώνοντας συνάδελφοι για να μη σας κουράσω θέλω να σας πω απλά ότι υπερψηφίζω τόσο τον διοικητικό όσο και τον οικονομικό απολογισμό. Ευχαριστώ που με ακούσατε.

**Προεδρείο:** Ευχαριστούμε τον συνάδελφο Λαζαρίδη. Ο συνάδελφος ο Φωκίδης, που είναι από τη Χίο, μου ζήτησε να μη μιλήσει, διότι δεν έχει λόγο επί του απολογισμού, αφού είναι νέο μέλος ο σύλλογος δηλαδή. Που σημαίνει ότι το πρόγραμμα διαμορφώνεται για το απόγευμα πια, θα μιλήσει πρώτη η συναδέλφισα η Μουντράκη η Έλλη και θα ακολουθήσει ο συνάδελφος ο Οικονόμου ο Βασίλης. Και μετά ο Γιώργος ο Μερτινός, αν είναι εδώ. Εντάξει. Λήξη για φαγητό.

**Πρόεδρος:** Εγώ θέλω να τονίσω λίγο συνάδελφοι, λέμε ότι θα μαζευτούμε ξανά στις 5. Όχι στις 6, γιατί μετά θα αρχίσουμε να λέμε ότι δε μας επαρκεί ο χρόνος για τις τοποθετήσεις. Και πρέπει να γίνουν.

(διακοπή)

**Προεδρείο:** Λοιπόν, συνάδελφοι πριν ξεκινήσουμε για την απογευματινή, κάτσε λίγο εδώ μήπως χρειαστεί να δώσεις διευκρινίσεις. Ανακοινώσεις από την εφορευτική επιτροπή, όπως σας είχαμε ενημερώσει, η εφορευτική επιτροπή λοιπόν έχει ετοιμάσει το σχέδιο της αίτησης, που θα πρέπει να καταθέσουν είτε οι μεμονωμένοι υποψήφιοι είτε οι συνδυασμοί. Αποφάσισαν τελικά οι υποψηφιότητες να κατατεθούνε μέχρι το πέρας της σημερινής συνεδρίασης, εδώ στο Προεδρείο. Για τους μεμονωμένους οι αιτήσεις θα υπάρχουν στην Πένυ, ήδη εκτυπώνει, θα πάρουν όποιοι επιθυμούν είτε σαν συνδυασμοί είτε σαν μεμονωμένοι υποψήφιοι να κατέβουν υποψήφιοι. Στο Προεδρείο θα μας φέρετε τις υποψηφιότητες, όταν θα είστε έτοιμοι, αν είναι συνδυασμός πακετάκι όλα μαζί με έναν εκπρόσωπο. Αν είναι μεμονωμένος υποψήφιος, μεμονωμένος υποψήφιος. Η διαφοροποίηση είναι ότι δε θα είναι 1 ώρα μετά τη λήξη της σημερινής συνεδρίασης οι υποψηφιότητες, αλλά με τη λήξη της σημερινής συνεδρίασης. Η ψηφοφορία θα γίνει εδώ στο χώρο από τις 9 η ώρα κλπ όπως, 9:30 όπως ήδη έχει ανακοινωθεί από το πρόγραμμα. Θα πρέπει να έχουν όλοι όσοι θα ψηφίσουν τις ταυτότητές τους. Υπάρχει κάποια ερώτηση; Κάποια;

**-:** (μακριά από μικρόφωνο)

**Προεδρείο:** Στο τέλος έχουμε ψηφίσματα νομίζω προβλέπει το πρόγραμμα. Συγγνώμη λίγο να δω. Ψηφίσματα 20:30 έως 21:00. Ψηφίσματα, ψηφοφορία και έγκριση ψηφισμάτων. Θα τα καταθέσετε πριν αυτή. Υπάρχει δηλαδή δεν αλλάζει κάτι. Να ξεκινήσουμε συνάδελφοι. Είναι η συναδέλφισα η Μουντράκη Έλλη και να ετοιμάζεται ο Οικονόμου ο Βασίλης.

**Μουντράκη:** Μουντράκη Έλλη με λένε από το σύλλογο Αττικής είμαι και εκπρόσωπος από την Δημοκρατική Αγωνιστική Συσπείρωση. Πραγματικά η εικόνα είναι αποκαρδιωτική. Θα πρέπει να σκεφτούμε πολύ καλά, όταν θα γυρίσουμε στις δουλειές μας, τι θα πούμε στους συναδέλφους ότι ήρθαμε και κάναμε εδώ πέρα. Διακοπές ή σοβαρή δουλειά; Γιατί το συνέδριο είναι το ανώτατο συνδικαλιστικό όργανο, παίρνονται αποφάσεις σοβαρές, χαράζονται πολιτικές, η πολιτική και η προοπτική του κλάδου μας κλπ. Δε θα σταθώ συνάδελφοι σε επιμέρους θέματα, που ακούστηκαν στο διοικητικό και οικονομικό απολογισμό. Θέλω λίγο να σταθώ στο γενικότερο τρόπο δράσης του απερχόμενου Διοικητικού Συμβουλίου της Ομοσπονδίας. Όπως είδαμε και ακούσαμε η δράση αυτή και δυστυχώς ένα σημείο φάνηκε και από τον οικονομικό απολογισμό περιορίστηκε και δυστυχώς σχεδόν εξαντλήθηκε σε έγγραφα επί εγγράφων, επαφές, επισκέψεις, προσφυγές, γνωριμίες και αξιοποιήσεις «καλών» εντός εισαγωγικών φίλων. Δυστυχώς δε προσανατολιστήκαμε στη μεγαλύτερη μαζικοποίηση και ενεργοποίηση των συλλόγων μας και των μελών του συλλόγου μας. Δεν υπήρχε αγωνιστικός και διεκδικητικός προσανατολισμός. Δεν αναλωθήκαμε σε περιοδείες στους χώρους δουλειάς με τακτικές ανακοινώσεις και ενημερώσεις και δε προετοιμάσαμε τους συναδέλφους του κλάδου να είναι σε αγωνιστική επαγρύπνηση και ετοιμότητα για να διασώσουμε ό,τι απέμεινε, αλλά και να διεκδικήσουμε όλα αυτά που χάσαμε και να είμαστε έτοιμοι να μην επιτρέψουμε να χάσουμε και άλλα. Δε συσπειρωθήκαμε με άλλους κλάδους και φορείς για την επαναφορά του 13ου και 14ου μισθού. Για την αύξηση των ορίων συνταξιοδότησης, για τη κατάργηση της αξιολόγησης, για τη κατάργηση των συλλογικών συμβάσεων εργασίας, για τις ελαστικές και κακοπληρωμένες σχέσεις εργασίας πολλών συναδέλφων μας, για τους πλειστηριασμούς, για το κόψιμο του ρεύματος σε πολλά φτωχά νοικοκυριά. Αυτά τα αφήσαμε να τα λύσουν οι άλλοι μαζικοί φορείς, που είμαστε μέλη. Μα θα μπορούσαμε από κοινού. Δεν εξουσιοδοτούμε τους άλλους, εσύ θα κάνεις αυτά και εγώ θα κάνω τα άλλα. Όλα μαζί, όλοι μαζί πρέπει. Δε πιστεύω να μην ασχοληθήκαμε με αυτά, γιατί πιστέψαμε και νομίσαμε ότι αυτά δεν αφορούν συναδέλφους μας. Είναι πολλοί οι συνάδελφοί μας, που καίγονται από όλα αυτά τα προηγούμενα ζητήματα, που είπα. Αντί λοιπόν να κάνουμε όλα αυτά, να αναπτύξουμε ένα διεκδικητικό πλαίσιο, περιοριστήκαμε σε ένα καθαρά συντεχνιακό πλαίσιο δράσης. Ο πόρος, το προβάδισμα των ΠΕ έναντι των ΤΕ, τα επαγγελματικά δικαιώματα και τέτοια πράγματα. Πιστεύω συνάδελφοι ότι αυτό το πλαίσιο από μόνο του δεν είναι δυνατόν να συσπειρώσει, να συσπειρώσει τον κλάδο. Ακόμα και τον ίδιο τον κλάδο. Τι έχουμε, τι έχει δείξει η πείρα μέχρι τώρα; Υπάρχει μια ευκαιριακή συσπείρωση, μια συσπείρωση, που πάντα είχε να κάνει με έναν πόρο. Δηλαδή αυτό είναι το ζητούμενο; Σήμερα θα πάμε, θα τρέξουμε στο σύλλογο, θα πληρώσουμε και τη συνδρομή μας, θα ενεργοποιηθούμε να πάρουμε το 3‰ και μετά τι; Φάνηκε τι. Μετά ξανά αποσυρθήκαμε, απενεργοποιήθηκαν οι σύλλογοι, αδρανοποιήθηκαν και έρχεται ο νέος πόρος να ξανακινητοποιηθούμε, να ξανακινητοποιήσουμε μία δύναμη. Αυτό είναι το ζητούμενο για το σύλλογό μας; Τι θα πούμε δηλαδή; Ότι εμείς έχουμε ύπαρξη, λόγο ύπαρξης, γιατί κάθε μερικά χρόνια διεκδικούμε ένα πόρο; Τι σόι συνδικαλισμό θα πούμε ότι κάνουμε, όταν πάμε στους συναδέλφους μας και τους μιλάμε και τους λέμε, κοίταξε να δεις εγώ δεν έκανα τίποτα, όταν σου κόβανε το 50 και το 40% των εισοδημάτων σου, αλλά όμως πανηγυρίζω, γιατί κατάφερα και σου εξασφάλισα ένα επίδομα. Ένα επίδομα των 20€, ΟΚ λέμε. Καλό είναι το 20άρικο. Αλλά αυτό είναι το ζητούμενο σήμερα συνάδελφοι; Θα πρέπει να καταλάβουμε ότι με τα πήγαινε έλα και τις αλληλογραφίες, αν δεν συνειδητοποιήσουμε και δε πιστέψουμε ότι πρέπει να συγκρουστούμε, να συγκρουστούμε με μεγάλα συμφέροντα, με τις εκάστοτε κυβερνήσεις, είδαμε πολλών αποχρώσεων κυβερνήσεις και είδαμε ποια ήταν η θέση τους και πόσα ζητήματα του κλάδου έλυσε και όχι μόνο του κλάδου, αλλά και της κοινωνίας και του λαού γενικότερα. Φάνηκε συνάδελφοι και από τον απολογισμό.

**Προεδρείο:** Να επισπεύσεις.

**Μουντράκη:** Τελειώνω. Φάνηκε συνάδελφοι και από τον απολογισμό και μερικές έτσι και αυτό κατάλαβα εγώ πρώτη φορά συμμετέχω στο συνέδριο, αν και είμαι από τα παλιότερα μέλη αυτής της Ομοσπονδίας, συμμετέχω πρώτη φορά σε συνέδριο, μου έδωσε έτσι την εντύπωση ότι μαλώνουμε λίγο κάποιους συλλόγους, γιατί δεν είναι καλοί εισπράκτορες ρε παιδί μου, δε φέρανε λεφτά στην Ομοσπονδία. Δεν είναι αυτό το ζητούμενο. Αυτά τα πράγματα δε πάνε από μόνα τους. Ένας σύλλογος, που είναι ενεργός, δραστήριος, που τα μέλη του είναι ενεργά και συνειδητοποιημένα, που έχουν λόγο να παλέψουνε μέσα από τη δράση του συλλόγου, μέσα από τη συλλογική δράση, εκεί θα συνειδητοποιήσει και ο συνάδελφος και την αναγκαιότητα να πληρώσει και τη συνδρομή του, να καταθέσει και έγκαιρα το απογραφικό του, να πιέσει ο ίδιος ο συνάδελφος να περάσουμε τα απογραφικά στην Ανεξάρτητη Αρχή Πληρωμών και όλα αυτά. Αλλά το καλύτερο συνάδελφοι είναι ότι μέσα από αυτή τη δράση των συλλόγων, πέρα από αυτό, που θα συνειδητοποιήσει ο συνάδελφος, θα συνειδητοποιήσει και την πραγματική αναγκαιότητα ύπαρξης και των συλλόγων και της Ομοσπονδίας. Αυτό είναι το κυριότερο. Μέσα μόνο από τη δράση αυτά θα συνειδητοποιηθούν. Και κλείνω συνάδελφοι θέλω να πω ότι όλα αυτά τα λέω, γιατί εμείς πραγματικά θέλουμε συλλόγους μαζικούς. Συλλόγους και Ομοσπονδίες μαζικούς, δραστήριους, που θα διεκδικούν όλα όσα δικαιούμαστε για να καλύψουμε τις ανάγκες τις σύγχρονες.

**Προεδρείο:** Ευχαριστούμε τη συναδέλφισα τη Μουντράκη. Ο συνάδελφος ο Βασίλης ο Οικονόμου και να ετοιμάζεται ο Γιώργος ο Μερτινός. Είναι εδώ; Είναι εδώ.

**Οικονόμου:** Συνάδελφοι καλησπέρα, είμαι ο Βασίλης ο Οικονόμου, Πρόεδρος του συλλόγου Ιωαννίνων για πολλά χρόνια, Ιωαννίνων-Θεσπρωτίας και Κέρκυρας πριν από μερικές μέρες, κάναμε τροποποίηση του καταστατικού και φροντίσαμε έγκαιρα υλοποιώντας αποφάσεις του Διοικητικού Συμβουλίου αλλά και του Γενικού Συμβουλίου να καλύψουμε τους συναδέλφους των νομών Θεσπρωτίας και Κέρκυρας, που ήτανε ακάλυπτοι και συνδικαλιστικά, κλαδικά δηλαδή, αλλά και στο θέμα του πόρου. Αυτά που θα πω τώρα στη συνέχεια δεν έχουν σχέση με την τελευταία συναδέλφισα ομιλήτρια, έχουν σχέση με κάποιες γενικές αρχές με τις οποίες έχω κατά καιρούς εκφράσει στα συνέδρια. Θεωρώ λοιπόν ότι οι σύλλογοι των Μηχανικών ΤΕ, οι κλαδικοί σύλλογοι και η κλαδική ομοσπονδία, που έχουμε διαφέρει και διαφέρει σε πολλά από τις ομοσπονδίες εργασιακές τις οποίες κατά καιρούς είμαστε μέλη στους εργασιακούς μας χώρους. Εδώ πέρα κάτι μας ξεχωρίζει και έρχεται και μας ενώνει κατά διαστήματα. Στα χρόνια της κρίσης, πολλοί επειδή η επίθεση, που δεχτήκαμε ήτανε γενικευμένη, αποσυρθήκαμε λίγο από τους κλαδικούς συλλόγους, γιατί τα χτυπήματα που τρώγαμε ήτανε αλλεπάλληλα στη μισθοδοσία μας, στα επιδόματα, στα πάντα. Καταργήθηκαν όλα και βρεθήκαμε με 30 και 40% κάτω πεσμένες τις αποδοχές μας. Εκεί λίγο τα κλαδικά παραμερίστηκαν και πήγαμε στα γενικότερα προβλήματα, γιατί κινδυνεύαμε να χάσουμε και τις εργασίες μας. Τώρα πια που τα πράγματα φαίνονται ότι πηγαίνουν λίγο καλύτερα, λέω λίγο καλύτερα, δε θα πω ότι αλλάζουν, έρχονται ξανά τα συντεχνιακά να μας ενώσουν. Η ύπαρξη των συλλόγων και της ομοσπονδίας δεν είναι καθόλου εύκολη γιατί αποτελούμαστε από εργαζόμενους σε νοσοκομεία, όπως είμαι εγώ στο Πανεπιστημιακό Νοσοκομείο Ιωαννίνων, από εργαζόμενους σε Δήμους, από εργαζόμενους σε Περιφέρειες, Αποκεντρωμένες Διοικήσεις, σε, σε, σε. Αυτό που μας ενώνει είναι δύο πραγματάκια. Είναι αυτά που κατά καιρούς με τις διεκδικήσεις η Ομοσπονδία πρέπει να μας δώσει σαν παροχές, έστω και οικονομικές, γιατί και αυτές είναι χρήσιμες, ακόμα κι όταν είναι μικρές και αυτό, που μας δίνει η Ομοσπονδία κλαδικά μέσα από τις δράσεις της και οι σύλλογοι, όσον αφορά την εργασία μας και τους οργανισμούς και αν μπορούμε να κρινόμαστε οι υπάλληλοι, συγγνώμη σαν προϊστάμενες υπηρεσίες σαν διευθυντές. Αυτά τα λίγα μας ενώνουν, αλλά αυτά τα λίγα είναι σημαντικά μέσα στη καθημερινότητά μας. Είμαστε ο κλάδος, ο οποίος έχει δεχτεί τα μεγαλύτερα χτυπήματα και έχει αδικηθεί από τη δημόσια διοίκηση από τη νομοθεσία αλλεπάλληλα χρόνια τώρα, 30-35 χρόνια τα προβλήματά μας δε λύνονται και είναι αδιανόητο να τα ακούμε σήμερα ότι γι’ αυτά, που δε λύνονται 35 χρόνια, υπεύθυνο είναι το τελευταίο Διοικητικό Συμβούλιο της Ομοσπονδίας. Είναι η δεύτερη θητεία μου στην Ομοσπονδία, η πρώτη θητεία με το Στέφανο το Λιόντη σαν Πρόεδρο και αισθάνομαι ότι είμαι τιμημένος σε αυτή τη διαδικασία που συμμετείχα και εγώ με τις δυνάμεις μου και η τρίτη θητεία ξεκίνησε πριν 3 χρόνια ως απλό μέλος στην αρχή, ως Β΄ αντιπρόεδρος στη συνέχεια και ως Α΄ αντιπρόεδρος στη συνέχεια μέσα σε 3 χρόνια δηλαδή άλλαξα τρία πόστα. Αυτό που θέλω να πω είναι ότι εδώ δεν έχουμε την πολυτέλεια να τσακωνόμαστε μεταξύ μας. Δεν έχουμε την πολυτέλεια να αποκαλούμε ο ένας τον άλλον με απαξιωτικούς χαρακτηρισμούς. Η πολυτέλεια αυτή ανήκει κάπου αλλού και αυτό το κάπου αλλού εγώ προσωπικά δε θέλω να το δω εδώ μέσα. Δε θέλω η Ομοσπονδία εδώ πέρα να γίνει ΠΟΕΔΥΜ. Καθημερινά έρχονται άνθρωποι συνάδελφοι στο σύλλογο εργαζομένων και λένε ότι θέλουν να διαγραφούν βλέποντας συμπεριφορές και πέτρινες και ξύλινες γλώσσες. Εδώ θέλω να είμαστε κάτι άλλο και το έχουμε καταφέρει. Παρά τις διαφωνίες που έχουμε σε θέματα πράξης, σε θέματα εφαρμογής, σε θέματα δράσης και είναι κατανοητές, είχαμε καταφέρει μέσα σε ανθρώπινα πλαίσια να έχουμε ένα κοινό, μια κοινή πραγματικότητα και έστω κι αν διαφωνούσαμε τελικά ακολουθούσαμε τις αποφάσεις του Προεδρείου της Ομοσπονδίας, τις αποφάσεις του Προέδρου, μπορεί να κάναμε και κριτική και εσωτερική κριτική, που δεν έβγαινε παραέξω, γιατί και στη διοίκηση του Στέφανου ήμουνα και στη διοίκηση του Φίλιππου είμαι. Εσωτερικά τα έχουμε πει πάρα πολλές φορές, έχουμε διαφωνήσει αυτά δε βγήκανε παραέξω. Και τελικά αποφασίστηκε ή αυτό που ήθελε ο Στέφανος ή αυτό που ήθελε ο Φίλιππος ή και εν τέλει μπορεί να είχα και εγώ δίκαιο και να αποφασίστηκε και το δικό μου. Τα λέω αυτά γιατί φτάσαμε σε ένα σημείο να γινόμαστε παρατάξεις, όχι πως δεν είχαμε και παλιότερα, είχαμε, αλλά ζήσαμε μια διάσπαση αυτή τη περίοδο, η οποία πείραξε και έθιξε κάποιους ανθρώπους και κυρίως έθιξε τους αγώνες μας, γιατί με το καλημέρα είδαμε να απαξιώνονται οι προσπάθειές μας αυτά τα 3 χρόνια, για τα προηγούμενα 3 χρόνια και να λέμε ότι αυτά δε κερδήθηκαν, ήρθαν ξαφνικά από το Θεό, ήρθαν από τον ουρανό. Δε καθίσαμε ώρες ατελείωτες, ώρες ατελείωτες να κάνουμε αγώνες, να κάνουμε πάλεις, να πηγαίνουμε έξω από τα Υπουργεία, κάναμε κατάληψη στο γραφείο του Γενικού Γραμματέα. Κάναμε 3 κινητοποιήσεις και δεχόμαστε κριτική και καλά να τη δεχτούμε και τη δεχόμαστε και καθημερινά και από τους ανθρώπους, να τη δεχτούμε και από αυτούς, που δεν ήταν εκεί; Από ανθρώπους, που δεν ήταν μαζί μας, δεν ήταν μαζί στους αγώνες θα δεχτούμε τώρα αυτή τη στιγμή κριτική; Ελάτε μαζί, δυναμώστε την Ομοσπονδία και κρίνετε μας. Θα αναφερθώ σε ένα θέμα, που αναφέρθηκα και προηγουμένως. Ήταν ένα Διοικητικό Συμβούλιο που ο Πρόεδρος της Ομοσπονδίας, γνωρίζετε νομίζω τον κανονισμό της Ομοσπονδίας, ήθελε να το κάνει στα Γιάννενα. Γιατί ήθελε να το κάνει στα Γιάννενα; Δεν το έκανε μόνος του. Γιατί εκείνη την εποχή είχαμε τεράστια προβλήματα με την εγκύκλιο Σκουρλέτη και γιατί είχε την πληροφορία από μένα εκείνη την εποχή ότι υπήρχε μια εκδήλωση, η οποία γινόταν στα Γιάννενα και είχαμε παρουσία της Υπουργού της Γεροβασίλη και παρουσία και του Γενικού Γραμματέα του Υπουργείου Εσωτερικών. Έρχονται λοιπόν 5 μέλη της Ομοσπονδίας και λένε, Πρόεδρε εμείς δεν ερχόμαστε στα Γιάννενα. Εγώ αυτό θέλω να το κρίνετε και να το κρίνετε γιατί; Γιατί ο Πρόεδρος συγκαλεί το Διοικητικό Συμβούλιο εκεί, που επιλέγει και γιατί αιτιολογημένα θέλει να το κάνει. Όταν λοιπόν 5 μέλη της Ομοσπονδίας δεν έρχονται στα Γιάννενα, δεν εκφράζουν τις αντιρρήσεις τους, ας έρθουν στο Διοικητικό Συμβούλιο να τις πούνε, ας δούνε τελικά αυτές οι συναντήσεις αν ήταν πετυχημένες ή αν ήταν αποτυχημένες και ας μας κρίνουν εκ των υστέρων. Αυτό είναι μια στάση, είμαι μια επανάσταση. Αρνούμαι εγώ την εξουσία σου. Δηλαδή παίχτηκαν παιχνίδια εξουσίας επιπέδου Game of Thrones να το πούμε έτσι, που τραβιόταν το χαλάκι συνέχεια κάτω από τα πόδια του Προέδρου. Και φτάσαμε σε ένα σημείο, δε μπορώ να μη τα πω, θα τα πω, δεν είναι προσωπικά, φτάσαμε σε ένα σημείο, επειδή οι παρατάξεις αναγκάστηκαν να ενωθούν, κατεβήκαν στο προηγούμενο συνέδριο διαφορετικά, κάποιοι συνάδελφοι να αποχωρούν, γιατί έτσι έκριναν εκείνη τη στιγμή και κάποιοι άλλοι συνάδελφοι να στηρίζουν αυτή τη προσπάθεια να προχωρήσουμε, να ζήσει η Ομοσπονδία. Γιατί η διάλυση είναι καταστροφική, δε ξέρουμε, που θα πάει αυτό στα ενδιάμεσα. Το συνέδριο είναι μια ομαλή διαδικασία. Αυτό αποφασίζει, αυτό κρίνει. Η πραγματικότητα είναι ότι σήμερα τώρα που μιλάμε και έγινε μια προσπάθεια, θα αναφερθώ και λίγο σε αυτό, έτσι απαξίωσης των μελών του Διοικητικού Συμβουλίου, ως προς τα οικονομικά. Κοιτάξτε να δείτε, αν φτάναμε αυτή τη στιγμή με 50.000€, θα είχαμε 50.000€. Αν φτάναμε τώρα με 20.000€, θα είχαμε 20.000€. Η πραγματικότητα είναι ότι η Ομοσπονδία δε ζει από αυτά. Και η Ομοσπονδία όπως και με τον Στέφανο πριν Πρόεδρο, όπως και με τον Φίλιππα τον Κυριάκο τώρα, διοικείται από ανθρώπους, οι οποίοι έρχονται από μακριά από την Αθήνα. Έρχομαι εγώ από τα Γιάννενα, έρχεται η συναδέλφισα από την Κρήτη, έρχεται ο άλλος, δύο συνάδελφοι από τη Θεσσαλονίκη. Και καταβάλαμε πάρα πολλές προσπάθειες να τη κρατήσουμε ζωντανή και ενεργή την Ομοσπονδία. Τα πράγματα θα ήταν ίσως απλούστερα, αν ο σύλλογος Αττικής, ο μεγαλύτερος σύλλογος θεωρητικά αυτή τη στιγμή στην Ελλάδα, γιατί εγώ τα ακούω βερεσέ αυτά ότι έχουμε 1.500 μέλη, αν από αυτά τα 1.500 βλέπω μόνο τα 150. Ο θεωρητικά λοιπόν μεγαλύτερος σύλλογος στην Ελλάδα φρόντισε να κάνει τη δουλειά του, την κάνανε άλλοι σύλλογοι πιο πριν, την έκανε η Λάρισα, την έκανε η Ηλεία, την έκανε η Τρίπολη, τη κάνανε διάφοροι σύλλογοι, τη κάνανε και τα Γιάννενα τώρα τελευταία, που καταφέραμε και ξαναζωντανέψαμε το σύλλογο, το στήσαμε στα πόδια του, την έκανε και η Μακεδονία από τη προηγούμενη δουλειά, την είχε κάνει και η Αττική τη δουλειά της. Ex oficio εδώ δε δίνεται τίποτα. Αποδείξαμε λοιπόν 6 χρόνια τώρα ότι μπορούμε να τη δουλέψουμε και να τη λειτουργήσουμε την Ομοσπονδία έστω και από μακριά. Αυτό το πράγμα έχει ένα κόστος, έχει ένα κόστος. Αλλά πέσαμε πάνω και στη χειρότερη περίοδο, όπου όλα τα θέματα του κλάδου ήταν στον αέρα. Όλα στην κυριολεξία. Πέσαμε απέναντι σε έναν πανίσχυρο Υπουργό, πρώην Πρόεδρο του Τεχνικού Επιμελητηρίου, που καθοδηγούσε όλη τη κυβέρνηση, θα τολμήσω και να το πω, γιατί είναι γραμμένο και στα πρακτικά ότι παραπλανούσε και τον ίδιο τον Πρωθυπουργό, λέγοντας σε Υπουργούς Παιδείας, στο Πρωθυπουργό, στον έναν στον άλλον ότι εγώ θα τα λύσω όλα, μην ανησυχείτε. Εγώ θα τους τακτοποιήσω αυτούς, θα τους γράψω στο Τεχνικό Επιμελητήριο, θα τους κάνω πραγματικούς Μηχανικούς. Αυτά έλεγε ο Σπίρτζης. Αυτή ήταν η πραγματικότητα. Απέναντί μας λοιπόν βρήκαμε έναν τοίχο κατά πολλούς σε ένα πολύ μεγάλο διάστημα. Στο Υπουργείο Διοικητικής Ανασυγκρότησης στις αλλεπάλληλες επαφές, που είχαμε, ήταν Υπουργός η κα Όλγα Γεροβασίλη. Ακούσαμε μερικά καλά λόγια

**Προεδρείο:** Συνάδελφε θα πρέπει να επισπεύσεις.

**Οικονόμου:** Θα τελειώσω. Ακούσαμε μερικά καλά λόγια και στο τέλος είδαμε ότι αυτά πέφτανε σε τοίχο. Αναπτύξαμε μια πολύ καλή σχέση με το Γενικό Γραμματέα τον Γρηγόρη τον Θεοδωράκη και με το που άλλαξε και η Υπουργός, εν τω μεταξύ στα Γιάννενα να σας πω ότι βάλαμε τις βάσεις και έκανε και ένα λάθος ο Πρόεδρος, εκείνη τη στιγμή είχαμε την εγκύκλιο Σκουρλέτη, η οποία αμέσως μετά τις συζητήσεις, που κάναμε και τη συνάντηση που καταφέραμε και κλείσαμε στην Αθήνα τραβήχτηκε, η εγκύκλιος Σκουρλέτη μας αποτελείωνε. Η εγκύκλιος Γεροβασίλη δεν είναι ό,τι καλύτερο αλλά σε σχέση με την εγκύκλιο Σκουρλέτη μας ξανάδωσε ένα φως ελπίδας, μας ξαναγύρισε στο παρελθόν περίπου πριν τα προβλήματα αυτά, που βγήκαν με το Συμβούλιο της Επικρατείας. Μην απαξιώνουμε λοιπόν το Διοικητικό Συμβούλιο της Ομοσπονδίας, να προσπαθήσουμε μεταξύ μας να λειτουργούμε και να λειτουργούμε ανθρώπινα με αξιοπρέπεια, που και αυτή σας ενημερώνω έχει χαθεί μεταξύ μας, δηλαδή όταν κάποια μέλη του Διοικητικού Συμβουλίου σε μια επικοινωνία, που είχαμε μέσω email, αποκαλούσανε τον Πρόεδρο της Ομοσπονδίας Σουλτάνο, που μαζί με την ετερόκλητη ομάδα του έχει μετατρέψει την Ομοσπονδία σε φέουδο, καλά εντάξει ο Φίλιππος είναι Σουλτάνος, την Ομοσπονδία την έκανε φέουδο. Εμείς οι άλλοι ξέρεις τι είμαστε; Η ετερόκλητη ομάδα, όχι το Προεδρείο, όχι ο αντιπρόεδρος, όχι ο γραμματέας, όχι ο ταμίας, η ετερόκλητη ομάδα του Προέδρου, του φεουδάρχη. Όταν φτάνουμε σε τέτοια σημεία μεταξύ μας και χάνεται αυτό το ανθρώπινο, που δεν το είχαμε χάσει ποτέ, πως θα ξανακαθίσουμε αύριο και θα μιλήσουμε και θα χαράξουμε από κοινού το μέλλον του κλάδου; Καταλήγοντας λοιπόν, δε θέλω να πω άλλα πράγματα εδώ, θα τα πω στη συνέχεια στο πρόγραμμα δράσης, θέλω να πω ότι είμαστε όλοι εδώ μαζί για να παλέψουμε. Έχουμε τις δυνάμεις, έχουμε την εμπειρία, έχουμε την γνώση, ξέρουμε πως γίνονται αυτά τα πράγματα και πιστέψτε με είμαστε συντεχνία, ναι. Δεν είμαστε αδύναμοι, είμαστε πανίσχυρη συντεχνία, έχουμε όμως ένα πρόβλημα, γι’ αυτό και είμαστε πανίσχυροι, έχουμε το Θεό των συντεχνιών απέναντί μας. Αυτό το Θεό θα τον νικήσουμε στο τέλος.

**Προεδρείο:** Ευχαριστούμε τον συνάδελφο το Βασίλη τον Οικονόμου. Ο συνάδελφος ο Γιώργος ο Μερτινός και να ετοιμάζεται η συναδέλφισα Χατζηδάκη Κατερίνα.

**Μερτινός:** Συνάδελφοι και συναδέλφισες, συμπολιτικοί και στο συνδικαλισμό, δε κρινόμαστε από τις προθέσεις. Όλοι έχουμε τις καλύτερες προθέσεις για να ασχοληθούμε με τα κοινά. Κρινόμαστε από το τελικό αποτέλεσμα, οπότε όσον αφορά το θέμα του πόρου, ό,τι και να λέμε εφόσον είχαμε θετικό αποτέλεσμα κρίνεται σα θετικό στη διεκδίκηση. Το τι κριτική έκανα εγώ πριν 2,5 χρόνια, αν έπρεπε να κάνουμε αυτό ή εκείνο ή το άλλο κανέναν δεν αφορά τώρα πια, τον πόρο τον πήραμε, αυτό σας έχει μείνει και τώρα από εδώ και πέρα πρέπει να συζητάμε και θα το συζητήσουμε μάλλον στο πρόγραμμα δράσης τι πρέπει να κάνουμε για να υλοποιηθεί η διεκδίκηση του πόρου. Αυτό όμως το θέμα δεν έχει καμία, όχι μάλλον, ότι θέσαμε όμως σαν μοναδική και σαν πρώτο θέμα διεκδίκησης το πόρο και αφήσαμε να περάσουν τόσα πράγματα, τα οποία εξαφάνισαν το κλάδο, αυτό είναι θέμα κριτικής. Είναι θέμα κριτικής στην Ομοσπονδία. Ποια είναι η θέση μας για την υποστελέχωση των δημοσίων υπηρεσιών; Ποια ήταν η θέση μας για το προβάδισμα και ποια…(4:06:34) για το προβάδισμα των κατηγοριών; Ποια είναι η θέση μας για το δόσιμο όλων των δομών του δημοσίου στους ιδιώτες; Τι κάναμε για τα επαγγελματικά δικαιώματα; Τι κάναμε για την κατάργηση των ΤΕΙ; Αυτό είναι θέμα συζήτησης στο διοικητικό απολογισμό. Τα κάναμε σωστά; Είμαστε ευχαριστημένοι με τη δράση μας; Δυστυχώς εδώ πέρα η Ομοσπονδία έχει έλλειμμα, έχει έλλειμμα δράσης, το οποίο δεν αποτυπώνεται στο διοικητικό απολογισμό. Συνάδελφοι, σε ένα από τα πρώτα Διοικητικά Συμβούλια μόλις έγινε κυβέρνηση ο ΣΥΡΙΖΑ και έγινε Υπουργός ο Σπίρτζης τοποθετήθηκα και είπα πρέπει να είμαστε ευτυχισμένοι γιατί ένας αριστερός Υπουργός Πρόεδρος του ΤΕΕ θα καταλάβει τη διαφορά να είσαι Πρόεδρος του ΤΕΕ και Υπουργός και να καταλάβει τη διαφορά πότε υπερασπίζεσαι τα δικαιώματα των διπλωματούχων μηχανικών και πότε υπερασπίζεσαι τα δικαιώματα του Τεχνικού κόσμου. Δυστυχώς επιβεβαιώθηκα. Ο Σπίρτζης δεν ήταν αριστερός. Και συντονισμένα, με πρόγραμμα και με στόχο, όλες οι ενέργειες που έκανε στα 3 χρόνια και πρέπει να συμφωνήσουμε όλοι είχαν ένα μοναδικό σκοπό. Την εξαφάνιση του κλάδου μας. Και δυστυχώς εδώ πέρα η Ομοσπονδία, νομίζω το βλέπαμε όλοι αυτό, το καταλαβαίναμε όλοι, είμαστε κοινωνοί, δεν αντιδράσαμε δυναμικά γιατί; Γιατί ελπίζαμε ότι με τον πόρο θα το πάρουμε και αν δε αντιδράσουμε πολύ δυναμικά θα ήταν φραγμός και εμπόδιο στη διεκδίκηση του πόρου. Αποδείχτηκε λάθος. Και το πόρο το πήραμε με άλλους τρόπους, όχι γιατί το ήθελε ο Σπίρτζης και εξαφανίστηκε ο κλάδος. Για το προβάδισμα των κατηγοριών. Εδώ πέρα συνάδελφοι πρέπει να δούμε τα πράγματα με την αλήθεια. Το προβάδισμα των κατηγοριών, την απόφαση του ΣτΕ, ποιος την προκάλεσε; Εμείς. Γιατί είμαστε σίγουροι για τη θέση μας και λέγαμε τότε, που είχαμε άποψη ότι δεν λύνονται όλα στα πεζοδρόμια, δε λύνονται όλα με αγώνες, λύνονται όλα μέσω νομικής οδού. Ήταν τότε κυριαρχούσε αυτή η άποψη. Και τότε ό,τι νομίζαμε ότι είχαμε δίκαιο κάναμε αγωγές.

**-:** (μακριά από μικρόφωνο)

**Μερτινός:** Εννοείται ρε συ, πότε τη καταθέσαμε την αγωγή;

**-:** (μακριά από μικρόφωνο)

**Μερτινός:** Εκείνη τη περίοδο που καταθέσαμε την αγωγή νομίζαμε ότι είχαμε δίκαιο. Και προκαλέσαμε την απόφαση. Προκαλέσαμε μια απόφαση του ΣτΕ, η οποία βέβαια αναφερόταν σε ένα νομοσχέδιο, το οποίο δεν ίσχυε, γιατί γράφει ο διοικητικός απολογισμός εν τω μεταξύ βγήκε του Βερναρδάκη, που έλεγε άλλα πράγματα και βγήκε και η εγκύκλιος Σκουρλέτη, η οποία παρόλο που ανακλήθηκε, μας έκανε τη μεγαλύτερη ζημιά και υπάρχει ακόμα, παρόλο που έχει ανακληθεί. Άρα η μη επέμβασή μας από τότε που βγήκε η απόφαση του ΣτΕ, που τη ξέραμε, η μη δυναμική μας παρέμβαση, ώστε να λυθεί το θέμα, όχι μόνο ΑΔΕΔΥ, αλλά μέσω συμμαχιών άλλων των κατηγοριών ΤΕ, οδήγησε σε αυτό το αποτέλεσμα. Και δυστυχώς οδήγησε και το είπαν οι περισσότεροι συνάδελφοι, που μιλάνε, ότι από 1η Σεπτεμβρίου αρχίζει η διαδικασία τροποποίησης οργανισμών στους Δήμους, για τους Δήμους μιλάω, που αναλαμβάνουν νέες δημοτικές αρχές, που δυστυχώς η μεγαλύτερη πλειονότητα, οι οργανισμοί προβλέπουνε ΠΕ ελλείψει ΤΕ και θέλει πάρα πολύ αγώνα πια για να κατορθώσουμε να φτάσουμε εκεί πέρα, μάλλον δε θα φτάσουμε ποτέ εκεί πέρα, που ήμασταν πριν. Γιατί στους Δήμους είχαμε τους καλύτερους οργανισμούς, στα Υπουργεία δε μιλάω. Όσο για τα θέματα των επαγγελματικών δικαιωμάτων. Συνάδελφοι και συναδέλφισες η κυβέρνηση του ΣΥΡΙΖΑ υλοποίησε και υλοποιούσε την απόφαση του ΟΟΣΑ, που απόφαση του ΟΟΣΑ, που τη ξέραμε από την αρχή του μνημονίου, που μας την είπε η τρόικα, τι ήτανε; Η μείωση των εκπαιδευτικών ιδρυμάτων, γιατί δε μπορεί κάθε χωρίο να έχει ΤΕΙ και κάθε πόλη και ένα Πανεπιστήμιο. Πως βρήκε, η υλοποίηση εν τω μεταξύ της απόφασης του ΟΟΣΑ ήταν σύμφωνα όλα τα κόμματα. Το καθένα με το δικό του τρόπο. Και προσπάθησαν να την εφαρμόσουν. Ο ΣΥΡΙΖΑ είχε την άποψη ότι τα ΤΕΙ κακώς υπάρχουν στην ελληνική κοινωνία, πρέπει να αναβαθμιστούν, πρέπει να υπάρχει μείωση σχολές αυτό το συζητάμε, εγώ συμφωνώ με αυτή την άποψη για να μην μου κάνετε κριτική σας το λέω από τώρα, με αυτή την άποψη εγώ συμφωνώ ότι τα ΤΕΙ κακώς υπήρχαν στην ελληνική κοινωνία. Τι έπρεπε όμως εμείς να κάνουμε σαν κλάδος, αφού βλέπαμε ότι εκεί πέρα ήτανε μονόδρομος; Να πάμε να κάνουμε αυτό που έκανε μεγαλοφυώς ο Πρόεδρος της Δημοκρατίας. Τι έκανε ο Πρόεδρος της Δημοκρατίας ο Παυλόπουλος, όταν πέρασε το νομοσχέδιο για τη Μακεδονία; Παρ’ όλο που δεν το ήθελε; Λέει κύριοι αφού θα γίνει που θα γίνει ας παρέμβω και ας πω στη κυβέρνηση του ΣΥΡΙΖΑ να φτιάξει το Σύνταγμα της Μακεδονίας να προβλέπει αυτό, παρόλο που είμαι δεξιός και δεν έκανε αυτό που έκανε η Νέα Δημοκρατία, μην κάνετε τίποτα. Και το βελτίωσε. Και τώρα το γεύεται η Νέα Δημοκρατία το νομοσχέδιο και λέει μια χαρά είμαστε στη Συμφωνία των Πρεσπών. Δε κάναμε αυτό να πούμε ναι κύριε θέλετε να τα καταργήσετε; Πολύ ωραία καταργήστε τα, ελάτε να δούμε τι θα γίνει με τους απόφοιτους. Και όχι βέβαια μόνοι μας, μαζί με την ΕΕΤΕΜ. Αλλά πηγαίναμε και λέγαμε, όχι να μείνει ο Τεχνολογικός τομέας. Όχι να μείνει ο τεχνολογικός, όχι να υπάρχουν τα ΤΕΙ. Ενώ ξέραμε ότι είναι ανέφικτο. Άρα ουσιαστικά δε κάναμε τίποτα. Και τώρα που βρεθήκαμε; Διάλυση της τεχνολογικής εκπαίδευσης, όλοι ΠΕ και δυστυχώς όχι συνέχεια του κλάδου, δεν υπάρχει νέο αίμα να πιέσει, δε θα υπάρχουν νέες προσλήψεις, γιατί κάποιος να θέλει έναν Μηχανικό ΤΕ; Και να μη θέλει έναν μηχανικό ΠΕ του Πανεπιστημίου Δυτικής Αττικής; Ή να μη θέλει έναν Μηχανικό ΠΕ του Πολυτεχνείου. Τελειώνω συναδέλφισα. Γιατί; Άρα δε θα έχουμε συνέχεια, θα είμαστε φθίνων κλάδος, θα είμαστε σαν τους εργοδηγούς. Άρα πρέπει να το έχουμε υπόψη μας, ότι είμαστε φθίνουσα και έτσι πρέπει να …(4:12:52) από εδώ και πέρα. Για τα οικονομικά, τις ερωτήσεις για τα οικονομικά συνάδελφοι, που τις έκανα, νομίζω διαπιστώσαμε όλοι ότι και ο προϋπολογισμός του 2016 δεν υλοποιήθηκε και οι υπερβάσεις υπήρχαν. Θέλω να σας θυμίσω, γιατί υπάρχουνε δύο τάσεις στο σώμα, είναι το 70% του σώματος δε γνωρίζει τα παλιά, το 30% τα γνωρίζει πάρα πολύ καλά και γνωριζόμαστε. Θέλω να σας θυμίσω ότι το 2013 συναντήθηκε η δικιά μας η παράταξη, η παράταξη του Φίλιππα, του Λιόντη, του Ζαχαρίου και όλων των παιδιών και μας ένωσε ένα κυρίαρχο, δύο κυρίαρχα πράγματα. Διαφάνεια στη διεκδίκηση, των αποφάσεων της Ομοσπονδίας και περιστολή οικονομικών δαπανών και κατηγορούσαμε τη τότε διοίκηση, αν θυμόσαστε καλά, ότι βάσισε τη λειτουργία της Ομοσπονδίας όχι στις συνδρομές των φυσικών μελών, αλλά στους πόρους, που έπαιρνε από το 6‰, που ήταν 1 εκατομμύριο το χρόνο, το 3‰ και δαπανούσε 750.000 στη τριετία και τη κατηγορούσαμε γι’ αυτό ότι έκανε σπατάλη. Δε τη κατηγορήσαμε ότι έκλεβε, δεν τη κατηγορήσαμε ότι έπαιρνε 750.000 τα πήγαινε και έκανε σπίτια και αγόραζε αμάξια, ότι δεν έκανε σωστή διαχείριση των χρημάτων μας και βασιζότανε, τελειώνω και βασιζότανε στους πόρους που έπαιρνε και όχι στις συνδρομές των μελών. Άρα με αποτέλεσμα τα φυσικά μέλη να μην ασχολιόντουσαν με την Ομοσπονδία τότε. Και πήραμε την Ομοσπονδία και αν θυμόσαστε καλά ήταν στο πρώτο συνέδριο που υπήρχε καταψήφιση οικονομικού απολογισμού. Αν θυμόσαστε οι παλιοί. Και το ‘13 και ‘16 βελτιώσαμε την Ομοσπονδία οικονομικά, είχαμε διαφάνεια στις αποφάσεις, είχαμε ενημέρωση, φτιάξαμε το site, κάναμε και αλλάξαμε την Ομοσπονδία. Και επιβεβαιώθηκε αυτό στο συνέδριο του ‘16 σε αυτή την αίθουσα, που κατεβήκαμε όλοι μαζί, για να συνεχίσουμε αυτά, που κάναμε τότε. Δυστυχώς, αυτά που κάναμε τότε κοπήκανε. Συνάδελφοι, από πολύ-πολύ μικρός αγωνίζομαι για να υπάρχει δυνατότητα στον καθέναν να αυτοπροσδιορίζεται. Αυτό δε σημαίνει όμως ότι όταν αυτοπροσδιορίζεται κάποιος εγώ δέχομαι αυτό τον αυτοπροσδιορισμό. Οπότε αν κάποιος λέει σήμερα ότι είναι αριστερός, προοδευτικός, δεν το δέχομαι a priori, δε μπορώ να δεχτώ κάποιον αριστερό-προοδευτικό ότι δε λειτουργεί δημοκρατικά, λειτουργεί με αδιαφάνεια, όταν δε δέχεται την άποψη της μειοψηφίας, όταν δε κάνει σύνθεση των απόψεων της μειοψηφίας για να έχει τη πλειοψηφούσα άποψη, όταν θεωρεί οτιδήποτε απόφαση εχθρό, ό,τι δεν είναι δικό μου είναι εχθρός. Αυτό δεν είναι δημοκρατία. Δεν είναι αριστερό, δεν είναι προοδευτικό.

**Προεδρείο:** Γιώργο επίσπευσε σε παρακαλώ. Δε θέλουμε παρεμβολές και όχι σχολιασμούς.

**Μερτινός:** Αν ταυτίζεσαι με αυτά που λέω ισχύουν και για σένα συνάδελφε Πέτρο. Αν ταυτίζεσαι με αυτά που λέω ισχύουν και αυτά. Και επειδή συνάδελφε Πέτρο μιλάμε για το σύλλογο της Αθήνας ότι η Αθήνα φταίει για τα οικονομικά στην ερώτηση για τα απογραφικά δελτία διαπιστώθηκε ότι τα απογραφικά δελτία μείνανε σε αυτά που τα αφήσαμε το 2013. Αυξηθήκανε ελάχιστα. Σημαίνει ότι όλοι οι σύλλογοι μαζί με την Αττική δε κινηθήκαν για τα απογραφικά. Άρα τα απογραφικά τα μαζέψαμε εκλογές και τώρα αυτά που μαζέψαμε τα μαζέψαμε στις εκλογές. Δε τα μαζέψαμε στη διάρκεια των 3 χρόνων. Και τώρα συνάδελφοι τελείωσα, δεν έχω πολλά να πω, για να μη σας κουράζω, θέλω να σας πω κάτι άλλο όμως τώρα. Συνάδελφοι, μετά από 30 χρόνια ο κύκλος έκλεισε, σήμερα είναι η τελευταία φορά, που σας μιλάω, η τελευταία φορά, που συναντιόμαστε κλαδικά. Μπορούμε να συναντιόμαστε από εδώ και πέρα σε εργασιακούς αγώνες, που θα συναντιόμαστε με όσους αγωνιζόσαστε, σε κλαδικούς αγώνες δυστυχώς δε θα συναντηθούμε, γιατί είμαι της άποψης ότι δε μπορεί να πεθάνεις συνδικαλιστής πρέπει να πεθάνεις και εργαζόμενος για να υπάρχει κάποιος άλλος να είναι συνδικαλιστής νέος. Στη 30χρονη πορεία μου στο χώρο είμαι ιδιαίτερα ευτυχισμένος, γιατί δε βρέθηκε κάποιος συνάδελφος εδώ πέρα μετά από 30 χρόνια να μου πει Μερτινέ άλλα έλεγες το ‘87, άλλα το ‘90, άλλα το ‘95, άλλα το 2005. Είμαι ευτυχισμένος, γιατί δε βρέθηκε κανείς άλλος συνάδελφος να μου πει ότι παρέκλινα από τις αρχές τις ριζοσπαστικής αριστεράς και δεν είμαι αριστερός. Είμαι ιδιαίτερα ευτυχισμένος, που έκανα το πείραμα με το συνάδελφο το Λάπα και συνεργάστηκα συνάδελφοι του ΠΑΜΕ ή της ΔΑΣ και η συνεργασία αυτή ήτανε θετική και μακάρι να υπάρχουν και άλλοι να την κάνουν. Είμαι ιδιαίτερα ευτυχισμένος, που το ‘13 συνεργάστηκα με τους συναδέλφους που τους έκανα κριτική τα προηγούμενα χρόνια με τη διοίκηση του Αγγελίδη και μέσα από αυτή τη συνεργασία αναπτύχθηκε μια φιλία, που δε το περίμενα με το συνάδελφο το Στέφανο. Είμαι ιδιαίτερα ευχαριστημένος, που σας κοιτάω στα μάτια με το κεφάλι ψηλά, με κοιτάτε και παρόλο που διαφωνούμε συνδικαλιστικά μαλώνουμε, μπορούμε το βράδυ να πιούμε ένα κρασί μαζί. Σας ευχαριστώ πολύ.

**Μερτινός:** Ευχαριστούμε το συνάδελφο το Γιώργο το Μερτινό. Θα μιλήσει ο συνάδελφος ο Ζαχαρίου και μετά η Κατερίνα.

**Ζαχαρίου:** Συνάδελφοι δεν είχα σκοπό να μιλήσω, γι’ αυτό και δεν έχω σημειώσεις και είναι λόγια τα οποία θα πω, τα οποία θα βγαίνουνε αυτή τη στιγμή. Ξεκινήσαμε πράγματι τη πορεία αυτής της συνεργασίας κάποιων ανθρώπων, γιατί θέλαμε να σταματήσουμε ορισμένες σκέψεις και τρόπους λειτουργίας της Ομοσπονδίας, τους οποίους τελικά αποδείχθηκε ότι είχαμε δίκιο, ότι δεν ήτανε των απόψεων των περισσοτέρων, που σήμερα βρίσκονταν στο Διοικητικό Συμβούλιο πλην των καινούργιων συναδέλφων, που μπήκαν για πρώτη φορά. Όμως, όπως λέει ο συνάδελφος και φίλος, όπως τον αποκαλούσα και τον αποκαλώ ακόμα και σήμερα Μερτινός, δεν ήταν φίλος. Διότι δυστυχώς πολλές φορές εγώ τον αποκάλεσα και σε Συμβούλια μέσα φίλος, έλα φίλε και μου λέει δεν είμαστε φίλοι. Είμαστε συνεργάτες. Επειδή εγώ έχω μία ηθική και μία υποχρέωση σε ανθρώπινες ψυχές, έτσι αισθάνομαι και έχω συναισθηματική φόρτιση με ανθρώπους, που βρίσκομαι και συνεργάζομαι και ακόμη πολλές φορές βρισκόμαστε πιο κοντά, έχω ηθικές αρχές και αξίες. Η προηγούμενη θητεία και το ότι εκλέχτηκε ο Μερτινός στο προηγούμενο Διοικητικό Συμβούλιο οφείλεται σε αυτές τις αρχές. Διότι δεσμεύομαι με φιλικούς δεσμούς με ανθρώπους. Όταν όμως αυτοί οι άνθρωποι χάνουν αυτούς τους δεσμούς και δε σε νιώθουν φίλο, παρότι ακόμα και σήμερα εγώ μετά από πολύ καιρό, για λόγους διαδικαστικούς του συλλόγου Αττικής με πήρε τηλέφωνο ο Μερτινός πριν από λίγες μέρες εγώ χάρηκα. Και εξεπλάγην. Αυτά όμως είναι στο κομμάτι των σχέσεων. Από εκεί και πέρα όταν εμφανιστήκαν στη προηγούμενη θητεία και υπήρξε ένα κοινό ψηφοδέλτιο με το «παλιό» σε εισαγωγικά, γιατί εγώ δε θεωρώ ότι είναι παλιό και κάποιοι άλλοι μες στο Διοικητικό Συμβούλιο και κάποιοι νεώτεροι συνάδελφοι, εντάξει; Και η ανανέωση είναι καλή και την αποδέχομαι εγώ στο μέγιστο βαθμό, διότι στη Κεντρική Μακεδονία, που είμαστε, σήμερα εδώ μέσα υπάρχουνε 41 συνάδελφοι, εκ των οποίων για πρώτη φορά ίσως είναι οι 32-33. Οι υπόλοιποι είναι οι παλιότεροι. Αυτό δείχνει τη διάθεση τη προσωπική και του συλλόγου της Κεντρικής Μακεδονίας. Το Διοικητικό Συμβούλιο της Κεντρικής Μακεδονίας απαρτίζεται από 9 μέλη, εκ των οποίων οι 6 είναι νέα άτομα και νέοι άνθρωποι με διάθεση για δουλειά, δίχως να κοιτάμε κομματικές ταυτότητες, δίχως να γνωρίζουμε τι είναι ο ένας και τι είναι ο άλλος, γιατί μας ενδιαφέρει η συνέχεια. Έτσι κι εμείς πριν μερικά χρόνια, αρκετά θα μπορώ να πω, ξεκινήσαμε δειλά-δειλά δίχως να έχουμε επαγγελματική συνείδηση συνδικαλιστή, γιατί και σήμερα εγώ δεν αισθάνομαι συνδικαλιστής, αυτούς που βρίζουμε όλοι και εγώ τους βρίζω. Και εγώ τους βρίζω και δε ντρέπομαι και βρέθηκα προσφάτως σε κάποιους χώρους και άφησα κάποιον και έλεγε για τους συνδικαλιστές και τους δημοσίους υπαλλήλους και τους έβριζε. Όταν τελείωσε του λέω και συνδικαλιστής είμαι και δημόσιος υπάλληλος και έχεις απόλυτο δίκαιο. Γιατί δεν ανήκω σε αυτή τη κατηγορία. Αλλά όταν έρχονται άνθρωποι, οι οποίοι κοιτάζουν το όφελος το προσωπικό και το εγώ τους, αυτοί οι άνθρωποι δε λέγονται ότι ασχολούνται με τα κοινά και ενδιαφέρονται για το σύνολο. Ενδιαφέρονται για τους εαυτούς τους. Ενδιαφέρονται για τις δημόσιες σχέσεις σε υψηλά επίπεδα. Και για να βολεύονται οι ίδιοι και ο ευρύτερος κύκλος. Όταν νέοι άνθρωποι, που τους πιστεύεις και αξίζουνε, έχουν το θράσος και ίσως θα το παραβλέψω και θα πω την νεανική, το νεανικό αυθορμητισμό και επιπολαιότητα και διεκδικούν από τη πρώτη μέρα, που εισέρχονται μέσα στο Διοικητικό Συμβούλιο τη θέση του Προέδρου της Ομοσπονδίας, με ποιες προϋπηρεσίες και με ποιες γνώσεις διεκδικούν αυτές τις θέσεις. Και όταν κάποιοι άλλοι παίρνουν δακτυλίδια από κάποιους και τελικά τα δακτυλίδια δεν εμφανίζονται και βγαίνουνε και δε βγαίνουνε τα πορίσματα, τότε χαλάει η σούπα. Αυτό συνέβη και στο συγκεκριμένο Διοικητικό Συμβούλιο. Για να μη κρυβόμαστε και να τα λέμε όπως είναι με πραγματικά στοιχεία και με καταστάσεις ψυχής. Όταν υπήρξε η διαδικασία, το ποιος θα βγει Πρόεδρος ο Φίλιππος ο Κυριάκος ή ο Μερτινός εμφανίστηκε και ο φίλος μου ο Θοδωρής ο Τσίπας και λέει ακόμα και εγώ μπορεί να είμαι υποψήφιος, δε το ξέρω.

**Τσίπας:** (μακριά από μικρόφωνο)

**Προεδρείο:** Συνάδελφε μη διακόπτεις. Μη κάνετε διάλογο, συναδέλφισα

**Ζαχαρίου:** Εντάξει ψέματα λέω, δε πειράζει.

**Προεδρείο:** Όπως όλοι και εσείς μη διακόπτετε.

**Ζαχαρίου:** Από εκεί και πέρα

**Προεδρείο:** Συνάδελφε Ζαχαρίου θα πρέπει να επισπεύσεις όμως όσο μπορείς.

**Ζαχαρίου:** Τίποτε δεν είπα. Όταν βγήκε ο Φίλιππος ο Κυριάκος Πρόεδρος από εκεί και πέρα άρχισαν τα όργανα. Από εκεί και πέρα άρχισαν οι υπονομεύσεις μέσα και έξω από την Ομοσπονδία. Υπήρξαν οι υπονομεύσεις ακόμα και σε κομματικά επίπεδα και σε κομματικές αντιπαλότητες. Πηγαίναμε να δούμε σαν χάνοι τον Υπουργό στο Υπουργείο Παιδείας στο συλλαλητήριο, που κάναμε και εμείς δε μπορέσαμε να δούμε και είδαμε τους παρασυμβούλους και κάποιοι συνάδελφοι κατάφεραν και είδαν τον Υπουργό. Ή το Γενικό Γραμματέα του υπουργείου. Και λέγανε τα χίλια μύρια, τα οποία εμείς κοιτούσαμε οι καημένοι, ταλαιπωρημένοι, νηστικοί και κουρασμένοι και πάλι για μια ακόμη φορά θα τιμήσω τις γυναίκες της Κεντρικής Μακεδονίας, που τραβήχτηκαν και ασχολήθηκαν και ήρθαν κάτω στη συγκέντρωση, γιατί πραγματικά έχουν δύναμη. Οι άντρες είμαστε λίγο πιο σκληροτράχηλοι, αυτές αφήσανε άντρες και παιδιά πίσω. Και τις ευχαριστώ αυτή τη στιγμή και πάλι δια του βήματος αυτού. Έτσι είναι τα πράγματα. Καμία σκοπιμότητα και τίποτε παραπάνω. Και περγαμηνές και γαλόνια ούτε ο Ζαχαρίου θέλει ούτε κανένας από το υπόλοιπο Διοικητικό Συμβούλιο. Αυτοί που τις θέλανε, τις καταφέρανε διαχρονικά με όλες τις κυβερνήσεις ήτανε οι βολεμένοι. Εγώ απλά ασχέτως του ποιος είμαι πολιτικά στη προσωπική μου ζωή, άλλαζα κουστούμια. Ο Σπίρτζης όταν ήταν στη Θεσσαλονίκη με έπαιρνε αγκαζέ και νόμιζε ότι είμαι δικός του και με έλεγε, έλα εδώ Στέλιο και έβγαινα μπροστά φωτογραφίες και δε ντρεπόμουνα, που ήμουν με τον Υπουργό, ο οποίος δεν ήταν της ίδιας πολιτικής άποψης με μένα. Παρόλα αυτά για τον κλάδο έτρεχα και θα τρέχω με όποιον είναι. Αυτά ήτανε κουβέντες, οι οποίες δεν είναι καταγεγραμμένες από μένα ούτε είχα σκοπό να μιλήσω, γιατί λίγο-πολύ αναμασάμε τα πράγματα. Είναι κουβέντες ψυχής. Σας ευχαριστώ και καλή συνέχεια.

**Προεδρείο:** Ευχαριστούμε πολύ το συνάδελφο. Συνάδελφε δεν υπάρχει θέμα προσωπικό, συγγνώμη, αναφέρθηκε κανένα όνομα; Συνάδελφοι ανέφερε όνομα; Εντάξει. Δεν άκουσα εγώ καλά. Ένα λεπτό.

**Τσίπας:** Εντάξει συνάδελφε Ζαχαρίου τα περίμενα όλα. Αλλά και να διαστρεβλώσεις τόσο πολύ τα πράγματα είναι αδιανόητο.

**Πρόεδρος:** Επιβεβαιώνω και εγώ τον Ζαχαρίου.

**Τσίπας:** Επιβεβαιώνεις και εσύ. Όταν έγινε

**Πρόεδρος:** Και αν υπάρχει και άλλο μέλος να το κάνει.

**Τσίπας:** Προεδρείο έχω το λόγο; Κλασικές συμπεριφορές. Λοιπόν, τέθηκαν, όταν έγινε παράταξη, όταν συγκροτήθηκε η παράταξη μετά το προηγούμενο συνέδριο ήμασταν 7 άτομα εκεί. Τέθηκαν δύο υποψηφιότητες, για το ποιος θα αναλάβει Πρόεδρος της Ομοσπονδίας. Υπερψηφίστηκε ο Φίλιππος ο Κυριάκος με 4-3. Έγινε Διοικητικό Συμβούλιο και πήρε 7 ψήφους ο Φίλιππος ο Κυριάκος για Πρόεδρος της Ομοσπονδίας. Δεν υπήρχε καμία άλλη υποψηφιότητα. Όταν έγιναν, το Διοικητικό Συμβούλιο έγινε άλλες δύο φορές έγινε ανασυγκρότηση, δεν υπήρχε καμία υποψηφιότητα απέναντι στο Φίλιππα τον Κυριάκο. Καμία. Και δε τέθηκε ποτέ καμία μομφή απέναντι στο Φίλιππα το Κυριάκο. Εγώ δε καταλαβαίνω από πού εκπορεύονται όλα αυτά τα πράγματα; Τα πετάμε έτσι για να κάνουμε θέμα. Σε παρακαλώ συνάδελφε όταν τελειώσω.

**Ζαχαρίου:** Εντυπώσεις δε θέλω να δημιουργήσω, μου φαίνεται δε κατάλαβες.

**Τσίπας:** Εγώ δε καταλαβαίνω.

**Ζαχαρίου:** Εγώ δεν είπα ότι έβαλες υποψηφιότητα. Είπα ότι είχες τη διάθεση με το που μπήκες και γυρίζεις και είπες ακριβώς αυτή τη λέξη. Εάν είναι παιδιά θα είμαι και εγώ υποψήφιος.

**Τσίπας:** Μπορώ να αναφέρω και εγώ λοιπόν στο Διοικητικό Συμβούλιο, πως αποκαλούσες τον έναν και πως αποκαλούσες τον άλλο. Αυτό θα κάνουμε τώρα; Το χάρη αστειεύματος; Μα συγγνώμη όμως δε μπορεί να λέει έτσι.

**Προεδρείο:** Δε θα γίνεται διάλογος. Σε παρακαλώ Θοδωρή τελείωσες; Μη κάνετε διάλογο. Έχω ευθύνη, κρεμάστε με αλλά να προχωρήσουμε. Η συναδέλφισα η Κατερίνα Χατζηδάκη και να ετοιμάζεται η Παρισίου Αναστασία.

**Χατζηδάκη:** Συνάδελφοι καλησπέρα. Είμαι η Χατζηδάκη Κατερίνα Πρόεδρος του πρωτοβάθμιου συλλόγου Ανατολικής Κρήτης και Β΄ αντιπρόεδρος της Ομοσπονδίας τα τελευταία περίπου τον τελευταίο χρόνο, ίσως λιγότερο, 9 μήνες. Και πριν από αυτό για άλλον έναν περίπου χρόνο οργανωτική γραμματέας της Ομοσπονδίας. Αυτό το συνέδριο για μένα είναι το δεύτερο, που παρακολουθώ και συμμετέχω και νιώθω μεγάλη χαρά, που αυτό το συνέδριο έχει αύξηση από το προηγούμενο σε συνέδρους περίπου 60%, αυτό είναι κάτι, που θα έπρεπε όλους να μας χαροποιεί. Και ξέρουμε όλοι ότι υπάρχουν και άλλοι συνάδελφοι τα επόμενα συνέδριά μας πρέπει να είναι ακόμα μεγαλύτερα και αυτός πρέπει να είναι στόχος για όλους. Με αυτή την δεύτερη ιδιότητα λοιπόν της συμμετοχής μου στο Διοικητικό Συμβούλιο της Ομοσπονδίας θέλω να καταθέσω ότι για τη θητεία αυτή δεν είμαι απλά ικανοποιημένη, είμαι πολύ περήφανη για τη δουλειά που έγινε. Οι προσπάθειες ήταν ακούραστες και επίπονες και σε ένα περιβάλλον μάλιστα, που δεν ήταν καθόλου θετικό για το κλάδο. Κάθε φορά, όταν πρέπει να μετρήσει κάποιος την επιτυχία, την αποτυχία θα πρέπει σίγουρα να συνυπολογίσει και σε τι περιβάλλον γίνεται αυτή. Εμείς δε χρειάζεται να πούμε τίποτα άλλο από αυτό που ξέρουμε ότι είχαμε υπουργό η ΠΟΜΗΤΕΔΥ το Χρήστο το Σπίρτζη, τον πιο εχθρικό Πρόεδρο ΤΕΕ απέναντί μας ever. Θα ήταν παράλειψη σε αυτό το σημείο, δε θέλω να κάνω μεγάλο θέμα, αλλά θα ήταν παράλειψη να μην το πω, ότι ένα πολύ συντριπτικό ποσοστό από αυτό το φορτίο της προσπάθειας έπεσε αναπόφευκτα στους ώμους του Προέδρου και σήμερα φτάσαμε να μιλάμε, να αναρωτιόμαστε για το αν αυτές οι προσπάθειες τελικά επέφεραν. Ναι εμείς που γράψαμε στον διοικητικό απολογισμό τα πήγαινε-έλα όπως είπαν κάποιοι, τα έγγραφα, τα έξω από τα γραφεία των υπουργών, έφτασαν αυτές οι προσπάθειες; Ήταν αποτελεσματικές; Ναι ήταν θα πω εγώ. Και δεν ήταν μόνο οι προσπάθειες που έφεραν το πόρο. Ήταν και όλες οι προσπάθειες που έγιναν σε όλους τους ΟΕΥ ακόμη και σε αυτούς που χάσαμε, που τελικά δε καταφέραμε να πείσουμε, γιατί πήγαμε εκεί και ακούστηκε η θέση μας τεκμηριωμένα και πήγαμε πανελλαδικά και πήγαμε είτε με φυσική παρουσία είτε με τα έγγραφα, που έστειλε η Ομοσπονδία, τεκμηριώσαμε τις θέσεις, τις απόψεις μας και ακόμα και στις περιπτώσεις που δεν έγιναν αυτές αποδεκτές φυτέψαμε εκείνο το σπόρο της αλήθειας. Δείξαμε, τεκμηριώσαμε και αποκτήσαμε συμμάχους. Αναρωτιόμαστε μέσα σε αυτή την αίθουσα αν τα έγγραφά μας είναι καλά, εγώ προσωπικά στη Κρήτη είχα περιπτώσεις συλλόγων άλλων, που αντέγραφαν τα έγγραφά μας και έβαζαν την ετικέτα τους από πάνω και τα παρουσίαζαν και σαν δικά τους. Συνάδελφοι ΤΕ για να αντισταθούν και εκείνοι σε αυτό που έγινε με τους ΟΕΥ. Αναρωτιόμασταν αν ήταν καλή η επιστολή μας για τον Γαβρόγλου, που ήταν μια επιστολή, που έλεγε τα πράγματα με το όνομά τους, που ήταν για μας τους νεώτερους, που δεν έχουμε αυτή την εμπειρία των χρόνων, ένα ευαγγέλιο για το τι έχει γίνει. Απευθύνθηκαν σε μας άλλοι συνάδελφοι και ζήτησαν τη βοήθειά μας, κατά τόπους έχουμε γίνει πόλους για τους ΤΕ συναδέλφους και αυτό θα συνεχίσουμε να το κάνουμε. Προσφύγαμε στις επιτροπές του άρθρου 152. Κάναμε γενικά ό,τι ήταν δυνατόν για να κερδίσουμε για τον κλάδο το μέγιστο σε αυτές τις συνθήκες. Αναφορικά με το πόρο ήθελα να πω μια κουβέντα. Ακούστηκε εδώ ότι δεν έχει διαφορά τώρα λέει τον πήραμε. Δεν έχει διαφορά τι στάση είχαν κρατήσει τα υπόλοιπα μέλη του Διοικητικού Συμβουλίου, όλα πήγαν καλά. Όχι είχε διαφορά. Είναι διαφορετικό να παλεύεις ένα Διοικητικό Συμβούλιο ολόκληρο αλλιώς να αντιπαλεύεσαι και μέσα στο Διοικητικό Συμβούλιο, να λοιδορείσαι, γιατί προτείνεις μια συγκέντρωση με κράνη και γιλέκα, τώρα φτάσαμε όλοι να πούμε τι ωραία ήταν και ήταν όντως δυνατή, πολύ δυνατή εικόνα για όσους ήσασταν εκεί θα μπορείτε να το επιβεβαιώσετε. Ναι, έχει διαφορά να παλεύεις έτσι ή να παλεύεις όλοι μαζί. Πιάνομαι από τη λογική κάποιων για το μη τυχόν συμβεί κάτι με τον πόρο να μην αρχίσουμε να καταρτίζουμε το μητρώο των συναδέλφων τώρα, αλλά να το αφήσουμε για αργότερα. Θεωρώ ότι πρέπει να έχουμε τη λογική με το πόρο να μη διανοηθούν να γίνει κάτι με τον πόρο. Είναι κάτι που έπρεπε να το είχαν ήδη κάνει. Και αν σήμερα φύγουμε από εδώ χωρίς απόφαση με συγκεκριμένη ημερομηνία, όπως το Διοικητικό Συμβούλιο θα σας προτείνουμε να καταρτίσουμε το μητρώο των δικαιούχων, θα έχουμε χάσει άλλη μια ευκαιρία. Θα έχουμε μόνοι μας υποδαυλίσει τη δυνατότητα ακόμα και να γίνει αυτό πράξη. Ιδιαίτερη αναφορά, ιδιαίτερη θέλω να κάνω στο σημείο εκείνο της ανασυγκρότησης του Διοικητικού Συμβουλίου, γιατί σε εκείνο το Συμβούλιο μετά από ένα διάστημα που οι προσπάθειες του Προεδρείου υποδαυλίζονταν από το άλλο μισό του Προεδρείου τότε, βρεθήκαμε ο Γιάννης ο Μπαϊκούσης και εγώ στη θέση να πρέπει είτε να στηρίξουμε την Ομοσπονδία και στο πρόσωπό του το Φίλιππο τον Πρόεδρο είτε δε ξέρω ‘γω να πάρουμε κάποια άλλη απόφαση, που θα οδηγούσε δε ξέρω ακόμα και σε τι, σε συνέδριο καινούργιο σε εκλογές; Πήραμε τότε μια απόφαση για την οποία κριθήκαμε εύκολα, δε θα πω φτηνά, θα πω αποδεχτήκαμε εύκολη κριτική, δεν ήταν για μας η απόφαση εύκολη, ίσως ήταν πιο εύκολο για μας να πούμε θα τους αφήσουμε απλά να καταρρεύσουν. Είχαμε κατέβει με άλλο ψηφοδέλτιο, θα ήταν πιο εύκολο για μας να νίψουμε τας χείρας μας, αλλά δεν ήταν η θέση μας ποτέ αυτή και η στάση μας. Μπήκαμε στην Ομοσπονδία για να βοηθήσουμε. Μέσα σε αυτή την αίθουσα υπάρχουμε συνάδελφοι, που έχουμε ακόμα 25-30 χρόνια εργασιακού βίου. Αυτό ευχάριστο είναι πολύ, γι’ αυτό θα ήθελα και εγώ να πω ότι δεν αντέχω άλλη καταστροφολογία, δε χρειάζεται άλλη καταστροφολογία, μπορούμε να πάμε καλά, θα πάμε καλά, θα πάμε καλύτερα, ίσως γιατί δεν έχουμε και άλλη επιλογή πια, από το να πάμε καλύτερα. Τώρα με τις σχολές μας κλειστές και με συναδέλφους να μη μπαίνουν πια στο δημόσιο, συναδέλφους Μηχανικούς ΤΕ δεν έχουμε πραγματικά άλλη επιλογή από το να δουλέψουμε περισσότερο και να πάμε καλύτερα. Θα ήθελα τελειώνοντας να πω κάτι για τα οικονομικά. Γιατί ακούω για τις μετακινήσεις κατά πολύ και έχει δημιουργηθεί μια εντύπωση, η οποία για μένα δεν είναι αληθινή. Οι μετακινήσεις συνάδελφοι είναι πάντα συνάρτηση και των δράσεων. Κινείσαι περισσότερο, πηγαίνεις εκεί που είναι να πας, ξοδεύεις περισσότερο γι’ αυτό, φροντίσαμε η μετακίνηση, τα έξοδα να είναι όσο το δυνατόν λιγότερα, οι μετακινήσεις όμως ήταν πολλές. Και ήταν πολλές και ήταν αναγκαίες. Προσωπικά ας πούμε εγώ θα προτιμούσα ο προηγούμενος οικονομικός απολογισμός της προηγούμενης τριετίας να είχε ας πούμε 500€ ακόμη μετακίνηση για εκείνη τη συνάντηση τον Αύγουστο του 2016 στη Βουλή, που είχαμε κληθεί να παρευρεθούμε, τότε που δώσανε τον πόρο στους ΠΕ Μηχανικούς και εμείς απλά λείπαμε. Λοιπόν κερδίσαμε 500€ που δε πήγαμε. Σας ευχαριστώ πάρα πολύ.

**Προεδρείο:** Ευχαριστούμε τη συναδέλφισα τη Κατερίνα τη Χατζηδάκη. Η συναδέλφισα η Παρισίου η Αναστασία και να ετοιμάζεται ο συνάδελφος ο Παπαϊωάννου ο Ιωάννης.

**Παρισίου:** Καλησπέρα συνάδελφοι. Καλησπέρα σε όλους όσους είμαστε σήμερα εδώ. Και αναγνώσαμε μπαίνοντας στην αίθουσα 10ο συνέδριο και σε μένα η φράση μέσα μου πήγε 10ο από πότε; Από πότε άραγε; Από τότε που η Ομοσπονδία και χρησιμοποιώ τη λέξη είδηση μετατράπηκε από πρωτοβάθμιο σύλλογο σε ομοσπονδία και να θυμηθούμε όλοι αλλά και αυτοί που δε γνωρίζουν ότι πρώτα υπήρξε ΠΟΜΗΤΕΔΥ και μετά ΠΟΕΜΔΥΔΑΣ. Από πότε, γι’ αυτούς που είμαστε, όπως είπε και ο συνάδελφος Μερτινός, 30 χρόνια και πάνω σε δράση. Ταυτόχρονα όμως ένιωσα και μια έλλειψη, μια έλλειψη θεσμικής μνήμης. Που είναι κάποιοι από αυτούς, που ήταν από τότε και είναι και μέχρι σήμερα ενεργοί; Είτε μέσα από το συνδικαλιστικό τους ρόλο είτε παράπλευρα είτε ως απλοί Μηχανικοί ΤΕ, εργαζόμενοι ή μη. Κάποιοι από αυτούς δεν είναι καν στη ζωή. Και μιλάω για το συνάδελφο το Μιλτιάδη το Ξυγαλά, που εγώ παρότι δεν είμαι από τη Θεσσαλονίκη δε μπορώ να ξεχάσω όμως ποτέ. Όπως δε μπορώ να ξεχάσω και το συνάδελφο, άλλωστε γιατί να ξεχάσω, είναι δίπλα σε κάθε στιγμή, σε πολλούς συναδέλφους και στο κλάδο φυσικά πάνω απ’ όλα τον Αγγελίδη το Κώστα, ο οποίος θα μπορούσε να είναι προσκεκλημένος, διότι όσοι είμαστε εδώ από το παρελθόν είμαστε με κάποιο ρόλο. Έτυχε να είμαστε Πρόεδροι, έτυχε να είμαστε σύνεδροι. Στο προηγούμενο συνέδριο στο οποίο δεν ήμουν σύνεδρος ούτε εγώ ήμουν καλεσμένη και το γνώριζα. Παράλληλα δε μου έκανε φοβερή εντύπωση και ένιωσα αμήχανα ακούγοντας τον Πρόεδρο της Ομοσπονδίας τον νυν να καταναλώνει πάρα πολύ από τη δυναμική του, την οποία γνωρίζω ότι έχει, άλλωστε έχουμε επί έτη συνεργαστεί, να την καταναλώνει με περισσότερη ορμή σε μια συμπεριφοριστική ελπίζω και μόνο βαθμού εμπάθεια προς το πρωτοβάθμιο της Αθήνας και προς το συνάδελφο τον Αγγελίδη. Δεν είναι δόκιμες τέτοιες συμπεριφορές, δεν είναι δόκιμα τέτοια συναισθήματα. Και γιατί δεν είναι δόκιμα; Διότι μας αποδιοργανώνουν, διότι μας παίρνουν τη δυναμική απ’ το διεκδικούμε, αγωνιζόμαστε, συνεχίζουμε δυναμικά. Αν τη καταναλώσουμε εκεί, που να μείνει για το διεκδικούμε, αγωνιζόμαστε, συνεχίζουμε δυναμικά; Και βέβαια όχι μόνο γι’ αυτό. Τι άλλο κακό συμβαίνει από αυτό; Συμβαίνει ότι δεν έχουμε αποτελεσματικότητα. Και αυτό έχει επίσης αποτυπωθεί. Επιτυγχάνουμε τους στόχους μας με μαύρα γράμματα, πνιγμένο, που μόλις κοιτάμε την αφίσα μας πνίγει στο συναίσθημα, που σημαίνει δεν επιτυγχάνουμε τους στόχους μας. Και γι’ αυτό παραμένουν τα άλλα τα κόκκινα από πάνω για να μας κρατάνε λίγο σε φόρμα. Μια ψυχομετρική αποτύπωση αυτή είναι στην αφίσα μας και αυτή είναι η πραγματικότητα και καλό είναι όλοι μας να τη βλέπουμε. Πέραν δε τούτου αποδυναμώνεται η οντότητα της ομοσπονδίας. Αποδυναμώνεται από αυτούς, που επί έτη σε συνδυασμό στα λίγα χρόνια, που μπορεί να συμμετείχαν και οι νυν που έγινε γνωστή και αναγνωρίσιμη. Δεν έχουμε το δικαίωμα οι εκπρόσωποί μας να λειτουργούν έτσι. Τέτοιες διοικητικές πρακτικές δεν ωφελούν κανέναν μας. Κάτι ακόμα. Ο πόρος. Ο πόρος με το που δόθηκε στους συναδέλφους Μηχανικούς ΠΕ ήταν μια χασούρα για μας εφόσον δεν δόθηκε ταυτόχρονα. Επανορθώθηκε. Επανορθώθηκε πίσω από τις ευρωεκλογές, πίσω από το αποτέλεσμα των ευρωεκλογών και τη κυβέρνηση κακά τα ψέματα. Και έτσι βέβαια δεν είναι κακό. Αλλά εμείς όλοι να γνωρίζουμε τη πραγματικότητα, γιατί αν δε γνωρίζουμε τη πραγματικότητα, δε θα λειτουργήσουμε στις επόμενες δράσεις μας σε αυτά. Κάτι ακόμα γιατί ειπώθηκε από τους συναδέλφους και μάλιστα από το συνάδελφο Λιόντη και μου έκανε εντύπωση, γιατί μάλλον έχει αρχίσει η μνήμη του να τον αφήνει πίσω και μένα βέβαια είμαστε στην ίδια ηλικία. Σχετικά με το Ινστιτούτο. Να θυμίσω ότι ή να ενημερώσω όσους δε γνωρίζουν ότι το Ινστιτούτο ιδρύθηκε σαν αποτύπωση σειράς δράσεων, οι οποίες είχανε προϋπάρξει. Είχαν προϋπάρξει με πρόταση μας σε συλλογικές διαπραγματεύσεις και το λέω, γιατί ήμουν πρωτεργάτης πίσω από την ευαισθησία μου σε θέματα εκπαίδευσης και επιμόρφωσης, καθότι έχω πέραν από το πτυχίο του κλάδου, που έχουμε όλοι, τρία μεταπτυχιακά, εκ των οποίων τα δύο είναι σε ζητήματα εκπαίδευσης. Από δικές μας λοιπόν προτάσεις αποτυπώθηκε …(4:41:03) και λάβαμε το δικαίωμα συνεργασίας με το ΙΝΕΠ ώστε να έχουμε τα δικά μας σεμινάρια, εννοώ δικά μας ως προς την οργάνωση, ως προς το αναλυτικό πρόγραμμα, ακόμα και ως προς τους εκπαιδευτές. Και τούτο γιατί; Γιατί είχαμε ήδη εμπειρία πολύ από τους τότε συναδέλφους, αποκλεισμού μας από σεμινάρια. Μπορεί για το σεμινάριο των προϊσταμένων ή για σεμινάρια, που ήταν γενικού τύπου, να πηγαίναμε όλοι, να γινόμασταν δεκτές οι αιτήσεις, για σεμινάρια όμως που αφορούσαν εξειδικευμένα θέματα μηχανικών και τεχνικού κλάδου, δε γινόμασταν το ίδιο σε ίδιο ποσοστό δεκτοί. Και θα καταθέσω άλλη μια εμπειρία, ότι όταν ξεκίνησε πια η συνεργασία με το ΙΝΕΠ, όταν έγινε ομάδα εργασίας, στην οποία συμμετείχαμε εμείς και ήταν και ο συνάδελφος ο Κωστόπουλος από τότε λιγότερο, γιατί ήταν από Θεσσαλονίκη απ’ ότι ήμουν εγώ και ο Κώστας ο Αγγελίδης, όταν καταθέσαμε το πρόγραμμα, μας απαντήθηκε ακόμα και αυτό. Αυτά τα κάνουν οι ΠΕ. Δεν είναι για σας. Θεωρούσαν ότι θα έπρεπε τα δικά μας να είναι υποδεέστερα. Λοιπόν, η κατάκτηση εκείνη και βάζω τη λέξη κατάκτηση, διότι μπορούσαμε να έχουμε αυτό που θέλαμε. Και πολλές φορές είχαμε καλύτερο από αυτό που είχαν εκείνοι. Και δανείστηκαν και τα προγράμματά μας και δανείστηκαν και εκπαιδευτές από μας και δανείστηκαν και μας ακόμα ως εκπαιδευτές. Γιατί πολλοί από μας ήμασταν και εκπαιδευτές. Το Ινστιτούτο λοιπόν δεν ήταν πια παρά μια αποτύπωση των δράσεων όλων, που είχαν προηγηθεί, στο να ενισχύσει όλη αυτή τη διαδικασία και με συναδέλφους, που δεν ήταν τότε απασχολημένοι με το Διοικητικό Συμβούλιο της Ομοσπονδίας και ήδη κατανάλωναν το χρόνο που κατανάλωναν. Και ήδη όλα αυτά είχαν γίνει χωρίς έξοδα και χωρίς όχι σπατάλες, χωρίς καν έξοδα. Θα μπορούσε λοιπόν αν και αφορά το πρόγραμμα δράσης αυτό να λειτουργήσει ξανά μια προσπάθεια σε μια ομάδα εργασίας. Έχει μεγάλη σημασία να ξέρουμε ακόμα και σήμερα, αν πηγαίνουν οι συνάδελφοι στα εξειδικευμένα σεμινάρια, πόσα παρακολουθούν από αυτά, πως τους επιτρέπουν οι προϊστάμενοι να πάνε ή όχι, γιατί πολλές φορές δε τους επιτρέπουν. Και έχει σημασία μπαίνω στο πεδίο μιας εκπαιδευτικής έρευνας ας το πούμε, αλλά αυτό έχει σημασία για τη συνδικαλιστική πάλη μας στο μέλλον. Δε θα πω περισσότερα, γιατί δε θέλω να κουράσω, στα 35 χρόνια, που είμαι από του διορισμού μου σε ενεργή δράση σχεδόν όλα ως Γενική Γραμματέας είτε του πρωτοβαθμίου είτε της Ομοσπονδίας και τα τελευταία ως αντιπρόεδρος, πλην τελευταίας του τελευταίου Διοικητικού Συμβουλίου και του Ινστιτούτου παλιότερα, δε θα κουράσω περισσότερο. Χαίρομαι, που υπάρχουν νέοι συνάδελφοι και θα χαρώ πολύ περισσότερο να ακουστούν στην επόμενη φάση των προγραμμάτων, να δώσουν πραγματικές προτάσεις αλλά και η πρόθεση και η κατάθεση αυτού για πραγματοποίηση. Θα είμαι και εγώ παρούσα σε ό,τι μου ζητηθεί. Ευχαριστώ.

**Προεδρείο:** Ευχαριστούμε τη συναδέλφισα τη Παρισίου την Αναστασία. Στο βήμα ο συνάδελφος ο Παπαϊωάννου ο Γιάννης και να ετοιμάζεται ο συνάδελφος ο Κουμούτσος ο
Θανάσης.

**Παπαϊωάννου:** Συναδέλφισες, συνάδελφοι καλησπέρα. Τη προηγούμενη τριετία ήμουν για πρώτη φορά μέλος του ΔΣ και Γενικός Γραμματέας της Ομοσπονδίας μας. Ξεκινώντας, θα ήθελα να ευχαριστήσω όλα τα μέλη του απερχόμενου ΔΣ, γιατί απ’ όλους πήρα κάτι. Ακόμα και με αυτούς, με τους οποίους είχα διαφορετική, διαφωνίες, διαφορετική άποψη κλπ, απέκτησα κάποια πράγματα. Διαφωνούσα, διότι είδα συμπεριφορές και πρακτικές για τις οποίες εμένα μου φαίνονταν αδιανόητες. Απέκτησα μια τεράστια εμπειρία, βέβαια τα δίδακτρα ήταν πολύ ακριβά γι’ αυτή την εμπειρία. Πάντως είναι μια κοινή διαπίστωση γενικά ότι η προηγούμενη τριετία είχαν συσσωρευτεί και ήτανε η πιο δύσκολη τριετία για τα θέματα, που απασχολούσαν την Ομοσπονδία μας. Ήτανε τόσα πολλά τα προβλήματα, που ήτανε πολύ δύσκολα να διαχειριστούν με τις παρούσες καταστάσεις. Είχα την αίσθηση από την πρώτη ημέρα ότι ο Πρόεδρος της Ομοσπονδίας δεν είχε ούτε την στήριξη ούτε τη συμπαράσταση, που χρειαζόταν για να λειτουργήσει καλύτερα η Ομοσπονδία μας. Εγώ προσωπικά θέλω να τον ευχαριστήσω, γιατί μέσα στη τριετία η συνεργασία μας ήταν άψογη. Νομίζω ότι στα έγγραφα, που έφευγαν από την Ομοσπονδία, αποτυπώνεται αυτό. Είχαμε κάποιες μέρες μέχρι αργά τη νύχτα, μετά τα μεσάνυχτα να είμαστε σε ανοιχτή επικοινωνία για να φύγει την επόμενη μέρα πρωί ένα έγγραφο, που κάποιοι λοιδορούν τώρα, γιατί φύγανε τόσα έγγραφα, αλλά είναι πολύ σημαντικό όταν τη μία μέρα βγαίνει κάτι που θίγει το κλάδο την επόμενη να μπορεί η Ομοσπονδία να απαντήσει και να στείλει τα απαραίτητα έγγραφα στα αρμόδια Υπουργεία. Ακόμα ένα τεράστιο ευχαριστώ θέλω να δώσω στη Πένυ. Η προσφορά της στην Ομοσπονδία είναι ανεκτίμητη και το τονίζω αυτό, διότι ακούστηκαν κάποιες ερωτήσεις γύρω από την αμοιβή της υπαλλήλου, που έχουμε στην Ομοσπονδία. Μια γενική θεώρηση, που έχω, είναι ότι το εγώ πρέπει να μπαίνει κάτω από το εμείς. Δυστυχώς δε το διαπίστωσα απ όλα τα μέλη του ΔΣ. Επίσης η διαφήμιση του εαυτού μου δεν είναι κάτι, το οποίο το εφαρμόζω. Άλλωστε οι περισσότεροι ίσως δε με γνωρίζουν. Ούτε προσπάθησα να διαφημιστώ μέσα από τη θέση του Γενικού Γραμματέα ούτε με τα facebook ούτε με τα μέσα κοινωνικής δικτύωσης. Εάν δε κάνω λάθος, είναι λόγια του Μακρυγιάννη ότι είναι ότι ο άνθρωπος είναι οι πράξεις του. Όχι τα λόγια και οι θεωρίες. Προσπαθήσαμε ως ΔΣ με όλες μας τις δυνάμεις να ενεργοποιηθούν οι πρωτοβάθμιοι σύλλογοι σε όλες τις περιοχές της Ελλάδος, οι Μηχανικοί ΤΕ να εκπροσωπούνται να έχουν πρωτοβάθμιο σύλλογο σε όλες τις περιοχές της Ελλάδος. Είμαι υπερήφανος που καταφέραμε και ενεργοποιηθήκαν εκ νέου η Αιτωλοακαρνανία, η Μεσσηνία, ότι δημιουργήθηκαν δύο νέοι σύλλογοι σε αυτή τη θητεία στη Λέσβο και στη Χίο. Είναι θετικό ότι και οι συνάδελφοι από τη Κέρκυρα και τη Θεσπρωτία πλέον εκπροσωπούνται και αυτοί έστω μέσω του συλλόγου των Ιωαννίνων. Και πρέπει να πω κάτι για τα απογραφικά, γιατί ακούστηκαν ανακρίβειες. Το Σεπτέμβριο του 2016 τα απογραφικά μέσω των οποίων παίρναμε συνδρομή η Ομοσπονδία από την ΕΑΠ ήταν 299. Αμέσως μετά το συνέδριο, που προφανώς γράφτηκαν αρκετοί λόγω του συνεδρίου του ‘16, τα απογραφικά ήταν 522. Τον Αύγουστο του ‘19 τώρα δηλαδή το προηγούμενο μήνα τα απογραφικά έχουνε γίνει 889. Είναι αύξηση 70%. Το ότι παραμείναν ίδιος αριθμός των απογραφικών είναι ένα μεγάλο ψέμα, που ειπώθηκε εδώ. Πρέπει επιπλέον να προσθέσουμε τα απογραφικά, που θα είναι από τον Οκτώβρη, γιατί το να αυξηθούν κατά 60 σύνεδροι, περίπου έτσι; Εδώ πέρα σημαίνει 700 περίπου απογραφικά, τα οποία δόθηκαν στην ΕΑΠ ή θα δοθούν το αμέσως επόμενο διάστημα με συνέπεια να είμαστε γύρω στους 1.600 εν δυνάμει εγγεγραμμένοι στην ΕΑΠ. Προφανώς και είναι δυσάρεστο ότι η μεγαλύτερη δεξαμενή, που είναι στην Αττική, δεν έχουν ενεργοποιηθεί. Αλλά ότι δεν έγιναν προσπάθειες και μείνανε ίδιος αριθμός των συνδρομών μέσω ΕΑΠ, είναι ένα τεράστιο ψέμα. Επίσης, επειδή πρέπει να μαθαίνουμε από τα λάθη μας, πρέπει να γίνει μια αναφορά, γιατί φτάσαμε να τρέχουμε μία τριετία για να αποκτήσουμε το πόρο; Τον Δεκέμβριο του 2015 ενημέρωσα προσωπικά τον τότε Πρόεδρο της Ομοσπονδίας τον αγαπητό συνάδελφο τον Στέφανο το Λιόντη ότι βγήκε μια ανακοίνωση στις εφημερίδες της Δωδεκανήσου με την οποία η ΕΜΔΥΔΑΣ ευχαριστούσε τον τότε βουλευτή μετέπειτα Υφυπουργό Ναυτιλίας τον κ. Σαντορινιό για τη συνδρομή του στην επαναφορά του πόρου. Τον Μάρτιο του ‘16 στη Γενική Συνέλευση του Συλλόγου του πρωτοβάθμιου της Δωδεκανήσου ως εκπρόσωπος της Ομοσπονδίας, που τη καλέσαμε φυσικά να είναι και είναι και καταστατική υποχρέωση να παρευρίσκεται, είχε έρθει ο αντιπρόεδρος τότε της Ομοσπονδίας ο κ. Γιώργος Μερτινός. Εκείνη τη περίοδο αναφέραμε εκ νέου το θέμα γιατί είχε ανακινηθεί πάλι, θεωρούσαν δεδομένο οι συνάδελφοι μας οι ΠΕ ότι θα δοθεί ο πόρος, η εκτίμηση όμως της Ομοσπονδίας τότε, της διοίκησης της Ομοσπονδίας τότε, η λάθος εκτίμηση απ’ ότι αποδεικνύεται ήταν ότι δε θα πάρει κανένας πόρο ούτε οι ΠΕ ούτε κατά συνέπεια οι ΤΕ, γιατί υπήρχε το μνημόνιο και η τρόικα. Αποτέλεσμα αυτού ήταν να μην κάνουμε τις απαραίτητες ενέργειες και να απουσιάζουμε τον Αύγουστο του ‘16 απ’ τη Βουλή. Χάθηκαν 3 χρόνια προσπαθώντας να επανορθώσουμε το λάθος μας. Ήταν μία λάθος εκτίμηση, οφείλουμε να τη βάλουμε στο μυαλό μας, να φροντίσουμε να μην επαναληφθεί. Ακούστηκε κάτι για οικονομική πρόταση, που είχε κάνει στο ΔΣ ο φίλος ο Θοδωρής ο Τσίπας. Επειδή του αρέσουν πολύ οι στίχοι και τα τραγούδια, εγώ θα του πω ότι όλες οι λύσεις είναι φίνες και ωραίες, τότε και μόνο τότε όταν είναι εφικτές. Μα σαν είναι ανέφικτες, άστε καλύτερα καθόλου μη τις λες. Οι Κατσιμίχα το λένε Θοδωρή μου. Ξέρεις πολύ καλά ότι η πρόταση εκείνη μακάρι να ήταν εφαρμόσιμη. Αν θέλαμε να μην κάνουμε δράσεις ή αν έβγαιναν τα οικονομικά στοιχεία, που έλεγες, θα ήμουν μαζί σου. Προφανώς όμως αυτό που είχες προτείνει τότε δεν ήταν εφικτό. Και σίγουρα γίνανε μειώσεις. Δεν είναι η αποζημίωση αυτή, που υπήρχε για το ΔΣ, για τα μέλη του ΔΣ, όταν αναλάβαμε, με αυτή που είναι τώρα. Γίνανε δύο μειώσεις και στη χιλιομετρική απόσταση αποζημίωση και στην αποζημίωση την ημερήσια.

**Προεδρείο:** Συνάδελφε πρέπει να επισπεύσεις.

**Παπαϊωάννου:** Συγγνώμη ένα λεπτό, δεν έχω ξανατοποθετηθεί κάποιοι παραβίασαν πολύ περισσότερο.

**Προεδρείο:** Το ξέρω απλά πρέπει και εμείς να σε πιέσουμε.

**Παπαϊωάννου:** Πρέπει να πω ακόμα για τον προϋπολογισμό περί των οικονομικών, γιατί ειπώθηκε με τον προϋπολογισμό, ότι δεν τον τηρήσαμε κλπ. Φυσικά δεν τον τηρήσαμε και για τις μετακινήσεις, γιατί πρόβλεψη δεν ήταν να βγούνε, να εκλεγούνε και κάποιοι συνάδελφοι στο ΔΣ από τη Ρόδο, από τη Κρήτη, από τη Θεσσαλονίκη, από διάφορες περιοχές. Η πρόβλεψη ήτανε να είναι το 80% του ΔΣ από την Αθήνα. Προφανώς τα έξοδα από τις υπόλοιπες περιοχές είναι μεγαλύτερα. Προϋπολογισμός βγήκε για να είναι τα μέλη του ΔΣ, αυτό υπέθεσαν, αυτό εκτιμήσανε, δυστυχώς ή ευτυχώς δημοκρατικές διαδικασίες του προηγούμενου συνεδρίου αναδείξανε συναδέλφους από διάφορες περιοχές της Ελλάδος. Τι έπρεπε να πούμε; Δε θα είναι μέλος του ΔΣ, γιατί κοστίζει ακριβά; Ας είμαστε λίγο σοβαροί. Συναδέλφισες και συνάδελφοι, την ανοχή και την ευπρέπεια πρέπει κάποιοι να μην την εκλαμβάνουν σαν αδυναμία. Διαπίστωσα εδώ ότι κανένας δε σέβεται κανέναν και όλοι απαιτούμε ότι πιστεύουμε και απαιτούμε ότι αξίζουμε το σεβασμό των υπολοίπων. Κάποιοι επιδεικνύουν υπέρμετρη αλαζονεία, θεωρώντας ότι μόνο αυτοί εκπροσωπούν το κλάδο, νοιάζονται για το κλάδο. Αυτά δεν είναι σοβαρά πράγματα. Όλοι νοιαζόμαστε για τον κλάδο, νιώθω αυτή τη στιγμή ότι με τον τρόπο, που προσπαθούμε να εξελιχθούν οι εργασίες του συνεδρίου τρώμε τις σάρκες μας και πιστεύω ακράδαντα ότι ο δρόμος της συνεννόησης και της συνεργασίας είναι επιλογή, που θα μας φέρει πιο κοντά στις λύσεις των προβλημάτων μας. Με γνώμονα πάντα το συμφέρον του κλάδου και των ΤΕ Μηχανικών. Σας ευχαριστώ πολύ.

**Προεδρείο:** Ευχαριστούμε το συνάδελφο τον Παπαϊωάννου. Ο συνάδελφος ο Κουμούτσος ο Θανάσης και να ετοιμάζεται ο συνάδελφος Ηλιόπουλος.

**Κουμούτσος:** Συναδέλφισες και συνάδελφοι σας χαιρετίζω στο 10ο συνέδριο της Ομοσπονδίας ως Πρόεδρος της Ένωσης του συλλόγου της Αχαΐας και ως μέλος της Κεντρικής Διοίκησης της ΕΕΤΕΜ. Κάνω μια δεύτερη παρατήρηση, το έχω ξανακάνει στο προηγούμενο συνέδριο, είμαστε πολύ μικρόψυχοι και η λέξη συντεχνία μας τρομάζει σε πολλούς, δε κατάλαβα γιατί μας τρομάζει. Τι είναι αυτό που δεν πρέπει να είναι συντεχνία ο κλάδος; Μακάρι να ήταν συντεχνία πολλά χρόνια πριν. Γιατί αποκαλούμε συντεχνία τους συναδέλφους τους ΠΕ, μήπως το κόμπλεξ το δικό μας της κατωτερότητας, του υπό, του τεχνολόγου, που δε τολμάμε ακόμα να πούμε και τη λέξη μηχανικός; Μας τρομάζει; Μήπως μόνοι μας κατατρώμε τις σάρκες μας; Ενδοϋπηρεσιακά; Έξω από υπηρεσίες, στο διαδίκτυο τελευταίο διάστημα; Ερωτάω αλληγορικά. Έχετε δει συναδέλφους που έχουν παρατάξεις και κόμματα στο Τεχνικό Επιμελητήριο στην ΕΜΔΥΔΑΣ να γίνεται αυτός ο αλληλοσπαραγμός, ο εκφυλισμός της έννοιας του μορφωμένου πτυχιούχου μηχανικού; Μόνο σε μας γίνεται συνάδελφοι. Μήπως είναι έλλειψη αυτοσεβασμού της ιδιότητας του μηχανικού; Και ειπώθηκαν και πολλές ανακρίβειες εδώ μέσα. Θα ξεκινήσω από το, λυπάμαι κάποιοι κάνανε τους μεγαλοσυνδικαλιστές και τους εργατοπατέρες του κλάδου, είναι απών τώρα για να τα ακούσουνε. Μιλάνε οι συνάδελφοι, ο Μερτινός ο Γιώργος για τον ΟΟΣΑ. Γιατί πολλοί συνάδελφοι μπορεί να μη γνωρίζουν τι είναι ο ΟΟΣΑ. Ο ΟΟΣΑ προτείνει σε όλες τις χώρες της Ευρωπαϊκής Ένωσης, δεν ήρθε θέσφατο επειδή προτείνει ο ΟΟΣΑ πρέπει εμείς να μην εκφραστώ, πρέπει να υποκύψουμε σαν τα χανουμάκια στους βεζίρηδες; Πρόταση είναι. Γιατί άλλες χώρες, η Γαλλία, η Γερμανία, η Ιταλία, η Ολλανδία δεν εφαρμόζουν τις αποφάσεις του ΟΟΣΑ; Να σας θυμίσω ένα παράδειγμα; Η Ολλανδία ξέρετε τι χώρα είναι γεωγραφικά; Μια Πελοπόννησος και κάτι παραπάνω. Πόσα πανεπιστήμια έχει θετικών επιστημών και πόσα τεχνολογικά πανεπιστήμια; Αυτό είναι το πρόβλημά μας; Τα ΤΕΙ τα διάσπαρτα; Γιατί τα πανεπιστήμια που είναι; Πανεπιστήμιο Πελοποννήσου; Πανεπιστήμιο Τριπόλεως; Βορείου Αιγαίου; Νοτίου Αιγαίου; Ιονίων Νήσων; Βαθμολογίες; Φυσικό στη Κρήτη πέρσι-πρόπερσι με 7; Δε κατάλαβα, τα ΤΕΙ είναι η μιζέρια; Και τέλος πάντων η παιδεία πως αλλάζει συνάδελφοι; Αν με νόμο για τα πανεπιστήμια, νόμο για τα νήπια, νόμο για το γυμνάσιο, νόμο για το δημοτικό, πάμε και στα ΤΕΙ μετά. Αυτή είναι η παιδεία της χώρας; Αυτό είναι το μοντέλο της ανάπτυξης; Ποιο το μοντέλο της ανάπτυξης μιας χώρας; Χωρίς τεχνολογικό τομέα αναπτύσσεται μια χώρα; Όχι. Και αν μου πει κάποιος ότι αναπτύσσεται να μου το αποδείξει. Άρα μήπως αυτό το παιχνίδι ότι ακόμα αυτή η συντεχνία, που θέλετε, που σας αρέσει, υπάρχει και παραμένει, που έχουν διαλυθεί τα πάντα. Οι δικηγόροι, οι ιατροί, οι λογιστές, καταρρεύσανε, μόνο η συντεχνία του Τεχνικού Επιμελητηρίου έχει παραμείνει ακόμα στη παγκόσμια κλίμακα. Και να σας θυμίσω κάτι, που μιλάνε για πολύ αγώνες και τέτοια, η Αχαΐα τόλμησε ως ΕΕΤΕΜ και ως σύλλογος δημοσίων υπαλλήλων να αναδείξει επίσημα με χείλη Υπουργού δημοσίως και στα κανάλια και στην ΕΡΤ ότι ναι υπάρχει μια αδικία. Ήταν η Σία Χριστοπούλου, που δημόσια αποδέχτηκε ότι υπάρχει μια αδικία με τα επαγγελματικά δικαιώματα που είναι να εκδοθούν και η πολιτεία οφείλει. Και μια άλλη συγκέντρωση στη Πάτρα στον Πρόεδρο της Δημοκρατίας. Που και μέλη του συλλόγου των δημοσίων υπαλλήλων του προοδευτικού χώρου ήταν απόντες. Η ταμπέλα του προοδευτικού και του αριστερού είναι μόδα αλλά τώρα κατέρρευσε και αυτό. Τι μας χωρίζει συνάδελφοι; Μας χωρίζει αν ο Κουμούτσος είναι όμορφος; Εάν ο Κουμούτσος έχει θέση διευθυντού; Μήπως κοιτάμε τον εαυτούλη μας στην υπηρεσία μέσα από το συνδικαλιστικό όργανο, που υπηρετούμε; Η κοιτάμε τους συναδέλφους να τους ενεργοποιήσουμε; Και δε κατάλαβα. Γιατί οι συνάδελφοι που σήμερα γράφονται και έχουν χρόνια στην υπηρεσία τόσα χρόνια απείχαν και εγώ και εσείς οι υπόλοιποι που πληρώναμε είμαστε τα κορόιδα; Δε κατάλαβα συνδικαλισμός είναι το κορόιδο; Ή ο εξυπνάκιας που θα έρθει για το πόρο και μόνο; Στην υπηρεσία μου συνάδελφοι λένε ένα ευρώ εγώ δε πληρώνω. Στην υπηρεσία μου, δώδεκα συνάδελφοι. Κανένας αυτή τη στιγμή δεν δέχεται να πληρώσει στην Ενιαία Αρχή Πληρωμών. Πως θα λειτουργήσει ο σύλλογος; Πως θα λειτουργήσουν τα γραφεία; Συναδέλφισα δε σε διακόπτω και δε σου επιτρέπω.

**Προεδρείο:** Κανένας διάλογος.

**Κουμούτσος:** Σεβασμός συναδέλφισα, στο κόμμα σου να το μαθεις, όχι εδώ. Στο κόμμα σου.

**-:** (μακριά από μικρόφωνο)

**Κουμούτσος:** Συνάδελφοι ο συνδικαλισμός δεν είναι κάτι άυλο. Έχει κόστος και χρόνο. Γίνεται τίποτα σήμερα χωρίς κόστος; Και μιλάμε για τις αμοιβές, διακόπτω λίγο, όταν εμείς αποζημιωνόμαστε με 0,15 με 2€ τη βενζίνα; Με έξοδα και θα βάλω θέμα για αύξηση της αμοιβής της χιλιομετρικής απόστασης και τα υπόλοιπα να διεκδικούμε και α η Ομοσπονδία κάνει έξοδα πολλά. Τι να κάνουμε; Το όργανο όταν εκλέγεται από διάφορα σημεία θα έχει έξοδα, δε γίνεται. Διεκδικούμε τι; Όταν συνάδελφοι παίζουν παιχνίδια εξουσίας και παίζουν τα παιχνίδια εξουσίας για τα επαγγελματικά δικαιώματα. Και έχουν το θράσος να μιλάνε εδώ στο συνέδριο, όταν παίζουν παιχνίδια εξουσίας προσωπικής και όχι συνδικαλιστικής και συντεχνιακής αντίληψης των ΤΕ έξω από τα όργανα. Τόσο από την ΕΕΤΕΜ και από την ΠΟΜΗΤΕΔΥ. Συμμετείχαν στις διαδικασίες σε ομάδες. Ομάδες φαντάσματα, μειοψηφίας συνάδελφοι. Τι καταφέρανε; Πριν βουλιάξει το καράβι, πηδήξανε για να σώσουν την αξιοπρέπειά τους. Κοροϊδεύουν ποιον;

**Προεδρείο:** Συνάδελφε πρέπει να επισπεύσεις.

**Κουμούτσος:** Έχουν μιλήσει πάρα πολύ και θα μου επιτρέψεις.

**Προεδρείο:** Προσπάθησε όμως.

**Κουμούτσος:** Προσπαθώ. Αλλά σήμερα συνάδελφοι εδώ οι πιο πολλοί συνάδελφοι και μέλη λυπούμαι της Διοίκησης κάνανε απολογισμό του συλλόγου τους λες και μιλάγανε σε Γενική Συνέλευση. Έλεος πλέον. Δεν ξέρουν στοιχειώδη όρος τι είναι συνέδριο και γιατί μιλάνε. Επί του απολογισμού του διοικητικού κριτική; Να μη πω η κυρα-Μαρία στη γειτονιά μου έκανε. Όχι στοιχειοθετώντας θέσεις, πράξεις και πολιτικές, που δεν εφαρμόστηκαν από το κάθε σύλλογο, γιατί η Ομοσπονδία είναι η φωνή του κάθε συλλόγου, ενοποιεί όλους μαζί. Όταν υπήρχαν συμβούλια, που δε συνεδριάζανε, δεν υπήρχαν συμβούλια πουθενά και υπάρχουν συνάδελφοι που είναι διαγραμμένοι. Προσπάθεια γίνεται. Υπήρχε μητρώο; Που είναι το μητρώο; Τώρα με το πόρο; Δεν έπρεπε να υπήρχε μητρώο; Ποιος φορέας επιστημονικός δεν έχει μητρώο; Δεν είχαν ευθύνες οι προηγούμενες διοικήσεις; Ας κάνουμε κριτική συνάδελφοι. Όλοι κάνουμε λάθη. Λάθη κάνει όποιος δουλεύει. Όποιος δε δουλεύει δε κάνει κανένα λάθος, είναι ο αλάνθαστος. Γι’ αυτό. Έκκληση. Να σταματήσει αυτός ο αφορισμός μεταξύ μας. Και να κάνουμε κριτική στον εαυτό μας πρώτα. Τι παραλείψαμε να κάνουμε και τι δε κάναμε και μετά να έχουμε δικαίωμα στα όργανα, που εμείς εκλέγουμε, εσάς, εμάς, οι συνάδελφοι οι κάτω που είναι στις υπηρεσίες μας εκλέξανε να τους εκπροσωπούμε. Ένας εκπροσωπούμενος με καθαρή φωνή, με αρχές και με αξίες και όχι κουτσομπολιό της γειτονιάς. Και όχι κουτσομπολιό του διαδικτύου. Λυπούμαι αφάνταστα το τι γίνεται στο διαδίκτυο. Τέτοιο ξεκατίνιασμα και τέτοια αποπροσανατολισμός θεσμικός, νομικός, τεχνικός, δεν έχω ξανασυναντήσει στη ζωή μου. Ο γιος μου θα πάει 6η δημοτικού και έχει καλύτερη άποψη και πιστεύω και τα παιδιά σας. Αποπροσανατολισμός στο έπακρον. Δε ξέρουν στοιχειώδη νομοθεσία. Είναι λυπηρό. Χρειάζονται συνάδελφοι και νέοι συνάδελφοι μαθήματα, δυστυχώς χρειάζονται μαθήματα. Τι είναι μηχανικός, τι εκτελεί το έργο και ποιες ευθύνες έχει και ποιες θα αναλάβουμε όλοι μας. Και οφείλει ο κλάδος να παλέψει σε αυτή τη κατάσταση. Και θα θυμίσω η Αχαΐα ως ΕΕΤΕΜ και ως σύλλογος δημοσίων υπαλλήλων κάναμε τη μεγάλη παρέμβαση στο νόμο Γαβρόγλου στη Λαμία. Όσοι δεν το γνωρίζουνε με δικιά μου προσπάθεια ως ΕΕΤΕΜ με το προεδρεύοντα τότε πρύτανη του ΤΕΙ Δυτικής Ελλάδος τον κ. Τριανταφύλλου μας δέχτηκε τόσο την ΕΕΤΕΜ όσο και την ΠΟΜΗΤΕΔΥ επίσημα να μιλήσει σε σύνοδο πρυτάνεων.

**Προεδρείο:** Συνάδελφε επίσπευσε σε παρακαλώ.

**Κουμούτσος:** Τελειώνω. Άρα συνάδελφοι δεν κάναμε τίποτα χωρίς να υπάρχει συναίνεση, συνεργασία και συναντίληψη. Αν δεν υπάρχει συναντίληψη και κοιτάμε ποιος θα πάρει τη καρέκλα έχουμε χάσει το τρένο και το τρένο δε ξαναγυρίζει πίσω. Ο κλάδος για να έχει μέλλον πρέπει να παλέψει εδώ και τώρα τόσο για ίσοι και να κάνει το σύνταγμα, το πρώτο άρθρο του συντάγματος, ίσοι οι Έλληνες πολίτες, να το κάνει σημαία τόσο για τις υπηρεσίες για τα αξιώματα όσο και τα επαγγελματικά δικαιώματα. Και το παραμύθι του Γαβρόγλου και της νέας κυβέρνησης, που έχει αποδεχτεί εν μέρει το νομοσχέδιο, την πολιτική, πρέπει επιτακτικά να δοθεί λύση τώρα. Τα δικαιώματα, γιατί τι να το κάνω εγώ το αξίωμα, όταν δεν έχω δικαίωμα μπορεί και εκεί να με χτυπήσει. Και λυπάμαι για μια άλλη φορά δεν δικαιολογείται αρνητική ψήφο σε οικονομικό απολογισμό, όταν δεν υπάρχουν στοιχεία κακοδιαχείρισης. Αυτό είναι εμπάθεια, δε ψηφίζω το προϋπολογισμό, δηλώνει κακία, δηλώνει φθόνο, δηλώνει ανικανότητα το να μπορεί να συνεργάζεται, να μπορεί να κάνει κριτική με στοιχεία. Δε ψηφίζω οικονομικό απολογισμό σημαίνει μομφή κύριοι συνάδελφοι. Ευχαριστώ πολύ.

**Προεδρείο:** Ευχαριστούμε το συνάδελφο το Κουμούτσο το Θανάση. Ο συνάδελφος ο Ηλιόπουλος και να ετοιμάζεται τελευταίος πριν από το κλείσιμο του Προέδρου ο συνάδελφος ο Μπαϊκούσης ο Γιάννης.

**Ηλιόπουλος:** Συναδέλφισες και συνάδελφοι το 2016 σε ένα συνέδριο, που είχε γίνει σε αυτόν εδώ το χώρο, αποφασίσαμε να κάνουμε ένα καινούργιο βήμα. Ένα βήμα αφήνοντας πίσω μια κακή διοίκηση όπως είχε αποδειχτεί τα τελευταία χρόνια, γιατί αλλιώς είχε ξεκινήσει στην αρχή, δίνοντας μια μεγάλη πλειοψηφία, μαζί και εγώ τότε, στην Ενωτική Κίνηση με 7 έδρες στο Διοικητικό Συμβούλιο, έχοντας δηλαδή κατευθείαν την αυτονομία, έναντι 4 εδρών, που είχαν οι υπόλοιπες παρατάξεις. Και ενώσαμε τότε δυνάμεις και εφόσον ήμασταν αυτοί που δώσαμε αυτή την δύναμη στη συγκεκριμένη παράταξη, είμαστε σήμερα εδώ για να κάνουμε μία κριτική. Και πρέπει να τη δεχτείτε τη κριτική όσο σκληρή και να είναι Πρόεδροι του Διοικητικού Συμβουλίου, μέλη του Διοικητικού Συμβουλίου. Και η κριτική είναι σκληρή, όχι γιατί πετύχατε, πετύχαμε να πάρουμε το πόρο του 2,5‰, γιατί αυτό θα δινόταν συνάδελφοι. Θα δινόταν. Είτε με τον έναν είτε με τον άλλον τρόπο. Και όχι να λέτε και να κατακρίνετε τα υπόλοιπα μέλη του Διοικητικού Συμβουλίου που σας κάνανε κριτική ότι ήταν αντίθετοι. Και οι 11 πιστεύω ότι ήσασταν υπέρ του να δοθεί ο πόρος. Ίσως να είχατε διαφορετική λογική στο πως πρέπει να αντιμετωπιστούν τα πράγματα. Και εκεί είναι η διαφοροποίηση. Και εδώ για να δούμε τι ακριβώς έχει γίνει. Τι μας καταθέσατε το τι έχετε κάνει αυτά τα 3 χρόνια. Ένα συνεχές πήγαινε-έλα σε γραφεία Υπουργών, Γενικών Γραμματέων, φίλων φυσικά προσκείμενα σε σας απ’ ότι κατάλαβα κομματικά. Για να μπορέσουμε να κερδίσουμε κάτι και να ‘ρθούμε εδώ και με αυτό το κάτι να ξαναζητήσουμε να πάρουμε τα ινία αυτού του κλαδικού σωματείου. Όμως συνάδελφοι κάποια στιγμή πρέπει να καταλάβουμε ότι ένα κλαδικό σωματείο, που στήνεται μόνο με οικονομικά κριτήρια από μόνο του θα πέσει. Και δυστυχώς αυτό το σωματείο το στηρίξαμε όλοι μας ακόμα και εμείς σαν πρωτοβάθμια πάνω στο 10ευρω του 2,5‰. Και θα πέσει αυτό το σωματείο, δεν έχει αυτό το σωματείο ζωή από εδώ και πέρα, γιατί δεν έκανε κινήσεις, συνεργασίες και συμμαχίες μαζί με τα υπόλοιπα στρώματα του ελληνικού λαού, που αυτό τον καιρό τα τελευταία χρόνια ζει τις χειρότερες στιγμές του. Τις χειρότερες οικονομικές στιγμές του. Ήρθαν οι συνάδελφοι και γράφτηκαν σε ένα σωματείο μόνο και μόνο για να πάρουν το πόρο χωρίς να μπορέσουμε εμείς που είμαστε στα πρωτοβάθμια και εσείς, που είσαστε στην εξουσία επάνω του Διοικητικού Συμβουλίου, να διαμορφώσετε συνειδήσεις. Η συνείδηση που διαμορφώσατε είναι να πάρουμε το 10ρικο. Και θα το χάσουμε πάρα πολύ εύκολα, θα τους χάσουμε πάρα πολύ εύκολα αυτούς τους συναδέλφους, που ήρθαν, μόλις χαθεί και το δεκάρικο. Σας το λέω. Έτσι είναι. Γιατί πολλοί από αυτούς δε ξέρουν καν τι σημαίνει ΠΟΜΗΤΕΔΥ. Πολλοί από αυτούς όταν ήρθαν να ψηφίσουν και το ξέρουν και οι συνάδελφοι μου από τη Δράμα, τη Καβάλα και τη Ξάνθη ότι μπέρδευαν τη ΠΟΜΗΤΕΔΥ με την ΕΕΤΕΜ, μα εγώ έχω πληρώσει, δε γνωρίζουν τι είναι η ΠΟΜΗΤΕΔΥ, γιατί η ΠΟΜΗΤΕΔΥ αυτά τα χρόνια δεν ακούμπησε και δεν πήρε θέση σε βασικά στοιχεία της πολιτικής ζωής αυτού του τόπου. Δε μίλησε ούτε για μνημόνια, δε μίλησε για το πώς υπάρχουν οικολογικές καταστροφές σ’ αυτή τη χώρα, πως εμείς ένας επιστημονικός σύλλογος, γιατί εκτός από κλαδικός σύλλογος είμαστε και επιστημονικός σύλλογος, ποτέ μα ποτέ δε καταφέραμε να σηκώσουμε την επιστημονική μας φωνή. Έχουμε καταντήσει και είμαστε και πρέπει να το πούμε όσο σκληρό και αν είναι εδώ, οι περισσότεροι, δε λέω όχι, και δε λέω γι’ αυτούς τους ανθρώπους που είναι εδώ πέρα μέσα, αυτοί ίσως είναι και πιο πολιτικά ευαισθητοποιημένοι, οι άνθρωποι του δεκάρικου. Συνάδελφοι και συναδέλφισες πρέπει να αλλάξουμε, να αλλάξουμε ρότα. Και δυστυχώς με αυτό το Διοικητικό Συμβούλιο αυτό που είδαμε είναι ότι δε μπορεί να προχωρήσει μπροστά η Ομοσπονδία. Και χαίρομαι πάρα πολύ, που υπήρχαν από τη πρώτη στιγμή φωνές μες στο Διοικητικό Συμβούλιο, που αντιστάθηκαν σε αυτό, που πήγε να γίνει. Που πήγε να εγκαθιδρυθεί μία νέα μορφή εξουσίας, που ήθελε να διαιωνίσει αυτή την εξουσία της στο βάθος του χρόνου. Που ενώ είχε υποσχεθεί καλύτερη διαχείριση οικονομικών από αυτό το συνέδριο, γιατί είχαμε μιλήσει και για κακοδιαχείριση για τη προηγούμενη διοίκηση δεν έπραξε αυτά που έπρεπε και συνέχισε να σκορπάει χρήματα δεξιά και αριστερά. Νόμιμα, όχι παράνομα, νόμιμα. Αλλά χωρίς να σκέφτεται ότι πήρε 220.000 ταμείο και το έχει φτάσει στις 20.000. Έπρεπε να σκεφτεί πάρα πολύ ότι αν δε πάρει το πόρο και δε μαζευτούν λεφτά στο ταμείο, αυτός ο σύλλογος και το λέγαμε τότε, αυτή η Ομοσπονδία και το λέγαμε τότε θα είχε χρόνο λειτουργίας αυτό εδώ το συνέδριο. Άρα πρέπει να αναπροσαρμόσουμε τις σκέψεις μας, η κριτική μας απέναντι σε αυτό το Διοικητικό Συμβούλιο είναι ότι δε διαμόρφωσε συνειδήσεις, πρέπει να προτάξουμε μπροστά το πολιτικό, πρέπει να βγάλουμε τους συναδέλφους από το καβούκι της ανάθεσης και πρέπει την ίδια ώρα που υποτίθεται ότι εσύ είσαι στο Υπουργείο να έχουν πέσει τα στυλό των συναδέλφων κάτω στα πρωτοβάθμια. Να μη παίρνουν μέρος στις επιτροπές, να πούνε στους διευθυντές τους ότι εμείς δε δουλεύουμε, γιατί τα επαγγελματικά μας δικαιώματα είναι μέχρι εδώ. Μόνο με αυτή τη πίεση και από κάτω και κάνοντας συμμάχους θα μπορέσουμε να λειτουργήσουμε. Και επίσης συνάδελφοι οι εχθροί μας δεν είναι οι συνάδελφοι Μηχανικοί, οι διπλωματούχοι. Και αυτοί στο ίδιο ζουμί βράζουνε, μια μικρή διαφορά χρημάτων παίρνουν λίγο παραπάνω από μας και να σταματήσει αυτό το αλληλοφάγωμα. Οι ιδιωτικοποιήσεις που έρχονται και αυτούς και εμάς θα πειράξουνε. Οι καταργήσεις των συλλογικών συμβάσεων και οι ατομικές συμβάσεις και επιχειρησιακές συμβάσεις θα πειράξουν και αυτούς και τα παιδιά μας. Γι’ αυτό συμμαχίες, συμμαχίες ταξικές και έτσι όπως πρέπει να είναι. Με αυτή τη διοίκηση δε πρόκειται να γίνει. Με τη καινούργια διοίκηση, που πιστεύω ότι θα έχει αυτή τη λογική, θα πάμε καλύτερα. Ευχαριστώ.

**Πρόεδρος:** Ευχαριστούμε τον συνάδελφο τον Ηλιόπουλο. Τελευταίος ομιλητής για σήμερα ο συνάδελφος ο Μπαϊκούσης, ο οποίος όπως έχει αναφερθεί ήδη δεν είναι σύνεδρος είναι απερχόμενο Διοικητικό Συμβούλιο, ήδη ο συνάδελφος είναι συνταξιούχος. Θα τον ακούσουμε και θα κλείσει ο Πρόεδρος με την δευτερολογία του. Συνάδελφε Γιάννη.

**Μπαϊκούσης:** Αγαπητές συναδέλφισες και αγαπητοί συνάδελφοι για όσους δε γνωρίζετε ήμουν πάνω από 2 χρόνια στο απερχόμενο Διοικητικό Συμβούλιο μέχρι που συνταξιοδοτήθηκα εργασιακά. Και λέω εργασιακά, γιατί συνδικαλιστικά αποχώρησα μόνο τυπικά, γιατί έτσι ορίζει ο νόμος. Δε μπορώ να είμαι σε ενεργεία συνδικαλιστικές οργανώσεις, που είναι εργαζόμενοι εν ενεργεία. Δεν ανέβηκα στο βήμα για να κάνω έναν λόγο έτσι αποχώρησης με τη σχετική δικαιολογημένα ίσως έτσι συγκίνηση, να εισπράξω κάποια χειροκροτήματα ενδεχομένως και όλα καλά και όλα ωραία. Όπως σας είπα ότι εγώ θα συνεχίσω να είμαι ουσιαστικά στους αγώνες αυτού του κλάδου. Είμαι, βρίσκομαι σε αυτούς τους αγώνες με όποια συμμετοχή για 47 χρόνια. Ουσιαστικά έχω μυηθεί στα προβλήματα αυτού του κλάδου από το 1972, που ήμουνα σπουδαστής στη σχολή υπομηχανικών Αθηνών. Δεν έχω το χρόνο να σας πω τίποτε γι’ αυτά, γιατί πρέπει να προχωρήσω και να μιλήσω επί της ουσίας και αυτά που ενδιαφέρουν το κλάδο σήμερα. Καταρχήν πρέπει να πω ότι εκλέχτηκα με το 2ο ψηφοδέλτιο αυτού του απερχόμενου Διοικητικού Συμβουλίου με μια εξαίρετη συνάδελφο, μια συνάδελφο, που γνώριζα απ’ τον εργασιακό μας σύλλογο για το ήθος της, για τις υπεραντοχές της, παρότι δείχνει πολύ ήπια, είναι ήπιων τόνων πράγματι, αλλά αν χρειαστεί είναι πολύ δυναμική, αν βάλει ένα στόχο θα τον κυνηγήσει μέχρι να τον πετύχει, δεν είναι υπερβολή να πω, χαίρομαι που ήμουν μαζί σε αυτό το τελευταίο Διοικητικό Συμβούλιο με αυτή τη συνάδελφο και που λέγεται Κατερίνα Χατζηδάκη και είναι Πρόεδρος του πρωτοβάθμιου συλλόγου Ανατολικής Αττικής, μέλος του Διοικητικού Συμβουλίου, αλλά αναγκάστηκε και αυτή να μπει στο Προεδρείο όπως και εγώ, όπως θα εξηγήσω παρακάτω. Με κάλεσε ο συνάδελφος ο Στέφανος, δε ξέρω αν είναι μέσα εδώ είσαι Στέφανε, μπράβο χαίρομαι, πάντα ήσουνα σε όλο το συνέδριο μέχρι το τέλος και χαίρομαι. Με κάλεσε και απορώντας είπε θέλω να ακούσω τον Γιάννη τον Μπαϊκούση, που πολύ νωρίς έπιασε το ζήτημα της κατάργησης των ΤΕΙ. Τι έκανε σε αυτό το Διοικητικό Συμβούλιο; Πράγματι το είχα πιάσει από το 2011 και είχα πει σε εκείνο το Γενικό Συμβούλιο ότι θα ‘ρθει η στιγμή, που θα μας θέσουν υπαρξιακό πρόβλημα και πρέπει να είμαστε έτοιμοι να κατεβάσουμε 2.000 κόσμο στη πρωτεύουσα στην Αθήνα, να μη μπορούν να κάνουν τίποτε. Και έτσι περιπαικτικά κάποιος συνάδελφος είπε τι νεκρούς; Δυστυχώς εκεί μείναμε να μη μπορούμε να κατεβάσουμε και έχω ακούσει εδώ μέσα για πεζοδρόμιο, πολλούς να βγούμε να κάνουμε. Τρείς κινητοποιήσεις. Στη τελευταία κινητοποίηση εγώ συνταξιούχος ων πήγα και φόρεσα κίτρινο γιλέκο, έβαλα κράνος και διαδήλωσα και στο Σύνταγμα και στο Υπουργείο Διοικητικής Ανασυγκρότησης και στο Μαξίμου λίγο μακριά, γιατί εκεί δε σε αφήνουνε, πήγα και φώναξα και με ντουντούκα. Γαβρόγλου φύγε τώρα από το Παιδείας να πας να γίνεις νονός της συντεχνίας. Και θα το φωνάζω. Θα είμαι μαζί σας αρκεί να κάνετε αγώνες. Αγαπητέ Στέφανε, εγώ θα σου απαντήσω τι έκανα. Όμως παρόλο το σεβασμό, που έχω για τους διαχρονικούς σου αγώνες, θέλω να σε ρωτήσω, δε βρήκες να καλέσεις να απαντήσει και κάποιο νέο μέλος, που είναι Πρόεδρος αρκετά μεγάλου πρωτοβάθμιου συλλόγου, πολύ κοντά σου, τι έκανε, τι έκανε και ποιες ήταν οι απόψεις της. Εγώ δε θέλω να τις βγάλω, ελπίζω να μη χρειαστεί και για πολλούς άλλους. Δε μιλάω ποτέ έτσι, δε θέλω να δυναμιτίσω, όμως δεν είμαι της λογικής να τα βάζουμε όλα σαν τη γάτα να τα κουκουλώνουμε και να ερχόμαστε εδώ τι ωραία, τι καλά, να παίρνουμε τη ψήφο των συναδέλφων μας και όταν πηγαίνουμε σε αυτό το Διοικητικό Συμβούλιο άλλα να πράττουμε. Βρέθηκα λοιπόν με την Κατερίνα τη Χατζηδάκη, δύο εμείς και άλλοι δύο το τρίτο ψηφοδέλτιο με το πλειοψηφών ψηφοδέλτιο να έχει 7 μέλη συντριπτική πλειοψηφία, γιατί ας πω σε εισαγωγικά η «αντιπολίτευση» δεν ήταν καν ενιαία. Όπως στο προηγούμενο, που ήσουν Πρόεδρος Στέφανε και ήμασταν 6 και ήταν 5 αντιπολίτευση αρραγές. Έκανα ακριβώς αυτό που έκανα και όταν ήσουν εσύ Πρόεδρος Στέφανε. Και θα σου θυμίσω τι έκανα. Παρότι ήμασταν 6-5 και παρότι υπέστην τότε λεκτικά bulling και η πλειοψηφία στηριζότανε σε μένα, δεν έκανα πίσω. Στήριξα τη ΠΟΜΗΤΕΔΥ, στήριξα το Διοικητικό Συμβούλιο για το καλό του κλάδου. Και θα πω μόνο αυτό. Θα σου θυμίσω όταν πήγαμε στο Σπίρτζη που τότε ο Σπίρτζης μας είχε ανάγκη και μας διπλάρωσε υπό την εξής έννοια. Ήταν Υπουργός Παιδείας η Αναγνωστούλου, είχε πει θα φέρει νόμο να μας δώσει επαγγελματικά δικαιώματα και ο Σπίρτζης προσπάθησε να μας γίνει φίλος. Και πέρασαν όλοι ότι είναι φίλος μας. Μας ανεβοκατέβαζε θα σου θυμίσω Στέφανε τεχνολόγους και περίμενα να αντιδράσεις και δεν αντέδρασες. Και δεν το λέω με κακία αυτό. Έχουμε διαφορές εδώ πέρα, οι οποίες πρέπει να ειπωθούν. Και τι έκανε ο καθένας. Να θυμίσω ότι τον πρώτο σου αντιπρόεδρο τον έλεγε φιλαράκι και καφενεία και διάφορα τέτοια. Και αναγκάστηκα να αντιδράσω και να του πω κ. Υπουργέ απορώ πως δε ξέρετε και πως δε γνωρίζετε που είστε συναρμόδιος υπουργός για να υπογράψετε τα επαγγελματικά μας δικαιώματα ότι είμαστε Μηχανικοί ΤΕ. Ή λοιπόν θα μας λέτε πτυχιούχους Μηχανικούς ή Μηχανικούς ΤΕ. Από τότε μας έβαλε ο Σπίρτζης υπαρξιακό πρόβλημα, το οποίο σας είχα πει από το ‘11 ότι θα συμβεί. Και ούτε γάτα ούτε ζημιά, να αντιδρώ και να βρίσκω πρόβλημα και στους συναδέλφους του Διοικητικού Συμβουλίου, αυτούς που ήταν εκεί, γιατί δεν ήταν όλοι. Έτσι το είπα για να δεις. Αυτό που έκανα και τότε, γιατί λεκτικά έξω και συνέχεια και πολλές φορές ειδικά από τον πρώτο αντιπρόεδρό σου υπέστην bulling πραγματικά συνάδελφοι. Και το άντεξα. Και ερχόμαστε τώρα στο δια ταύτα. 7 προεδρείο αμιγές. Από το ίδιο ψηφοδέλτιο. Κανένα πρόβλημα. Δεν άργησε πολύ να διαβλέπω ότι εδώ υπάρχει μια διαίρεση, πάει να γίνει μια παρα-ομοσπονδία, περνώντουσαν αποφάσεις παραπροεδρείων είχε δημιουργηθεί. Να βλέπω τον πρώτο αντιπρόεδρο καμία σχέση με τον Πρόεδρο. Και λέω τι γίνεται εδώ; Τι μπορούμε να κάνουμε; Σημειωτέον ότι εκεί που ετοιμάζαμε να αντιδράσουμε για ένα ζήτημα και λέγαμε θα κάνουμε αυτό μας ερχόταν καπάκι δυο-τρία. Χειρότερα ζητήματα. Και το πρόβλημα από τη τριάδα, που θα σας πω, δεν ήταν το τι κάναμε και τι προλάβαμε, αν πήγαμε στα Γιάννενα που έπρεπε να το κάνουμε και το κάναμε και το προλάβαμε ή αν κάναμε κάτι άλλο, αλλά γιατί δε κάναμε εκείνο, που είχαμε πάρει απόφαση και το οποίο μπορούσαμε και το κάναμε αργότερα, δεν έμεινε έτσι τίποτα. Και κινητοποιήσεις γίνανε και θα σας πω εδώ μια παρένθεση. Όσα, σχεδόν, όσα επράχθησαν είτε σε έγγραφα είτε σε συναντήσεις Υπουργών, Γενικών Γραμματέων και δε συμμαζεύεται και αυτά δε τα πετάμε έτσι, σε αυτό το αστικό καθεστώς ζούμε συνάδελφοι και πρέπει και αυτά να τα κάνουμε και εμείς. Δε τα κάνει η ΠΟΕΜΔΥΔΑΣ; Γιατί ακούω εδώ μέσα ότι ξέρεις και αυτοί έχουν προβλήματα; Έχουν προβλήματα αλλά μας κατραπακιάζουν συνέχεια. Όταν θέλουμε να πάρουμε κάτι κόντρα. Μια ζωή κόντρα εμείς θα κάνουμε πίσω ή εκείνοι; Για να καταλάβω δηλαδή. Τι ακούμε εδώ μέσα; Και εμείς θέλουμε ναι, ναι ταξική πάλη κλπ, κλπ αλλά πρώτα αυτός ο σύλλογος είναι κλαδικός και θέλουμε κλαδική πάλη. Αυτό πρέπει να κάνουμε. Και αφού αποκαταστήσουμε κάτι στο κλάδο μας να ‘ρθουν μαζί και αυτοί να παλέψουμε. Να ‘ρθουν μαζί να παλέψουμε και να μας πουν και εσείς είστε και εσείς πρέπει να έχετε οικογένειες πρέπει να φάτε και εσείς σπουδάζατε τόσα χρόνια, τριτοβάθμια εκπαίδευση, δεν είστε ούτε εργοδηγοί, εκεί μας έχουν πετάξει. Παρένθεση συγγνώμη πρέπει να προχωρήσω, γιατί δεν υπάρχει χρόνος. Βλέπω λοιπόν πολλά ευτράπελα. Να σας πω 2-3, γιατί ο χρόνος πιέζει. Όταν πήγαινε να παρθεί μια απόφαση, ενώ είχαμε φτάσει στο να ψηφίζουμε και δε βόλευε τη τριάδα, σταματούσε τη ψηφοφορία και έλεγαν εγώ έχω μια άλλη πρόταση να κάνω, να ράνω, γιατί βλέπανε ότι τη ψηφίζαμε και κάποιοι από μας. Και ο Στεφανής το έχει κάνει πολλές φορές, ο Κώστας και εμείς. Αλλά τα χειρότερα ποια ήταν; Ο πρώτος αντιπρόεδρος ενώ εμείς παλεύαμε να κλείσουμε συνάντηση με τον Υπουργό το Γαβρόγλου και μας παρέπεμπαν συνεχώς και βλέπαμε έναν Γενικό Γραμματέα και το Σύμβουλό του, ο πρώτος αντιπρόεδρος είδε το Γαβρόγλου. Και δεν τον είδε ως Μερτινός, τον είδε ως πρώτος αντιπρόεδρος της ΠΟΜΗΤΕΔΥ. Ουδέποτε ενημέρωσε κάποιον, ούτε τον Πρόεδρο. Όταν ρωτήθηκε σε κάποιο Διοικητικό Συμβούλιο ο Μερτινός, που είναι στις επιτροπές, Γαβρόγλου έχει καμιά σχέση με κάποιο παιδί σου, δεν απάντησε ποτέ. Άρχισε να γίνονται μια φασαρία στα Διοικητικά Συμβούλια να δημιουργούνται μια φασαρία, να τα κάνουν γυαλιά-καρφιά να σηκώνονται να φεύγουνε. Δε θα μιλήσω, όχι θα το πω και αυτό. Γιατί ακούστηκε εδώ για προπηλακισμούς από τον Πρόεδρο του πρωτοβάθμιου Πύργου. Έχω τόσα χρόνια και έχω δείξει ποιος είμαι και δεν ήρθε κανείς να μου πει κουβέντα. Με ρωτάει η Μανουσόγιαννη η συνάδελφος, ήταν δίπλα μου σε ένα Διοικητικό Συμβούλιο, πότε φεύγεις Γιάννη με σύνταξη; Και της λέω το Δεκέμβριο, τέλος του μήνα, τέλος του χρόνου. Το ακούει λοιπόν ο προαναφερόμενος και σηκώνεται κάποια στιγμή εκεί που μίλησε και λέει, άντε τα μάθαμε και για σένα τα ξέρουμε, ευτυχώς που φεύγεις τέλος του χρόνου με σύνταξη. Κράτησα τη ψυχραιμία μου, γιατί δύσκολα τη κρατάς, εάν δεν έχεις ακούσει μέχρι τότε τέτοια λόγια. Και λέω μακάρι να αποχωρήσεις και εσύ, όταν φτάσεις στη δική μου ηλικία, να αποχωρήσεις, όπως αποχωρώ εγώ. Επαναλαμβάνει και από τότε δε ξέρω εσείς τι θα κάνατε, εγώ σηκώθηκα όρθιος και του λέω, αφήνεις αιχμές εδώ στο Διοικητικό Συμβούλιο. Λοιπόν σε προκαλώ να πεις ένα από αυτά που ξέρεις εναντίον μου. Ένα. Τίποτε. Ένα. Δε θα ντραπώ να σας πω έφτασα στο σημείο να του κάνω τέτοια πρόκληση, να του πω να βγάλεις τα παντελόνια, χωρίς να προσβάλω καμιά γυναίκα. Ήταν μια πρόσκληση για να μπορούσε να μου πει τι λες για μένα, τι ξέρεις. Λοιπόν, πράγματι βγήκα εκτός εαυτού. Βγαίνεις, ακόμα και τα δικαστήρια σου αναγνωρίζουν βρασμό ψυχής.

**Προεδρείο:** Συνάδελφε δυσκολεύομαι να το κάνω, αλλά θέλω να επισπεύσεις.

**Μπαϊκούσης:** Να το τελειώσω. Αλλά δε μπορούν να ακούγονται το ένα ή να ακούγονται ότι ξέρετε προβοκάτσιες, τον είπα προβοκάτορα, δε θέλω να βγάλω στοιχεία εδώ. Λοιπόν πάμε να τελειώσουμε τώρα με τον… Σας παρακαλώ εδώ υπάρχει προεδρείο, είναι ο τελευταίος μου λόγος, δε πρόκειται, γι’ αυτό έκατσα και τελευταίος, άκουσα με υπομονή όλους σας. Κανέναν δε διέκοψα. Αν πειράζουν κάποιους αυτά, τι να κάνω εγώ την αλήθεια έλεγα πάντοτε και θα τη λέω. Πάμε λοιπόν στο Υπουργείο Παιδείας και μια φορά στις πολλές ήρθε και ο αντιπρόεδρος. Ο πρώτος αντιπρόεδρος. Μιλάει ο Πρόεδρος, είναι ο Γενικός Γραμματέας πάλι εκεί, αυτούς βλέπαμε εμείς. Είναι, μιλάει ο Πρόεδρος, περιμένω να μιλήσει ο πρώτος αντιπρόεδρος και να μιλήσω και εγώ μετά. Πήγαμε να υποστηρίξουμε τα θέματά μας. Αναγκάστηκα και μίλησα αφού δε μίλαγε και λέει. Παίρνει το λόγο και λέει. Εγώ διαφωνώ και με τους δύο και θα σας κάνω μια ερώτηση. Τι θα κάνετε με τους μηχανικούς, που έρχονται από τα πρώην ανατολικά κράτη; Πέστε μου συνάδελφοι, όταν πάει το Προεδρείο δύο άτομα και ένα μέλος του Διοικητικού Συμβουλίου για να υπερασπιστεί τα συμφέροντα του κλάδου και πετύχαμε και κάτι τότε. Άμα δεν είναι να σας το πω και αυτό. Και βγαίνει ο πρώτος αντιπρόεδρος και λέει διαφωνώ με αυτούς. Πήγαινε ο Πρόεδρος στα Υπουργεία και έλεγε τους κρατάω τους συναδέλφους, είναι στα κάγκελα, να πάρουμε τον πόρο, γιατί είναι στα κάγκελα. Ποιος θα σε πάρει στα σοβαρά; Αυτά λοιπόν είδα και άλλα πολλά. Είδα λοιπόν αριστερή συσπείρωση να βγαίνουν μπροσούρες, με τίτλο Αριστερή Συσπείρωση να καταγγέλλουν τη πλειοψηφία που στηρίζει, προσέξτε η πλειοψηφία κατήγγειλε τη πλειοψηφία που στηρίζει το Πρόεδρο. Στο τέλος υπέγραφε όχι ως αριστερής πρωτοβουλίας κάτι, ως πρώτος αντιπρόεδρος της ΠΟΜΗΤΕΔΥ. Αυτά και στο διαδίκτυο. Στο διαδίκτυο έχουν βγει πολλά. Έχουν βγει δεινόσαυροι λες και κάποιοι νέοι η νεότητα είναι στην ηλικία, δεν είναι στις ιδέες, δεν είναι στον αγώνα, στο να έχεις δύναμη να αγωνίζεσαι και να βγεις να φωνάξεις αυτά που φώναξα και συνταξιούχος. Να μη πω, είναι πάρα πολλά, δεν ειπώθηκε τίποτε συνάδελφοι. Λυπάμαι που έφτασα στον τελευταίο μου λόγο να πω αυτά. Θα κλείσω εδώ λέγοντας μπροστά σε αυτή τη κατάσταση σας είπε προηγουμένως και η συνάδελφος η Κατερίνα. Ή έπρεπε να αφήσω να διαλυθεί η Ομοσπονδία με δεδομένο ότι τρώγαμε συνεχές σφαλιάρες. Στο δε Υπουργείο Παιδείας τι πετύχαμε; Υπήρχε εξαίρεση στο νομοσχέδιο, υπήρχε διαχωρισμός του κλάδου. Αυτό που υπήρχε και επί Προεδρίας σου και το πετύχαμε στο Βερναρδάκη, γιατί θα ήμασταν ΔΕ με έναν, τα θυμάσαι τότε Στέφανε; Και θυμάσαι τότε και τα bulling που έτρωγα αλλά έδωσα τον αγώνα και για πρώτη φορά θα πω γιατί δε μίλαγα ποτέ εγώ στον ενικό, το ανέτρεψα ναι ή όχι; Συνάδελφοι, δεν είναι το θέμα τα χειροκροτήματα, δε τα λέω, γι’ αυτά σας είπα θα έβγαζα έναν λόγο, συγκινούμαι κιόλας εύκολα, θα με χειροκροτούσατε εδώ θα γινόταν ο χαμός. Δε θα το κάνω ποτέ, θα είμαι κοντά σας όσο αντέχω εκεί θα είμαι στον αγώνα. Λοιπόν, μπροστά σε αυτή την κατάσταση 6 Νοεμβρίου επιστολές, αποχωρώ από την ομάδα ο ένας, ο άλλος. Ξαφνικά όλοι μαζί αυτοί δε ξέρω δεν ήταν όλοι ένας αλλά ανακοινώσεις δύο Διοικητικών Συμβουλίων μαζί και ότι αυτή η επιστολή, που στέλνω, απηχεί και άλλο Συμβούλιο. Δηλαδή έχουμε παραομοσπονδία στην Ομοσπονδία; Που προβλέπεται αυτό; Σε ποιο καταστατικό να κάνεις έγγραφα και να βγάζεις τέτοιες. Λοιπόν μπροστά σε αυτό και ενώ έχω 47 χρόνια και κινδύνευα, δεν έχω ζητήσει ποτέ, ποτέ θέση κάπου. Κινδύνευα και όπως κατηγορήθηκα. Και τους λέω, θα σας στηρίξουμε αλλά δε θέλουμε ούτε εγώ θέση ούτε η Κατερίνα. Εντάξει; Εντάξει. Όταν ήταν να γίνει ανασυγκρότηση του Διοικητικού Συμβουλίου μας είπαν και εδώ είναι ο Πρόεδρος, εδώ είναι και ο αντιπρόεδρος ο σημερινός, εδώ και ο ταμίας ότι δε γίνεται να μείνουν κενές. Γιατί θα μένανε κενές. Αλλά όποιος βάλει και με τρείς ψήφους βγαίνει, αφού δεν υπάρχει άλλος. Και εκεί ήρθα προ μεγάλου διλήμματος. Και δέχτηκα να πάρω θέση ευθύνης, αλλά είπα δε θα τη χρησιμοποιήσω και δεν τη χρησιμοποίησα ποτέ, όπου και αν έγραψα διαδίκτυα ιστορίες όπου κι αν πήγα. Τη χρησιμοποιούσα που; Όταν εγώ πήγα στη Λαμία στη σύνοδο των προέδρων και αντιπροέδρων των πρυτάνεων, όπως λένε και αυτοί με τα καθρεφτάκια που τους πούλησε ο Γαβρόγλου μίλησα τρείς φορές εκεί αλλά πως θα μίλαγα σαν αντιπρόεδρος της Ομοσπονδίας. Δε θα πω τι τους είπα και τι έγινε αλλά θα πω μόνο τι έκανε ο Δημόπουλος. Ξέρετε τι ζήτησε συνάδελφοι; Θα μας καταργούσαν και ο Δημόπουλος ζήτησε να γίνουν επιμελητήριο, όπως οι χημικοί. Και τους είπα έξω με ποιους συναδέλφους; Εδώ μας κατήργησαν. Άρα λοιπόν Στέφανε εγώ είχα αυτή τη διαφορά είναι γεγονός μεγάλη διαφορά με τη κατάργηση των ΤΕΙ. Είναι γεγονός ότι και εγώ κρίνω ότι σε αυτό το σημείο μόνο θα τους πω, υποτονικοί; Δε ξέρω εντάξει. Δε με ευχαριστούσαν. Όμως επέλεξα μεταξύ της διάλυσης και το να κάνω πίσω κάπου, να κρατήσουμε την Ομοσπονδία και να κερδηθεί ο πόρος και ας παλέψετε από εκεί και πέρα. Δε θέλω να σας κουράσω άλλο, με συγχωρείτε πολύ, που σας είπα, έφτασα στο σημείο να πω αυτά, ελπίζω να μη προκληθώ. Σας εύχομαι καλή πορεία και θα είμαι μαζί σας.

**Προεδρείο:** Ευχαριστούμε πολύ τον συνάδελφο τον Μπαϊκούση. Στη δευτερολογία του ο Πρόεδρος.

**Πρόεδρος:** Συνάδελφοι η ομοσπονδία μας είναι κλαδική. Αυτό μας δίνει κάποιες συγκεκριμένες ιδιαιτερότητες. Αναλαμβάνει και η ομοσπονδία αλλά και οι σύλλογοι μας να υπερασπίσουν τα μέλη τους για συγκεκριμένα ζητήματα, να διεκδικήσουν συγκεκριμένα ζητήματα τα οποία δεν θα ασχοληθεί ουσιαστικά κανένας άλλος συνδικαλιστικός φορέας. Το ζήτημα των οικονομικών μας, των κλαδικών που εντάσσεται ο πόρος, το ζήτημα του προβαδίσματος των κατηγοριών για τις επιλογές προϊσταμένων, το ζήτημα των επαγγελματικών μας δικαιωμάτων. Εμείς νομίζω ότι έχουμε βασικά την εντολή και την υποχρέωση να ασχοληθούμε με αυτά τα τρία. Δεν απεμπολούμε τίποτα από όλα τα υπόλοιπα που ακούστηκαν. Σωστές απόψεις συμφωνώ, αλλά εμείς εκτιμούμε ότι πρέπει να δοθούν προτεραιότητα σε αυτά τα συγκεκριμένα κλαδικά μας ζητήματα γιατί για αυτό το λόγο δημιουργήσαμε τα κλαδικά σωματεία μας για την ομοσπονδία. Άρα θα πρέπει να ελεγχθούμε κατά βάση πόσο προχωρήσαμε, πόσο διεκδικήσαμε, πώς αντιμετωπίσαμε αυτά τα συγκεκριμένα ζητήματα. Ο συνάδελφος ο Ηλιόπουλος αν μπορείς να τον φωνάξεις λίγο γιατί είδα έφυγε. Συνάδελφε Ηλιόπουλε ήταν εξαιρετική η ομιλία σου. Όμως ξέρεις κάτι; Πότε έκανες εσύ ο ίδιος απογραφικό; Τι ακριβώς έκανε ο σύλλογος σου; Δηλαδή έχουμε ευθύνες όλοι μας. (....) Δεν το είπες ακριβώς. Ήσουν εξαιρετικός στην ομιλία σου και καταπέλτης αλλά θα πρέπει πρώτα από όλα να αναρωτιόμαστε εμείς οι ίδιοι. Έχετε δίκιο στις τοποθετήσεις σας ότι είμαστε μία ομοσπονδία που στηριζόμαστε σήμερα στο 2.5 τοις χιλίοις και χτες στηριχτήκαμε στο 3 τοις χιλίοις. Συνάδελφοι αυτή είναι η αλήθεια και η ευθύνη είναι όλων μας. Είναι συλλογική. Αυτό θα πρέπει να το αποδεχτούμε. Είπες κάποια στιγμή αποχή από επιτροπές. Το συζητήσαμε, το συζητήσαμε στο τελευταίο... στο προτελευταίο γενικό συμβούλιο και το προτελευταίο γενικό συμβούλιο αποφάσισε ότι δεν θα κάνουμε αποχή από επιτροπές. Δηλαδή εμείς είμαστε υπεύθυνοι, συνυπεύθυνοι για πολλά. Το να κουνάμε το δάχτυλο είναι η πιο εύκολη υπόθεση. Και όπως αποδείχθηκε από όλα όσα ακούσατε αυτό που ενόχλησε ίσως περισσότερο από όλα ήταν ότι κάποιοι μέσα σε αυτό το διοικητικό συμβούλιο κουνούσαν υπέρμετρα το δάχτυλο. Και αυτό και εκείνο και εκείνο και το άλλο. Είναι εύκολο, είναι εύκολο να καταγγέλλεις έτσι; Συνάδελφε Στέφανε την απάντηση για το Ινστιτούτο θεωρώ ότι σου την έδωσε εξαιρετικά η Σία η Παρισίου. (....) Ναι περίμενε περίμενε. Θεωρώ ότι δεν είναι δυνατόν, είναι τελείως λάθος να βάλουμε σήμερα σε αυτό το συνέδριο, εάν τυχόν θα υπάρξει συνέχεια στο Ινστιτούτο ή θα το καταργήσουμε. (....) Ακριβώς οι μέτοχοι του Ινστιτούτου θα αποφασίσουν, η ΠΟΜΗΤΕΔΥ θα αποφασίσει, το διοικητικό συμβούλιο θα αποφασίσει, το Ινστιτούτο θα αποφασίσει. Δεν είναι δυνατόν χωρίς να έχουμε αναλύσει ποια είναι τα συν και τα πλην σε αυτό το συνέδριο, να καλέσουμε τους συνέδρους να αποφασίσουν με ένα ναι ή ένα όχι εάν θα συνεχιστεί το Ινστιτούτο, τη λειτουργία του ή όχι. Είναι λάθος. (....) Θα μου στερήσεις την άποψη; Θα μου στερήσεις την άποψη; Σε παρακαλώ Στέφανε.

**Προεδρείο:** Σε παρακαλώ όχι διάλογο Στέφανε.

**Πρόεδρος:** Είναι λάθος, είναι λάθος, θα έπρεπε να γίνουν... Θα έπρεπε...

**Προεδρείο:** Όχι διάλογο πρόεδρε.

**Πρόεδρος:** Με συγχωρείς, μη με διακόπτεις.

(Ομιλία εκτός μικροφώνου)

**Πρόεδρος:** Δεν λέω να μην μπει, να μπει. Να μπει αν θα το συζητήσουμε ή όχι. Αν θα συζητήσουμε. Γιατί εγώ βάζω το ερώτημα εάν θα πρέπει το συνέδριο να αποφασίσει για το Ινστιτούτο σήμερα. Γιατί η λογική λέει και το δίκαιο ότι θα πρέπει να δοθεί η δυνατότητα να αναπτυχθούν οι απόψεις, να γίνουν οι τοποθετήσεις  και αφού εξαντληθεί το θέμα τότε να πούμε ναι, θα το κλείσουμε το Ινστιτούτο ή θα συνεχίσουμε τη λειτουργία του. Ένας λόγος που το Ινστιτούτο δε μπόρεσε πραγματικά να αποδώσει αυτά τα οποία ζητούσαμε ήταν ότι στην προηγούμενη τριετία που ήσουν εσύ πρόεδρος πάντα αμφιταλαντεύομασταν κάθε τέσσερις μήνες εάν θα αναστείλει τη λειτουργία του το Ινστιτούτο ή όχι και έκανες την παραχώρηση να μην γίνει τώρα η αναστολή της λειτουργίας. Συνεχίζοντας την κριτική για το Ινστιτούτο θα πω ότι έχω και εγώ την ευθύνη που δεν φρόντισα το Ινστιτούτο όσο θα έπρεπε. Αναλωθήκαμε με άλλα ζητήματα, είχαμε το άγχος των οικονομικών και δεν δώσαμε στο Ινστιτούτο αυτά τα οποία έπρεπε να δώσουμε. Γιατί όπως ανέφερε προηγουμένως η Σία η Παρισίου ο λόγος που δημιουργήθηκε το Ινστιτούτο ήταν σημαντικός και είναι επιβεβλημένος. Να αρχίσει ένας εξαντλητικός διάλογος και να γίνουν τοποθετήσεις για το Ινστιτούτο, ευχαρίστως. Να αναλυθούν όλα, τι μπορεί να κάνει το Ινστιτούτο και ύστερα να αποφασίσουμε αν το Ινστιτούτο το χρειαζόμαστε ή αν το Ινστιτούτο θα το κλείσουμε. Αυτή είναι η δική μου η πρόταση. Τώρα αυτό το λουκούλειο γεύμα που είπες και τα λοιπά στοιχίζει 5 ευρώ. Η ημιδιατροφή δηλαδή... (....) Ναι εντάξει το αναφέρω... (....) Αναφέρω έτσι για να το ξέρετε και εσείς ότι η ημιδιατροφή στο ξενοδοχείο στοιχίζει 5 ευρώ παραπάνω από αυτά που θα δίναμε. Φυσικά πήγαμε πάρα πολλές προσφορές για το συνέδριο και από την Αττική η οποία όμως λόγω πληρότητας δεν μπορούσε να μας καλύψει. Η Θεσσαλονίκη είχε πολύ περισσότερες προσφορές η οποία μπορούσε να μας καλύψει και επελέγη από το διοικητικό συμβούλιο αυτή η προσφορά ως φθηνότερη. Είχε τη δυνατότητα κάθε μέλος του διοικητικού συμβουλίου να φέρει προσφορά. Εκείνος ο οποίος πραγματικά πάλι λειτούργησε βοηθητικά ήταν ο Κώστας ο Παπαχρήστου ο οποίος έφερε τρεις προσφορές και άλλη μία ο Κώστας ο Στεφανής. Είχαμε δηλαδή... Οι μόνοι οι οποίοι φρόντισαν στην ουσία ήταν αυτοί. Συνάδελφε Τσίπα δεν βγάλαμε ανακοινώσεις γιατί φοβόμασταν; Είναι εδώ ο Θόδωρος; Δεν είναι εδώ. Λοιπόν ο προϋπολογισμός μας είπε ο συνάδελφος ο Τσίπας έπεσε έξω. Ο προϋπολογισμός είναι κάτι ενδεικτικό. Ο προϋπολογισμός, οι δαπάνες που πραγματοποίησε αυτό το διοικητικό συμβούλιο ξέφυγαν από τον προϋπολογισμό όχι παραπάνω από 7%. Και ο ένας προϋπολογισμός όταν ψηφίστηκε στο προηγούμενο συνέδριο όπως ανέφεραν και οι προηγούμενοι ομιλητές δεν ξέραμε από πού θα ήταν τα μέλη του Διοικητικού Συμβουλίου. Δεν ξέραμε τι ενέργειες θα ήμασταν υποχρεωμένοι και θα έπρεπε να κάνουμε, τι θα προέκυπτε στη συνέχεια. Αλλά νομίζω ότι ο στόχος μας όπως είπα από την αρχή επετεύχθη. Ο στόχος που είχε τεθεί από το προηγούμενο συνέδριο επετεύχθη. Η πρόταση όσα έσοδα έχουμε τόσα να είναι και τα έξοδα ακούγεται λογική. Έσοδα; 900 ευρώ το μήνα. Τι λέτε συνάδελφοι; Να δουλέψουμε με αυτά; Τι ακριβώς θα πετυχαίναμε; Πού θα ήμασταν σήμερα; Αλλά θα είχαμε και καλό ταμείο. Για αυτό είχαμε αποφασίσει πολλά χρόνια πριν ότι τα χρήματα της Ομοσπονδίας θα τα ξοδεύουμε... Οι δαπάνες θα είναι με σύνεση ούτως ώστε να φτάσουμε μέχρι εκεί. Και να πω δόξα τω Θεώ καταφέραμε, καταφέραμε να έχουμε μέλλον και αυτό είναι σπουδαίο. Όχι μόνο στα μέλη της ΠΟΜΗΤΕΔΥ ακούστηκε, να μην είναι ο πόρος μόνο για τα μέλη της ΠΟΜΗΤΕΔΥ. Αυτό ήταν τότε για το 3 τοις χιλίοις επίδομα. Δεν ξέρω αν συμφωνείτε συνάδελφοι. Νομίζω ότι αυτή η κατάκτηση ήταν η κατάκτηση της ΠΟΜΗΤΕΔΥ. Όπως και η Ε.Μ.Δ.Υ.Δ.Α.Σ. αντίστοιχα μπορεί και έχει έσοδα από το 6 τοις χιλίοις, νομίζω ότι και εμείς θα πρέπει να λειτουργήσουμε ακριβώς με τον ίδιο τρόπο. Είναι κάτι το οποίο κερδήθηκε συλλογικά. Δεν θα πρέπει συλλογικά να έχουμε και τις δαπάνες και τα έσοδα; Η συναδέλφισσα η Μπεκιάρη... όπως μας είπες Ειρήνη λοιδορήσαμε τον οργανισμό της περιφέρειας. Δεν τον λοιδορήσαμε καθόλου τον οργανισμό της περιφέρειας. Ο οργανισμός της περιφέρειας είναι με ΠΕ ή ΤΕ παντού. Όμως έχει ένα άρθρο 65 ΠΟΥ αυτό σου το τονίσαμε και δεν το κάναμε ούτε σημαία ούτε τίποτα. Λέει ότι κατά την επιλογή προϊσταμένων σε θέσεις ευθύνης των άρθρων 62-64 όπως παραπάνω εφαρμόζονται οι διατάξεις του άρθρου 97 προβάδισμα του νόμου 3528. Κατά την άποψή μας και δεν ξέρω ότι αντιλαμβάνεται και εσείς συνάδελφοι είναι τελείως στρωτός. Λέει ότι άσχετα ότι προβλέπω ΠΕ ή ΤΕ θα εφαρμοστούν οι διατάξεις του προβαδίσματος του άρθρου 97 έτσι όπως.... Δηλαδή αν κάποιος ΠΕ αύριο μεθαύριο πάει και πει το άρθρο 65 που αναφέρεται στο προβάδισμα εφαρμόζεται, τότε δυστυχώς θα έχετε προβλήματα. Και δεν είναι ο μόνος οργανισμός που είχε αυτό το στοιχείο, αυτήν την ύπουλη διάταξη. Δεν λοιδορήσαμε. Στο συνέδριο της Λάρισας στο αναπτυξιακό δεν είχα παρουσία. Πήγα εκδρομή στο Αγρίνιο. Πριν από μερικές μέρες ήταν το αναπτυξιακό συνέδριο στη Θεσσαλονίκη όπου μαζί με τα μέλη του Διοικητικού Συμβουλίου εδώ, την Έφη την Παπαλεξίου, τον Βασίλη τον Οικονόμου, τον Στέλιο τον Ζαχαρίου είχαμε κάνει παρέμβαση και στη Γεροβασίλη, όπως ανέφερα προηγούμενα, και στον Χρήστο τον Σπίρτζη και στον Γαβρόγλου και στον Αγγελόπουλο που ήταν τότε Γενικός Γραμματέας και στον γενικό γραμματέα του Υπουργείου Εσωτερικών τον Δημοσθένη τον Παπασταμόπουλο, που μάλλον μετά ζήτησε πληροφορίες για εμάς. Και ενώ συμφώνησε το πρώτο βράδυ ότι ναι πρέπει να γίνει τροπολογία και τα λοιπά, από την επόμενη μέρα η πόρτα έκλεισε εκκωφαντικά στη μούρη μας. Δεν ξέρω γιατί. Όπως Ειρήνη, συνδικαλιστικός δεινόσαυρος. Τι να πούμε; Μέσα από τα όλα όσα ακούστηκαν, νομίζω ότι βγαίνει το συμπέρασμα ότι κάτι δεν δούλεψε καλά μέσα σε αυτό το διοικητικό συμβούλιο. Όμως ευτυχώς -ευτυχώς- το ψηφοδέλτιο το οποίο είχαμε μετά τις αποχωρήσεις, βρήκε τη στήριξη από τον Γιάννη τον Παϊκούση και την Κατερίνα, και έτσι δημιουργήθηκε όχι μόνο μία ισχυρή πλειοψηφία. Μία ισχυρή ομάδα. Και μπορεί να μην είναι συνδικαλιστικά ορθό, μια παρέα, και ιστορία γράφουν οι παρέες. Και έτσι έχουμε σκοπό να συνεχίσουμε. Συνάδελφε Γιώργο Μερτινέ, σίγουρα έχεις μία πλούσια ιστορία και σου εύχομαι καλή τύχη στο μέλλον. Όμως θα ήθελα να ακούσω κάτι από αυτοκριτική για την Αττική γιατί είμαστε ακρωτηριασμένοι. Ό,τι πετύχαμε, το πετύχαμε ακρωτηριασμένοι χωρίς την Αττική. Δεν άκουσα από κανέναν συνάδελφο από την Αττική να πει πότε έκανε απογραφικό και γιατί δεν έκανε μέχρι τώρα απογραφικό. Κάποια στιγμή θα πρέπει κάτι να ακουστεί. Να υπάρχει μία αιτιολογία. Δεν επιτιθέμεθα στην Αττική. Πονάμε που η Αττική δεν είναι μαζί μας. Μας κοστίζει που η Αττική δεν είναι μαζί μας. Και Γιώργο τι δεν κάναμε σωστά; Τι κινητοποιήσεις δεν κάναμε; Δεν αντιδράσαμε δυναμικά γιατί φοβηθήκαμε; Πώς θα αντιδρούσαμε δυναμικά Γιώργο χωρίς τη δικιά σας παρουσία στην Αττική; Πού να πάμε να κάνουμε κινητοποίηση Γιώργο; Όμορφα λόγια, συμφωνώ απόλυτα μαζί σας. Όλα όσα ακούστηκαν ήταν εξαιρετικά, τα προσυπογράφω. Έχουμε τη δυνατότητα να τα κάνουμε; Είναι ψέμα ότι γίναμε Ομοσπονδία το 1996, καρκινοβατούσαμε μέχρι το 2004 μέχρι να πάρουμε τον πόρο και εκεί ανδρωθήκαμε; Και με τη συνετή οικονομική διαχείριση των τελευταίων έξι ετών -γιατί δεν γίναμε τουριστικό γραφείο συνάδελφοι. Αυτό που ακούστηκε ότι γίναμε τουριστικό γραφείο. Ξέρετε είπαμε αυτό το δάχτυλο κάνει μεγάλη ζημιά. Αντί να κουνάει κάποιος το δάχτυλο είναι προτιμότερο να δώσει το χέρι για να πάμε όλοι μαζί. Η κριτική είναι εύκολη. Η συναδέλφισσα η Σία η Παρισίου είναι εδώ; Με τη Σία την Παρισίου είμαστε οι μόνοι -οι δυο μας νομίζω πια- σε αυτήν την αίθουσα που ήμασταν στα θεωρεία της Βουλής εκείνο το βράδυ που ψηφίστηκε ο νόμος για το 3 τοις χιλίοις το επίδομα. Τότε δεν ήταν ούτε ο Γιώργος ο Μερτινός μαζί, ούτε ο Στέφανος. Ο Γιώργος απείχε εκείνη την περίοδο. Ήταν ο Κώστας ο Αγγελίδης, ο Μιλτιάδης ο Ξιγαλάς, ο Γιώργος ο Κωστόπουλος ο σημερινός πρόεδρος του Ινστιτούτου, ο Δημήτρης ο Δημόπουλος και ήμασταν με την ψυχή στο στόμα. Ήταν εκείνη η περίοδος που κάποιοι άνθρωποι διεκδικούσαν -αυτοί οι συγκεκριμένοι άνθρωποι ήταν- ο Γιάννης ο Βογιατζής, ο Κώστας ο Κοκολάκης. Ήταν συγκεκριμένοι άνθρωποι που διεκδικούσαν. Πώς διεκδικούσαν; Έξω από τα υπουργεία. Έτσι πετύχαμε, έτσι γίναμε Ομοσπονδία, έτσι φτάσαμε εδώ. Για χρόνια, 7 χρόνια. Επτά χρόνια το πάλευαν και μόνο ευχαριστώ μπορώ να πω για αυτούς. Δεν παραγνωρίζω κανενός την προσφορά. Είπα προηγούμενα ότι η μεγαλύτερη επιτυχία η θεσμική του κλάδου μας ήταν ότι μετονομαστήκαμε σε κλάδο ΤΕ μηχανικών και χτυπάμε πόρτες και λέμε πλέον είμαστε οι ΤΕ μηχανικοί. Όχι της σχολής τεχνολογικών εφαρμογών. Τίποτα δεν παραγνωρίζω από όλα αυτά. Στηρίζεται σε αυτούς τους ανθρώπους η επιτυχία και το ότι είμαστε σήμερα εδώ. Όμως όπως είπες Στέφανε στο προηγούμενο συνέδριο τα στερνά τιμούν τα πρώτα και δεν το ξεχνάω. Κλείνοντας θέλω να ευχαριστήσω γιατί εμένα μου αρέσει να ευχαριστώ στους ανθρώπους που πρέπει, τη συνεργάτιδα μας την Πένυ την Αντωνοπούλου. Έχετε συνεργαστεί οι περισσότεροι μαζί της, είναι ένας εξαιρετικός άνθρωπος πρώτα από όλα. Είμαστε τυχεροί που την έχουμε. Είναι κεφάλαιο. Θέλω να ευχαριστήσω τα μέλη της πλειοψηφίας του Διοικητικού Συμβουλίου. Το Γιάννη τον Παπαϊωάννου που μου έκλεψε στην ουσία την ιδέα. Είχα σκοπό να πω τα ίδια που είπε και αυτός. Να ευχαριστήσω τον Γιάννη τον Παπαϊωάννου για τη συνεργασία. Δεν ανταλλάξαμε ούτε μία κουβέντα και είχαμε μεγάλη συνεργασία. Το Στέλιο τον Ζαχαρίου που με ανέχτηκε σε δύσκολες στιγμές. Τον Βασίλη τον Οικονόμου που στάθηκε βράχος κάποιες άλλες στιγμές. Την Κατερίνα και αισθάνομαι τυχερός που τη γνώρισα μέσα από αυτή τη διαδικασία γιατί απέκτησα μία φίλη. Τον Γιάννη τον Παϊκούση που συνεργαστήκαμε άψογα και εξαιρετικά. Γιάννη σε ευχαριστώ και σου εύχομαι το καλύτερο. Όπως σας είπα ο πόρος ήρθε με τη στήριξη και τη συνεργασία πολλών εκ των οποίων ο Κώστας ο Στεφανής και ο Παπαχρήστου ο Κώστας έκανε μεγάλη συμμετοχή. Η Κατερίνα η Μουστάκα. Και όπως είπα όλοι οι σύλλογοι βάλανε το χεράκι τους. Επίσης τον Κώστα τον Στεφανή θέλω να τον ευχαριστήσω για την έντιμη στάση που κράτησε στο διοικητικό συμβούλιο, μία σωστή στάση. Δεν σημαίνει πάντα ότι αν δεν ψηφίσεις, δεν είσαι καλός. Όλοι καταλαβαίνουμε πώς ακριβώς λειτουργεί ένας άνθρωπος και έχει μία έντιμη στάση. Αλλά θέλω να ευχαριστήσω και όλους τους συναδέλφους οι οποίοι στάθηκαν απέναντι. Η στάση τους με δίδαξε πολλά. Τώρα εάν τυχόν ισχύει και για μένα το γηράσκω αεί διδασκόμενος, θα το δούμε στο μέλλον. Σας καλώ λοιπόν να ψηφίσετε και τον διοικητικό και τον οικονομικό απολογισμό, γιατί τουλάχιστον προσπαθήσαμε. Ευχαριστώ.

**Προεδρείο:** Λοιπόν συνάδελφοι θα προχωρήσουμε στην ψηφοφορία του διοικητικού και οικονομικού απολογισμού. Ποιοι συνάδελφοι ψηφίζουν...

(Ομιλίες εκτός μικροφώνου)

**Προεδρείο:** Λοιπόν συνάδελφοι νομίζω ότι είμαστε έτοιμοι για να ψηφίσουμε το διοικητικό και οικονομικό απολογισμό. Ποιοι συνάδελφοι ψηφίζουν υπέρ του διοικητικού και οικονομικού απολογισμού;

(Ομιλίες εκτός μικροφώνου)

**Προεδρείο:** Συγνώμη, συγνώμη, πάμε για διοικητικό απολογισμό πρώτα. Ποιοι συνάδελφοι ψηφίζουν υπέρ του διοικητικού απολογισμού; Φαίνεται ότι είναι η πλειοψηφία. Κατεβάστε να μετρήσουμε αν είναι τα κατά. Ποιοι συνάδελφοι ψηφίζουν κατά του διοικητικού απολογισμού. Μετρήστε λίγο. 1, 2, 3, 4, 5, 6, 7, 8, 9, 10, 11, 12... Και 8, 20 μου βγαίνουν εμένα. Ξανά τα κατά. (καταμέτρηση) 17 κατά. Κάτσε να το γράψω λίγο εδώ. Διοικητικός απολογισμός 17 κατά. Λευκό ψηφίζει κάποιος για διοικητικό απολογισμό; 1, 2. Δύο λευκά. Τα υπέρ δεν χρειάζεται, τα υπόλοιπα όλα. Λοιπόν πάμε για οικονομικό απολογισμό. Το υπέρ; Η αφαίρεση ! Δεν έχει έγνοια, είμαστε όλοι εδώ. Είμαστε όλοι εδώ άπαντες. Ρε συνάδελφοι απλά να χάνουμε χρόνο; Υπάρχει καμία αμφισβήτηση ότι περνάει και με μεγάλη πλειοψηφία; Δηλαδή είναι κάτι οφθαλμοφανές, δεν υπάρχει λόγος να χρονοτριβούμε. Λοιπόν συνάδελφοι πάμε για οικονομικό απολογισμό. Ποιοι συνάδελφοι ψηφίζουν υπέρ; Φαίνεται ότι είναι πάλι η πλειοψηφία. Ποιοι συνάδελφοι ψηφίζουν κατά του οικονομικού απολογισμού; Εδώ θα μετρήσουμε. (καταμέτρηση) 17. 17 κατά. Λευκά; (καταμέτρηση) 7. Λίγο ξανά τα λευκά; 8. (ομιλία εκτός μικροφώνου) Λοιπόν συνάδελφοι ξανά. Ξανά λιγάκι για οικονομικό απολογισμό, επαναλαμβάνω κατά του οικονομικού απολογισμού. Κατά. Μην κουνιέστε όμως και μην κατεβάζετε τα χέρια. Θα σας πούμε εμείς (καταμέτρηση) 18 τα βγάζω τώρα. 18 λοιπόν. Λευκά για τον οικονομικό απολογισμό; Λευκά και μην κουνιέστε. (καταμέτρηση) 9. 9 τα λευκά. Συνάδελφοι πάμε τώρα -δεν υπάρχει προφανώς διάλειμμα, ήδη έχουμε ξεπεράσει το χρόνο μας- προχωράμε στο διεκδικητικό πλαίσιο - Πρόγραμμα δράσης οικονομικών προϋπολογισμών. Από το προεδρείο ποιος θα το εισηγηθεί;

(ομιλίες εκτός μικροφώνου)

**Προεδρείο:** Λοιπόν η Κατερίνα η Χατζηδάκη θα εισηγηθεί το σχέδιο του προγράμματος δράσης.

**Χατζηδάκη:** Συνάδελφοι το πρόγραμμα δράσης έχει διανεμηθεί. Δεν ξέρω αν έχει νόημα να το αναγνώσω ολόκληρο. Όμως όπως ζητάμε και στο τέλος του θέλουμε να ακούσουμε τις προτάσεις σας πάνω σε αυτό. Ο στόχος είναι να το συνδιαμορφώσουμε, να το συμπληρώσουμε. Οπότε σε περίπτωση που κάτι υπάρχει είτε χρειάζεται κάποια διευκρίνιση σε κάποια σημεία, κυρίως αν χρειάζεται... αν θέλει κάποιος συνάδελφος να συμπληρώσει θα ήθελα να σε ακούσουμε, θα θέλαμε να σας ακούσουμε. Επομένως να προχωρήσουμε σε ερωτήσεις καταρχήν. Ερωτήσεις καθαρά διευκρινιστικές γιατί μετά έχουμε τοποθετήσεις επί του προγράμματος δράσης. Ο Στέφανος Σουλιώτης. Υπάρχει κάποιος άλλος που να έχει ερωτήσεις; Ερωτήσεις μόνο, μόνο ερωτήσεις από αυτά που... Όχι. Επομένως πάμε κατευθείαν ανοίγουμε κατάλογο ομιλητών. Χαρτάκια. Λοιπόν συνάδελφοι με τον κατάλογο των ομιλητών από δύο λεπτά μας μένει για να προλάβουμε μέχρι τις 9:00. Και δυστυχώς και εγώ που θα μιλήσω εδώ στα δύο λεπτά θα κοιτάξω να κρατηθώ. Λοιπόν ξεκινάμε, πρώτος συνάδελφος ο Στέφανος Σουλιώτης. Συνάδελφοι ησυχία. Κλείστε και την πόρτα. Κλείστε την πόρτα συνάδελφοι. Συνάδελφοι ησυχία.

**Σουλιώτης:** Λοιπόν εγώ ήθελα να ακούει όμως και ο πρόεδρος της Ομοσπονδίας. Φίλιππε!

**Προεδρείο:** Φώναξε τον πρόεδρο και κλείσε την πόρτα.

**Σουλιώτης:** Ένα λεπτό θα κάνω μόνο. Δεν θα πω τίποτα δικό μου. Επειδή όλοι ενδιαφέρονται για το καλό του κλάδου και για το καλό, το μέλλον μας και κυρίως οι παρατάξεις, η πρόταση που δεν είναι πρώτη φορά που γίνεται -έγιναν και στα προηγούμενα συνέδρια και στα βάρβαρα συνέδρια στην Αθήνα που υπήρχαν συγκρούσεις- είναι η εξής ενωτική πρόταση που κάνω και προτείνω στο σώμα να το υιοθετήσουμε. Έχω στα χέρια μου τρία κείμενα τριών παρατάξεων, του Διοικητικού Συμβουλίου, της παράταξης πώς λέγεται... Αδέσμευτη Συμπόρευση και της ΔΑΣ. Επειδή τα διάβασα και τα τρία τα κείμενα πραγματικά δεν βρήκα ούτε ένα σημείο που να διαφωνώ, που να πω ότι αυτό αντιστρατεύεται και είναι ενάντια στον κλάδο μας. Η πρότασή μου είναι η εξής: είτε τα δεχόμαστε ως έχει και εξουσιοδοτούμε το προεδρείο να τα συνθέσει, να τα κάνει ενιαίο κείμενο και να είναι το πρόγραμμα δράσης για την επόμενη θητεία του Διοικητικού Συμβουλίου ή εάν δεν το θέλουμε αυτό προτείνω ο κάθε εκπρόσωπος από τα τρία ψηφοδέλτια, να κάνει μία μικρή ανάλυση για το καθένα -χρονοβόρα διαδικασία- και να μπαίνει σε ψήφιση στο σώμα. Εγώ είμαι σίγουρος ότι δεν θα υπάρξει κανένα σημείο που να διαφωνήσουμε σε τίποτα. Η μόνη διαφορά από τα τρία είναι η ΔΑΣ που δεν αναφέρεται -αυτή είναι η πολιτική της παράταξης- σε στενά συντεχνιακά θέματα, αλλά στα θέματα που αφορούν την κοινωνία. Μισθούς, δώρα και λοιπά και λοιπά, ανεργία, που δεν νομίζω να διαφωνεί κανένας. Όλους μας αγγίζει και νομίζω όλοι θα συμφωνήσουμε και σε αυτό. Αυτή είναι η πρόταση, να γίνει η σύνθεση των τριών προτάσεων.

**Πρόεδρος:** Ακούγεται καλό, ακούγεται καλό. Αλλά τουλάχιστον να διαβάσουμε κάτι, να γίνει μία εισήγηση τέλος πάντων. Κάτι να ξέρουμε. Δεν έχω διαβάσει όλα τα... Δεν πρόλαβα να τα διαβάσω. Δεν μπόρεσα να τα διαβάσω. Δεν φτάσανε στα χέρια μου κιόλας. Βέβαια όπως το λες, όπως το λες το δέχομαι. Δεν διαφωνώ. Δεν νομίζω ότι κάποιος θα πει κάτι το οποίο δεν θα είναι σύμφωνο. Έτσι νομίζω, αλλά τουλάχιστον ας γίνει μία μικρή εξήγηση, κάτι. (ομιλία εκτός μικροφώνου) Ας πιει παραπάνω. Άμα είναι να μιλήσουν τρία άτομα... Λοιπόν εντάξει. Οπότε θα πάμε σε διαδικασία. Απλά ας μην γίνουν πολλές τοποθετήσεις. Ας γίνουν τουλάχιστον από τις παρατάξεις που κατεβάζουν έτσι μία τοποθέτηση.

**Προεδρείο:** Λοιπόν συνάδελφοι δεν ξέρω αν θα επιτευχθεί αυτό ή οτιδήποτε άλλο που ανέφερε ο Στέφανος Σουλιώτης. Εγώ είμαι υποχρεωμένη να πω ότι ο επόμενος ομιλητής είναι ο Τσίπας ο Θεόδωρος. Θα μιλήσει. Και να ετοιμάζεται ο συνάδελφος ο Παπαχρήστου ο Κώστας.

**Τσίπας:** Επειδή ο χρόνος είναι πολύ λίγος -τα 2 λεπτά που δόθηκαν και αντιλαμβανόμενος και την κούραση της ημέρας- θα προσπαθήσω να είμαι όσο το δυνατόν συντομότερος και πιο συνοπτικός. Θα σταθώ... Σας έχει μοιραστεί ένα κείμενο από την Αδέσμευτη Συμπόρευση μηχανικών ΤΕ. Είναι η παράταξη που θα σας καλέσω στο τέλος να στηρίξετε. Εμείς έχουμε αρκετές προτάσεις. Η βασική μας πρόταση έχει να κάνει με το προβάδισμα. Εμείς προτείνουμε οι δύο κατηγορίες της ΠΕ και ΤΕ να ενωθούν σε μία, ανώτατης εκπαίδευσης. Αυτό να γίνει η διεκδίκηση της Ομοσπονδίας και να εφαρμοστεί το ευρωπαϊκό και εθνικό πλαίσιο προσόντων στη βαθμολογική και μισθολογική εξέλιξη των δημοσίων υπαλλήλων. Οι δύο κατηγορίες θα γίνουν μία και αυτομάτως όσοι έχουν μεταπτυχιακό θα πάνε στο έβδομο πεδίο. Οι υπόλοιποι όλοι θα είμαστε σε ένα πεδίο, η ανώτατη εκπαίδευση και θα λήξουν όλα τα προβλήματα και του προβαδίσματος. Δεν θα υπάρχει κανένα πρόβλημα από εκεί και πέρα αν θα συμβεί αυτό. Το θέτουμε αυτό σαν ότι πρέπει να είναι η διεκδίκηση από εδώ και πέρα της Ομοσπονδίας. Από εκεί και πέρα πάω στα βασικότερα. Φυσικά και θα παλέψουμε άμεσα να αποδοθεί ο πόρος 2,5 τοις χιλίοις. Να πιέσει το επόμενο διοικητικό συμβούλιο για την έκδοση της εγκυκλίου της απαραίτητης και της απαραίτητης υπουργικής απόφασης ώστε να ξεκινήσει η διαδικασία. Φυσικά και πρέπει να γίνεται το μητρώο. Επιπλέον να ξεκινήσει πάλι να λειτουργεί η επιμόρφωση. Έγιναν κάποια σεμινάρια την προηγούμενη τριετία σε συνεργασία με το ΙΝΕΠ. Αυτά -για ένα διάστημα έχει σταματήσει αυτή η ιστορία- θα πρέπει να ξεκινήσουν και πάλι τα σεμινάρια. Να γίνουν οι απαραίτητες ενέργειες από το διοικητικό συμβούλιο το καινούργιο με τον υπεύθυνο που θα έχει το κομμάτι αυτό και να ξεκινήσουν να γίνονται σεμινάρια σε όλες τις περιοχές της χώρας. Να συμμετέχουν οι συνάδελφοι. Από εκεί και πέρα, η υπογραφή της συλλογικής σύμβασης εργασίας. Και να πάω σε πιο ειδικά θέματα που είχαμε αναφέρει και στο προηγούμενο συνέδριο.

**Προεδρείο:** Συνάδελφε να επισπεύσεις.

**Τσίπας:** Ωραία τελειώνω. Τελειώνω, τελειώνω. Πρέπει να τελειώσει το θέμα με τα απογραφικά. Το λέγαμε το 2014. Ξεκίνησε από το γενικό συμβούλιο εκείνο Στέφανε που πήραμε την απόφαση αυτή. Το 2016 πήραμε απόφαση εδώ πέρα να γίνουν τα απογραφικά μέσω της ενιαίας αρχής πληρωμών. Λέγαμε και τότε είναι η μόνη λύση. Ακόμη και σήμερα το συζητάμε. Είναι 900 απογραφικά. Είναι λάθος αυτό το πράγμα. Πρέπει άμεσα όλοι οι πρωτοβάθμιοι σύλλογοι -είναι η μόνη περίπτωση να σωθεί η Ομοσπονδία. Ο πόρος μπορεί να φύγει. Το απογραφικό θα μείνει. Είναι η μόνη λύση για τη σωτηρία της Ομοσπονδίας αυτή. Και ξανακάνω πάλι έκκληση όπως έκανα πριν από 3 χρόνια, ότι αν θέλουμε να υπάρχει ομοσπονδία αυτή είναι η λύση. Δεν είναι ο πόρος. Από εκεί και πέρα πρέπει να ενεργοποιηθούν όλοι οι πρωτοβάθμιοι. Να γίνουν ζωντανοί οι πρωτοβάθμιοι. Να αποκτήσει ουσιαστική υπόσταση, οργάνωση και μαζικότητα η ομοσπονδία. Αυτή τη στιγμή υπολειτουργούν οι πρωτοβάθμιοι σύλλογοι. Δεν θα πάω ειδικά σε έναν-έναν. Υπολειτουργούν. Μπορώ να σας πω για την Ηλεία. Έχουμε ένα σύλλογο ενεργό, συμμετέχουμε σε όλες τις κινητοποιήσεις, στέλνουμε έγγραφα, έχουμε ένα blog, έχουμε ένα email, επικοινωνούμε με όλους τους συναδέλφους. Αυτό είναι ένα δείγμα του πώς μπορεί ένας Πρωτοβάθμιος να δείξει στους συναδέλφους ότι υπάρχει. Δεν είναι δυνατόν να έχουμε πρωτοβάθμιους που να είναι μία σφραγίδα και να την έχει ο πρόεδρος. Αυτό πρέπει να αλλάξει άμεσα αν θέλουμε πραγματικά να υπάρχει Ομοσπονδία. Από κάτω θα ξεκινήσει. Δεν μπορεί να αναθέτουμε τα πάντα σε ένα διοικητικό συμβούλιο. Πρέπει να ενεργοποιηθούν οι πρωτοβάθμιοι σύλλογοι και οι συνάδελφοι που ανήκουν στους πρωτοβάθμιους. Από εκεί και πέρα εμείς θέλουμε μία ομοσπονδία χωρίς σύγχυση ρόλων και συμφερόντων και σκοπιμοτήτων. Χωρίς λογικές που θεωρούν την ομοσπονδία ιδιοκτησιακό καθεστώς. Μία ομοσπονδία που η διοίκηση δεν θα είναι προσωποκεντρική αλλά θα αποτελείται από ισότιμα μέλη εκ των οποίων ο πρόεδρος θα είναι απλά ο πρώτος μεταξύ ίσων. Με διαφάνεια και ισονομία απέναντι σε όλα τα μέλη, χωρίς εργοδοτικούς συνδικαλισμούς και παραγοντισμούς και τυφλή εξάρτηση από κομματικούς φορείς. Συνάδελφοι εμείς καταθέσαμε την πρότασή μας και σας καλώ να στηρίξετε το ψηφοδέλτιο το ασημί. Η Αδέσμευτη Συμπόρευση μηχανικών τεχνολογικής εκπαίδευσης. Σας ευχαριστώ πολύ.

**Προεδρείο:** Ευχαριστούμε τον συνάδελφο τον Τσίπα τον Θοδωρή. Ο συνάδελφος ο Παπαχρήστου ο Κώστας και να ετοιμάζεται η συναδέλφισσα η Τσιλίρη Ευσταθία.

**Παπαχρήστου:** Καλησπέρα συνάδελφοι. Είμαι ο Κώστας ο Παπαχρήστου, ο πρόεδρος των συναδέλφων μηχανικών από την Φθιώτιδα, Ευρυτανία και την Φωκίδα. Επιτρέψτε μου να πω κάποια πράγματα. Δεν μιλάω συχνά σε συνέδρια. Θα είμαι to the point. Θα προσπαθήσω μέσα σε δύο λεπτά - ίσως και λίγο παραπάνω- να σκιαγραφήσω τι είμαστε, πού είμαστε και πού θα πάμε. Το 1982, πολλά χρόνια πριν, ένα παιδί έφυγε από τη Λαμία και πήγε να σπουδάσει στα ΚΑΤΕΕ της Λάρισας μηχανολόγος. Είναι ο υποφαινόμενος. Τον επόμενο χρόνο έγιναν ΤΕΙ και μέσα στους πρώτους μήνες -αν θυμάμαι καλά εξάμηνο- θα έβγαιναν τα επαγγελματικά δικαιώματα. Από τότε πέρασαν 36 χρόνια, ξέρετε όλοι πολύ καλά ότι δεν έγινε τίποτα και είμαστε εδώ που είμαστε σήμερα. Υπάρχει όμως ένα παράλληλο σύμπαν το οποίο είναι οι διπλωματούχοι μηχανικοί. Αυτοί το 1923 φτιάξανε το ΤΕΕ. Το ΤΕΕ άρχισε να δίνει επαγγελματικά δικαιώματα. Μηχανικοί και όταν λέμε μηχανικοί στη συνείδηση του κόσμου, μηχανικός είναι όποιος είναι πολιτικός. Οι άλλοι είναι απλώς τοπογράφοι, ηλεκτρολόγοι μηχανικοί. Αν πάτε τώρα έξω και πείτε τι είσαι; Τοπογράφος. Μηχανικό θέλω. Αυτοί λοιπόν από το '30 τόσο όταν πήραν τα πρώτα επαγγελματικά φτάσαμε σήμερα και μέσα από τα σπλάχνα τους βγαίνει ο Χρήστος. Αυτός λοιπόν, του λένε θέλω να φτιάξεις επαγγελματικά δικαιώματα γιατί δεν είναι καλά, δεν είναι φαντεζί. Έχει προχωρήσει η τεχνολογία, έχουμε πάει στο διάστημα. Θέλω κάτι να κάνεις. Σε έξι μήνες βγαίνει ο 99/2018.. Επαγγελματικά δικαιώματα, μόνο στεφανιογραφίες δεν κάνουν οι άνθρωποι και εμείς περιμένουμε. Κλείσανε και τα ΤΕΙ. Ειλικρινά αν σας ρωτήσω όλους τώρα εδώ μέσα αν θα βγουν επαγγελματικά δικαιώματα πιστεύετε ότι θα δώσουν; Αν πιστεύει κάποιος να μου πει ότι θα δώσουν, θα δώσουν. Και αν δώσουν -αν δώσουν- θα δώσουν τέτοια επαγγελματικά δικαιώματα [06:25:07] υπογραφή ή θα είναι όχι σύμφωνα με το γνωστικό αντικείμενο, υποδεέστερα. Άντε να φτιάξουμε έναν όροφο. Δεν υπάρχει περίπτωση, για μένα έχει κλείσει αυτό το θέμα. Δυστυχώς η δημοκρατία σταμάτησε έξω από την πόρτα των ΤΕΙ. Δεν μπήκε ποτέ μέσα. Επιτρέψτε μου επειδή είχα και άλλα αλλά επειδή ο χρόνος είναι λίγος, να σας διαβάσω 4 νούμερα. Πολυτεχνείο Κρήτης, Μηχανικών παραγωγής και διοίκησης: 11.986 μόρια. Αρχιτέκτονες μηχανικοί Πολυτεχνείο Κρήτης: 11.859. Μηχανικοί περιβάλλοντος με 8.000 βάση και Μηχανικοί ορυκτών πλούτων 6.063 που σημαίνει αυτός έγραψε 5,5. Η ερώτηση δεν είναι αν αυτός αύριο θα γίνει προϊστάμενος μας, αν θα γίνει διευθυντής μας. Οι παλιότεροι από εμάς εδώ μέσα γνωρίζετε πολύ καλά ότι βγήκε ο πρύτανης του ΕΜΠ και είχε πει είναι επικίνδυνοι οι μηχανικοί των ΤΕΙ. Αυτός που μπήκε με 5,5 τι θα είναι; Αυτός δηλαδή που θα υπογράψει μια κοιλαδογέφυρα ή την ανάπτυξη του Ελληνικού αύριο και θα σου κάνει εσένα έλεγχο τι είναι; Μπήκε στην κολυμπήθρα του ΤΕΕ και ξαφνικά έγινε γνώστης των πάντων και υπογράφει τα πάντα; Έτσι και εμείς δεν μπορούμε να κάνουμε τίποτα; Και θα έχει και Greco Master.  Έτσι με 5.000 μόρια εισαγωγή και εμείς καθόμαστε και κοιτάμε. Δεν υπάρχει περίπτωση, σας ξαναλέω, να πάρουμε επαγγελματικά δικαιώματα. Τελεία και παύλα. Το είχα γράψει και στην ΔΟΚΟ, για να πάρουμε επαγγελματικά θα πρέπει να έρθει γραμμή απέξω. Καμία κυβέρνηση, κανένας υπουργός, καμία Επιτροπή δεν θα μας το δώσει. Και όταν ακούτε επιτροπές ξέρετε όλοι πολύ καλά εδώ μέσα τι παίζει. Επιτροπές είναι να κερδίζουν χρόνο να μη σας δώσουν ποτέ τίποτα. Αν ρωτήσω τώρα όλους από εσάς για ποιο λόγο είμαστε εδώ πέρα, οι περισσότεροι θα πουν για τους ευγενείς σκοπούς του συλλόγου, επειδή μας μάζεψε το 3 τοις χιλίοις παλιότερα, το 2,5 τοις χιλίοις τώρα. Όχι, τίποτα από αυτά. Είναι 15 λέξεις κύριοι, 15. 15 λέξεις που τις υπέγραψαν τρεις άνθρωποι. Ο Χριστοδουλάκης, ο Σκανδαλίδης και ο Ρέππας. 2003 σε ένα νόμο που έλεγε μερική απασχόληση στο Δημόσιο. Υπήρχε μία μικρή παράγραφος το 2003. Φανταστείτε το 2003 πού ήμασταν, τι ήταν ο καθένας σας. Τι έγραφαν οι 15 λέξεις; Θα σας τις διαβάσω, δεν κρατάει πολύ. Όπως στις οικείες διατάξεις προβλέπεται κλάδος τεχνολογικών εφαρμογών αυτός μετονομάζεται σε ΤΕ μηχανικών. Από τη στιγμή που μπήκε το μηχανικών στη ζωή μας διεκδικούμε τα πάντα πλέον. Πριν δεν είχαμε τη λέξη αυτή μέσα πουθενά, ούτε στις υπογραφές μας, ούτε κάτω από τις σφραγίδες μας, πουθενά. Το 2003, αυτό μας ένωσε, αυτό μας έβαζε να διεκδικήσουμε κάθε φορά το 2.5, το 3, τις θέσεις, τους προϊσταμένους, διευθυντές. Αν δεν ήσουν μηχανικός θα ήσουν τεχνολόγος. Θα ήσουν υποβαθμισμένος μία ζωή. Έτσι μας βλέπουν, μας βάζουν για τη λάντζα. Όταν είναι κάτι δύσκολο τράβα εσύ ρε μεγάλε τώρα αφού τα ξέρεις. Δεν πάει αυτός ποτέ. Αυτός είναι διευθυντής, αυτός τώρα κάνει την πολιτική του με τον αιρετό, με τον έναν, με τον άλλον. Επειδή είναι πρόγραμμα δράσης εγώ δεν θα ζητήσω να γίνουν 10 πράγματα. Ένα, μόνο ένα. Αυτό είναι το εξής: να απαλειφθεί ο όρος. Εάν απαλειφθεί το "ελλείψει" έτσι, να είστε σίγουροι ότι την επόμενη στιγμή όλοι θα ξέρουμε ποιο θα είναι το επόμενο βήμα που θα κάνουμε. Όλοι μας. Δεν θα σας το πω, το καταλάβατε μόνοι σας. Από τη στιγμή που θα λείψει το "ελλείψει" μπορούμε να διεκδικήσουμε τα πάντα και μετά μπορεί να συμφωνήσω και με τον Θοδωρή. Πού είναι ο Θοδωρής ο Τσίπας; Θοδωρή και με σένα, να γίνουμε ανώτατη εκπαίδευση. Αλλά για να γίνει αυτό Θοδωρή πρέπει να φύγει το "ελλείψει". Είναι ο πρώτος στόχος. Θα κλείσω -δεν θέλω να κουράσω άλλο- σας λέω πολλές φορές δεν μιλάω. Λίγα πράγματα θα σας τα πω όπως ένιωσα. Θα κλείσω με μία φράση του ποιητή μας του Ελύτη που λέει: "Μακάρι τα όνειρά μας κάποτε να δικαιωθούν." Ευχαριστώ πολύ.

**Προεδρείο:** Ευχαριστούμε τον συνάδελφο τον Παπαχρήστου. Η Τσιλίρη Ευσταθία και να ετοιμάζεται ο συνάδελφος ο Πρωιμάκης Δημήτρης.

**Τσιλίρη:** Συνάδελφοι δεν θα σας κουράσω πολύ. Θέλω να επιμείνω σε δύο προτάσεις. Η μία είναι σε σχέση με τον κλάδο των ΕΤΕΠ που είναι στα πανεπιστήμια και στα πρώην ΤΕΙ, δηλαδή στα πανεπιστήμια ουσιαστικά. Δεν ξέρω πόσοι από μας ξέρουν ακριβώς τι είναι ΕΤΕΠ. Δηλαδή ποιος είναι ο ρόλος τους στα εργαστήρια. Να διευκρινίσουμε ότι δεν είναι διδακτικό προσωπικό. Είναι το προσωπικό που συντηρεί τα μηχανήματα, τα εργαστήρια. Βοηθάει στο να διατηρείται το εργαστήριο σε καλή κατάσταση. Η πλειοψηφία τους είναι ΤΕ μηχανικοί, είναι σε αυτήν την κατηγορία και τη βαθμίδα διορισμένοι. Δηλαδή το ΦΕΚ διορισμού τους λέει: Κώστας Μάνθος -τώρα που τον βλέπω και μπροστά μου- μηχανικός ΤΕ στον κλάδο των ΕΤΕΠ. Και το καταστατικό της ομοσπονδίας ακόμα δε μιλάει... Το υπόλοιπο προσωπικό, ως γνωρίζετε, στους οργανισμούς στους δήμους και λοιπά λέγεται διοικητικό προσωπικό του κλάδου τάδε και λοιπά. Αυτοί απλώς δεν είναι διοικητικό προσωπικό, είναι τεχνικό εργαστηριακό προσωπικό. Το καταστατικό της ομοσπονδίας δε λέει διοικητικό προσωπικό μηχανικός ΤΕ. Λέει ότι γράφουμε μηχανικούς ΤΕ. Δεν θέλω να επιμείνω για το πόσο δίκαιο είναι. Θέλω όμως να σας πω ότι και αυτό που εμείς ισχυριζόμαστε -όχι εμείς, η πλειοψηφία τέλος πάντων της Ομοσπονδίας ισχυρίζεται- ότι αυτό απαγορεύεται από το καταστατικό. Θέλω να σας πω ότι εν ανάγκη να πάρουμε μία νομική γνωμοδότηση αλλά να μην πετάξουμε τους συναδέλφους απέξω που τόσα χρόνια μας στήριξαν. Είναι από αυτούς που πλήρωναν κιόλας την ομοσπονδία τόσο καιρό και φυσικά ήταν μέσα στο 3 τοις χιλίοις. Είναι εδώ και ένας συνάδελφος που είναι πρόεδρος στο ΕΤΕΠ στο Πανεπιστήμιο Μακεδονίας ο οποίος έχει ζητήσει το λόγο στο τέλος, να σας απευθύνει και χαιρετισμό και να εξηγήσει ακόμα πιο πολύ. Και το άλλο που θέλω να επιμείνω και πρέπει να μπει, με τη σύμφωνη γνώμη σας, είναι σε σχέση με το χαράτσι των νέων εγγραφών. Χαράτσι είναι συνάδελφοι. Χαράτσι είναι συνάδελφοι. Είναι σαν το πενηντάρι στο προηγούμενο που και εκείνο ήταν χαράτσι και το δίναμε όλοι. Κοιτάξτε να δείτε είπα και στην ομιλία μου και επιμένω σε αυτό ότι δεν ανεβάζεις ούτε συνδικαλιστική, ούτε πολιτική συνείδηση βάζοντας τον άλλο να πληρώσει ένα 30άρι για να πάρει ας πούμε τον πόρο και λοιπά και λοιπά. Νομίζω ότι είναι πιο σωστό να πείσουμε τους συναδέλφους να παίρνουμε τη συνδρομή τους από την ενιαία αρχή πληρωμών, να περνάει η ομοσπονδία από τον πόρο τα δύο ευρώ το μήνα και να μην επιμείνουμε στο τριαντάρι για τους νέους εγγραφέντες. Το σωστό θα ήταν να το παίρνουν όλοι και να μην κάνουμε αντιγραφή από την ΕΜΔΥΔΑΣ. Δεν είναι και ό,τι καλύτερο. Μη νομίζετε ότι είναι καλύτεροι από μας. Ότι έτσι παίρνουν αυτοί τον πόρο. Έτσι τον δώσανε στα μέλη ας πούμε των πρωτοβάθμιων και στην ΕΜΔΥΔΑΣ, έτσι να τον δώσουμε και εμείς. Ανεξάρτητα από αυτό τώρα έγινε, είναι νόμος, το κριτικάρουμε, δεν μπορούμε να τα αλλάξουμε. Αλλά πιστεύω ότι θα κερδίσουμε τους συναδέλφους αν δεν προχωρήσουμε σε αυτό. Και θέλω αυτές οι δύο προτάσεις και για τα ΕΤΕΠ και για το 30αρι των νεοεγγραφέντων να μπουν σε ψηφοφορία.

**Προεδρείο:** Ευχαριστούμε τη συναδέλφισσα την Τσιλίρη την Ευσταθία. Ο συνάδελφος ο Πρωιμάκης ο Δημήτρης και να ετοιμάζεται η Παπαλεξίου Αφεντούλα.

**Πρωιμάκης:** Συνάδελφοι στο πρόγραμμα δράσης που έχει να προτείνει τουλάχιστον όπως παρουσιάστηκε από το προεδρείο με το κείμενο το οποίο έχει δώσει στους συνέδρους, εμείς διαφωνούμε. Και κατά δεύτερο λόγο όπως άκουσα και σε μία προηγούμενη ομιλία, δεν υπάρχει περίπτωση ποτέ σε αυτό το πράγμα που πολλοί πιστεύουν το ενωτικό, το όλοι μαζί και δεν ξέρω εγώ τι, δεν μπορείς να πας όταν κάποιοι καταθέτουν σχέδια δράσης διαφορετικά μεταξύ τους έχοντας μία διαφορετική πολιτική φιλοσοφία και από πίσω τους στο πώς βλέπουν τα πράγματα, στο πώς πιστεύουν ότι πρέπει να γίνουν οι εξελίξεις το επόμενο διάστημα, αυτά τα πράγματα δεν είναι για συρραφή. Και όποιος μιλάει για συρραφή προγραμμάτων, συρραφή θέσεων και ότι όλοι είναι κοινά, εγώ πιστεύω ότι το κάνει εκ του πονηρού. Εμείς προσπαθούμε μες στην ΠΟΜΗΤΕΔΥ να αναπτυχθεί ένα πλαίσιο και να διαμορφωθεί βέβαια ένα ολαίσιο το οποίο και οι ίδιοι οι υπάλληλοι να μπορούν να προβληματιστούν, να δουν τι είναι αυτό το οποίο έρχεται, τι έχει ψηφιστεί, πώς έχουν δρομολογηθεί πάρα πολλά πράγματα και να κάνει δράση. Και συνάδελφοι αυτό το πράγμα δεν είναι... Εδώ πέρα η ΠΟΜΗΤΕΔΥ πραγματικά... Η δράση για παράδειγμα, είχε καμία επεξεργασμένη θέση για ζητήματα παιδείας, για ζητήματα εργασίας; Θα κάνει λέει δράσεις με τους αποφοίτους από τα ΤΕΙ. Και εγώ ρωτάω, δηλαδή η ΠΟΜΗΤΕΔΥ έχει αναπτύξει κάποιο σκεπτικό στο πώς έχει διαμορφωθεί η ανώτατη τεχνολογική όλο αυτό το διάστημα; Η δράση της το προηγούμενο διάστημα για παράδειγμα -και να δεχτεί ο οποιοσδήποτε κριτική- δεν ήταν αυτή, το να τρέχουμε πίσω από υπουργούς, παραϋπουργούς, να γινόμαστε κολαούζοι "αυτός είναι καλός μας ακούει, ο άλλος του τραβάμε το μανίκι και τον βλέπεις φοβάται"; Αυτό έκανε και αυτό θα κάνει το επόμενο διάστημα. Αλλά εμείς όταν βάζουμε ένα πολιτικό σκεπτικό συνάδελφοι και μέσα στο σχέδιο διακήρυξης μας αποτυπώνεται αυτό, βάζουμε μία προοπτική. Πρέπει να δείτε ότι αυτό που έρχεται στο δημόσιο το μικρό, το ευέλικτο, το επιτελικό δημόσιο, μέσα εκεί δεν χωράνε ούτε επαγγελματικά δικαιώματα. Εκεί μας έχουν σκοπό να μάθουμε να βλέπουμε τον άλλον συνάδελφο για εχθρό είτε είναι ΠΕ είτε είναι ΤΕ και δεν ξέρω γω τι ειδικότητα έχει, είτε έχει προϊστάμενο, είτε είναι προϊστάμενος, είτε δεν είναι προϊστάμενος. Σε αυτό το καθεστώς εχθρότητας το οποίο θα μας διχάσουν συνάδελφοι. Τα διλήμματα που έχουν να γίνουν το επόμενο διάστημα και με την αξιολόγηση και με τις θέσεις ευθύνης που η ΠΟΜΗΤΕΔΥ δεν έχει πραγματικά κανένα σκεπτικό, τι λέει για όλα αυτά. Τα φέρνουν οι κυβερνήσεις, τα φέρνει ο ΟΟΣΑ, τα φέρνει η Ευρωπαϊκή Ένωση, δεν έχουν ιδέα. Εμείς προσπαθούμε να βάζουμε ένα πολιτικό σκεπτικό να βλέπουμε πού πάνε τα πράγματα. Και μέσα σε αυτό το πλαίσιο θα επιτρέψουμε με τη δράση υποτίθεται να αλληλοσφαχτούμε. Ο κατακερματισμός των αιτημάτων είναι ένα όπλο, ένα όπλο για αυτούς όμως. Και εδώ πέρα αυτό ακριβώς γίνεται, κατακερματισμός των αιτημάτων. Και εγώ θα ρωτήσω συνάδελφοι: Ποιος είναι ο αγώνας των ΤΕ Μηχανικών με τους υπόλοιπους συναδέλφους στη δουλειά; Και μάλιστα όχι μόνο στο Δημόσιο, και στον ιδιωτικό τομέα συνάδελφοι. Γιατί για δείτε λίγο πώς σκέφτονται εδώ πέρα οι σύνεδροι το επιχείρημα που παίζει στα κανάλια, στο ίντερνετ, στον γιο σας, στην κόρη σας, στη γυναίκα σας που λέει ότι θα έρθει η ανάπτυξη, θα γίνουν έργα. Και μέσα σε αυτά τα έργα θα πάρετε και εσείς ένα μικρό μέρος. Θα φάνε αυτοί, θα φάμε και εμείς. Προφανώς είμαι σίγουρος ότι μέσα σας δεν το νιώθετε έτσι. Αυτή η ανάπτυξη που έρχεται και θα πατήσει επί πτωμάτων, εργασιακών πτωμάτων...

**Προεδρείο:** Συνάδελφε πρέπει να επισπεύσεις.

**Πρωιμάκης:** Ναι, θα το βιώσετε και εσείς στο χώρο εργασίας και ο ιδιωτικός τομέας. Αυτός λοιπόν ο χώρος πτωμάτων μιλάει για μία ανάπτυξη με 500 ευρώ, με άνεργους, με συμβασιούχους να μη χαρακτηρίσω ανέργους πάλι. Και εμείς μιλάμε τώρα εδώ πέρα για ΤΕ μηχανικοί, Ομοσπονδία που έχει ένα πολιτικό σκεπτικό, βλέπει μπροστά τα πράγματα, ενημερώνει τους συναδέλφους, καλλιεργεί ταξική συνείδηση. Δεν νομίζω ότι στο πλαίσιο που κατατέθηκε το αγωνιστικό κατά τα άλλα από το προεδρείο, ότι υπάρχει ταξική συνείδηση. Εμείς προσπαθούμε να το αναπτύξουμε αυτό και λέμε ότι ο αγώνας δεν είναι μόνο δικός μας. Πρέπει να είναι σε σύνδεση με το χώρο της εργασίας έξω συνάδελφοι. Δημόσιο- ιδιωτικό και να σπάσουμε -και μέσα μας να σπάσουμε πάνω από όλα- ακριβώς αυτούς τους φραγμούς. Θα σας θυμίσω μία φράση, δεν θα σας πω ποιος την έγραψε, και δεν είναι ποιητής. Η απόγνωση συνάδελφοι είναι φυσιολογική για αυτούς που δεν καταλαβαίνουν την αιτία του κακού, δεν βλέπουν καμία διέξοδο και δεν έχουν τη δύναμη να αγωνιστούν. Αυτό συνάδελφοι πραγματικά όταν βλέπω εργασίες τέτοιου είδους σε επίπεδο Ομοσπονδίας, είναι να μας βάλει λίγο σε σκέψεις. Δεν καταλαβαίνουν την αιτία κακού. Δεν υπάρχουν επεξεργασίες για κανένα πολιτικό θέμα που επηρεάζει τη συνείδηση του καθενός. Δεν βλέπουν καμία διέξοδο. Ποια είναι η διέξοδος; Το επόμενο διάστημα -εγώ όπως το κατάλαβα και συγχωρέστε με- είναι ότι θα πρέπει να χτυπάμε πάλι τις πόρτες, λέει, σε γραφεία ώστε να δοθεί ο πόρος. Και δεν έχουν τη δύναμη λοιπόν να αγωνιστούν γιατί συνάδελφοι δεν θέλουν να αγωνιστούν μαζί ούτε με τους 160 συνέδρους, μερικοί, με την πλειοψηφία ούτε με τους συλλόγους από κάτω. Προσωπικές φιλοδοξίες. Αυτό έγινε από το προηγούμενο Δ.Σ. και πολύ φοβάμαι ότι και στο επόμενο Δ.Σ. που θα βγει αυτή θα είναι η φιλοσοφία. Εμείς ζητάμε κάτι διακριτό, σας κατεβάζουμε δικό μας σχέδιο απόφασης, κατεβαίνουμε σαν παράταξη τη ΔΑΣ ακριβώς για αυτό. Γιατί δεν πιστεύουμε και δεν θέλουμε στο επόμενο διάστημα η Ομοσπονδία να έχει την ίδια μοίρα. Ευχαριστώ.

**Πρόεδρος:** Συνάδελφε ξέχασα να σε ρωτήσω προηγούμενα. Σε πόσες από τις κινητοποιήσεις μας ήσουν παρών;

**Προεδρείο:** Ευχαριστούμε τον συνάδελφο τον Πρωιμάκη. Η Παπαλεξίου Αφεντούλα και να ετοιμάζεται ο Κωστάκης ο Δημήτρης.

**Παπαλεξίου:** Αν τελειώσουν οι συνάδελφοι θα προσπαθήσω να κάνω δύο λεπτά αλλά θα είμαι πάρα πολύ γρήγορη. Και επειδή γενικά είμαι παπατρέχας ελπίζω να καταλαβαίνετε τι λέω. Εγώ από ό,τι κατάλαβα εδώ όλοι μαζί μιλάμε, χώρια καταλαβαίνουμε. Γιατί ενώ ένα πράγμα είναι που έχουμε να κάνουμε, τον πόρο τον κατακτήσαμε, απλά πρέπει στα γρήγορα να τον πάρουμε κιόλας ανυποχώρητα. Είναι νόμος, θα εφαρμοστεί, τέλος. Θα πρέπει να εφαρμόσουμε έναν άλλον νόμο που περιμένουμε 18 χρόνια να εφαρμοστεί. Να καταργηθούν αυτά τα ΠΕ, ΤΕ και οι μισθολογικές ανισότητες και τα προβαδίσματα και όλα τα υπόλοιπα και να γίνουμε όλοι ΑΕ στο οποίο συμφωνούμε όλοι. Ανώτατης εκπαίδευσης υπάλληλοι, οπότε δεν θα υπάρχει και κανένα άλλο ζήτημα. Σίγουρα όμως δεν είναι αυτό το μόνο ζήτημα που έχουμε να δούμε. Προφανώς -και το τονίζω αυτό- σαν κλαδικο σωματείο, συντεχνιακό -και όποιον δεν τον αρέσει μπορεί να μη συμμετέχει- αλλά αυτό το τέτοιο σωματείο είναι, δεν είναι εργασιακό. Και ούτε είναι δόκιμο να συζητάμε το δίλεπτο που μας δίνεται για να τοποθετηθούμε να το αναλώνουμε για 2 ή 5 ή 10 συναδέλφους τους οποίους πρέπει να σκύψουμε και να τους δούμε όχι μες στο συνέδριο γιατί έχουμε άλλα θέματα να λύσουμε ή για να λύσουμε το γενικό πρόβλημα το αν θα έρθει η ανάπτυξη στην Ελλάδα και πώς. Αλλά να μιλήσουμε ακριβώς αυτό για το οποίο ήρθαμε εδώ και που θα γυρίσουμε και στους συναδέλφους μας να πούμε δυο λόγια. Δεν διέκοψα κανέναν και ούτε πετάχτηκα. (ομιλία εκτός μικροφώνου)

**Προεδρείο:** Μην κάνετε διάλογο! Μην κάνετε διάλογο!

**Παπαλεξίου:** Εν πάση περιπτώσει σας αγνοώ. Δεν τίθεται τέτοιο θέμα. Εάν δεν γνωρίζετε σε τι σωματεία συμμετέχετε έχετε πρόβλημα. Άλλωστε κάποιοι συνάδελφοι εδώ μίλησαν και είπαν...

**Προεδρείο:** Συνάδελφοι μην κάνετε διάλογο, σας παρακαλώ πολύ.

(Ομιλία εκτός μικροφώνου)

**Προεδρείο:** Ευσταθία ας κρατήσουμε ένα επίπεδο.

**Παπαλεξίου:** Λοιπόν επαναλαμβάνω ότι βρισκόμαστε σε κλαδικό σωματείο. Υπάρχουν εργασιακά σωματεία στα οποία συμμετέχουμε και τα οποία λύνουν πάρα πολλά ζητήματα. Εδώ πέρα συμμαζευτήκαμε να δούμε με ποιον τρόπο θα λύσουμε συντεχνιακά ζητήματα. Και μακάρι να είχαμε την κουλτούρα να είχαμε μαζέψει και άλλους ΤΕ συναδέλφους από πάρα πολλούς άλλους κλάδους, να είχαμε ανοιχτεί δηλαδή εκεί που έπρεπε και να είχαμε όλοι μαζί διεκδικήσει να είμαστε ΑΕ όπως μας αρμόζει. Τώρα τα υπόλοιπα αυτά εγώ τα αφήνω στην άκρη. Είναι ωραία να δώσετε το σόου σας και να αγνοείτε αυτούς που μιλάνε. Βλέπω ότι έχετε κουλτούρα διαλόγου κυρία μου.

**Προεδρείο:** Συναδέλφισσα χωρίς χαρακτηρισμούς σε παρακαλώ πολύ.

**Παπαλεξίου:** Πραγματικά όμως θα έπρεπε...

**Προεδρείο:** Παρακαλώ πολύ όχι χαρακτηρισμούς.

**Παπαλεξίου:** Θα έπρεπε το προεδρείο να με προστατέψει όμως. Δεν είμαι κυρά κανενός.

**Προεδρείο:** Προσπαθώ αλλά όταν ανοίγετε διάλογο μεταξύ σας αυτά είναι τα αποτελέσματα.

**Παπαλεξίου:** Λοιπόν δεν άνοιξε κανείς διάλογο, η κυρία τσίριζε. Και η συναδέλφισσα τσίριζε απλά.

**Προεδρείο:** Και εσύ απάντησες. Μην ανοίγετε διάλογο.

**Παπαλεξίου:** Δεν ήταν διάλογος. Ναι δεν είμαι μαθημένη να με αποκαλούν κυρά μου και να μην προστατεύομαι. Λογικά και θα απαντήσω. Λοιπόν σε κάθε περίπτωση, αυτό που πρέπει να κάνουμε είναι να βάλουμε προτεραιότητες γιατί όταν έχουμε δύο λεπτά για να μιλήσουμε δεν μπορεί να μιλάμε για παρανυχίδες και να καθόμαστε να αγνοούμε το ποιος είναι ο προγραμματισμός δράσης. Προφανώς και δεν μπορούμε να συνθέσουμε προγραμματισμούς δράσης. Εγώ στηρίζω το ψηφοδέλτιο και συμμετέχω στην Ενιαία δράση μηχανικών. Θεωρώ ότι το πρόγραμμα που κατατίθεται είναι ρεαλιστικό και με τη Συμπόρευση νομίζω ότι έχουμε πάρα πολλά κοινά σημεία. Είναι λογικό άλλωστε γιατί βλέπουμε ψύχραιμα και νηφάλια την κατάσταση. Θα έπρεπε να είχαμε δημιουργήσει συλλόγους οι οποίοι θα ενεργοποιήσουν τους συναδέλφους. Γιατί ειπώθηκε και μία άλλη ανακρίβεια, ότι οι συνάδελφοι-φυσικά μέλη... Η ομοσπονδία δεν έχει συναδέλφους - φυσικά μέλη. Η ομοσπονδία έχει μέλη συλλόγους. Οι σύλλογοι έχουν φυσικά μέλη και οι σύλλογοι είναι υπεύθυνοι να τα δραστηριοποιήσουν, να τους ενημερώσουν, να τους φέρουν δίπλα και να τους βάλουν να τρέξουν, να κάνουν απογραφικά και ό,τι άλλο χρειάζεται. Γιατί κάποια στιγμή πρέπει να μάθουμε, όταν σηκώνονται και λένε συνάδελφοι οι οποίοι δεν πάτησαν πουθενά και δεν ήταν πουθενά ότι πρέπει να αγωνιστούμε και να δράσουμε, να τους απαντάμε. Σε κάθε περίπτωση λοιπόν πρέπει να δούμε ταυτόχρονα με το ΑΕ και τα υπόλοιπα θέματα μας, τη νομική μας κάλυψη. Να μην χάσουμε τα κεκτημένα. Χάσαμε ήδη κάποια κεκτημένα. Και εντόπισα σε κάποιο ψηφοδέλτιο μία αστοχία. Το επιτελικό μητρώο στελεχών συνάδελφοι μου έχει καταργηθεί δυστυχώς. Ήταν μία κατάκτηση γιατί περιελάμβανε και τους ΤΕ και καταργήθηκε. Επίσης επιχειρείται να καταστρατηγηθεί ο 4369 που βασιζόταν σε ένα καλό νόμο, ό,τι και να λέμε του Μητσοτάκη γύρω στο 2014 που προέβλεπε ΠΕ και ΤΕ σε όλες τις θέσεις ευθύνης μέχρι και γενικούς διευθυντές. Αυτά τα πράγματα που καταστρατηγούνται πρέπει να μας ανησυχούν. Σε αυτό πρέπει να υπάρχει επαγρύπνηση, να μην τυχόν χάσουμε την επιλογή δικηγόρους στη νομική κάλυψη, οι τεχνικοί υπάλληλοι που είναι πάρα πολύ σημαντικό. Να μπορούμε να πηγαίνουμε στα σεμινάρια έτσι όπως πρέπει και να αξιοποιήσουμε το πρωτόκολλο μς το ΙΝΕΠ. Και εν πάση περιπτώσει να κάνουμε το άνοιγμα προς όλους τους αποφοίτους του ΤΕ για να μπορέσουμε να διεκδικήσουμε αυτό το οποίο είναι το κύριο θέμα μας. Το να γίνουμε όλοι όπως ο νόμος ορίζει από το 2001, απόφοιτοι ανώτατων σχολών. Αυτό το οποίο δεν μας το δίνει κανείς και με αντίπαλο το ΤΕΕ, τους θεωρούμε [06:47:04] ΤΕ. Ευχαριστώ για το χρόνο και την υπομονή σας.

**Προεδρείο:** Ευχαριστούμε πολύ τη συναδέλφισσα Παπαλεξίου. Ο συνάδελφος ο Κωστάκης ο Δημήτρης και να ετοιμάζεται η Ηλία Αγγελική.

**Κωστάκης:** Συνάδελφοι γεια σας. Είμαι ο Κωστάκης ο Δημήτρης, ο πρόεδρος του συλλόγου Καρδίτσας - Τρικάλων και συμμετέχω και εγώ στο ψηφοδέλτιο της Αδέσμευτης Συμπόρευσης μηχανικών ΤΕ. Δεν θέλω να σας κουράσω. Θα ξεκινήσω λίγο και έτσι να ελαφρύνουμε λίγο το κλίμα. Είναι γεγονός, αντιμετωπίζουμε προβλήματα όλοι μας στις οικογένειές μας, εδώ μέσα στο συνέδριο, παντού. Δεν είναι κακό να υπάρχει και ένα διαζύγιο. Ζούμε και με αυτό. Αυτό έγινε στο προηγούμενο Δ.Σ. Ένα διαζύγιο. Υπήρχε μία διαφωνία, έφυγαν οι συνάδελφοι. Όλα τα υπόλοιπα που ακούστηκαν για μένα είναι περιττά. Τώρα to the point. Τι θα προτείνω στο επόμενο Δ.Σ. που θα γίνει άμεσα. Κατάρτιση σχεδίου για την αναγνώριση των πτυχίων μας μετά την κατάργηση των ΤΕΙ. Αυτό το περιμένω από το νέο Δ.Σ. να γίνει. Κατάρτιση σχεδίου για την έκδοση των επαγγελματικών μας δικαιωμάτων. Αν και εγώ είμαι στην άποψη του Κώστα του Παπαχρήστου που είναι πάρα πολύ δύσκολο να το πετύχουμε αυτό. Ένα καινοτόμο, ένα πρωτότυπο, έτσι μία ιδέα. Αποστολή όλων των email και των στοιχείων επικοινωνίας των μελών μας σε όλους τους πρωτοβάθμιους. Να υπάρχει μία σφαιρική ενημέρωση για όλα τα πράγματα. Διαρκή ενημέρωση των ενεργειών του Δ.Σ. και όχι εκ των προτέρων τι πρόκειται να κάνουν ή τι σκέφτονται να κάνουν. Ή θα κάνουμε και εκείνο. Αυτό δεν το λέω για την τωρινή διοίκηση, το λέω και για την επόμενη. Συγκεκριμένο χρονοδιάγραμμα κατάρτισης μελών. Πότε το θέλουμε; Το θέλουμε σήμερα, το θέλουμε σε τρεις μήνες; Να είμαστε όλοι έτοιμοι. Αν δεν είμαστε όλοι έτοιμοι ποιος φταίει; Φταίει η ομοσπονδία, φταίει ο πρωτοβάθμιος; Κάτι πρέπει να κάνουμε. Υποχρεωτική είσπραξη των εισφορών μας μέσα από την ΕΑΠ. Ναι θες να είσαι μέλος μας, θες να γραφτείς να πάρεις τον πόρο 2.5 τοις χιλίοις; Πρώτα θα έχεις το χαρτί ότι η εισφορά μπαίνει από την ΕΑΠ στην ομοσπονδία και μετά έλα εδώ πέρα νασε γράψουμε. Αυτή είναι μία λύση η οποία είναι βιώσιμη λύση για την ομοσπονδία μας. Γιατί ο πόρος όπως είπε και ο Θοδωρής σήμερα είναι, αύριο δεν θα είναι. Ξαφνικά μπορεί να βγει μία κυβέρνηση και να πει γεια σας, καταργείται. Και τελευταίο: περιστολή δαπανών των μελών του Δ.Σ. Πώς θα γίνει αυτό; Με στοχοθετημένες ενέργειες. Ένα απλό πράγμα: θέλω να κάνω Δ.Σ. 4 Δεκεμβρίου. Βγάζω τα θέματα, ενημερώνω τα μέλη, μπορείτε να 'ρθείτε; Όλοι βέβαια είμαστε από μακριά. Λογικό είναι αυτό εντάξει. Από όλα τα νησιά. Να κλείσουμε το εισιτήριο μας πιο φθηνό και να μην το κλείνουμε ξέρεις μία μέρα μετά. Με ειδοποιείς την Τρίτη, την Πέμπτη έχουμε Δ.Σ. Δεν είναι δύσκολο αυτό να το κάνουμε. Τα κάνουν όλες οι ομοσπονδίες, όλα τα Δ.Σ. το κάνουν. Είναι δύσκολο να το κάνουμε εμείς αυτό, να το πετύχουμε; Εδώ είμαστε λάθος, είμαστε σφάλμα. Αυτό θέλω να πω. Εύχομαι καλά αποτελέσματα σε όλους.

**Προεδρείο:** Ευχαριστούμε τον συνάδελφο τον Κωστάκη Δημήτρη. Η Ηλία Αγγελική και να ετοιμάζεται ο Οικονόμου ο Βασίλης.

**Ηλία:** Λέγομαι Ηλία Αγγελική. Είμαι από το σύλλογο Αθηνών και νήσων και είμαι υπάλληλος του Δήμου Ελευσίνας. Δεν ξέρω, εδώ τα πράγματα λίγο πρέπει να μπουν στη θέση τους. Άκουσα κατηγορούνται οι συνάδελφοι ότι δεν συμμετέχουν στις 3 κινητοποιήσεις που έγιναν, δεν παίρνουν μέρος να πάνε στα σωματεία τους να πουν τα προβλήματά τους. Θέλω να ρωτήσω: οι σύλλογοι, η ομοσπονδία πώς πρέπει να ενημερώσει τους συναδέλφους σε έναν χώρο, σε έναν Δήμο; Εμείς συγκεκριμένα σε Δήμο. Από πού θα μάθουν τις δράσεις της ομοσπονδίας και των συλλόγων οι συνάδελφοι; Πού θα τις μάθω; Δεν πρέπει λοιπόν να υπάρχει επικοινωνία; Δεν πρέπει με τα σωματεία να έρθουν σε επαφή και να ενημερώσουν τους συναδέλφους και να υπάρχει συνεργασία μαζί τους; Ένα σωματείο επιχειρησιακό στο δήμο μπορεί να κινήσει τις μάζες και να είναι μαζική η κινητοποίηση. Δηλαδή μπορεί να μας βάλει σε κίνηση για να μπορούμε να κάνουμε δουλειά. Δεν μπορεί ο σύλλογος των Αθηνών να βρίσκεται σε κάθε σωματείο, σε κάθε Σύλλογο και σε κάθε χώρο και να ενημερώνει. Με τα email; Καταρχάς δεν με ήξερε εμένα. Από αλλού το έμαθα και πήγα και γράφτηκα μόνη μου. Δεν ήξερα εγώ. Άρα λοιπόν να μην τα ρίχνουμε στους συναδέλφους το αν γνωρίζουν και δεν γνωρίζουν. Να κοιτάξουν πρώτα πώς θα κινητοποιήσουν τον κόσμο και όχι βγάζω μία ανακοίνωση και δεν την ξέρει κανένας. Γιατί ρωτήθηκε κιόλας προηγούμενα συνάδελφος πού συμμετείχε και αν συμμετείχε. Δεν συμμετείχα εγώ. Συμμετέχω σε άλλες κινητοποιήσεις όμως που με ενημερώνουν τα προεδρεία ότι πρέπει να είμαι εκεί πέρα και είμαι γιατί είμαι στο κίνημα. Δεν βρισκόμαστε στο κίνημα εδώ μέσα. Δεν άκουσα καθόλου να μιλήσουμε για την εντατικοποίηση της εργασίας. Βρίσκομαι σε έναν χώρο που και ο συνάδελφος ο ΠΕ και εγώ τραβάμε το ίδιο ζόρι. Μας διορίζουν να κάνουμε... Έχουμε μπει στο μητρώο για να κάνουμε τους ηλεκτρονικούς διαγωνισμούς. Έχουμε τις επιβλέψεις, έχουμε τις μελέτες, έχουμε οποιοδήποτε άλλο έγγραφο. Πρέπει να ενημερωθούμε για τη νομοθεσία και τα λοιπά. Έχουμε μείνει τρεις και ο κούκος και με τον Κλεισθένη, τον τελευταίο νόμο, μας φορτώνουν να κάνουμε και κοινές τεχνικές υπηρεσίες, όπου δεν υπάρχουν τεχνικές υπηρεσίες, να βοηθήσουμε τον διπλανό Δήμο. Παιδιά νομίζετε ότι μπορεί αυτό να γίνει; Φεύγουμε από το γραφείο διαλυμένοι. Για αυτό δεν θα πούμε κάποια κουβέντα; Τι θα κάνουμε για αυτήν την εντατικοποίηση που υπάρχει; Δεν πρέπει να διεκδικήσουμε να έρχονται συνάδελφοι οι οποίοι είναι μόνιμοι; Δεν πρέπει να πούμε ότι δεν μπορούμε να στηριζόμαστε σε ελαστικές σχέσεις εργασίας. Έρχονται τα παιδιά, νέα παιδιά, δεν έχουν τα δικαιώματα που έχουμε εμείς παρόλο που έχουμε τα ίδια πτυχία. Και θα μιλήσω και για τους ΠΕ. Έρχονται κάθονται στο ίδιο γραφείο και τι μισθούς παίρνουν; Τίποτα δεν παίρνουν. Και στους 8 μήνες φύγανε. Και δεν βοηθάνε την υπηρεσία με αυτόν τον τρόπο γιατί μόλις μάθανε σηκώθηκαν και φύγανε. Άρα λοιπόν τα προβλήματά μας δεν είναι μόνο να πάρω τα 10 ευρώ. Καλά και θα τα κάνω να τα πάρω τα 10 ευρώ και μπράβο στην Ομοσπονδία που τα κατάφερε να τα πάρουμε τα 10 ευρώ. Για τα υπόλοιπα όλα τα οποία είναι καθημερινά τι θα γίνει; Και δεν μπορεί να γίνει κανένας αγώνας αν δεν είναι μαζικός. Αυτό να το ξεχάσουμε. Δεν μπορεί μία ομοσπονδία να πηγαίνει -να το πούμε συντεχνιακά, να το πούμε οτιδήποτε, κλαδικά- θα συμφωνήσω, θα κοιτάξουμε και τα συμφέροντά μας. Όμως τα συμφέροντά μας δεν είναι μόνο να πάρω 10 ευρώ το μήνα. Είναι να μη διαλύομαι στη δουλειά, να μη με κάνουν μπαλάκι ανάλογα με τα συμφέροντά τους και ότι θέλουν ένα μικρό επιτελικό κράτος και στο τέλος να μας διαλύσουν. Κοιτάτε πόσοι έχουν μείνει συνάδελφοι. Είμαστε όλοι γερασμένοι, παίρνω από τον εαυτό μου, σε λίγο θα πάρω σύνταξη και από πίσω δεν θα έχουμε νέο κόσμο να ανανεώσει. Που σημαίνει ότι θα γίνει με αυτό;

**Προεδρείο:** Συναδέλφισσα πρέπει να επισπεύσεις.

**Ηλία:** Αυτά παιδιά έχω να πω. Καλούς αγώνες και λίγο να σκεφτόμαστε τα πράγματα όχι μόνο για την πάρτη μας όσον αφορά ένα επιδοματάκι το οποίο καλώς το παίρνουμε. Αυξήσεις στους μισθούς μας μπορούμε να πάρουμε; 40% χάσαμε. Ας πάρουμε 20% αυξήσεις στους μισθούς μας και ας μην το πάρουμε το επίδομα αυτό.

**Προεδρείο:** Ευχαριστούμε τη συναδέλφισσα την Ηλία την Αγγελική. Ο συνάδελφος ο Οικονόμου ο Βασίλης και να ετοιμάζεται ο Κουμούτσος ο Θανάσης.

**Οικονόμου:** Συνάδελφοι το πρόγραμμα δράσης είναι αρκετά σοβαρό αλλά θα πρέπει να το αντιμετωπίσουμε όλοι σοβαρά. Λοιπόν με την τελευταία ομιλήτρια έχω να κάνω μία παρατήρηση. Στο τέλος είπε ας πάρουμε κάποια χρήματα παραπάνω στο μισθό μας και ας μην το πάρουμε αυτό το επιδοματάκι στο τέλος και είδα ότι οι συνάδελφοι από εδώ χειροκρότησαν. Όχι δεν απαγορεύεται, δεν απαγορεύεται. Ας μην το πάρουμε λοιπόν αυτό το επιδοματάκι. Τόσο απλά, τόσο λαϊκά τα ισοπεδώνουμε όλα. Συμφωνώ και εγώ μαζί λοιπόν να πάρουμε 300 ευρώ επιπλέον αύξηση στους μισθούς μας, να πάρουμε ένα 20-30-40% που χάσαμε. Αυτά τα πράγματα δεν γίνονται έτσι. Θα ξαναπώ λοιπόν για τελευταία φορά ότι εδώ είμαστε μία κλαδική Ομοσπονδία. Ανήκω στους ανθρώπους που δεν θέλουν να τη δουν αυτήν την ομοσπονδία ΠΟΕ-ΟΤΑ, ΠΟΕΔΗΝ, ΠΟΣΕ ΥΠΕΧΩΔΕ και οτιδήποτε άλλο. Θα επαναλάβω, τα είπε άριστα η κυρία συναδέλφισσα η Έφη Παπαλεξίου, πολύ έμπειρη συναδέλφισσα και τη χάρηκα στην τοποθέτησή της. Ότι αυτά τα πράγματα τα κάνουν οι εργασιακοί σύλλογοι. Οι κλαδικοί σύλλογοι λοιπόν που για να βρεθούμε ο ένας με τον άλλον δεν είναι μόνο τα e-mail. Είμαστε σε διαφορετικές υπηρεσίες, είμαστε στο δήμο, είμαστε στα νοσοκομεία. Και μέσα στα νοσοκομεία άλλοι είναι στο τμήμα τεχνικού, άλλοι στη Βιοϊατρική-τεχνολογία, στα ιατρικά μηχανήματα. Αν το ψάξετε λίγο, αν είστε πρόεδροι θα ξέρετε ότι οι συνάδελφοι στα νοσοκομεία έχουν τεράστιες ιδιαιτερότητες. Θεωρούν ότι αυτοί κάνουν κάτι μοναδικό ενώ οι συνάδελφοι τους στην περιφέρεια ή στον Δήμο καλοπερνάνε. Σας το λέω χαμογελώντας γιατί εγώ σαν πρόεδρος ξέρω πώς περνάτε σχεδόν όλοι σας. Και τα καλά τα χρόνια, τα παιδιά των επιδομάτων αλλά και τα χρόνια τα πέτρινα ετούτα. Λοιπόν προβλήματα. Ποιο είναι το νούμερο ένα πρόβλημα. Το νούμερο ένα πρόβλημα αυτή τη στιγμή είναι οι οργανισμοί, είναι το προβάδισμα και είχαμε φτάσει σε ένα καλό σημείο σε αυτές τις διεκδικήσεις που είχαμε με την προηγούμενη κυβέρνηση. Έχουμε μία καινούρια κυβέρνηση τώρα ερχόμενη από τα παλιά. Ποια είναι τα ποιοτικά χαρακτηριστικά των κυβερνήσεων, δηλαδή ποιο είναι το χαρακτηριστικό που αντιμετωπίσαμε απέναντι στο ΣΥΡΙΖΑ και μας δημιούργησε μύρια προβλήματα και ποια είναι τα χαρακτηριστικά της Νέας Δημοκρατίας, αν θέλετε να πω και του ΠΑΣΟΚ. Οι παλιές κυβερνήσεις είχαν δημιουργήσει το πρόβλημα των ΤΕΙ. Άρα ξέρανε τι έχουν φτιάξει σε αυτήν τη χώρα και ξέρανε όταν πηγαίναμε να τους μιλήσουμε και ποια είναι τα προβλήματα, πώς θα μας χειριστούν, πώς θα διαχειριστούν τις καταστάσεις. Για αυτό και το προηγούμενο διάστημα πέσαμε σε ένα αδιέξοδο γιατί οι προηγούμενοι δεν ξέρανε και είχανε μία στρεβλή πολιτική που είχε φτάσει και μέχρι τον πρωθυπουργό που παλεύαμε τελικά να το αλλάξουμε αλλά τελικά στην κεφαλή δεν έφτανε ποτέ η διαμαρτυρία. Έφτανε μόνο το κύριε ελέησον του κυρίου Σπίρτζη. Υπάρχει μία περίπτωση και θέλω να απαντήσω και σε κάτι που ειπώθηκε προηγουμένως, ότι το προεδρείο δεν έκανε τίποτε για να έρθει σε επαφές με αυτήν την κυβέρνηση. Συνάδελφοι εδώ μέσα, είχα ξεχάσει την τοποθέτηση μου για το διοικητικό απολογισμό, είδαμε τον υφυπουργό των Εσωτερικών -τον πλέον αρμόδιο για τη δημόσια διοίκηση, τον Υπουργό Εσωτερικών- και εδώ μέσα μας υποσχέθηκε ότι θα κάνει τα αδύνατα δυνατά για να συναντηθούμε άμεσα με τον Υπουργό Εσωτερικών. Αυτό δεν έγινε τυχαία. Δεν ήρθε ο Καράογλου εδώ και είπε ότι θα σας βοηθήσω και ελπίζουμε να το κάνει πράξη αυτό μέσα σε μία εβδομάδα. Να δει εμάς ο Υπουργός Εσωτερικών, όταν δεν έχει δει άλλους κι άλλους κι άλλους κι άλλους. Έγινε μία προεργασία από τον πρόεδρο της Ομοσπονδίας και από τον ταμία της ομοσπονδίας και από τον σύλλογο Κεντρικής Μακεδονίας για να φτάσουμε σε αυτό το αποτέλεσμα. Μην τα μηδενίζουμε όλα. Μη λέμε δεν κάνατε τίποτε. Αν καταφέρουμε να είμαστε από τις πρώτες ομοσπονδίες -λέω το αν γιατί οι υποσχέσεις είναι υποσχέσεις και δεν πρέπει να βασιζόμαστε σε αυτές- να δούμε τον Υπουργό Εσωτερικών και αν ξανακαταφέρουμε να πετύχουμε μία πρώτη επαφή η οποία μπορεί να είναι θετική και αν καταφέρουμε -σας τα λέω για να δείτε ότι αυτά χτίζονται βήμα-βήμα, λιθαράκι-λιθαράκι- να βρούμε και ένα στέλεχος στο Υπουργείο γιατί τον Υπουργό δεν θα τον ξαναβρούμε εύκολα. Έναν γενικό γραμματέα, έναν σύμβουλο του Υπουργού που να σηκώνει πολύ πιο εύκολα το τηλέφωνο και να μπορούμε να έχουμε μία επικοινωνία. Και αν τελικά καταφέρουμε να γίνει και εκείνο και φτάσει και σε κεντρικό σημείο και η κυβέρνηση η τωρινή να θελήσει ίσως να εκμεταλλευτεί και τα λάθη του παρελθόντος της προηγούμενης Κυβέρνησης και καταφέρει στη δημόσια διοίκηση, αυτή που λέει για την ανάπτυξη και τα λοιπά και το ένα και το άλλο. Και εγώ δεν είμαι οπαδός αυτής της ανάπτυξης, αλλά λέω αν, αν, αν, αν, αναφέρω 10 βήματα και αυτά τα βήματα λοιπόν και οι συγκυρίες πρέπει να μας κάτσουν πάρα πολύ καλά, με πολύ μεγάλο αγώνα, για να καταφέρουμε να το πετύχουμε. Να πετύχουμε τι; Το αυτονόητο. Το προβάδισμα των κατηγοριών. Να καταργηθεί πλήρως και οριστικά και να θεωρηθούμε όλοι ότι είμαστε απόφοιτοι ανώτατης εκπαίδευσης. Όσο περνάνε τα χρόνια ξέρετε και επειδή τα ΤΕΙ ουσιαστικά δεν υπάρχουν πλέον... Πολύ μικρή παρένθεση, η τεχνική εκπαίδευση που καταργήθηκε εκτιμώ ότι τα επόμενα 5-6-7 χρόνια θα χρειαστεί να ξαναδημιουργηθεί. Γιατί καταργήθηκε, βιασμός ήταν αυτής της κατηγορίας η κατάργηση των ΤΕΙ και άφησε ένα μεγάλο κενό σε αυτό το κομμάτι. Άρα λοιπόν σε έξι χρόνια θα την ξαναδημιουργήσουν. Αν όμως δεν το κάνουν και παραμείνουμε έτσι όπως είμαστε γιατί χάσαμε τη συνέχεια μας την ιστορική. Χάθηκε. ΚΑΤΕΕ, ΚΑΤΕ, ΤΕΙ, ΑΤΕΙ ήταν μία ιστορική συνέχεια. Τώρα τα νέα πανεπιστήμια απορρόφησαν, σαν απορροφητήρας δηλαδή, σαν μία σκούπα ηλεκτρική τα ΤΕΙ και τα εξαφάνισαν. Αυτή είναι η πραγματικότητα. Το δεύτερο μεγάλο πρόβλημα τώρα που έφτασα εδώ πέρα είναι τα επαγγελματικά δικαιώματα. Αυτό το σημείο τώρα είναι πολύ λεπτό. Πιστέψτε με ότι και σαν χρόνια δρώντας μέσα και από την ΕΕΤΕΜ και από το [07:00:51] και την ΠΟΜΗΤΕΔΥ, τις έχουν δρομολογήσει τις εξελίξεις και τις πέτυχαν στην πιο αδύναμη στιγμή μας. Και η αδύναμη στιγμή δεν είναι η ΠΟΜΗΤΕΔΥ, η αδύναμη στιγμή είναι η ΕΕΤΕΜ. Η ΕΕΤΕΜ. Ο τρόπος με τον οποίο συζητάει η δεν συζητάει και λέει ένα ξερό: εγώ δεν το κουβεντιάζω αυτό το πράγμα και σηκώνεται και φεύγει και γυρίζει την πλάτη λοιπόν στον Υπουργό, τον έναν, τον άλλον. Και βρισκόμαστε εμείς να προσπαθούμε να διαπραγματευτούμε κάποια πράγματα που πολλές φορές δεν είναι και αρμοδιότητα μας. Για να δείτε σε τι οξύμωρα σχήματα έχουμε πέσει. Και να φτάνουμε σε ένα σημείο να διαπραγματευόμαστε ζητήματα υγείας αλλά να μην είμαστε εμείς οι αρμόδιοι που θα πρέπει να τα διαπραγματευτούμε γιατί ο επιστημονικός μας φορέας θιλει να ηγεμονεύσει τον χώρο και θέλει να εξαφανίσει και οποιαδήποτε άλλη φωνή. Ο φορέας μας ποιος είναι; Προβληματίζω τώρα λίγο. Είναι αυτός που στις προηγούμενες εκλογές καλώς ή κακώς τον εγκαταλείψανε σχεδόν όλες οι παρατάξεις και άφησαν τον πρόεδρο τον Δημόπουλο μόνος του να συνεχίσει τη δουλειά που κάνει. Τι έχουμε απέναντι μας; Ένα μητρώο που έχει δημιουργηθεί στο Τεχνικό Επιμελητήριο. Μητρώο μηχανικών ΤΕ.

**Προεδρείο:** Συνάδελφε πρέπει να επισπεύσεις.

**Οικονόμου:** Τελειώνω σε 1 λεπτό. Αυτή η ιστορία προχωράει. Τρία θέματα είναι αυτά. Οργανισμοί και προβάδισμα. Επαγγελματικά δικαιώματα και το μητρώο. Τα έχει δρομολογήσει, όλα έχουν δρομολογηθεί, αλλά ποτέ τίποτα δεν καταλήγει αν δεν το θέλουμε και εμείς. Αν μας βρουν δυνατούς θα βάλουμε καλούς όρους σε αυτήν την ιστορία και οι καλοί όροι μπορεί να φέρουν καλές ισορροπίες. Αν μας βρουν αδύναμους δεν θα μπορέσουμε να επηρεάσουμε πουθενά αυτή τη διαδικασία, αυτήν την εξέλιξη, αυτήν την πορεία. Ο πόρος με το που μας έκατσε μας δυνάμωσε και μας δυνάμωσε γιατί μας συσπειρώνει. Άρα λοιπόν θα έρχονται οι συνάδελφοι για ένα διάστημα μέσα στη χαρά, θα παίρνουν και κάποια χρήματα έστω και μικρά, αλλά τουλάχιστον θα ενημερώνονται, θα αποκαταστήσουμε μία επικοινωνία. Αυτή η επικοινωνία μπορεί να είναι η δυναμική μας όμως αν το καταλάβουμε ότι είναι κυρίως θέμα ήθους και αξιοπρέπειας. Και αυτό που κερδίσαμε τώρα 30 χρόνια δεν ήταν ο πόρος. Ήταν η εισηγητική έκθεση που έλεγε αποκαθιστούμε για λόγους ίσης αντιμετώπισης μία αδικία εις βάρος των μηχανικών ΤΕ. Αυτό ήταν τεράστιο το οποίο γράφτηκε. Λοιπόν ευχαριστώ πολύ, να είστε καλά. Καλή δουλειά, καλή δράση.

**Προεδρείο:** Ευχαριστούμε το συνάδελφο τον Βασίλη τον Οικονόμου. Ο Κουμούτσος ο Θανάσης και να ετοιμάζεται ο συνάδελφος ο Κουρκούλης Πέτρος.

**Κουμούτσος:** Συνάδελφοι υπάρχει μία μεγάλη παράλειψη, το είπα και στην προηγούμενη ομιλία μου. Το έβαλε και η συναδέλφισσα. Ένα μεγάλο πρόβλημα ειδικά οι συνάδελφοι που δουλεύουν στην περιφέρεια στα έργα. Είναι η νομική θωράκιση των συναδέλφων που δουλεύουν στις μελέτες ειδικά και στα έργα συντήρησης. Πολλά ατυχήματα συμβαίνουν και για πολλά χρόνια και μετά και από σύνταξη υπάρχουν συνάδελφοι που είναι στα δικαστήρια. Ένα μεγάλο θέμα αφορά και τον κλάδο που είμαι, στην υπηρεσία που εργάζομαι που αφορά και άλλους συλλόγους και ομοσπονδίες. Δεν το είδα στις προτάσεις των παρατάξεων. Είδα για [07:03:52], για ΕΟ, για νοίκια. Τι αφορά τώρα; Αυτά είναι για την ΑΔΕΔΥ. Είμαστε μία κλαδική Ομοσπονδία. Κάθε άλλο παρά στις προτάσεις είδα κλαδικά θέματα. Απαράδεκτο. Τι να συμφωνήσουμε; Τι να συμπτύξουμε δύο κείμενα; Αυτά είναι απαράδεκτα. Θεωρώ ότι νομική κάλυψη των συναδέλφων μεγάλος στόχος και απαιτείται. Χιλιομετρική αποζημίωση συνάδελφοι. Όταν η βενζίνη έχει φτάσει σήμερα 2,015 δεν [07:04:31] κανένας. Οδοιπορικά ισότιμα, όχι 30-60. Ούτε αυτά [07:04:39]. Αποζημίωση εντός έδρας για τους συναδέλφους που δουλεύουν στους ΟΤΑ. Ούτε αυτό το είδα. Κατά τα άλλα αριστεροί, πρωτοβουλίες και τέτοια και [07:04:50]. Λοιπόν αυτά πιστεύω ότι είναι τα πιο σοβαρά ζητήματα μαζί με τον οργανισμό των υπηρεσιών. Και άμεση ανταπόκριση όλων των συναδέλφων που δεν είναι γραμμένοι και μητρώο ανά Σύλλογο και Ομοσπονδία. Και μία μεγάλη προσοχή. Έγινε στην Αχαΐα καταγγελία. Να σταματήσουν οι συνάδελφοι που παίρνουν email να χρησιμοποιούν για προσωπικούς λόγους τα email που τους αποστέλλεται από το σύλλογο ή την ομοσπονδία. Γιατί ειπώθηκε [07:05:31] καταγγελία και δεν υπάρχει στο απογραφικό, ούτε στο ένα ούτε στο δεύτερο, η εξουσιοδότηση για να διαθέτονται τα στοιχεία του κάθε συναδέλφου σε τρίτους. Αυτό που κάνει η ΕΤΕΜ. Παράλειψη μόνο της Ομοσπονδίας. Έγινε συνάδελφοι φαινόμενο στην Αχαΐα και η πρώτη που θα γίνει αγωγή. Για να μην έχουμε προβλήματα μεταξύ των συναδέλφων. Είναι προσωπικά δεδομένα και μεγάλη προσοχή σε όλους τους συναδέλφους. Πιστεύω ότι εκτός να διορθώσουμε το δεύτερο απογραφικό -το λέω στη διοίκηση, στην επόμενη διοίκηση- να βάλει όρο ναι ή όχι, αν τα προσωπικά δεδομένα δίνονται προς τρίτους χρήστες. Και αυστηρά τα μέλη, η διοίκηση των συλλόγων και της Ομοσπονδίας. Αυτά. Ευχαριστώ πολύ.

**Προεδρείο:** Ευχαριστούμε το συνάδελφο τον Κουμούτσο τον Θανάση. Ο συνάδελφος ο Κουρκούλης ο Πέτρος και να ετοιμάζεται η Λιοσάτου Εβίνα. Συνάδελφοι παρακαλώ συμπιέστε το χρόνο όσο γίνεται πραγματικά στα δύο λεπτά. Ήδη είναι 9:10 γιατί δεν θα προλάβουμε.

**Κουρκούλης:** Χρονομέτρησε με Σούλα. Λοιπόν ξεκινάω γρήγορα-γρήγορα. Μου λέει κάποιος, ο φίλος μου εκεί ο Παπαϊωάννου, δεν θα μιλήσεις; Ε θα πω και εγώ δυο κουβέντες, τι να κάνουμε; Λοιπόν αρχικά συμφωνώ με το πρόγραμμα δράσης. Το πρόγραμμα δράσης όμως για να μπορεί να είναι εφικτό και αποτελεσματικό απαιτούνται κάποια πραγματάκια. Μόνο με ενότητα θα το ξαναπώ μπορούμε να διεκδικούμε βάσιμα τους στόχους μας. Η πολιτική, κομματική, παραταξιακή προσέγγιση του καθενός είναι αναφαίρετο δικαίωμά του. Κανείς δεν τον εμποδίζει καμία, κανέναν να έχει την άποψή του. Έτερον εκάτερον. Στο κλαδικό σωματείο κατεβαίνουμε ενωμένοι. Δεν μας παίρνει. Μας έχουν κυνηγήσει αρκετά, ως εδώ. Μεγάλη προσοχή λοιπόν στην ενότητα και τον τρόπο διεκδίκησης ορισμένων πραγμάτων. Άλλη προϋπόθεση: η συνειδητότητα συνάδελφοι λειτουργίας του καθενός είναι πρωταρχικά ευθύνη δική του και μετέπειτα των συλλογικών οργάνων. Ο σύλλογος θα μας πει ακριβώς τι θα κάνουμε; Δεν μας ενδιαφέρει εμάς να συμμετέχουμε ενεργά στα θέματα που αφορούν τον κλάδο μας; Δηλαδή θα πρέπει να γίνει κάτι, να μας σκουντήσει κάποιος; Δεν κατάλαβα. Δυστυχώς η ελληνική νοοτροπία είναι αυτή είτε μας αρέσει είτε όχι. Ο ρεαλισμός αυτό λέει. Και εγώ παλιά πιο νέος ρομαντικός ήμουν. Όλα είναι ιδεατά, όλα είναι εφικτά και τελικά δεν ήταν τίποτε εφικτό χωρίς αγώνες συνειδητούς και μαζικούς. Όλα τα καταστατικά -ακούστηκαν διάφορα, το ένα το άλλο για υποχρεώσεις, είναι καταχρηστικά, είναι το ένα, είναι το άλλο- όλα τα καταστατικά δεν προβλέπουν δικαιώματα και υποχρεώσεις; Μόνο δικαιώματα έχουμε; Ρωτάω. Όχι βέβαια. Η απάντηση είναι σαφώς όχι. Έχουμε και υποχρεώσεις. Μέσα στις υποχρεώσεις μας είναι και η πληρωμή της συνδρομής μας. Υπάρχει συνδικάτο -γιατί άκουσα και τους συναγωνιστές και συντρόφους από μερικές παρατάξεις, καταλαβαίνετε τι εννοώ- είναι καταχρηστικό και γιατί να πληρώσουν και γιατί έτσι. Όταν οι ίδιοι στο παρελθόν -και το ξέρω γιατί συμμετείχα σε πολλά συνδικάτα- λέγανε συμμετέχουν αυτοί / αυτές που είναι ταμειακά ενήμεροι. Μην τα ξεχνάμε αυτά. Αυτά είναι πάγια και πολύ παλιά. Η συμμετοχή όλων μας θεωρώ συνάδελφοι είναι αδήριτη ανάγκη να είναι συνεχής και αδιάλειπτη. Δεν φτάνει μόνο η κριτική εκ του ασφαλούς. Αυτό είναι το πιο εύκολο. Ρωτώ κάποιους -όχι όλους- όταν κάποιοι ρομαντικοί, θέλω να πιστεύω και εγώ που ασχολούμαι 37 ολόκληρα χρόνια με τα προβλήματα του κλάδου, πού ήταν αυτοί όταν κάποιοι, εμείς -μέσα στους οποίους ήμουν και εγώ- που έτρεχαν για την επίλυση των προβλημάτων του κλάδου; Σίγουρα είναι γεγονός ότι ο πόρος 2,5 τοις χιλίοις μαζικοποίησε ξανά τον κλάδο μας, αυτό είναι αλήθεια. Όταν εγώ πήγαινα και έλεγα σε "συναδέλφους", σε εισαγωγικά το βάζω, λυπάμαι που το λέω, και είπα σε μερικούς όταν λέμε τη λέξη συνάδελφο θα πλένουμε καλά το στόμα μας. Συν+αδελφός, ετυμολογία. Συν + αδελφός. Αδέρφια είμαστε. Είμαστε; Ας βάλουμε το χέρι στην καρδιά, ας κοιταχτούμε στον καθρέφτη και να πούμε:  είμαστε ή δεν είμαστε; Τελικά δεν είμαστε ακόμα. Για αυτό είπα στην αρχή συνειδητότητα. Συμφωνώ με την τοποθέτηση του Κουμούτσου κάποια στιγμή που είπε στην τοποθέτηση του, πρέπει να καταλάβουμε ποιοι είμαστε. Να γίνουμε σοβαροί κάποια στιγμή. Να έχουμε αυτοεκτίμηση, να ξέρουμε ποιοι είμαστε. Κι ούτε υπαρξιακά προβλήματα έχουμε, ούτε κόμπλεξ, ούτε τίποτα. Και εγώ έχω αποδείξει ποιος είμαι στη δουλειά μου, με σέβονται και κάθονται μπροστά μου προσοχή οι πιο πολλοί διπλωματούχοι μηχανικοί. Δεν έχω να φοβηθώ κανέναν και τίποτα. Είναι θέμα λοιπόν στάσης προσωπικής του καθενός μας. Και ξέρουμε όλοι εδώ μέσα που είμαστε ότι οι πιο πολλοί έχουμε δώσει δείγματα γραφής και στα υπηρεσιακά μας καθήκοντα και από θέσεις ευθύνης. Γιατί να απολογηθούμε; Γιατί να δώσουμε εξηγήσεις ποιοι είμαστε; Ξέρουμε πολύ καλά ποιοι είμαστε. Κάποιοι άλλοι θέλουν να μας καταργήσουν και να μας αφανίσουν. Για αυτό πιστεύω και παλεύουμε και είμαστε όλοι εδώ απόψε. Διαφορετικά πάμε σπίτι μας ρε αδέρφια. Ο κόσμος ξέρει...

**Προεδρείο:** Συνάδελφε πρέπει να επισπεύσεις.

**Κουρκούλης:** Τελειώνω, ένα λεπτό. Ο κόσμος ξέρει την πορεία και τους αγώνες του καθενός. Ο τόπος μας είναι μικρός συνάδελφοι και όλοι λίγο-πολύ γνωριζόμαστε. Θα πρέπει να υπάρξει επίσης λέω και μία συνεργασία με τους εργασιακούς συλλόγους και ομοσπονδίες. Θα πρέπει πέρα από το κλαδικό -συμφωνώ με κάποιους συναδέλφους που το θέσανε- δεν μπορεί να είμαστε και απέξω από κάποιους άλλους αγώνες. Άρα θα πρέπει να δώσουμε λίγο παραπάνω βαρύτητα της σύνδεσης του κλαδικού μας Συλλόγου, της κλαδικής μας Ομοσπονδίας και με τα εργασιακά συνδικάτα, την ΠΟΕ-ΟΤΑ που αναφέρθηκε, την ΑΔΕΔΥ και τα λοιπά. Δεν είμαστε έξω από το εργασιακό πλαίσιο και των λοιπών εργαζομένων. Είμαστε μαζί τους γιατί είμαστε κομμάτι τους. Αυτό που με λύπησε -και κλείνω σιγά-σιγά- είναι ότι κάποιοι συνάδελφοι με αυτά που άκουσαν, τις αντιπαραθέσεις που πολλές φορές ευτέλισαν  και θεσμούς και προσωπικότητες, από όλους τους συναδέλφους και με αυτούς που συμφωνώ και με αυτούς που διαφωνώ. Φταίνε όλοι να είμαστε ειλικρινείς. Τους απογοήτευσαν, θέλει μεγάλη προσοχή. Αναφέρομαι σε έναν συνάδελφο και απαιτείται άμεση αλλαγή στάσης και κουλτούρας στην όλη συμπεριφορά μας. Καλούς αγώνες από όλους περιμένω στην επόμενη κινητοποίηση, γιατί θα έχουμε και άλλες. Μην πάρουν τα μυαλά κάποιων αέρα. Ο αγώνας συνεχίζεται έτσι; Λοιπόν στην επόμενη κινητοποίηση που θα ακολουθήσει -γιατί είμαι σίγουρος ότι θα ακολουθήσει, δεν υπάρχει θέμα- θα δω πόσοι θα ξανάρθουμε. Περιμένω. Καλούς αγώνες, ευχαριστώ πολύ.

**Προεδρείο:** Ευχαριστούμε το συνάδελφο Κουρκούλη. Η συναδέλφισσα η Λιοσάτου Εβίνα. Δεν υπάρχει; Δεν υπάρχει συναδέλφισσα η Λιοσάτου. Η συναδέλφισσα Ντουντούμη Ρούλα; Και να ετοιμάζεται ο Βλάχος ο Αντώνης.

**Ντουντούμη:** Καλησπέρα συνάδελφοι. Αν και είναι λίγο περασμένη η ώρα, είναι πρώτη φορά σε ένα τέτοιο συνέδριο. Ντουντούμη Ρούλα από το σύλλογο Αχαΐας και εργαζόμενη στην περιφέρεια Δυτικής Ελλάδας στη Διεύθυνση ανάπτυξης. Παρατήρησα ότι είναι αρκετοί σύνεδροι από την ομοσπονδία μας εδώ στον εργασιακό χώρο. Έγινε μία συζήτηση και χθες, περισσότερο σήμερα θα πρέπει να πω και περίμενα να είναι λίγο κάπως πιο διαφορετική. Από ό,τι κατάλαβα και παρακολουθούσαμε το τελευταίο διάστημα γιατι ήμουν και στο Δ.Σ. το προηγούμενο του πρωτοβάθμιου συλλόγου στην Αχαΐα, υπήρχαν κάποιες κινήσεις. Το είπαμε και στο προηγούμενο θέμα για το πρόγραμμα δράσης από την ομοσπονδία. Γίνανε κάποια πράγματα, παλέψαμε για κάποια πράγματα. Θεωρώ όμως ότι και με αυτά που βάζουμε συνάδελφοι, επειδή θα πρέπει να αναλύεται σε ένα τέτοιο συνέδριο που γίνεται κάθε 3 χρόνια και μας δίνεται η ευκαιρία να έρθουμε από όλη την Ελλάδα και να κάνουμε και μία ανταλλαγή απόψεων για το τι θέλουμε και για το επόμενο διάστημα και όχι μόνο για την έννοια του κλάδου. Σαφώς είμαστε μία κλαδική ομοσπονδία αλλά ζούμε και σε ένα χώρο και εργαζόμαστε οχτώ ώρες σε ένα περιβάλλον με άλλους συναδέλφους και τα προβλήματα που έχουμε στο δημόσιο συνολικά τομέα αφορούν και τους υπόλοιπους. Σαφέστατα θα έχουμε κάποια προτεραιότητα στα κλαδικά ζητήματα όπως καταφέραμε τον πόρο και τα λοιπά αλλά θα πρέπει να επεκτείνουμε λίγο και να μεγαλώσουμε τις διεκδικήσεις μας. Και αν σκεφτούμε ότι οι ανάγκες είναι πολύ μεγαλύτερες για την καλυτέρευση και των εργασιακών συνθηκών αλλά και γενικότερα και στο χώρο εργασίας μας και στη ζωή μας γενικότερα για τις οικογένειές μας, θα πρέπει να λαμβάνουμε υπόψη και το τι υπάρχει τριγύρω μας. Τι εξελίξεις έχουμε και όλα αυτά που συμβαίνουν. Ένα ζήτημα που αφορά πιστεύω όλες τις υπηρεσίες είναι η υποστελέχωση. Δυστυχώς τα τελευταία χρόνια δεν έχει μπει ας το πούμε σε εφαρμογή ενώ είχαν πει ότι είχαν δεσμευτεί η προηγούμενη κυβέρνηση, για το 1 προς 5 προσλήψεις. Υπάρχουν πολλές υπηρεσίες και στο χώρο της υγείας νοσοκομεία και τα σχολεία. Βέβαια εμείς δεν έχουμε στα σχολεία πολύ κόσμο φαντάζομαι στον κλάδο της παιδείας. Αλλά και στις τεχνικές υπηρεσίες υπάρχουν πάρα πολλοί λίγοι μηχανικοί. Πόσο μάλλον και μηχανικοί ΤΕ. Άρα λοιπόν εφόσον δεν διορίζονται καινούργια άτομα θα υπάρχει πρόβλημα. Για αυτό υπάρχει και εντατικοποίηση, για αυτό... Μίλαγα στο διάλειμμα με έναν συνάδελφο από τη Βοιωτία, δεν τον γνωρίζω και είναι στο δήμο κάπου στη Βοιωτία. Έλεγε λοιπόν, ανέφερε ότι αναγκάζονται να πηγαίνουν και σε άλλους δήμους, εκτός από αυτόν που ανήκει οργανικά, να κάνει άλλες δουλειές και τα λοιπά, μελέτες και τέτοια. Άρα λοιπόν εμείς πού οδηγούμαστε; Δεν πρέπει να σκεφτούμε ότι έχουμε ένα πλαίσιο και ένα πρόγραμμα για το επόμενο διάστημα που θα αφορά και τις εργασιακές συνθήκες στις οποίες δουλεύουμε για τις εργασιακές σχέσεις που είναι πιο ελαστικές από οποιαδήποτε άλλη φορά και το συνολικά τι πρέπει να διεκδικούμε για να έχουμε ένα καλύτερο περιβάλλον και εργασιακό; Σαφέστατα το οικονομικό είναι σημαντικό, το ότι καταφέραμε όπως είπα και πριν για τον πόρο, αλλά είναι και άλλα ζητήματα, δεν είναι μόνο αυτό. Μακάρι αυτό να το κατοχυρώσουμε. Αλλά για να δούμε τα τελευταία 7-8 χρόνια ότι μας κόψανε το 13ο και 14ο μισθό από όλους τους δημόσιους υπαλλήλους. Δεν θα πρέπει να το διεκδικήσουμε και αυτό μέσα και από την κλαδική μας Ομοσπονδία να γίνει επαναφορά;

**Προεδρείο:** Συναδέλφισσα θα πρέπει να επισπεύσεις.

**Ντουντούμη:** Θα πρέπει να επισπεύσω ναι γιατί φάγαμε πολύ χρόνο, ναι δεν διαφωνώ. Εγώ λοιπόν κατεβαίνω με την ΔΑΣ, Δημοκρατική αγωνιστική συνεργασία. Μίλησαν και κάποιοι άλλοι συνάδελφοί μου πριν και συναγωνιστές. Θα είμαστε εδώ από τη θέση που αναλογεί στον καθένα και την ευθύνη που μπορεί να έχει για το επόμενο διάστημα, δεν τα παρατάμε. Κάποιοι είμαστε πιο καινούργιοι, κάποιοι είναι πιο παλιοί. Θα δώσουμε τη μάχη σε όλα, σε όλο το πλαίσιο που βάζουμε και θεωρούμε ότι με την καλύτερη και μεγαλύτερη μαζικοποίηση των πρωτοβάθμιων συλλόγων, που σε αυτό πρέπει να δώσει μεγαλύτερη βαρύτητα και η ομοσπονδία από την μεριά της. Όλοι έχουν τις ευθύνες που τους αντιστοιχούν. Θα πρέπει να πάμε ένα βήμα παραπέρα γιατί ο πήχης πρέπει να τον έχουμε πιο ψηλά συνάδελφοι. Όχι να κατεβαίνει συνέχεια και να έχουμε χαμηλές απαιτήσεις συνολικά. Ευχαριστώ πολύ, καλή συνέχεια.

**Προεδρείο:** Ευχαριστούμε πολύ τη συναδέλφισσα τη Ντουντούμη τη Ρούλα. Ο Βλάχος ο Αντώνης και να ετοιμάζεται ο Ρήγας Δημήτρης.

**Βλάχος:** Καλησπέρα σας και από μένα. Λέγομαι Βλάχος Αντώνιος, εκπροσωπώ το σύλλογο Χανίων. Δουλεύω στο Πολεμικό Ναυτικό στο τμήμα Τηλεπικοινωνιών σαν τεχνολόγος ηλεκτρονικός μηχανικός. Λοιπόν καταρχήν δεν πρέπει να ξεχνάμε το έργο που έκανε το απερχόμενο διοικητικό συμβούλιο. Κάνανε πάρα πολλά και πιστεύω ότι είναι πάρα πολύ εποικοδομητικά με αγώνες και με θυσίες. Τώρα όσον αφορά το καινούργιο διοικητικό συμβούλιο, θα πρέπει με ομόνοια να λύσει τα προβλήματα, με σύμπνοια και θα πρέπει την εσωστρέφεια να τη βάλουμε στο περιθώριο. Πρέπει να ασχοληθούμε πραγματικά με τα προβλήματα που μας τρώνε και όχι να τρωγόμαστε μεταξύ μας. Είναι πάρα πολύ σημαντικό αυτό να δούμε ποια είναι τα πραγματικά προβλήματα και όχι να τρωγόμαστε μεταξύ μας, το ξανατονίζω. Είμαστε μηχανικοί, εκπροσωπούμε την τριτοβάθμια εκπαίδευση, αξίζουμε κάτι το καλύτερο. Σηκώνουμε τον πήχη ψηλά και όχι χαμηλά. Λοιπόν όσον αφορά τώρα το Ινστιτούτο. Όποιος το σκέφτηκε μπράβο του, χίλια μπράβο. Μπράβο στον κύριο Κωστόπουλο τον Γιώργο που παρόλο που είναι συνταξιούχος, παρόλα τα προβλήματα που αντιμετωπίζει, προσπαθεί να βρει λύσεις. Αλλά μέχρι να βρεθούν όμως οι λύσεις μήπως θα πρέπει να σκεφτούμε και άλλες λύσεις πώς μπορούμε να βελτιώσουμε τα προσόντα μας; Τι σημαίνει αυτό: Μήπως θα πρέπει να επισπεύσουμε τις διαδικασίες με το ΙΝΕΠ να παρακολουθήσουμε κάποια σεμινάρια; Μήπως θα πρέπει να ενεργοποιηθεί το πανεπιστήμιο, το Πολυτεχνείο έτσι ώστε να κάνουμε κάποια Master; Στα Χανιά το πρώην ΤΕΙ έχει γίνει τώρα πανεπιστήμιο και κάποιοι συνάδελφοί μου ΤΕ παρακολουθούν Master εντελώς δωρεάν. Μήπως θα πρέπει να σκεφτούμε και προς αυτήν την κατεύθυνση; Μήπως επιπλέον θα πρέπει να δραστηριοποιήσουμε την Ευρωπαϊκή Ένωση θετικά και να μην τρώμε μόνο τα απόβλητα; Τι σημαίνει αυτό. Σημαίνει ότι αρκετοί συνάδελφοί μου από το Υπουργείο Εθνικής Αμύνης πήγανε στο εξωτερικό πριν δύο χρόνια, πήγανε στη Γερμανία συγκεκριμένα, πήγανε σε μία εταιρεία, παρακολούθησαν όλη την παραγωγική διαδικασία της εταιρείας στο εργοστάσιο. Όλα ήταν πληρωμένα και μετά γύρισαν. Δηλαδή βελτίωσαν την εμπειρία τους, τις σκέψεις τους, την καθημερινότητά τους. Μήπως θα πρέπει να ανοίξουμε τα φτερά μας και προς την Ευρωπαϊκή Ένωση και να μην μένουμε στενοί εδώ πέρα στην Ελλάδα; Να κοιτάζουμε και λίγο διαφορετικά. Σας μιλάω γιατί λόγω της δουλειάς μου ταξιδεύω τακτικά στο εξωτερικό. Έχω φάει κάποιο καιρό από τη ζωή μου με το erasmus στο εξωτερικό. Πρέπει να δούμε και λίγο την Ευρωπαϊκή Ένωση, τη θετική Ευρωπαϊκή Ένωση και όχι τα απόβλητα της Ευρωπαϊκής Ενώσεως. Μήπως θα πρέπει και εμείς σαν ΠΟΜΗΤΕΔΥ, σαν ομοσπονδία να ανοίξουμε τα φτερά μας περισσότερο, να συνεργαστούμε με ανάλογες ομοσπονδίες της ευρωπαϊκής ενώσεως, των ευρωπαϊκών χωρών; Είτε λέγεται Ιταλία, είτε λέγεται Ισπανία, είτε λέγεται Γερμανία; Να φύγουμε από το καβούκι μας να πετάξουμε λίγο πιο ψηλά. Και επιπλέον τελειώνοντας, θα ήθελα να πω ότι κοιτώντας το καταστατικό της Ομοσπονδίας μας στους σκοπούς στη δεύτερη σελίδα στον αριθμό 8 λέει το εξής: η κύρωση των διεθνών συμβάσεων οι οποίες δίνουν τη δυνατότητα υπογραφής, συλλογικών συμβάσεων εργασίας. Αυτό δεν το κατάλαβα. Φίλιππε αν θες μπορείς να μας εξηγήσεις τι εννοεί αυτό; Στους σκοπούς στο καταστατικό τον αριθμό 8. Και τελειώνοντας πριν απαντήσεις, να ευχηθώ καλή επιτυχία σε όλους με ομόνοια και σύμπνοια. Ευχαριστώ.

**Προεδρείο:** Ευχαριστούμε πολύ το συνάδελφο τον Βλάχο. Ο συνάδελφος ο Ρήγας ο Δημήτρης και να ετοιμάζεται η Παρισίου Αναστασία.

**Ρήγας:** Καλησπερίζω και εγώ το συνέδριο. Ονομάζομαι Ρήγας Δημήτρης από το σύλλογο Δυτικής Μακεδονίας και θα πω μόνο δύο λέξεις. Μητρώο και δικτύωση. Μητρώο γιατί μπορούμε να γνωρίζουμε ο ένας τον άλλον με τα email. Άμεση επικοινωνία σε γρήγορο χρόνο, e-mail, Facebook, Twitter. Ανά πάσα στιγμή όλοι στο δρόμο με ένα μήνυμα γρήγορα. Δεύτερον, πάμε να αξιοποιήσουμε με το μητρώο τους γνωστούς και φίλους. Πάει ο πρόεδρος στον Υπουργό με ένα μητρώο, με ένα χαρτί και λέει 5.000 μηχανικοί. Τι θα κάνεις εσύ; Και συνεχίζω, θα συμφωνήσω με τον συνάδελφο τον προηγούμενο, δικτύωση με τα σωματεία της Ευρώπης. Οι μηχανικοί δεν παίζουν μόνο στην Ελλάδα, παίζουν και στο εξωτερικό με τη συνθήκη της Μπολόνια, με τη Διεθνή Ένωση μηχανικών. Εμείς τι κάνουμε σαν Ομοσπονδία; Το ίδιο πράγμα. Καλές πρακτικές, παρθενογένεση δεν υπάρχει πλέον. Η ηλεκτρονική διακυβέρνηση υπάρχει. Τι σημαίνει αυτό; Σημαίνει ότι πρέπει να τρέξουμε με χίλια, να τους φτάσουμε και να τους προσπεράσουμε. Οι μηχανικοί, το ΤΕΕ, το ΕΜΔΥΔΑΣ με ένα email στέλνει σε όλα τα μέλη. Το ίδιο πρέπει να κάνουμε πρόεδρε και μπορούμε να κρύψουμε και τις διευθύνσεις για να απαντήσω στον κύριο Κουμουτσάκο. Κουμουτσάκο είπα ε; Υπουργό σε έκανα. (γέλιο) Μπορούμε να κρύψουμε τις διευθύνσεις και ξέρουμε. Γνωρίζω κάποιους συναδέλφους, δεν τους ήξερα. Τους γνώρισα σήμερα εδώ. Τους γνώρισα όμως μέσα από το Facebook και είδα αξιόλογους ανθρώπους να διατυπώνουν γνώμες οι οποίες να περνάνε και θα αναφερθώ στον κύριο Παπαχρήστου. Τον έχω φίλο στο Facebook και οφείλω να ομολογήσω ότι τον παρακολουθώ ανελλιπώς. Τις απόψεις του τις ενστερνίζομαι και εγώ. Όπως επίσης και το συνάδελφο Κουρκούλη. Ανέφερε κάποια πράγματα. Εάν δεν τρέξουμε ξαναλέω θα μείνουμε πίσω. Είπα για το Μητρώο. Απογραφικό. Για να φτάσουμε στο μητρώο χρειάζεται απογραφικό. Όλοι μαζί, κανένας χώρια. Κανένας δεν περισσεύει στον αγώνα. Αφήστε πίσω τα κόμματα, αφήστε πίσω τις παρατάξεις και τις έριδες και πάμε να διεκδικήσουμε αυτά που μας ενδιαφέρουν. Ευχαριστώ πολύ.

**Προεδρείο:** Ευχαριστούμε τον συνάδελφο το Ρήγα. Η συναδέλφισσα η Παρισίου Αναστασία και να ετοιμάζεται ο συνάδελφος ο Κουνάκος ο Κώστας.

**Παρισίου:** Δεν θα μακρηγορήσω συνάδελφοι. Απλά συμπληρωματικά να ενημερώσω και να υπενθυμίσω στην τοποθέτηση του συναδέλφου Παπαχρήστου, ότι δεν είδαν όραμα οι τρεις υπουργοί. Για το ΤΕ μηχανικών δόθηκε μάχη και διεκδικήθηκε σε συλλογικές διαπραγματεύσεις της Ομοσπονδίας και με αυτόν τον τρόπο αποτυπώθηκε και στο ΦΕΚ. Και καλό είναι να λέμε πλήρεις τις ενημερώσεις γιατί τέτοιες διεκδικήσεις με επιτυχία είναι έναυσμα και δυναμικό για τα επόμενα διοικητικά συμβούλια. Όχι για άλλο λόγο. Όσο δε για την ενιαία κατηγορία, ΠΕ και ΤΕ σε ενιαία, υπάρχουν έγγραφα της Ομοσπονδίας από την εποχή που τα ΤΕΙ ορίστηκαν πλέον ως ανώτατη εκπαίδευση. Κακώς δεν συνεχίστηκε αυτή η διεκδίκηση και πολύ καλώς ξαναμπήκε από πολλούς συναδέλφους ξανά στο πλαίσιο δράσεων. Και κάτι ακόμα. Για να μπορούμε να πετύχουμε όταν μιλάμε για τους οργανισμούς στο εν ελλείψει, για να μπορούμε να πετύχουμε την ενιαία κατηγορία, πρέπει πρώτα από όλα να κάνουμε κάτι άλλο. Να χτενίζουμε -και μιλάω συνειδητά, το λέω να χτενίζουμε- κάθε κείμενο που κατατίθεται ως σχέδιο νόμου ώστε να αποτυπώνεται με σαφήνεια τι θεωρείται στη χώρα μας ανώτατη εκπαίδευση. Αλλού αναφέρεται το λεγόμενο συντμητικό ΑΕΙ που με τη νομοθεσία σημαίνει μόνο τα πανεπιστήμια. Άλλοι το γράφουν νομίζοντας ότι συμπεριλαμβάνει και τον τεχνολογικό τομέα. Θα πρέπει λοιπόν να αναφέρεται απόφοιτοι ανώτατης εκπαίδευσης -παρένθεση- τεχνολογικού και πανεπιστημιακού τομέα ή πανεπιστήμια και ΤΕΙ. Πρώτα γίνεσαι γνωστός, δεύτερον φαίνεται ότι είναι ενιαία η ανώτατη εκπαίδευση και μετά διεκδικείς ανώτατη κατηγορία και κατάργηση του ελλείψει. Ευχαριστώ.

**Ράπτη:** Ευχαριστούμε τη συναδέλφισσα την Παρισίου την Αναστασία. Ο συνάδελφος ο Κουνάκος ο Κώστας και να ετοιμάζεται η υποφαινόμενη Ράπτη Αθανασία και τελευταία ομιλήτρια.

**Κουνάκος:** Καλησπέρα συνάδελφοι. Είμαι ο Κώστας ο Κουνάκος από τον σύλλογο Καβάλας-Δράμας- Ξάνθης. Δεν μίλησα καθόλου στο σημερινό συνέδριο στον οικονομικό και στον διοικητικό απολογισμό. Θεωρώ ότι σε αυτό το κομμάτι έπρεπε να τοποθετηθώ. Είμαστε λίγοι όμως και δεν ξέρω από πού να αρχίσω και πού να σταματήσω. Είστε κουρασμένοι. Καταλαβαίνετε πόσο σημαντικό είναι το να βγούμε από εδώ αύριο όλοι μαζί ενωμένοι για τον ένα και μοναδικό σκοπό. Να μη μείνουμε ορφανοί. Μπορεί να μείναμε χωρίς όνομα 35 χρόνια, αλλά στο τέλος να μη μείνουμε και ορφανοί. Κάποιος πρέπει να μας διεκδικήσει και εμείς είμαστε παιδιά, δημιουργήματα ενός γονέα και μιας μητέρας. Δυστυχώς όμως αυτό δεν αναγνωρίζεται και δεν αναγνωρίζεται αγαπητοί συνάδελφοι γιατί υπάρχουν οι συντεχνίες. Υπάρχουν αυτά τα μεγάλα συμφέροντα. Υπάρχουν οι δυνατοί, υπάρχουν αυτοί που σχεδιάζουν για τους άλλους. Εμείς δυστυχώς ανήκουμε στους άλλους. Δεν μπορέσαμε να είμαστε από κείνη την πλευρά που εμείς να σχεδιάζουμε για εμάς. Ακούστε να δείτε. Έχετε μία εικόνα του τι γίνεται στον πλανήτη γη. Στον πλανήτη γη υπάρχει ένα έλλειμμα 280 τρισεκατομμυρίων δολαρίων όταν το συνολικό ΑΕΠ του πλανήτη είναι 75 τρισεκατομμύρια δολάρια. Μπορεί αυτός ο πλανήτης να επιβιώσει; Όχι φυσικά. Δεν μπορεί να παράγεις 75, να παράγεις 1 και να ξοδεύεις 1 για να παράγεις 0,25. Αυτή είναι η αναλογία. Κάτι αντίστοιχο σε μικρότερη μικρογραφία γίνεται και με τη δική μας υπόσταση την οικονομική. Αλλά κρατήσαμε και συγχαρητήρια -μπορεί εγώ να ήμουν απέναντι από το σημερινό διοικητικό συμβούλιο, είχα κατέβει με τον Γιάννη εδώ και με την Κατερίνα μαζί- μπορεί να στεναχωρηθήκαμε Γιάννη. Εγώ ζητάω συγνώμη γιατί η στάση σου ήταν έντιμη. Ήταν έντιμη η στάση σου και αποδεικνύεται ότι υπάρχουμε σήμερα εδώ. Αυτό είναι πολύ σημαντικό. Ο κρίκος σύνδεσης δύο άλλων κρίκων που καταφέρατε εσείς με την Κατερίνα να κρατήσετε και ο συνάδελφος ο Στεφανής, είναι πολύ μεγάλη συμβολή σε αυτό που λέγεται ΠΟΜΗΤΕΔΥ. Θέλω να πω πολλά αγαπητοί συνάδελφοι γιατί ασχολούμαι από μικρός με τη μαζική δράση, με τη μαζική αντίληψη για να έχουμε μαζικοποίηση. Και αυτό το πετύχαμε και σε αυτό το συνέδριο. Εμείς λέγαμε ότι θα είμαστε περίπου 100 άτομα και αυτή τη στιγμή είμαστε 160 με όλες αυτές τις συνθήκες. Κάποιοι έπαιξαν καταλυτικό ρόλο σε αυτό, μην το μηδενίσουμε. Πετύχαμε -πετύχαμε- το πρόσημο είναι θετικό, δεν είναι αρνητικό. Βάλτε τα σε μία ζυγαριά τι είχαμε, τι έχουμε. Έχουμε περισσότερα από ό,τι είχαμε και αυτό δεν ήρθε έτσι τυχαία. Ήρθε μέσα από τη σύγκρουση, ήρθε μέσα από τη ρήξη, ήρθε μέσα από τη διαφωνία αλλά στο τέλος είχαμε ένα αποτέλεσμα. Ποιο είναι το αποτέλεσμα; Κρατήσαμε το λυχναράκι αναμμένο. Αυτό έχει σημασία, ότι αυτή τη στιγμή έχουμε ένα λυχναράκι για να πάμε απέναντι στον πίνακα, τον πίνακα τον ηλεκτρικό που έχει κατεβασμένους γενικούς. Και πρέπει να τους σηκώσουμε τους γενικούς για να έρθει το φως, για να έρθει το δυνατό φως. Μπορούμε να το κάνουμε. Είμαστε ένα κομμάτι αυτής της κοινωνίας που συμβάλλουμε καθημερινά στην ανάπτυξη αυτού του τόπου. Εγώ χάρηκα με το συνάδελφο τον αντιπεριφερειάρχη Κεντρικής Μακεδονίας, τον πρόεδρο του ΤΕΕ Κεντρικής Μακεδονίας, που εδώ είπε πρέπει να ρίξουμε γέφυρες, να ενωθούμε γιατί δεν γίνεται να είμαστε διασπασμένοι. Το καταλαβαίνουν και αυτοί, το καταλαβαίνουν και οι συνάδελφοι μας οι μηχανικοί που είναι στο διπλανό μας γραφείο. Δεν θέλουν να έχουμε πόλεμο μεταξύ μας, αλλά κάποιοι μας βάζουν. Ε, αυτούς τους κάποιους πρέπει να τους εξουδετερώσουμε. Αυτούς τους κάποιους να τους βάλουμε στο περιθώριο. Αξιολόγηση. Είπε κανείς ότι εμείς είμαστε ενάντια στην αξιολόγηση; Εμείς θέλουμε την αξιολόγηση και λέω ότι το καινούργιο προεδρείο θα πρέπει να το κάνει σημαία. Γιατί δεν φοβόμαστε την αξιολόγηση. Πιστεύω ότι σήμερα στη δημόσια διοίκηση μπορεί να είμαστετο 0,5%, αυτοί είμαστε. Στους 650.000 δημοσίους υπαλλήλους πόσοι είμαστε εμείς; Είναι λυπηρό που δεν μπορούμε να καταμετρηθούμε. Είναι λυπηρό που ο κλάδος ο δικός μας με ευθύνη όλων μας γιατί όλοι έχουμε τις ευθύνες μας, κάνοντας την αυτοκριτική μας μπορούμε να βγάλουμε συμπεράσματα. Αλλά συνάδελφοι να πάμε όλοι μαζί δυνατά και μπορούμε να πάμε όλοι μαζί δυνατά γιατί πρέπει να εκπέμψουμε αισιοδοξία. Όχι μιζέρια. Μην ποτίζουμε τη μιζέρια. Να ποτίσουμε την αξιοπρέπεια που έχουμε για να βγει αυτό το ωραίο πράγμα για τη χώρα, για τα παιδιά μας. Εμένα η κόρη μου είναι στο εξωτερικό, είναι δικηγόρος στο Λονδίνο και μου λέει πατέρα πιο μακριά θα φύγω από τη χώρα, πιο κοντά δεν έρχομαι γιατί ακόμα οι νοοτροπίες του πελατειακού Κράτους υπάρχουν καθημερινά. Ασχολούμαι με την αυτοδιοίκηση με τον πρώτο βαθμό, υπηρετώ το δεύτερο βαθμό. Ασχολούμαι με τον πρώτο βαθμό σαν αιρετός χρόνια. 24 χρόνια αιρετός. Αντιδήμαρχος του δήμου Καβάλας. Και ευτυχώς έχουμε πολλούς συναδέλφους και στο σύλλογο το δικό μας Καβάλας, Δράμας, Ξάνθης. Έχουμε τον Λύρατζη τον Πασχάλη ο οποίος ήταν υποψήφιος δήμαρχος στην Ξάνθη, έχουμε τον Ηλιόπουλο τον Στέλιο υποψήφιος δήμαρχος στη Δράμα, ο υποφαινόμενος στην Καβάλα. Λοιπόν μπορούμε, παίζουμε ουσιαστικό ρόλο, μπορούμε. Δεν πρέπει να φοβόμαστε. Είμαστε δυνατοί και δεν ξέρουμε ότι έχουμε δύναμη. Αυτό συνάδελφοι πρέπει να το κατανοήσουμε. Είμαστε δυνατοί, μπορούμε να πετύχουμε πολλά, αρκεί να είμαστε ενωμένοι. Αν ένας τραβάει στην ανατολή και ο άλλος στην δύση σίγουρα αυτά δημιουργούν εφελκυσμό και είμαστε τεχνικοί και ξέρουμε τι εστί εφελκυσμός. Και όταν τραβάς ένα σύρμα, τραβάς από δω τραβάς και από κει, κόβεται. Και όταν κοπεί γίνεται δύο κομμάτια. Δύο κομμάτια είναι ανίσχυρο γιατί τα άλλα δύο ξαναγίνονται άλλα δύο και αυτό γίνεται πολλαπλασιαστικά. Αυτό συμβαίνει στη χώρα. Μας έφαγε ο αδελφοκτόνος αυτός. Η διαφωνία είναι καλό πράγμα στη δημοκρατία αλλά η δημοκρατία θέλει ισορροπίες.

**Ράπτη:** Συνάδελφε πρέπει να επισπεύσεις.

**Κουνάκος:** Στη διαφορετικότητα. Να αποδεχτούμε αλλά η κοινωνία κρίνει. Λοιπόν εμείς είμαστε ένα κλαδικό σωματείο. Τα κλαδικά μας θέματα είναι σε αυτό το κομμάτι που λέγεται παραγωγική διαδικασία στο δημόσιο τομέα και σε αυτό θα πρέπει να συμβάλλουμε. Τα προβλήματα είναι πολλά, είναι απαρχαιωμένη η νομοθεσία σε κάποιο κομμάτι του. Θα πρέπει να το αναδείξουμε. Θα πρέπει όμως να πάμε μπροστά και θα πάμε μπροστά προκειμένου να διαφυλάξουμε αυτή τη μικρή ομάδα που έχει μείνει. Είναι τα 2.500, 2000; Και σε 10 χρόνια δεν θα είναι τίποτα. Για αυτό ακριβώς το λόγο θα πρέπει να είμαστε ανοιχτοί, να είμαστε αυτοί που θα δώσουμε χείρα στην άλλη πλευρά. Φτάνει πια αυτός ο διαχωρισμός ΠΕ, ΤΕ. Και νομίζω αγαπητοί συνάδελφοι ότι, έλεγε κάποτε ο Ανδρέας Παπανδρέου γιατί είμαι από τους θαυμαστές του για το χρέος.

**Ράπτη:** Συνάδελφε θα πρέπει να επισπεύσεις.

**Κουνάκος:** Εντάξει, θα το πω όμως αυτό. Ή το χρέος, λέει, θα απορροφήσει το έθνος ή το έθνος θα απορροφήσει το χρέος. Έτσι κάτι αντίστοιχο σκεφτείτε τι πρέπει να κάνουμε εμείς ώστε να μην απορροφηθούμε και να υπάρχουμε. Λοιπόν εγώ είμαι αισιόδοξος. Δίνω συγχαρητήρια συναδέλφισσα για την τοποθέτηση σου σε αυτό το κλίμα το ενωτικό. Και θα είμαι δίπλα σου και ενδεχομένως και συνυποψήφιος. Ευχαριστώ πολύ.

**Ράπτη:** Ευχαριστούμε τον συνάδελφο τον Κουνάκο. Συνάδελφοι πριν μπω στην τοποθέτησή μου θέλω να σας ενημερώσω ότι από πολύ νωρίς υπάρχει ένας συνάδελφος ΕΤΕΠ, ο Μάνθος ο Κωνσταντίνος από την ομοσπονδία των ΕΤΕΠ και στο σωματείο του ΕΤΕΠ εδώ του Πανεπιστημίου Μακεδονίας Θράκης ο οποίος μόλις ολοκληρωθεί και η ψηφοφορία επί του προγράμματος δράσης, θα απευθύνει ένα χαιρετισμό. Παρακαλώ πολύ να το έχετε υπόψη σας. Μη σηκωθείτε και φύγετε διότι έχουμε και τα ψηφίσματα μετά. Λοιπόν να μιλήσω και εγώ σαν τελευταία από το σημερινό κατάλογο. Ράπτη Αθανασία από το σύλλογο Ιωαννίνων. Συνάδελφοι είμαι από τους πολύ παλιούς συναδέλφους. Έχω τελειώσει το έτος 1979 τα τότε ΚΑΤΕΕ Πάτρας. ΚΑΤΕΕ, όχι ΚΑΤΕ. ΚΑΤΕΕ. Και από την αποφοίτηση μου συμμετέχω ενεργά στην ΕΕΤΕΜ-ΠΕΠΙΤΕΜ [07:37:57] που ήταν τότε. Και από τους ιδρυτές, από τα ιδρυτικά μέλη του συλλόγου μηχανικών δημοσίων υπαλλήλων Ιωαννίνων που ήταν τότε. Θα ξεκινήσω από αυτό λοιπόν. Συνάδελφοι είμαστε ένας από τους συλλόγους που είχαμε γράψει τότε ΕΤΕΠ. Και να ξεκαθαρίσουμε τα πράγματα. Ο κλάδος ΤΕ μηχανικών μόλις είχε δημιουργηθεί, μόλις είχε δημοσιευτεί στο ΦΕΚ. Όλοι μας πιστεύαμε -και έτσι θα έπρεπε να είναι δυστυχώς- ότι συμπεριελάμβανε το σύνολο των Τεχνολόγων μηχανικών που ήταν τότε. Απεδείχθη στην πορεία ότι δεν συμπεριελάμβανε το σύλλογο. Το λέω αυτό γιατί οι αντίστοιχοι διπλωματούχοι στον κλάδο ΠΕ μηχανικών τους συμπεριλαμβάνουν όλους. Ποιος το έκανε; Αν είχε πρόθεση; Δεν θέλω να ξύσω παλιές πληγές. Πιθανόν και να είχε η τότε Ομοσπονδία. Από την τότε δράση μου είχα πληροφορίες -δεν θέλω να... αυτό- ότι όταν έγινε η διεκδίκηση του κλάδου ΤΕ μηχανικών, η αρμόδια υπουργός τότε είχε πάρει τη διαβεβαίωση ότι περιλαμβάνει το σύνολο των Τεχνολόγων μηχανικών. Απεδείχθη στην πορεία ότι δεν το περιελάμβανε. Εμείς λοιπόν και στα Γιάννενα όπως και σε όλους τους άλλους, μη ρίχνουμε ευθύνες στους ΕΤΕΠ. Κανένας δεν πήγε, τουλάχιστον από όσο εγώ γνωρίζω, να πάρουν τον πόρο 6 τοις χιλίοις τότε δια της πλαγίας οδού επειδή ήξεραν ότι είναι ΕΤΕΠ και τα λοιπά και τα λοιπά και τα πήραν κατευθείαν από το υπουργείο. Και σε μας αν πήραν κάποιοι, το πήραν διότι εμείς τους εγγράψαμε και μας είχαν φέρει βεβαιώσεις από τις Σχολές, από τις γενικές συνελεύσεις των πανεπιστημίων ότι υπηρετούν σε τέτοιον κλάδο. Προέκυψε όμως και για τους παλιούς να θυμίσω, στο συνέδριο στον Άγιο Κωνσταντίνο στα Καμένα Βούρλα, όσοι είναι παλιοί αν θυμόσαστε, είχε έρθει και ένας συνάδελφος ΕΤΕΠ ο Λουκάς ο Μπρέκας ο οποίος επίσης είχε εκλεγεί και σύνεδρος για το συνέδριο. (ομιλίες εκτός μικροφώνου) Τον οποίο τότε... Απλά ήταν ηλεκτρονικός, είναι άλλο πράγμα. Ηλεκτρονικός είναι και ο Βασίλης, αλλά υπηρετεί στον κλάδο ΤΕ μηχανικών. Ήταν ΕΤΕΠ. Συνάδελφοι ακούστε, και τότε γινόταν μία παραφιλολογία τέλος πάντων όχι αυτοί είναι Hardware, όχι αυτοί είναι software, όχι είναι έτσι κι αλλιώς και τα λοιπά και τα λοιπά. Σημασία έχει ότι η τότε διοίκηση της Ομοσπονδίας πιθανόν γνώριζε το... ή σκοπίμως να μην είχε συμπεριλάβει το σύνολο των Τεχνολόγων τότε μηχανικών στον κλάδο ΤΕ μηχανικών. Σημασία έχει ότι το συνέδριο τότε ψήφισε και δεν συμμετείχε στις εργασίες του συνεδρίου ο Λουκάς ο Μπρέκας. Θέλω να πω ότι δεν έκανε κανένας κάτι από πρόθεση ή τουλάχιστον στο βαθμό που εγώ γνωρίζω. Κανένας δεν ήρθε κρυφά. Τους γράψαμε γιατί έτσι πιστεύαμε γιατί έτσι μας έφεραν. Είναι άδικο γιατί πραγματικά και αυτοί είναι μηχανικοί. Όπως και οι πληροφορικαριοι είναι μηχανικοί. Οι ΤΕ πληροφορικής, πλην όμως δυστυχώς χρειάζεται τροποποίηση του ΠΔ 50. Ο κλάδος των ΕΤΕΠ από αυτά που έχω μάθει μέχρι τώρα είναι ένας κλάδος ξεχωριστός ο οποίος υπάρχει μόνο στα πανεπιστήμια. Αλλά μόνο στα πανεπιστήμια. Νομίζω ότι θα πρέπει για όσους κατά τη γνώμη μου θα μας φέρουν...Α, ήθελα να συμπληρώσω και το εξής. Οι υπηρεσίες τότε ούτε που γνώριζαν πολύ καλά τι σημαίνει ΤΕ μηχανικών, αλλά δυστυχώς έχω την πεποίθηση ότι και τώρα που έχουν φύγει και όλο το στελεχικό το παλαιό δυναμικό, ούτε και τώρα γνωρίζουν. Δεν ξέρω τι είδους βεβαιώσεις θα πάρουμε και τι θα μας φέρουν και τι θα γράφουν. Σημασία έχει ότι καθαρά τυπικά το καταστατικό μας λέει: υπάλληλοι εγγράφονται μέλη των τοπικών συλλόγων και αντίστοιχα αυτοί οι σύλλογοι στην ΠΟΜΗΤΕΔΥ. Τα μέλη γράφουν αυτοί που υπηρετούν στον κλάδο ΤΕ Μηχανικών. Όχι είναι διορισμένος, ούτε διορίστηκε έτσι και αυτό και τα λοιπά και τα λοιπά. Θα πρέπει να αναφέρει τη λέξη υπηρετούν στον κλάδο ΤΕ μηχανικών. Αν μας φέρουν τέτοια βεβαίωση όποιος είναι ΕΤΕΠ εμείς είμαστε υποχρεωμένοι να τους εγγράψουμε στα μητρώα. Λοιπόν πρόταση όμως, επειδή αυτό το θέμα δεν ξέρουμε πού θα καταλήξει. Νομίζω ότι στο πρόγραμμα δράσης η ομοσπονδία θα πρέπει και με δεδομένο ότι τα ΤΕΙ καταργήθηκαν και με δεδομένο ότι η ομοσπονδία θα έχει ημερομηνία λήξης -ούτως ή άλλως δεν μας αρέσει αλλά θα υπάρξει- να δει τη δυνατότητα στην πορεία της τροποποίησης του ΠΔ 50 έτσι ώστε να συμπεριληφθεί το σύνολο των μηχανικών στον κλάδο ΤΕ μηχανικών, είτε στα πανεπιστήμια, είτε αν θέλετε ακόμη και στην εκπαίδευση. Απλά να το δείτε ενδεχομένως και με ερωτήματα. Να το κλείσουμε αυτό το θέμα. (εκτός μικροφώνου) Πέρασαν και περισσότερα πέρασαν. Αλλά δεν μίλησα καθόλου. Θα μου επιτρέψετε λοιπόν λίγο, πολύ λίγο. Για το Ινστιτούτο συνάδελφοι υπάρχει ένα θέμα. Τα μνημόνια μας το τελείωσαν το Ινστιτούτο. Και πώς το εννοώ: Εννοώ ότι πλέον δεν έχει δυνατότητα κανένα από αυτά τα ινστιτούτα να κάνει πιστοποιημένα σεμινάρια. Χαίρετε. Ποιος θα τα παρακολουθήσει; Εδώ και το κοινωνικό πολύκεντρο που είχε μία υποδομή και εξακολουθεί και κάνει σεμινάρια δε μπορεί να κάνει πιστοποιημένα. Επομένως είναι ένα θέμα που πραγματικά το επόμενο διοικητικό συμβούλιο πρέπει να δει αν υπάρχει λόγος ύπαρξης, αν δεν υπάρχει. Στην επόμενη θητεία, ενδεχομένως στο επόμενο συνέδριο να πούμε να το κλείσουμε. Αλλά να το δουν, δεν βλέπουμε να πηγαίνουν στο καλύτερο τα πράγματα. Τώρα και ένα τελευταίο συνάδελφοι γιατί πρέπει να το πω. Άκουσα τη συναδέλφισσα την Μπεκιάρη η οποία είπε ότι πέρασαν στον οργανισμό μία παράγραφο που θολώνει τα νερά και με αυτήν την παράγραφο το επίτευγμα ήταν ότι έγιναν 13 προϊστάμενοι ΤΕ. Επί λέξει το έγραψα. "Παράγραφος που θολώνει τα νερά". Μπήκε μία παράγραφος... (ομιλία εκτός μικροφώνου) Ναι δεν είπα ότι έβαλες... Μα αυτό ήταν το αποτέλεσμα. Λέω, με την παράγραφο αυτή που θολώνει... (ομιλία εκτός μικροφώνου) Μισό λεπτό, θα σας πω πού θέλω να καταλήξω γιατί εμείς είμαστε χαροκαμένοι από αυτό, για αυτό το λέω. Δεν ρίχνω ευθύνες σε σένα. "Παράγραφος που θολώνει τα νερά" και που είχε σαν αποτέλεσμα να γίνουν 13 προϊστάμενοι ΤΕ να μας λείπετε συνάδελφοι. Δεν θέλουμε, δεν θα πάρουμε. Το πληρώσαμε πολύ ακριβά. Τέτοιες παραγράφους που μας πετούσαν και εμάς στο δήμο Ιωαννιτών, όταν ψηφίζαμε -που ήμουνα από τους πρώτους οργανισμούς- ομόφωνα το δημοτικό συμβούλιο ψήφιζε ή ΠΕ ή ΤΕ -5 οργανισμούς μέχρι τώρα που έχω περάσει- και κατά την πορεία προς Εθνικό Τυπογραφείο ένας [07:46:46] δεν άλλαζε ο οργανισμός. Απλά έμπαινε μία παράγραφος μέσα που έλεγε: ΠΕ ή ΤΕ, οι παραπάνω κρίνονται κατά την προτεραιότητα και τη σειρά όπως αναφέρονται. Να το λοιπόν, ΠΕ μπροστά. Και δεν είναι αυτό το κακό το ότι δεν υπήρχε ούτε διαύγεια, ούτε διαφάνεια. Περιμέναμε πότε θα ερχόταν το ΦΕΚ που ερχόταν πότε ερχόταν. Και να που μεσολάβησε και ο Αύγουστος μήνας ευτυχώς και όταν μας ήρθε είχε περάσει το διάστημα που είχαμε δικαίωμα προσφυγής στο συμβούλιο της επικρατείας και μας έσωσε ο Αύγουστος. Τελείωσα, τελειώνω, αυτό είπα. Λοιπόν θέλω να πω, τελειώνω συνάδελφε, μία ανοχή γιατί δεν μίλησα καθόλου ούτε στο πρώτο θέμα. Λοιπόν αυτές οι πρακτικές είναι συνδικαλιστικά απαράδεκτες και πολιτικά ανήθικες. Ό,τι μας κάνανε δεν πρέπει να το κάνουμε και αν πρέπει να γίνουμε προϊστάμενοι γιατί το αξίζουμε και πραγματικά το αξίζουμε. Σας ευχαριστώ. Μας έχει κατατεθεί και μία πρόταση έγγραφη.

**Πρόεδρος:** Το 8 πρέπει να ψάξουμε και εμείς οι ίδιοι να δούμε τι είναι. Δεν είναι ζήτημα για να το συζητήσουμε τώρα. Λοιπόν συνάδελφοι είμαστε κλαδικό όργανο, δεν πρέπει να το ξεχνάμε. Επίσης θέλω να... Έχασα τον ειρμό μου. Η ομοσπονδία έχει μέλη συλλόγους. Δεν έχει φυσικά μέλη. Ο καθένας από εμάς δεν είναι μέλος της Ομοσπονδίας. Η ομοσπονδία έχει μέλη το σύλλογο Κεντρικής Μακεδονίας, το σύλλογο Αττικής, το σύλλογο Φθιώτιδας και πάει λέγοντας. Άρα τις πρώτες ευθύνες τις οποίες πρέπει να ζητάμε είναι από τους συλλόγους. Και όλοι μαζί οι σύλλογοι κάνοντας την ομοσπονδία να προχωράμε μαζί και να βοηθάμε και να ενημερώνουμε, να κάνουμε οτιδήποτε. Αλλά ο πρώτος λόγος, ο πρώτος ρόλος είναι των συλλόγων και αυτό σήμερα ηθελημένα δεν τονίστηκε. Η ευθύνη εμφανίστηκε ότι είναι του Διοικητικού Συμβουλίου της Ομοσπονδίας. Κριτική ναι βεβαίως, αλλά θα πρέπει πρώτα από όλα να την κάνουμε στους συλλόγους μας. Να ενεργοποιούμε τους συλλόγους μας και να δούμε παραπέρα τι δεν κάνανε καλά και όλοι οι υπόλοιποι. Συνάδελφε Κωστάκη έχουμε επιχειρήσει να κάνουμε έτσι προγραμματισμένα τα διοικητικά συμβούλια και τελικά βγάλαμε εισιτήρια τα οποία τα ακυρώσαμε γιατί; Γιατί η τάδε συνάντηση που είχαμε προγραμματίσει αναβλήθηκε και πήγαινε λίγο παραπίσω. Δηλαδή ακόμα και με 3 μέρες, τέσσερις μέρες νωρίτερα, ελλοχεύει ο κίνδυνος να μη γίνει το διοικητικό συμβούλιο τότε ακριβώς που προγραμματίστηκε. Τα 10 ευρώ, τα ψωρο 10 ευρώ τα οποία ακούστηκαν τι σημαίνουν; Σημαίνουν νέα ζωή για την ομοσπονδία; Σημαίνουν οργάνωση, σημαίνουν συσπείρωση, σημαίνουν δράση, σημαίνουν πάρα πάρα πολλά. Γιατί τα υποτιμάμε τόσο; Είναι η μεγαλύτερη επένδυση στα δικά μας συμφέροντα. Το πρόγραμμα δράσης που κατέθεσε το διοικητικό συμβούλιο είναι στοχευμένο, αυτό που ψηφίστηκε προχθές στο τελευταίο διοικητικό συμβούλιο και κατετέθη, είναι στοχευμένο με τα δικά μας κλαδικά θέματα. Έχουν κατατεθεί άλλες δύο στην ουσία διακηρύξεις. Εμείς σαν ψηφοδέλτιο Ενιαία δράση μηχανικών στηρίζουμε το πρόγραμμα που κατατέθηκε από το διοικητικό συμβούλιο και να βγούνε σε ψηφοφορία εκτιμώ ότι θα πρέπει και τα τρία προγράμματα δράσης, με την εξής υποσημείωση όμως. Ότι το επόμενο διοικητικό συμβούλιο θα μελετήσει και τα επόμενα δύο προγράμματα δράσης και θα ενσωματώσει ό,τι πραγματικά εκτιμά ότι πρέπει. Δηλαδή θα βγούμε στο επόμενο συνέδριο και θα πούμε ότι δεν κάναμε αυτά που έπρεπε για την κατάργηση του ΕΝΦΙΑ και των χαρατσιών της φοροληστείας; Ότι δεν κάναμε κάτι για να μη γίνει κανένας πλειστηριασμός κατοικίας; Ότι δεν κάνανε τίποτα για να μην υπάρχει καμία συμμετοχή στις ιμπεριαλιστικές επεμβάσεις; Δεν είναι σωστό νομίζω. (ομιλία εκτός μικροφώνου) Το γενικό συμβούλιο να το κάνει. Το γενικό συμβούλιο να το κάνει. Το επόμενο πρώτο γενικό συμβούλιο να δει μετά από την εισήγηση κιόλας του διοικητικού συμβουλίου, ούτως ώστε να ενσωματώσει το πρόγραμμα δράσης ό,τι απαιτείται, ό,τι προβλέπεται σωστό στο πρόγραμμα το οποίο κατέβασε προς ψήφιση το διοικητικό συμβούλιο. Επίσης μαζί με το διεκδικητικό πλαίσιο είναι και ο προϋπολογισμός. Εδώ τίθεται το ερώτημα, και ο προϋπολογισμός έχει βγει σε φωτοτυπίες αλλά δεν σας μοιράστηκε. Τι ακριβώς προϋπολογισμό να κάνουμε από τη στιγμή που θα μείνουν 20.000 ευρώ πλέον για το επόμενο διοικητικό συμβούλιο; Πραγματικά η επιβίωση της Ομοσπονδίας εξαρτάται από τον πόρο, εξαρτάται από τα νέα απογραφικά που θα έρθουν, εξαρτάται από τα συμπληρωματικά απογραφικά, εξαρτάται από όλη αυτή τη διαδικασία, εξαρτάται από όλη αυτήν τη διαδικασία και το πόσο γρήγορα θα την τρέξουμε και θα εφαρμοστεί. Όμως πόσα χρήματα θα ξοδέψει, θα δαπανήσει το διοικητικό συμβούλιο, το νέο διοικητικό συμβούλιο αν όλα πάνε καλά; Αν όλα πάνε καλά ο σχεδιασμός που έγινε από το Γενικό συμβούλιο είναι να καλύπτονται τα έξοδα του Διοικητικού Συμβουλίου και να γίνει ένα σοβαρό αποθεματικό γιατί όπως ξαφνικά εξατμίστηκε το 3 τοις χιλίοις, έτσι μπορεί κάποια στιγμή να καταργηθεί και το 2,5 τοις χιλίοις. Η εμπειρία μας έδειξε ότι τίποτα δεν είναι σίγουρο. Άρα θα πρέπει πάλι να έχουμε ένα αποθεματικό. Η πρόταση του Διοικητικού Συμβουλίου είναι οι δαπάνες αυτού του διοικητικού, του νέου διοικητικού συμβουλίου, εφόσον εξελιχθούν τα πράγματα καλά έτσι όπως πιστεύουμε, έτσι όπως θα το επιδιώξουμε, να είναι όσες ήταν και οι δαπάνες που ψηφίστηκαν από το προηγούμενο διοικητικό συμβούλιο. Δηλαδή αν τυχόν οι δαπάνες είναι... (ομιλία εκτός μικροφώνου) Από το προηγούμενο συνέδριο ναι. Από το προηγούμενο συνέδριο. Ό,τι δαπάνες δηλαδή ψηφίστηκαν στο συνέδριο του 2016 για την τριετία 2016-2019, ακριβώς το ίδιο ποσό πιο ορθολογικά κατανεμημένο να ψηφίσουμε ότι θα δαπανηθεί και από το συμβούλιο του 2019-2022. Αυτή είναι η πρόταση την οποία κάνουμε σαν διοικητικό συμβούλιο. (ομιλία εκτός μικροφώνου) Ο προϋπολογισμός έχει βγει σε φωτοτυπίες. Απλά θεωρήσαμε αδόκιμο να καταθέσουμε έναν προϋπολογισμό ο οποίος θα είναι 200.000 ευρώ... (ομιλία εκτός μικροφώνου) Λοιπόν Βασίλη λίγο την Πένυ, τον Γιάννη, να σας μοιραστεί ο διοικητικός προϋπολογισμός. Δεν υπάρχει καμία διαφωνία. Ο προϋπολογισμός ο οποίος ψηφίστηκε το 2016 προέβλεπε δαπάνες 265 χιλιάδων, αφαιρουμένων 60 χιλιάδων... δηλαδή 205.000 ευρώ αφαιρουμένων των 60.000 που θα έπρεπε να μείνουν για το επόμενο διοικητικό συμβούλιο. Ο προϋπολογισμός ο οποίος ψηφίσαμε είναι της τάξης των 213.000, προβλέποντας όμως συνέδριο εφάμιλλου ποσού 32.000 ευρώ, ενώ ο προϋπολογισμός του 2016 προέβλεπε συνέδριο 15.000 ευρώ. Δηλαδή έρχεται κατά τι λιγότερη, μικρότερη δαπάνη από τη δαπάνη που ψηφίστηκε του 2016. Αυτό που προτείνουμε είναι εφόσον όλα εξελιχθούν όπως προσδοκούμε, η δαπάνη για τη νέα τριετία να είναι κατά τι μικρότερη από τη δαπάνη, τη συνολική δαπάνη που ψηφίστηκε το 2016.

**Ράπτη:** Συνάδελφοι να προχωρήσουμε σε ψηφοφορία;

**Πρόεδρος:** Η κάθε πρόταση να ψηφιστεί ξεχωριστά.

**Ράπτη:** Ποια πρόταση; Γιατί εγώ μία πρόταση έχουμε εδώ πέρα. Δεν ήρθε άλλη πρόταση πρόγραμμα δράσης. (ομιλία εκτός μικροφώνου)

**Πρόεδρος:** Λοιπόν πρόγραμμα δράσης. Η μία πρόταση είναι το πρόγραμμα δράσης που κατατέθηκε από το διοικητικό συμβούλιο και το οποίο καταθέτει και ψηφίζει το ψηφοδέλτιο Ενιαία δράση μηχανικών. Τα άλλα δύο ψηφοδέλτια τα οποία έχουν παρουσιαστεί καταθέτουν...

**Ράπτη:** Πρόεδρε συγνώμη συγνώμη. Εγώ προτείνω λοιπόν, υπάρχει το πρόγραμμα δράσης που έχει ήδη κατατεθεί και έχουμε λάβει γνώση. Υπάρχουν οι τοποθετήσεις που έχουν γίνει των συνέδρων και έχω τη γνώμη ότι με τη συμπλήρωση των τοποθετήσεων να ψηφίσουμε το πρόγραμμα δράσης της Ομοσπονδίας.

**Πρόεδρος:** Ας γίνει έτσι βεβαίως.

**Ράπτη:** Γιατί οι παρατάξεις και τα λοιπά δεν έχουμε κάποιο πρόγραμμα δράσης. Οι τοποθετήσεις των συνέδρων...

**Πρόεδρος:** Εντάξει ακόμα καλύτερο. Πιο σωστό, συμφωνώ, συμφωνώ. Αυτό είναι το σωστό.

**Ράπτη:** ... να συμπεριληφθούν στο πρόγραμμα δράσης. Αυτό που είπα εγώ, αυτό που είπε ο συνάδελφος.

**Πρόεδρος:** Να συμπεριληφθούν.

**Ράπτη:** Να τα ομογενοποιήσετε.

**Πρόεδρος:** Όχι όχι όχι όχι. Όχι αδιακρίτως.

**Ράπτη:** Όχι αδιακρίτως.

**Πρόεδρος:** Είπαμε μέσα από επεξεργασία το 1ο γενικό συμβούλιο θα τις ενσωματώσει.

**Ράπτη:** Λοιπόν λέω ότι το πρόγραμμα δράσης που κατατέθηκε από το απερχόμενο διοικητικό συμβούλιο και οι προτάσεις που θα υπάρχουν στα απομαγνητοφωνημένα πρακτικά, να συμπεριληφθούν με μία ομογενοποίηση που θα γίνει. Δεν θα γράψουν κατευθείαν η Ράπτη πρότεινε αυτό, ο Κωστάκης αυτό και τα λοιπά και τα λοιπά. Να συμπεριληφθούν και να αποτελέσουν το πρόγραμμα δράσης....

**Πρόεδρος:** Όχι, φυσικά όχι.

**Ράπτη:** Όχι;

**Πρόεδρος:** Φυσικά όχι.

**Ράπτη:** Από τις τοποθετήσεις μιλάω.

**Πρόεδρος:** Όχι. Ή να ψηφιστούν χωριστά ή ...

**Ράπτη:** Η κάθε πρόταση;

**Πρόεδρος:** Ναι. Ή να επεξεργαστεί...

(.... Ομιλία εκτός μικροφώνου)

**Ράπτη:** Ποιο πρόγραμμα ρε παιδιά; Αυτό που φέρατε εδώ;

**Πρόεδρος:** ... να επεξεργαστεί τις προτάσεις το πρώτο Γενικό συμβούλιο και να ενσωματώσει αυτές που θέλει.

**Ράπτη:** Πόσα προγράμματα δράσης έχουν κατατεθεί εκτός από της Ομοσπονδίας; Ένα. Μισό λεπτό, μισό λεπτό, λέω πρόγραμμα δράσης.

**Ράπτη:** Είναι άλλο το αν θα κατέβουν και πόσοι θα κατέβουν. Πρόγραμμα δράσης πόσοι μας έχουν φέρει;

(Ομιλίες εκτός μικροφώνου)

**(....):** Μοιράστηκε στους συνέδρους ένα πρόγραμμα δράσης; Πάνω σε αυτό αποφασίζουμε. Ή το δεχόμαστε ή το απορρίπτουμε.

**Ράπτη:** Αυτό λέω, τι να ψηφίσουμε για τα υπόλοιπα;

**(....):**  Τώρα μπορεί να μπει ως συμπλήρωμα αυτό που είπε πριν ο φίλος μας, ότι θα εξεταστεί αυτά που ζητάνε οι λοιπές παρατάξεις....

**Ράπτη:** Όχι οι παρατάξεις μωρέ. Εδώ έχουν κάνει προτάσεις οι σύνεδροι ρε παιδιά, ποιες παρατάξεις;

**Πρόεδρος:** Όποιες προτάσεις έγιναν.

**(....):** Συγνώμη, οι όποιες προτάσεις έγιναν.

**Ράπτη:** Είναι άλλο ψήφισμα κι άλλο το πρόγραμμα δράσης του κάθε... Δεν ψηφίζουμε πρόγραμμα δράσης άλλων παρατάξεων. Το πρόγραμμα του απερχόμενου Διοικητικού Συμβουλίου συν τις προτάσεις [08:01:15].

**Πρόεδρος:** Υπάρχει η εισήγηση του Διοικητικού Συμβουλίου, το πρόγραμμα δράσης που καταθέτει το διοικητικό συμβούλιο και οι προτάσεις οι οποίες ακούστηκαν.

**Ράπτη:** Που μπορούν να συμπεριληφθούν.

**Πρόεδρος:** Ή κατατέθηκαν. Λοιπόν επειδή δεν είναι δυνατόν να μελετηθούν και να προσαρμοστούν σήμερα, να γίνουν στο πρώτο Γενικό συμβούλιο, τι από αυτά θα δεχτεί το επόμενο διοικητικό συμβούλιο.

**Ράπτη**: Ακριβώς. Επομένως ψηφίζουμε το πρόγραμμα δράσης έτσι όπως κατατέθηκε από το απερχόμενο διοικητικό συμβούλιο το οποίο υποχρεούται το νέο διοικητικό συμβούλιο να συμπεριλάβει μέσα όσες από τις προτάσεις που κατατέθησαν από όλους τους συνέδρους, μπορούν να χωρέσουν στο πρόγραμμα δράσης. Συμφωνούμε;

**Πρόεδρος:** Το επόμενο διοικητικό συμβούλιο θα πρέπει να επεξεργαστεί όλες τις προτάσεις τις οποίες κατατέθηκαν, να προτείνει στο επόμενο γενικό συμβούλιο το οποίο θα ενσωματώσει αυτές που θα κρίνει ότι πρέπει.

**Ράπτη:** Λοιπόν ψηφίζουμε συνάδελφοι. Έχουμε απαρτία συνάδελφοι. Η απαρτία είναι διαρκής και δεν έχει θέσει κανένας θέμα. Έχουμε απαρτία, είμαστε πάρα πολλοί, δεν υπάρχει θέμα. Θέτεις θέμα να καταμετρηθούμε; Έχουμε απαρτία. Έχουμε, έχουμε, έχουμε. Έχουμε για να μην έχουμε προβλήματα. Λοιπόν ψηφίζουμε έτσι όπως διαμορφώθηκε η πρόταση για το σχέδιο δράσης. Για το πρόγραμμα δράσης. Υπέρ. Από ό,τι φαίνεται περνάει. Κατεβάστε τα χέρια κάτω. Κατά. Υπάρχει κάποιο κατά; Τώρα δεν μπορούμε να την επαναλάβουμε. Λοιπόν δεν υπάρχει κάποιο κατά. Λευκά; (ομιλίες εκτός μικροφώνου) Συναδέλφισσα μην το ψηφίζεις, δεν είναι υποχρεωτικό. Καταλαβαίνω. Το καταλαβαίνουμε. Δεν υπάρχει κάποιος που να σας μέμφεται για αυτό. Έχετε ένα ξεχωριστό πρόγραμμα δράσης το οποίο δεν μπορεί να δεσμευτεί κάποιος ότι θα συμπεριλάβει μέσα. Εντάξει, απλά δεν προβλέπεται και η διαδικασία να μπει σε ψηφοφορία το δικό σας πρόγραμμα δυστυχώς. Λοιπόν υπάρχουν κάποια λευκά και πόσα στο πρόγραμμα; Να τα μετρήσουμε λίγο. 1,2,3,4,5,6. Έξι λευκά. Λοιπόν ο συνάδελφος ο Μάνθος ο Κωνσταντίνος είναι εδώ; Α, πρέπει να ψηφίσουμε τον προϋπολογισμό.

**Πρόεδρος:** Με έναν έτσι πρόχειρο, χοντρό ας πούμε έτσι υπολογισμό, είχαν εγκριθεί δαπάνες 190 χιλιάδων και προτείνονται δαπάνες 182 χιλιάδων. Εφόσον πάντα τα πράγματα εξελιχθούν όπως πιστεύουμε ότι θα εξελιχθούν.

**Ράπτη:** Λοιπόν συνάδελφοι ψηφίζουμε τον προϋπολογισμό της Ομοσπονδίας μας. Υπέρ. Κάτω τα χέρια. Κατά. Και μην τα κατεβάζετε. 5 κατά, κατεβάστε τα χέρια. Λευκά. Μέτρα λίγο. 8 λευκά.

**Πρόεδρος:** Συνάδελφοι θα μου επιτρέψετε κάτι να συμπληρώσω. Πραγματικά θα ήθελα -και απευθύνομαι στους συναδέλφους του συλλόγου Αττικής- πραγματικά θα ήθελα μέσα στον Οκτώβρη να πραγματοποιήσει ο σύλλογος, το διοικητικό συμβούλιο του συλλόγου Αττικής και Νήσων να πραγματοποιήσει μία κοινή συνεδρίαση μαζί με τα μέλη του νέου διοικητικού συμβουλίου της Ομοσπονδίας. Δεν μπορεί να υποχρεωθεί βέβαια κανένας σύλλογος να κάνει αυτή τη διαδικασία. Όμως πραγματικά η πρόταση και η ευχή μου θα είναι αυτή. Από τη στιγμή που θα βρίσκομαι στο διοικητικό συμβούλιο της Ομοσπονδίας εγώ θα προτείνω ει δυνατόν ο Σύλλογος Αττικής να έχει κάθε δυνατή βοήθεια από την Ομοσπονδία. Επιβάλλεται να πάμε όλοι μαζί το συντομότερο.

**Προεδρείο:** Δεν τελείωσε η διαδικασία.

(Ομιλία εκτός μικροφώνου)

**Πρόεδρος:** Συναδέλφισσα η πρώτη πρόταση σου για τους ΕΤΕΠ έρχεται πιθανόν σε σύγκρουση με τα καταστατικά των συλλόγων μας και αυτό θα προκύψει από τις βεβαιώσεις. Όπως είπαμε όποια βεβαίωση αναφέρει ότι ο συνάδελφος μηχανικός είναι διορισμένος στον κλάδο ΤΕ μηχανικών δεν θα έχει κανένα πρόβλημα. Εν τούτοις για να μην αναλωθεί αυτό το συνέδριο στους ΕΤΕΠ κάναμε μία πρόταση η οποία πιστεύω ότι θα γίνει πράξη, το επόμενο διοικητικό συμβούλιο να κάνει μία επιτροπή η οποία να εξετάσει το θέμα. Το καταστατικό είναι σαφέστατο και λέει ότι: μέλη της ΠΟΜΗΤΕΔΥ γίνονται πρωτοβάθμιες συνδικαλιστικές οργανώσεις μπλα μπλα... υπαλλήλων που υπηρετούν σε υπηρεσίες του δημοσίου - αποκεντρωμένων στον κλάδο ΤΕ μηχανικών, όπως ισχύει σήμερα ή τυχόν μελλοντικά μετονομαστεί. Είναι ξεκάθαρο, δεν τίθεται ζήτημα διαφοροποίησης σε αυτό.

(Ομιλία εκτός μικροφώνου)

**Πρόεδρος:** Όχι δεν μας ενδιαφέρει. Ήμασταν από την αρχή ξεκάθαροι σε αυτό. Όσον αφορά την πρόταση σου για τα 30 ευρώ, αυτή η απόφαση πάρθηκε από το Γενικό συμβούλιο χωρίς καμία διαφοροποίηση κανενός. Είπαμε ότι δεν κινούμαστε με ρεβανσιστική διάθεση απέναντι σε κανέναν. Όμως αυτά τα μέλη, εσύ και ένα σωρό άλλοι οι οποίοι εδώ και δεκαετίες πληρώνουμε τη συνδρομή μας, δεν θα πρέπει να εμφανιστούμε ότι ήμασταν ίσως... Άρα, άρα με βάση επίσης το καταστατικό, το γενικό συμβούλιο έχει τη δυνατότητα να πάρει έκτακτη.... Λέει μέσα στους έκτακτους πόρους, λέει ότι είναι προαιρετικές εισφορές οργανώσεων μελών, ποσό ή ποσοστό από κάθε επίδομα που θα λαμβάνουν τα φυσικά μέλη των οργανώσεων των μελών το οποίο θα έχει προκύψει από τη συλλογική δράση της ΠΟΜΗΤΕΔΥ και το ύψος του θα αποφασιστεί από το Γενικό συμβούλιο. Αυτό δηλαδή το ποσό των 30 ευρώ για άλλους είναι η εισφορά που δεν κατέβαλαν τα τελευταία 3 χρόνια και για άλλους είναι ένα στάνταρ εφάπαξ ποσό σαν εισφορά όταν θα ολοκληρωθεί η διαδικασία. (ομιλία εκτός μικροφώνων) Λοιπόν Ευσταθία αν επιμένεις να το βάλουμε σε ψήφιση... (ομιλία εκτός μικροφώνου) Υπάρχουν διοικητικά συμβούλια... (ομιλία εκτός μικροφώνου) Ευσταθία υπάρχουν διοικητικά συμβούλια τα οποία λένε καμία εγγραφή εάν δεν πληρώσει όχι 30 ευρώ, ό,τι χρωστάει από την αρχή.

**Προεδρείο:** Πρόεδρε παρακαλώ. Πρόεδρε, πρόεδρε σε παρακαλώ! Να κλείσει η διαδικασία να μπει σε ψηφοφορία, να τελειώνουμε. Τέλος, τέλος. Πρόεδρε τέλος. Τέλος! Συναδέλφισσα δεν έχεις τον λόγο. Παρακαλώ, παρακαλώ! Παρακαλώ ένα λεπτό από το χρόνο σας. Παρακαλώ να τελειώνουμε, ένα λεπτό. Να τελειώσουμε. Πρόεδρε ψηφοφορία. Ποιος ψηφίζει την πρόταση της συναδέλφισσας Ευσταθίας Τσιλίρη από την Αχαΐα για τα 30 ευρώ.

**Τσιλίρη:** Οι νέες εγγραφές να μην πληρώνουν το 30αρι.

(Ομιλία εκτός μικροφώνου)

**Προεδρείο:** Άστο ρε συ Βασίλη. Βασίλη τελείωσε το συνέδριο, τέλος. Έλα συνάδελφοι, παρακαλώ το χρόνο σας. Ποιοι ψηφίζετε υπέρ της πρότασης αυτής. Έλα.

**(....):** Ωραία, βάλε 8 και τελείωσε.

**Προεδρείο:** Ποιοι ψηφίζετε κατά. Τέλος. Ευχαριστούμε. Ένα λεπτό, ένα λεπτό συνάδελφοι. Παρακαλώ υπάρχουν δύο ψηφίσματα... Συνάδελφοι ένα λεπτό, κάνατε υπομονή μέχρι τώρα. Υπάρχουν δύο ψηφίσματα από την ΔΑΣ στο συνέδριο. Να τα διαβάσω παρακαλώ και... Θέλετε να τα διαβάσω; (ομιλία εκτός μικροφώνου) Ένα λεπτό παρακαλώ, ακούστε το ψήφισμα. Ένα ψήφισμα. Ψήφισμα για να μην ανανεωθεί η καταργηθείσα συμφωνία Ελλάδας και ΗΠΑ για τις στρατιωτικές βάσεις. Εμείς οι σύνεδροι της ΠΟΜΗΤΕΔΥ εκφράζουμε τη μεγάλη ανησυχία μας και την έντονη καταδίκη μας για την Ελληνοαμερικανική συμφωνία αμοιβαίας αμυντικής συνεργασίας που επιχειρεί να ανανεώσει... Παρακαλώ σεβαστείτε το χρόνο. Να ενισχύσει και να επεκτείνει την κυβέρνηση, αναβαθμίζοντας... (ομιλία εκτός μικροφώνου) Λοιπόν συναδέλφισσα δεν το διαβάζω, τέλος. Τέλος του συνεδρίου. Καληνύχτα σας.

**Ράπτη:** Λοιπόν συνάδελφοι αύριο 9:30 επαναλαμβάνουμε ξεκινάει η ψηφοφορία, όλοι με τις ταυτότητες.

**Πρόεδρος:** Τις ταυτότητες συνάδελφοι. Τις ταυτότητες.